
CONTINUATORII LUI MIRON COSTIN 


Problema, pe care o ridică felul cum s'a transmis cronica lui 
Grigore Ureche în compilația lui Simion Dascălul și a celorlalți 
interpolatori, nu este singura enigmă a istoriografiei moldovene, 

In tomul al II-lea din colecția sa de cronici, Mihail Kogăl- 
niceanu publică o compilație cu titlul: « Letopiseţul terei Mol- 
dovei dela Ștefan sin Vasile Vodă, de unde este părăsit de Miron 
Costin Logofătul, de pre isvoadele lui Vasile Damian, ce au 
fost treti Logofăt, a lui Tudosie Dubău Logofătul și altora. », 
pe care-l atribuia lui Nicolae Costin « carele au fost Logofăt mare 
în Moldova v. 

Acest letopiset duce povestirea , evenimentelor petrecute în 
Moldova, dela urcarea în domnie a lui Eustratie Dabija Vodă, in 
anul 1662, adică de unde se încheia, cronica lui Miron Costin, 
până la urcarea în domnie a lui Ioan Mavrocordat, adică până 
la anul 1711. Regreiatul C, Giurescu, supunând unei critici 
atente acest letopiset, a dovedit, într'un memoriu prezentat 
Academiei Române, că el este o compilație alcătuită din două 
letopisete deosebite. Din aceste două letopisefe, numai ultimul, 
care cuprinde doar trei ani din istoria Moldovei si anume: 
domniile lui Nicolae Mavrocordat și Dimitrie Cantemir dela 
1709 —I1711, este într'adevăr opera lui Nicolae Costin, Prima 
parte şi cea mai întinsă, cuprinzând evenimentele petrecute în 
47 de ani, în răstimpul dela Dabija Vodă până la Nicolae Mavro- 
cordat, este un alt letopiset, de o factură cu totul deosebită. 
Autorul acestei compilații nu se poate identifica. Este deci o 
cronică anonimă, 

In titlul ei se spune însă cá a fost alcătuită e din isvodul lui 
Vasile Dámian, ce-au fost treti logofăt» şi de pre isvodul lui 
a Tudosie Dubău logofătul si altora». Din aceste indicaţii, ar 
rezulta cá primii cronicari dupá Miron Costin, primii boieri cari 
au reluat firul povestirii, rupt prin moartea tragică a lui Miron 
Costin, şi înnodându-l l-au tors mai departe, au fost Vasile 
Damian treti logofătul şi Tudosie Dubău, logofătul. 

Cine au fost aceştia, și care este partea, lor de muncă în isto- 
riografia moldovenească ? 


VASILE DAMIAN 


Biografia lui Vasile Damian a fost reconstituită, în linii 
mari, de regretatul C. Giurescu. După datele pe care ni le dă 
Giurescu, Vasile Damian era fiul lui Damian, vornic de Doro- 
hoiu, și al Anghelinei, fata lui Dănăilă, care avea, părți de moşie 
în satul Turbátesti, din ţinutul Cârligăturii, unde, își avea cea 
mai mare parte din moșiile sale și cronicarul Grigore Ureche. 
O mátuge a mamei sale Anghelina, Anisia, era căsătorită cu 
Vasile Corlat, uricarul lui Vasile Lupu și a avut un fiu, pe Pascal 
Corlat, care a îndeplinit $i el sarcina de uricar pe lângă curțile 
Domnilor moldoveni, 


Vasile Damian avea deci în familia sa cărturari, care trăiseră 
în intimitatea, curților domnești, si era dar în măsură, să cunoască 
evenimentele desfășurate în Moldova. 

El s'a născut probabil pe la jumătatea secolului al XVII-lea, 
căci la 1680 îl găsim căsătorit de curând cu Ilinca, fata lui Nacul 
Murgulef, dintr'o familie veche si bogată. Din aceeași familie 
făcea parte şi mama lui Tudosie Dubáu, care ne este indicat 
în titlul compilatiei ca un al doilea cronicar. Cei doi isvoditori 
de letopisete după Miron Costin erau deci înrudiți între ei. 
Prin soția sa, Ilinca Murgulet, Vasile Damian intra în legături 
de rudenie si cu familia domnitoare a Ghiculeștilor, deoarece 
soacra sa, mama llincái, ținuse în prima căsătorie pe fiul lui 
Gheorghe Ghica, Ionașco Postelnicul, 

La data când lua în căsătorie pe Ilinca Murgulet, Vasile 
Damian era numai vătav ; curând după aceasta, îl găsim semnând 
întrun act din Decemvrie 1681 ca logofăt al treilea. La 8 Fe- 
bruarie 1635, unchiul său despre mamá, uricarul Pascal Corlat, 
neavând copii, îi dăruieşte părțile lui din jumătatea de sus a, 
ocinei strămoşeşti: Turbátestii. Vasile Damian își păstrează 
dregátoria de treti logofăt până sub Constantin Cantemir, in 
1688, când este înlocuit prin Nicolae Costin. De aci înainte nu 
i se poate urmări firul vieţii. Ultima știre pe care o avem despre 
el este din 28 August 1689, când obţine dela Constantin Can- 
temir o carte, prin care i se dă împuternicirea de a-şi căuta 
vecinii fugiți din moșia de zestre a, soţiei sale, Lămășenii. 

La 1702, el era decedat de mult, după cum reese aceasta 
dintr'un proces ale fiicei sale Safta si soțului ei, comisul Ghe- 
orghe Fratita. 

Biografia lui Vasile Damian, astfel schițată, are multe puncte 
obscure Si ea nu ne dă nicio lămurire despre ideile lui politice 
şi despre legăturile cu Domnii sub care şi-a îndeplinit dregă- 
toria de treti logofăt. Ea nu ne ajută deci să descurcăm partea, 
care-i aparține din compilație. Delimitarea, isvodului lui Da- 
mian, care se află la baza prelucrării atribuită de Kogălniceanu 
lui Nicolae Costin, este cu atât mai greu de făcut, cu cât izvodul 
lui Damian este amintit numai în titlul compilației: « Letopi- 
setul terei Moldovei, dela Stefan sin Vasile Voevod... de pre 
isvoadele lui Vasile Damian ce au fost treti logofát, a Ini Tu- 
dosie Dubău logofătul si altora ». Nicáeri, în cuprinsul compi- 
laţiei, isvodul lui Damian nu se mai găsește citat; el a fost 
deci absorbit în compilație, fără să lase nicio urmă, 


TUDOSIE DUBĂU 


Vieafa Jui ne este mai bine cunoscută. Schița biografică, 
întocmită acum 15 ani de regretatul C, Giurescu, trebue com- 
pletată prin materialul documentar publicat în anii din 
urmă, ( 


^ 

Tudosie Dubău a fost unul din marii boieri latifundiari, care 
a avut în vieaţa politică a Moldovei un rol proeminent, ajun- 
gând până la înalta sarcină de caimacam — adică locţiitor de 
Domn. Era fiul lui Vasile Dubău și al Nastasiei, fata ui Teremia 
Murgulet, dintr'o veche şi bogată familie, Tată], către amurgul 
vieţii, renunțase la bunurile sclipitoare ale lumii pământeşti 
şi îmbrăcase rasa de călugăr, pare-se în mănăstirea Dobrovátul, 
căreia, în 1673, copiii îi închinau ca danie partea cuvenită lor 
din moşia Ráduestii, în judeţul Vaslui. Tudosie se născuse pro- 
babil pe la 1630. Pentru întâia dată, îl întâlnim in acte la 24 
Septemvrie 1638, când naşul Toader Soklan, dăruia finilor săi, 
« cuconilor lui Vasile Dubău s, partea lui de moșie din satul 
Vartici. Unde şi cum și-a făcut instrucţia, nu știm, dar din 
numeroasele acte şi zapise scrise ordonat și frumos de mâna lui, 
se pare că era un boier cărturar. A intrat în vieafa publică sub 
Ștefăniță Lupu, fiul lui Vasile Lupu $i prietenul intim al lui 
Nicolae Milescu, când îl găsim îndeplinind dregătoria de pârcălab 
în ținutul Cârligăturii. La 1670 semnează ca biv spătar pe un 
act, alături de Stefan Petriceicu — viitorul Domn — pe atunci 
vel pitar. In 1671, sub Duca Vodă, el ajunge logofăt al doilea; 
iar în 1673, sub Petriceicu Vodă, este înălțat în importanta dre- 
gătorie de marc vistiernic — am zice azi: ministru de finanțe. 
Nu știm însă sigur dacă, în lupta deschisă atunci între Poloni 
$i Turci în jurul Hotinului, Dubău, marele vistiernic, a fost 
alături de boieri și de Domnul care-l ridicase dintr'odatá la o 
treaptă aga dc înaltă pe scara dregătoriilor si care irecuse pe 
faţă de partea Polonilor. Fapt este că, dacă nu însoţeşte pe 
Petriceicu Vodă în exilul polon, in care plecase si Mitropolitul 
Dosofteiu, totuşi, sub Domnii următori, Dumitraşcu Cantacu- 
zino şi Antonie Ruset, el este ținut fără nicio dregátorie, ceea 
cc înseamnă că cra măcar bănuit, dacă nu compromis în tră- 
darea lui Petriceicu față de Turci. Probabil că această, înlăturare 
dela curte l-a îndemnat să se asocieze cu Buhuș Hatmanul si 
cu Miron Costin și, după întoarcerea Moldovenilor din campania 
în Polonia, să sc plângă Vizirului împotriva Domnului Antonie 
Ruset, In urma acestor plângeri, Antonie Ruset a fost mazilit 
la Chișinăn si dus în lanțuri la Constantinopol. Complotul pus 
la cale cu ştirea lui Duca Vodă, Domnul Ţării Româneşti, se 
încheie cu strămutarea acestuia în Moldova. 

Sub Duca Vodă, Dubău este mare spătar 5i păstrează dregă- 
toria doi ani. In. primăvara anului 1679, atitudinea lui Duca 
Vodá se schimbă faţă, de Dubău și de ceilalți boieri. In aceste 
timpuri, Domnul isbutise să obtic hatmania Ucrainei, cucerită 
de curând de Turci si, în dorința de a o păstra, se apucase să-şi 
întemeieze acolo ferme cu gospodării înfloritoare, stupi de albine, 
velnite de horilca (rachiu), de bere și de mieduri. Názuind să-și 
refacă averea închisă în asemenea întreprinderi, a pus biruri 
grele pe ţară. « Stránscare mare pentru bani făcea tuturor gi 
e boierilor si neguţătorilor şi a toată tara, muncindu4 și căz- 
e nindu-i pre toti în toate chipurile, pre unii cu închisori pedep- 
« sindu-i, pre alții cu muncă şi bătăi cu buzduganul până la 
« moarte ucigându-i. Nu cruța nici boier, nici sărac, nici țăran, 
+ nici fermei + 

Boicrii din divanul domnesc zăceau în temniță luni de zile, 
legaţi în lanţuri şi bătuţi cu toiegile la tălpi; alții erau legati de 
stâlp în pielea goală si ona cu miere de-i mâncau mustele si 
albinele. Această urgie deslinfuitá asupra boierilor, ca şi asupra 
țăranilor, l-a atins si pe Tudose Dubău, care a fost închiş de sci- 
meni și pus în fiare; însă, într'o noapte, el isbutegte să fugă 
din Iaşi, împreună cu câţiva tovarăşi si, desi urmăriţi de gonasl 
lipcani, reușesc să treacă în Polonia. In pribegie, Dubău stă 
până la 1685, când victoria lui Ioan Sobieski in lupta cu Turcii, 
sub zidurile Vienei, dădu curaj lni Petriceicu să se reîntoarcă 
cu oaste polonă în Moldova. Intre boierii refugiaţi, care venită 
gub steagurile ]ui Petriceicu, a fost şi Dubău. Dar Pubău nu luă 

parte la expediţia moldovenească împotriva Tătarilor din Bu- 
geac și de aceea nu-l urmă pe Petriceicu în noul sáu exil, El 
rămase în Moldova şi Domnul adus de Turci, Dumitraşcu Can- 
tacuzino, Îl făcu mare logofăt în locul lui Miron Costin, care 
plecase cu Duca Vodă. Această însemnată dregătorie o îndepli- 
neste Duhău și pe lângă Constantin Cantemir, chiar după întoar- 
cerea lui Miron Costin în Moldova. 

După moartea lui Constantin Cantemir, Dubău joacă, un rol 
important sub Constantin Duca, destiinuindu-i intențiile unui 
capigi-basa trimis să spioneze mișcările Domnului și care pre- 
tindea că are la sine şi un firman de mazilire. Turcul, cerând 
informații dela Dubău, acesta îl dădu dc gol Domnului. Māsu- 
rile stângace luate de Domn şi de cumnatul său Nicolae Costin, 
aduc înlocuirea lui Duca Vodă prin Antioh Cantemir. 

Până la venirea în Iași a lui Antioh, Dubău este însărcinat 
cu caimăcămia, alături de Manolache Ruset. Sub Antioh Can- 
temir, nu mai ocupă nicio dregătorie. Poate cá s'a retras singur. 
Intre 1698 şi 1700 a murit, 

Neculce, care l-a cunoscut dc aproape, fiind coleg de divan 
cu el, ne spune că «fiind om de treabă, era dvoreală după vel 
logofăt o, ceea ce indică o minte așezată şi cu tact, 

Care este partca de contribuție a lui Dubáu în croniccle 
moldovene ? 

In compilația atribuită de Kogălniceanu lui Nicolae Costia, 
isvodul lui Tudosie logofătul mai este citat, după cum observă 
regretatul Giurescu, în afară de titlu, şi în cursul povestirii, la 
domnia lui Constantin Cantemir: 

e Scrie la. izvodul lui Tudosie Dubău, ce-au fost vel logofăt 
ala Cantemir Vodă, cum până la al patrulea an. al domniei 
tlui Cantemir Vodă... cu multă nevoință au silit Şerban Vodă 
e dc i-au scos domnia ». 4 

Izvodul lui Tudosie Dubău mai este citat şi in alte letopisete 
şi anume: intr'o copie a compilației lui Simion Dascălul, făcută 
de un copist interpolator. Amplificând compilația lui Simion 
Dascălul, copistul adăogă, intr'un loc: 

t Fără cât numai cc însemnează la un letopiset ce este izvodit 
e de Dubău logofătul. ..; 
intr'altul: 

« Insă la un letopiset al lui Dubáv logofătul însemnează s. 

Din locurile unde este menționat (domnia lui Iuga Vodă și a 
lui Alexandru cel Bun) sc vede cá letopiseţul lui Dubáu cu- 
prindea istoria Moldovei dela descălecat până là sfârşitul vca- 
cului al XVII-lea. Acest izvod al lui Dubău ni sa păstrat şi 
el a fost descoperit: prin cercetările rminnțioase ale regretatului 
Giurescu, în două manuscrise din Biblioteca Academici Ro 
mâne: unul (nr. 169), scris în Moldova la începutul sec. al 
XVIII-lea. de un necunoscut; altul (nr. 2506), copiat în Tara 
Românească de Radu Popescu, logofătul de divan sub Nicolae 
Mavrocordat. Ambele manuscrise, după o predoslovie, parte ri- 
mată, parte în proză, cuprind compilaţia lui Simion Dascălul 
într'o versiune interpolată ; letopisetul lui Miron Costin (1595— 
1661) şi o cronică sumară a Domnilor dela Istratie Dabija 
până la Constantin Cantemir. 

In t predoslovia către toți cititorii cei români +, in care autorul, 
după câteva rânduri de slavă, încearcă să facă apologia Mol- 
dovei, s ţară mult desfătată » si primitoare de străini, se găsesc 
şi următoarele rânduri revelatoare: 


Că al Gu sânt, Doamne, cu totul 
Thcodosic Dubáu logofátul, 
Din pámántul din Moldova 
Precum arată slova; 
Tara cea mult desfâtată, 
Cumu- de toți lăudată 

. Cbeia țărilor se zice, 

Aceste versuri nu se potrivesc însă — cum a arătat regretatul 
C. Giurescu — cu un pasagiu din predoslovie, în care, pe lângă, 
unele lucruri comune, spuse într'o formă confuză, se găsește 
și următoarea informație prețioasă: 

+ Intr’ acest chip si noi cu vrerea lui Dumnezeu si cu îndemnarea 
€ dumisale cinstit si al nostru de mult bine făcătoriu, dumnealui 
a Theodosie Dubău, ce-au fost logofăt mare, și aducând aminte 
a de toate câte mai sus scrisem, ne-am apucat să scriem lelopisețul 
e țării moldoveneşti, întru carele sânt scrise vieţile Domnilor 
e țării Moldovei. Si izvodul am luat de pre un letopiseţ a lui 
e Simion Dascălul, carele şi Simion Lan izvodit de pre un izvod 
aal lui Ureche Vornicul, ce și Ureche l-au scos de pre cronicariul 
` «leșesc şi unguresc, potrivind alăturea şi cu acest scurt moldo- 
a venesc, și asea den toate au scos g'au ales, arătând în carele 
«cât scrie, au pre larg, au mai pre scurt». 

Rezultă dar, din aceste rânduri, că Dubău nu este autorul, ci 
numai cel care a îndemnat să se facă letopisetul. De altfel si 
forma cu totul schematică și searbădă pe care o are cronica, 
nu cadrează nici cu trăsătura personalității sale, pe care ne-o 
desvăluie Neculce si nici cu strálucita lui carieră politică. Este 
o înșirare seacă a Domnilor, fără vieatá, fără coloare; unii abia 
sunt amintiţi cu anii de domzie şi o scurtă apreciere. Ceva mai 
mult, se oprește asupra lui Duca, unde se povestește asediul 
Vienei si prinderea Domnului la Domnești, precum şi asupra 
lui Constantin Cantemir, asupra, vrajbei lui cu Șerban Vodă din 
cauza Cupárestilor şi asupra ocupării cetăților moldoveneşti 
de gamizoane polone. 


= 

Textul acesta, păstrat în cele două manuscrise din Biblioteca 
Academiei Române, prezintă, într'adevăr, unele pasagii identice 
cu părţile corespunzătoare din compilația atribuită de Kogăl- 
niceanu lui Nicolae Costin, In genere însă, compilația infáfi- 
seazá o redacție mai desvoltată. Cine este însă prelucrátorul, 
nu putem şti, în actualul stadiu al cercetărilor, 

Cronica aceasta anonimă a fost absorbită în cronica lui Neculce, 
dar câtă. deosebire între izvodul searbăd și între cronica, plină 
de vieatá si de coloare a timpului, a lui Neculce | 


BIBLIOGRAFIE. C. Giurescu, Contribuliuni la s(udiwl cronicelor moldovene 
(Nicolae Costin, Tudosie Dubdu, Vasile Damian), în An, Acad, Rom., XXX, Mem. 
Sect. Ist., s. 2, Bucureşti, 1907, Dovedeste că, compilația atribuită de Kogălniceanu lui 
Nicolae Costin, este alcătuită în realitate din două părți şi că numai partea ultimă, 
cuprinzând povestirea evenimentelor dintre 1709—1711 (domnia lui N. Mavrocordat 
si D, Cantemir), este opera lui Nicolae Costin, Partea dela început, cuprinzând istoria 
Moldovei dela 166] (Dabija-Vodă) până la 1709 (Nicolae Mavrocordat), este o cro- 
nică anonimă, alcătuită în 1712, după izvoade deosebite, pe care le citează sub nu- 
mele de: «izvodul lui Vasile Damian; izvodul lui Tudosie Dubău logofătul; izvodul 
lui Miron logotătulv, C, Giurescu, Iroadele lui Tudosie Dubdu, Miron logofătul 
şi Vasile Demian. Extras din Buletinul Comisiunes Istorice a Romániei, 1, Bucu- 
regti, 1914 (cu biografia lui Tudosie Dubáu și Vasile Demian). Un izvod al lui 
Miron Costin, povestind evenimentele petrecute dela Dabija-Vodă inainte, n'a existat; 
este o contuzie a compilatorului. Pentru biografia lui Tudosie Dubău a se vedea și 
datele noui pe care le aduce hrisovul lui Gr. A. Ghica-Vodá pentru Zabarieşti ot 
Suceava, publicat de Ghibănescu in Revista Arhivelor, I, nr, 2, Bucureşti, 
1925, p. 275—284, in care se lămurește neamul lui Tudose Dubăn, care se trage din 
Marica, fata lui lon Hăra Vornicul şi unde se pomenește și ginerele lui Tudosie 
Dubău: logofătul Gavril Miclescu. 

Despre acești continuatort ai lui Miron Costin, a se vedea și N. Iorga, Istoria 
Literaturii româneşti, ed, 11 (1925), vol. 1, p. 341—346, 


NICOLAE COSTIN 


Dintre cei trei fii ai lui Miron Costin, Ioniţă, Nicolae și Pă- 
trascu, Nicolae a fost cel mai învățat și cel mai însemnat prin 
rolul pe care l-a jucat în vieata publică a Moldovei. Pătraşcu, 
fiul mai mic, menit a se căsători cu fiica lui Constantin Can- 
temir, a emigrat, la moartea tatălui sáu, în Muntenia $i a murit, 
se pare, în pribegie; iar cel mai mare, Ioniță Costin, nu s'a putut 
ridica niciodată în rangul marilor boieri. 

Nicolae, mijlociul, s'a născut probabil pe la 1660 şi, după ce 
și-a început studiile la Iași, sub supravegherea tatălui, cu iezuitul 
Renzi — care a fost și profesorul viitorului Domn C. Duca — le-a 
continuat împreună cu frații săi în Polonia, după cum ne încre- 
dinteazá Dimitrie Cantemir. Astfel a dobândit o instrucție aleasă 
și o cunoștință asa de solidă a limbii latine, încât de copil ținea 
discursuri în limba latină, precum și la curtea domnească în 
zilele de sărbători 5, Vorbea în același timp şi limba polonă si 
probabil că știa şi ceva, grecește, căci a fost trimes în diferite 
rânduri în solii, la Constantinopol și purta corespondență cu 
Alexandru Mavrocordat Exaporitul ?, 

Nicolae Costin trecuse de 20 de ani, când, în 1684, a însoţit 
pe tatăl său în exilul polon, dobândind găzduire în castelul regal 
de vânătoare din Daszow. Din pribegie s'au întors la începutul 
domniei lui Constantin Cantemir. Neculce ne spune că Miron 
logofătul venise «din fara leșească foarte scăpătat » şi cá « l-au 
avut Cantemir Vodă în milă si în cinste», boierindu-i copiii 
şi logodind pe fiica sa, Domnița Safta, cu Pătraşcu. Nicolae 
Costin, ajuns în aceste împrejurări logofăt al treilea, urma să 
se logodească în curând cu fiica lui Constantin Duca, a cărui 
familie trăia, atunci la Constantinopol. ' 

Dar zilele bune nu durará mult, căci în curând se deslánfui 
asupra Costineștilor urgia domnească. Nicolae se afla la Bârlad, 





1 A se vedea discursurile reproduse la V. A. Urechiă, Miron Costin, vol. II, p. 
157—159. 

* Despre o scrisoare a lui Mavrocardat către el, v. în INéoc “E"Xmvouvijteav, 
Dt, 1908, p. 452. 


in drum spre Țarigrad, unde pornise să-și aducă logodnica în 
țară, când veni, pe negândite, tragedia familiei sale: mama 
muria la Barboși, iar capul tatălui cădea sub toporul călăului. 

Din porunca lui Constantin Cantemir, Nicolae Costin, care nu 
bănuia nimic din toate acestea, este arestat pe drum, adus la 
Iaşi si închis în beciul din curtea domnească, împreună cu frații 
săi şi cu alți boieri bánuifi a fi implicați în presupusul complot 
al lui Miron și Velișco Costin. 

După ce s'a potolit însă zarva în Moldova, Cantemir a liberat 
pe feciorii lui Miron Costin, pe chezásia unor boieri de frunte. 
Dar dacă au scăpat din temniță cu vieatá, n'au scăpat de nă- 
păști. Vrăjmașul invergunat al tatălui lor, Iordache Ruset, 
vistiernicul lui Cantemir, arunca necontenit asupra lor, sub 
felurite pretexte, biruri peste biruri, încât, spune Neculce: 
«nu mai puteau prididi ». Văzând cá n'au altă scăpare, «cá se 
tot învățase vistiernicul de le cumpăra odoarele şi satele, fără 
pret, că-i tot îngreuna cu dăjdiile », se hotărăsc să fugă pe ascuns. 
Cantemir, care prinsese de veste, repede steaguri de slujitori ca 
să-i prindă. Dar era prea târziu ; feciorii lui Miron Costin izbu- 
tiseră să ajungă la cetatea Neamţului, unde se aflau în sigu- 
rantá, apárati de garnizoana polonă, care străjuia cetatea. De 
acolo plănuiau să se furişeze în Polonia, când, în acele zile de 
restriște pentru ei, se întâmplă moartea lui Constantin Cantemir. 

După domnia scurtă, de o lună de zile, a lui Dimitrie Can- 
temir, fugarii se întorc la vetrele lor, fiindcă apucase scaunul 
Moldovei Constantin Duca, pe a cărui soră a ceruse în căsătorie 
Nicolae Costin. Duca era tânăr, a ca de şeasesprezece, saptespre- 
zece ani», ne spune Neculce, dar—adaogă cronica anonimă, 
« măcar că era om tânăr, iar foarte înţelept și prea învățat la 
carte elineascá, negrabnic la mânie, nerăstitor ». 

Constantin Duca primise domnia în primăvara anului 1692, 
(Martie 17) si, prins în preparativele logodnei sale cu Domnița 
Maria, fiica lui Brâncoveanu, zăboveşte la Constantinopol mai 
bine de dauă luni. La începutul lui Iunie intră în Moldova şi 

își alcătuieşte un divan numai din boieri tineri. In acest divan, 
Nicolae Costin, care înainte de uciderea tatălui său pornise spre 
Constantinopol, ca să ia în căsătorie pe sora lui Constantin 
Duca, capătă dregătoria însemnată de hatman al Moldovei. 
Curând după aceasta, se aduce la îndeplinire si proectul, zábovit 
prin urgia lui Constantin Cantemir: căsătoria lui Nicolae Costin 
cu Domnița Elena, sora Domnului. Neculce, care pe atunci 
era şi el tânăr postelnic si a luat parte la căsătorie, ne spune că 
«a fost nuntă frumoasă domnească» și cá «a luat parte si 
Doamna Anastasia, a răposatului Ducăi Vodă celui bătrân», 
mama Domnului, «cu alte fete mai mici». In toamnă, se cele- 
brează si căsătoria tânărului Domn cu fiica lui Brâncoveanu 
la Iași, unde o boierimea a două țări nuntiră trei săptămâni cu 
mari pohváli şi podoabe gi cu feluri de feluri de muzice şi cu 
pehlivánii de mirare în târg, în laşi ». La această nuntă, a luat 
parte, din partea miresei, alături de mama ei, Doamna Marica, 
și unchiul, învățatul stolnic Constantin Cantacuzino. 

Din pricina risipei necugetate, domnia lui Constantin Duca, 
merge însă greu şi el este nevoit să arunce biruri noui peste ţară. 
Nemultumirile rásuná până la Poartă, unde se adaogă si pâra 
boierilor pribegi. Deci Turcii trimiseră un capegi-basa, ca să 
strângă birurile, dar şi ca să culeagă informaţii. Trimisul, scápá 
vorba în Iaşi, cá are asupra lui $i «firman de mazilirea Domnului». 
Atunci, în ceas de cumpănă, Domnul, cuprins de spaimă, 
chemă în grabă pe cumnatu-său Nicolae Costin hatmanul şi, 
intelegándu-se amândoi, aleserá — ne spune Neculce — « sfat 
rău ». Si într'adevăr, proverbul a unde nu este un bătrân la sfat, 
să-l cumperi », se adeveri ai de data aceasta. Cei doi tineri — 
Domnul și hatmanul — trimiseră în taină ștafetă la cetatea, 
Neamţului, unde se afla o garnizoană polonă, condusă de un 
moldovan, Moise Serdarul. Acesta, după îndemnul Domnului 
$i al hatmanului sáu, se repede într'o noapte la Iași, cu 400 de 
joimiri, ca din propriul său imbold; lovește în faptul zilei pe 
neaşteptate pe capegi-basa; îi taie capul şi pradă carvasăria ! 
turcească. Dar taina n'a putut fi păstrată, mai ales că în cetatea 
Neamţului se aflau, ca pribegi, doi dușmani înverșunaţi ai Dom- 
nului; Iordache Ruset vistiernicul si Bogdan hatmanul, cumnatul 
lui Antioh Cantemir. Aceștia, umplu lumea cu svonuri, pove- 
stind isprava lui Duca Vodă, şi vestea ajunge până la Poartă. 

Duca Vodă, dându-și atunci seama de greşeala făcută, se 
mânie pe cumnatul sáu, Nicolae Costin, şi-l scoase din hatmanie. 
In zadar încearcă apoi să dreagă lucrurile, prinzând un rei- 
mentar din oastea polonă de graniță, pe moldoveanul Tur- 
culeț, care tinea drumul Camenifei şi pe care Turcii il ur- 
máreau de multă vreme, căci tocmai când, de bucurie, poruncise 
să e zică surlele, să bată tobele şi să se sloboadá pustile »,sosi un 
alt capegibașa, care puse să se închidă porţile si înfățișă fir- 
manul de mazilire. 

Noul Domn, hotărît de Poartă, era Antioh Cantemir. Duca 
Vodă fu dus la Constantinopol, iar Nicolae Costin, care la vechea 
ură, a Cantemirestilor mai adáoga acum gi faptul cá era cumnatul 
Domnului mazil, nu mai putu rámáne in Moldova. El apucá 
drumul exilului si se oplogi la curtea lui Constantin Bránco- 
veanu, socrul cumnatului sáu. Acolo a stat patru ani, (Dec. 
1694—Sept. 1699) uneltind la Poartă, împreună cu Brâncoveanu 
$i cu ceilalti pribegi moldoveni, rásturnarea lui Antioh Cantemir 
şi readucerea in domnie a lui Constantin Duca. Intrigile, tesute 
cu dibácie si cu pungi de bani, izbutesc sá aducá din nou la 
domnie, in toamna anului 1701, pe Constantin Duca. Nicolae 
Costin se întoarce atunci în Moldova si își reia scaunul de hatman 
în divanul domnesc. 

A doua domnie a lui Duca Vodă este însă şi mai puțin noro- 
coasă decât întâia. Soția sa, Doamna Maria, murise de ciumă 


1 Biroul vamal turcesc, unde se adăposteau negustorii turci cu mărfuri. 

la Constantinopol, şi Brâncoveanu cerea stăruitor ginerelui său 
să-şi achite datoriile. Dájdii noui, impuse țării, îl fac impopular 
şi Duca Vodă, minat de datorii, de uneltirile Cantemirestilor, 
ale boierilor fugari și ale lui Brâncoveanu, este, pentru a doua 
oară, răsturnat din domnie, în 1703, și înlocuit cu Mihail Ra- 
covitá, vărul lui Iordache Ruset, cel ce pusese la cale omorul 
Costinestilor. 

Sub acest Domn, Nicolae Costin care, in afaă de animozi- 
tatea lui Iordache Ruset, mai era bănuit şi din pricina legăturii 
lui de rudenie cu Domnul mazil, este scos din divanul domnesc 
şi înlocuit prin Lupu Costache. 

Domnia lui Mihail Racoviţă durează numai doi ani şi, în urma 
împăcării lui Brâncoveanu cu Cantemireștii, obține domnia 
Moldovei, în 1705, Antioh. Aflând de această numire, Nicolae 
Costin — care avea motiv să se teamă de uri ce veneau dela 
părinți şi de răfuiala unor vechi socoteli de pe timpul când, 
fugar la curtea lui Brâncoveanu, a uneltit pentru răsturnarea, 
lui Antioh Cantemir din prima domnie—fuge din lași la 
Hangu, împreună cu solul muntenesc, aflător atunci în Moldova, 
Toma Cantacuzino, şi cu vărul acestuia, paharnicul Ilie Can- 
tacuzino. 

Dar, până la sosirea sa în Iași, Antioh Cantemir institue ca 
locțiitor de Domn — caimacam, cum se zicea atunci — pe cum- 
natul său, Bogdan vornicul. Acesta, care pare să fi fost, după 
cum reese din paginile cronicei, un om cu mintea așezată, 
repede cărți la Hangu, îndemnând pe Toma Cantacuzino să se 
ducă liniștit în tara lui, iar pe Nicolae Costin si pe ceilalți boieri 
fugari să se întoarcă fără nici o grije la casele lor, că-i ia el pe 
seama lui. Acultând de acest îndemn, Nicolae Costin se întoarce 
în laşi şi e înălţat de Antioh Vodă la rangul de vel vornic al 
țării de sus. Astfel, prin mijlocirea caimacamului Bogdan vor- 
nicul, se face împăcarea definitivă între fiii lui Constantin Can- 
temir si ai lui Miron Costin. 

Nicolae Costin păstrează dregătoria în divanul Moldovei pe 
tot timpul domniei lui Antioh Cantemir; o pierde în 1707, la ur- 
carea, în domnie a lui Mihail Racoviţă. Dar în 1710, după ce luase 
Nicolae Mavrocordat locul lui Mihail Racoviţă, Nicolae Costin 
este chemat din nou în slujba țării. Nicolae Mavrocrodat abia 
îmbrăcase caftanul de domnie, când se întâmplă să moară 
tatăl său, Alexandru Exaporitul — marele tergiman, cum îi 
ziceau ai noștri — care încheiase pacea dela Carlovitz între 
Turci şi Creștini. Nevoit să mai zăbovească la Constantinopol 
câtva timp, până la înmormântarea tatălui său, Nicolae Mavro- 
cordat însărcinează cu căimăcămia Moldovei pe Nicolae Costin, 
alături de Antohie Jora si de Ioan Buhuș logofătul. Astfel, 
Nicolae Costin ajunge acum pe treapta cea mai înaltă a, vieţii 
sale publice. 

La 25 Ianuarie, Nicolae Mavrocordat soseşte în Moldova gi 
în prima Duminică, esind dela biserica domnească, dela utrenie, 
şi-a boierit, după, obiceiu, boierii cei mari, făcându-l pe Nicolae 
Costin vornic mare de fara de jos. Contimporanul său, Axinte 
Uricarul, ne spune despre cronicar: «acel vestit carele era şi 
din părinţi blagorodnic şi dintru sine cu adevărat împodobit 
cu învățătură, », că îl avea Nicolae Vodă «întru deosebită dra- 
goste şi socotin(á ». 

Pentru cultura lui deosebită si pentru cunoștințele de limbi, 
pe care nu le aveau ceilalți boieri de divan, Nicolae Costin este 
însărcinat totdeauna cu primirea solilor. 

Astfel, în primăvara anului 1710, trecând spre Poartă amba- 
sadorul Franţei, marchizul Desalleurs, Nicolae Costin «pentru 
limba latineascá — ne spune cronica —, ieşindu-i mai sus de 
Copou înainte, cu slujitori, l-au petrecut până aice în oraş la 
gazdă ». Solul e primit apoi cu mare cinste în divân si petrecut 
de Domn si de oamenii săi până la Tighina, In același an, 
Iosif Pototki, voevodul Haliciului, întorcându-se din Ardeal, 

unde fusese în slujba lui Rákéczy, după ce-și lăsase oastea la 
Cernăuţi, vine spre Iaşi. Aci Mavrocordat, care avea să-i facă 
şi lui o primire frumoasă, trimite înainte-i pe Nicolae Costin 
vornicul, ca să se înțeleagă cu el în limba polonă. Când voevodul 
din Kiev lăsă 3.000 de ostaşi să ierneze în capitala ţării, Mavro- 
cordat însărcinează tot pe Nicolae Costin să ia contact cu ju- 
decătorul ostirilor polone, pentru descurcarea plângerilor ce le 
aduceau necontenit tárgovefii ieşeni. i 

Domnia lui Nicolae Mavrocordat durează însă numai un an. 
Aversiunea dintre Rusi si Turci avea să se deslánfuie în curând 
într'un războiu, şi Turcii aveau nevoie în Moldova de un om 
devotat, care să cunoască în același timp rostul si obiceiurile 
țării, cu legături vechi şi trainice în boierimea pământeană, si 
care să fie în stare să supravegheze mişcările lui Brâncoveanu. 
Acest om era Dimitrie Cantemir, vechiul adversar al lui Brân- 
coveanu. 

Intrând in Moldova si alcătuindu-și divanul, Dimitrie Can- 
temir încredințează lui Nicolae Costin înalta dregătorie de vel 
logofăt. 

Domnia lui Dimitrie Cantemir a fost însă prea scurtă pentru 
ca, cei doi cărturari ai timpului, despărțiți prin ura părinților 
lor, să se poată apropia sufletește. Nicolae Costin a trăit si ei 
fiorul zilelor tragice pe care le-a îndurat Moldova, întreagă, cu 
prilejul primului războiu al Rușilor cu Turcii. Dimitrie Cantemir, 
care fusese martor la dezastrul Turcilor, încheiat cu pacea dela 
Carlovitz şi care era convins că Turcii se află pe panta decă- 
derii, punea mari nădejdi în Petru cel Mare. Acoperindu-şi 
toate mișcările, ca să nu fie simţit, si stráduindu-se să păstreze 
mai departe încrederea Turcilor, el se sfătuiește numai cu boierii 
mai tineri din divanul sáu — între alții şi cu Neculce, pe care 
îl făcuse atunci hatman — si intră în trative cu Petru cel 
Mare. 

Deși în cronica sa, Nicolae Costin îl face pe Dimitrie Can- 
temir Singur răspunzător de năpasta adusă «cu socoteala lui 
cea grabnică » asupra Moldovei, năpastă care, credea el, «nu 
se va îndrepta mai în veci », totuşi, din felul cum se apără Ne- 
culce, învinuit de contimporanii săi cá el a sfătuit pe Cantemir 
să treacă, de partea Ruşilor, rezultă că toată boierimea nutrea 
gândul de a mântui fara Ue Turci, prin ajutorul creștinilor. 

Nicolae Costin va fi luat şi el parte la primirea lui Petru cel 
Mare; a venit şi el cu ceilalți boieri ai țării la ospátul dat de 
Cantemir în cinstea Țarului « de s'a împreunat cu Ţarul şi le-au 
dires împăratul cu mâna lui tuturor câte un păhar de vin» de 
Cotnar cu pelin, care a plăcut așa de mult Muscalilor; a văzut 
şi el pe Petru cel Mare, cercetând pe jos mănăstirile Iaşului si, 
în sfârşit, a luat, şi el parte la lupta dela Stănileşti. Războiul 
s'a încheiat, după cum se ştie, cu înfrângerea Rugilor gi aceasta 
a silit pe cel mai mare cărturar al trecutului nostru să apuce, 
pentru totdeauna, drumul exilului. Numai câțiva dintre boierii 
săi — tineretul, care fusese dela început inițiat în planurile sale 
— la urmat in acest exil. Ceilalţi boieri, între care si Nicolae 
Costin — unii înainte, alții după dezastrul dela Stănilești — au 
plecat în risipă, spre munte ori spre codri, pe unde-si trimiseserá 
familiile. Pe urma lor, cete de Tătari şi Turci se revarsă peste 
Moldova, jefuind, robind, mistuind în flăcări sate şi conace 
boiereşti. Această. dureroasă pagină din istoria Moldovei se în- 
cheie cu venirea în a doua domnie a lui Nicolae Mavrocordat, 
cel ce, după cum știm, îl pretuia mult pe Nicolae Costin. 

In noul divan al Moldovei, Nicolae Costin își păstrează locul 
dat de Dimitrie Cantemir, de mare logofăt, dar n'a avut parte 
să se bucure multă vreme de prietenia lui Mavrocordat, căci, 
după un an, mai precis, în Septemvrie 1712, ieşind în ţară 
să-şi cerceteze moşiile şi bucatele, s'a bolnăvit şi în câteva, zile 
şi-a plătit şi el, cum zice cronicarul în graiul lui bătrânesc: 
«datoria cea obsteascá ». 

Miron Costin, întorcându-se în Moldova după vreo 20 de ani 
de exil, cu sufletul plin de iluzii, urzise planul de a scrie o vastă 
istorie a țării Moldovei dela descălecat până în timpurile sale; 
dar vitregia timpului prin care a trecut — «aceste cumplite 
vremi de acmu », — nu i-a îngăduit să-şi îndeplinească in între- 
gime planul, si atunci, in asfinfitul vieții, văzând că timpul îi 
scapă, a trebuit să-și concentreze sforțările către două obiec- 
tive: cartea De neamul Moldovenilor din ce țară au egit stră- 
moşii lor şi continuarea letopisețului, de unde-l lăsase Ureche, 
până în timpurile sale. Moartea l-a surprins — am putea zice: cu 
pana în mână — muncind la închegarea definitivă a lucrărilor 
sale. 

Cronica a rămas neterminată tocmai când venea la rând 
povestirea vremurilor sbuciumate şi a evenimentelor dramatice 
la care el însuşi luase parte activă; ultima pagină scrisă cuprinde 
domnia lui Ștefăniță Vodă, fiul lui Vasile Lupu, mort de lingoare 
(febră tifoidă) la Tighina. Cartea « De Neamul Moldovenilor » 
a rămas şi ea neîncheiată. Capitolul al V-lea, penultimul: « De 
numele neamului acestor țări şi de port si de legea crestineascá 
de unde au luat» a rămas neterminat, iar al VII-lea: « Cât au 
trăit aceste locuri cu oameni după descălecarea lui Traian cu 
Romanii dela Italia », n'a fost scris nici el. 

Opera lui Miron Costin trebuia deci reluată şi ea avea nevoie, 
în orice caz, de o continuare şi o încheiere. Această sarcină şi-a, 
luat-o cel mai învăţat dintre fiii săi, Nicolae. 

Apucându-se de lucru, Nicolae Costin a reluat ideea care mun- 
cise pe tatăl sáu în tinerețe, de a îmbrăţişa istoria neamului 
dela origine până în timpurile sale, dar în același timp s'a gândit 
să lărgească planul, încadrând începuturile neamului în istoria 
universală, începând — de unde ne-am fi așteptat mai puțin — 
dela creațiunea lumii. Evident că astăzi, după atâtea veacuri 
de evoluţie a istoriografiei, această uriașă sforțare a lui Nicolae 
Costin ne apare stranie. Dar nu trebue să pierdem din vedere că 
cele mai bune modele pe care el şi contimporanii săi le avu- 
seseră dinainte în şcolile umaniste ale Poloniei — cronicile lui 
Dtugosz, Cromer, Bielski — atát de admirate atunci, începeau 
istoria Poloniei, după ce determinau mai întâi spița poporului 
între semințiile lumii dela creafiune. De altfel, toată istorio- 
grafia medievală, scrisă de oamenii Bisericii în limba latină, 
urmând modelele date de cronografele bizantine, se simţea datoare 
să lege istoria națională de istoria sacră. 

Nenorocul lui Nicolae Costin a fost că, la două veacuri după 
ce Renașterea — întemeindu-se pe cele mai bune modele antice 
ale genului — împrăştiase erudiția teologică bizantină si pe cea 
a scolasticei medievale, el mai credea încă în trăinicia unui 
sistem care, încorporând istoria naţională în istoria universală, 
dela zidirea lumii, căuta să fixeze locul pe care îl ocupă poporul 
respectiv în arborele genealogic al neamurilor dela creafiune. 

Să-l urmărim deci pe Nicolae Costin în expunerea acestui 
arbore genealogic luat, şi în bună parte tradus, după Stryj- 
kowski.... 

Incepe prin a înfățișa, în primul capitol, care priveşte zidirea 
lumii, ideile filosofilor şi poeților păgâni: Ovidiu, Thales din 
Milet, Eraclid, Aristotel, Corneliu Agripa— din care citează 
întrebarea: « oare ouăle sau păsările s'au făcut întâiu, de vreme 
ce nici ouăle fără păsări, nici păsările fără ouă, nu s'au putut 
naşte? » — pentru ca, trecând prin filosofii theişti, — în frunte 
cu Plato — sá ajungă la Biblie si să expună creatiunea lumii 
după Sfânta Scriptură. Povesteşte potopul după Biblie, dar 
cunoaște si admite si alte potopuri, căci pune la contribuţie 
şi mitologia antică şi se opreşte mai îndelung povestind, după 
Metamorfozele lui Ovidiu, mitul lui Deucalion şi Pira. 

După ce, într'un al doilea capitol, se ocupă de «turnul Vavi- 
lonului > ṣi de < împărțirea limbelor ù, trece la seminfiile celor 
trei feciori ai lui Noe: Sim (cap. III), Ham (cap. IV) si lafer 
(cap. V). Din Tafet, prin diferiti scoboritori, se trage Iavan «din 
care sunt iegiti tot neamul Grecilor, iară Iavan pe jidovie se 
înțelege amágitor sau viclean,; pentru aceea Grecii sunt de 
neamul lor vicleni și amágeis; pe de altă parte, dintr'un alt 
fecior al lui Iafet, din Gomor, se trag Sarmatii, Get și Dacii, 
«de unde suntem noi Moldovenii ». 

După această lungă si complicată genealogie etnică, în care 
cele mai multe știri sunt luate din cronicarul polon Stryjkowski și 
de care autorul ei se simte mulțumit, cu toată truda ce i-a răpit, 
căci spune el: «ni se pare cá am scris deplin, care nici la un 
letopisef a țării noastre nime n'au amelițat măcar cât de puţin 
din aceste ce am scris noi, cu multă osteneală, din oarecâte 
cărți străine o, trece, în capitolul al VI-lea, la Daci, stránepotii 
îndepărtați ai lui Iafet. 

La acest capitol despre Daci, Nicolae Costin imprumutá textul 
respectiv din opera tatălui sáu, pe care-l amplifică însă cu o 
mulțime de date mărunte, scoase în bună parte din Bonfiniu. 
Vorbește despre Get ` observă cá numirile de cetăți dace se 
terminau in dava; descrie invaziile Dacilor în sudul Dunării; 
luptele lor cu Domițian; pomeneşte de Aurelius Fuscus — 
* Avrilie Fuscu s —-şi termină cu condiţiile umilitoare impuse 
de Daci lui Domițian pentru încheierea păcii. 

Capitolu! VII: + Pentru împărăția Râmului și pentru hotarete 
ei», reproduce cuvânt de cuvânt capitolul II din opera lui 
Miron Costin. Capitolul VIII: a Pentru Italia, de unde au ieşit 
neamul Moldovenilor, după risipa Dacilor din lacurile acestea s, 
este în întregul său jumătate din capitolul prim al operei lui 
Miron Costin, pe când cealaltă jumătate alcătuește capitolul 
TX (+ Pentru numele Moldovenilor si a Muntenilor, după ce au 
descălecat Traian vi. 

Tot astfel şi capitolul X (+ Pentru Traian împăratul Râmului 
și pentru oștile lui ce au venit asupra lui Decebal, craiul Da- 
cilor; si la ce vreme s), este o reproducere a capitolului IV din 
Miron Costin, însă cu rectificări si cu adaose. El așează astfel 
începutul războiului dacic — după Bonfiniu — la 102; stie cá 
au fost două războaie cu Decebal; pomeneşte de Longin, care a 
urmărit sfárámáturile Dacilor în retragere; cunoaște versiunea 
după care Decebal s'a otrăvit ca să nu cadă de viu în mâna 
Romanilor, dar, adaogá mai departe că: «eu am cetit cartea lui 
Marcu Aurelie, împăratul Râmului, pe urma lui Traian al pa- 
trulea împărat, în anii dela Hristos 161, si scrie cum să-l fi dus 
la Râm pe Decebal craiul împreună cu un fecior al lui, arătân- 
du-se Traian împărat biruitor asupra luis!, Primește — mai 
departe — dela tatăl său, amplificând-o însă, legenda despre 
originea romană a Litvanilor, aducând mai multă precizie în 
citate: + scrie Stricovskie la cărțile II a istoriei sale, cap. V, De 
Litva, aducând martur istoriei sale pe Długosz si Cromer, la 
cartea III, fila 61 +, Pomeneste apoi, după Bonfiniu, de columna 
ridicată de Traian in Roma «íintru pomenirea acei biruinte 
asupra Dacilor »; îi dá dimensiunile si stie că pe ea este săpată 
toatá istoria Dacilor. Incheie, pomenind de «o piatrá de mar- 
muri, în zilele lui Constantin Duca, cu slove săpate latineste +, 
pe care pretinde că a descrifrat-o astfel: « Impáratului, Cesa- 
rului, bunului, fiului a Nervii, lui Traian fericitului... + 

Trecând, intr'un alt capitol — al XI-lea — la cetăți, Nicolae 
Costin rezumá si prescurteazá capitolul al V-lea din cartea ta- 
tălui sáu, adáogánd doar după e Bonfin, istoricul ungur, în 
cartea X, capitolul II, De lucru Ungurilor», cà: «Ludovic, 
craiul unguresc, ca să poată stăpâni fără de grijă pământenii s, 





* Citatul e luat din CYasornicul Domnilor a îmi Guevara, pe care N. Castla La 
tradus în româneşte, 


a pus de a zidit cetatea Severinului, care era risipită, precum şi 
o alta pe Prut, pe care n'o poate identifica. 

In cartea lui Nicolae Costin, capitolul respectiv despre cetăţi, 
din scrierea. tatălui, este în aga fel rezumat și prescurtat, încât 
apare ca ceva străin, care nu s'ar îmbina organic în structura 
operei. Intr'adevăr, el vorbeşte aci de Chilia si Cafa, care au 
tost zidite de Genovezi; de Turnul Neoptolemul, înlăturând 
identificarea făcută de tatăl său cu Tatar-Bunarul de pe Co- 
gălnic şi care ar fi fost ridicat de Neoptolem, fiul lui Mitridate; 
amintește, în sfârșit, de rezidirea Severinului prin Ludovic al 
Ungariei, dar înlătertă —-cel puţin judecând după singura 
ediție pe care o avem dinainte, a lui Kogălniceanu — tocmai 
partea cea mai importantă: inscripţiile și monetele romane, 
găsite în vechile cetăți si care toate constituesc o dovadă pal- 
pabilă despre vechimea cetăților, ca rămășițe ale așezării si 
culturii romane în țările noastre și deci despre latinitatea nea- 
mului. 

Capitolul al V-lea din Miron Costin: e Despre numele nea- 
mului acestor ţări si de port », până la pasajul unde se vorbește 
despre limbă, a intrat si el cuvânt de cuvânt în prelucrarea 
fiului său, dar Nicolae Costin a găsit cu cale ca, după dovezile 
despre romanitate, scoase de tatăl său din numirile poporului 
și din port, să adaoge o scurtă istorie a împăraţilor romani dela 
Traian, — luată după Analele eclesiastice ale cardinalului Ba- 
ronius, un scriitor de mare valoare, care trăise cu un veac mai 
înainte (1538—1607). Această parte istorică merge până la 
Gallian, când Dacia este bântuită cu furie de invazii. Ea nu este 
însă bine prinsă în osatura operei și face impresia unor lucruri 
străine de concepția fundamentală, 

In capitolul următor (al XIII-lea): e Pentru risipa Daciei ce 
era de Traian descălecată », cronicarul trece la invaziile barba- 
rilor in Dacia. Vorbește mai întâiu de Goti, «care au venit din 
părțile de Miazá-Noapte în câmpii dintre Nipru si Volga, gonind 
pe Ruși și pe Poleati »; primește din cronica ungurească o bizară 
$i naivă legertdă despre descendența Hunilor din Faunii si 
Satirii pădurilor; povestește invazia Hunilor; amintește pe 
Atila, e biciul lui Dumnezeu, spaima lumii >, si încheie cu invazia 
Bulgarilor, cu trecerea și așezarea lor în sudul Dunării și cu 
ridicarea zidului de piatră prin porunca împăratului bizantin 
Anastasie... «si până astăzi se cunosc une semne de ale acelui 
zid +. In încheierea capitolului, revine asupra lui Atila, pove- 
stind năvălirea Hunilor asupra Romei. 

In antepenultimul capitol (XIV), revine la textul tatălui său 
și, după ce arată retragerea populaţiei romane peste Dunăre, 
din ordinul lui Aurelian, socotește timpul cât a trecut dela 
retragerea populației, până la descălecatul lui Dragoș, răstimp 
în care țările noastre ar fi rămas pustii. Capitolul următor 
(XV) prezintă, după cronicele lesesti, întemeierea Poloniei, iar 
ultimul (XVI) povesteşte decălecatul al doilea al țării Moldovei. 

Din expunerea sumară pe care am făcut-o acestei părți din 
opera lui Nicolae Costin, se poate vedea și metoda lui de lucru 
$i scopul pe care el îl urmărea. La problema începuturilor nea- 
mului, el ia pedeantregul textul tatălui său, cuvânt de cuvânt, 
intervertind însă ordinea capitolelor astfel: 


Miron Costin: Nicolae Costin; 
T. Italia .... VIH È 
IX 
II. Râmul ... VII 
HI. Dacia .... VI 
IV. Traian ... X 
V. Cetățile... XI 
VI. Numele, portul, legea XII 


La cele 6 capitole ale lui Miron Costin, Nicolae a mai adăogat 
încă 9, dintre care primele 5 sunt menite să lege ariginea popo: 


LETOPISETUL ȚĂRII MOLDOVEI DELA ZIDIREA LUMII PÂNĂ LA 1601 

rului român de creatiunea lumii si să stabilească locul pe care, 
prin strămoşii săi Daci şi Romani, îl ocupă în arborele genea- 
logic al seminfiilor dela Adam și Eva. Cele 4 capitole finale se 
referă la împărații Romani până la părăsirea Daciei ; la invazia, 
barbarilor în Dacia; la descălecarea Poloniei și la începuturile 
statului moldovenesc prin descălecatul lui Dragoş, adică a 
vrut să lege cucerirea Daciei de descálecarea Moldovei. 

Dar această prezentare a materialului moștenit dela tatăl 
său într'o nouă orânduire şi mai ales adausele făcute la început 
şi la sfârșit, ne luminează mai bine názuinta lui Nicolae Costin, 
cu totul deosebită de a tatălui său. Miron Costin, apucându-se 
să prelucreze începutul letopisefului său dela Traian, pe care-l 
urzise în tinereţe, voia să dea, în amurgul vieţii, o operă de 
caracter polemic, să răstoarne basna lui Simion Dascălul și să 
ilustreze contimporanilor din Moldova obârșia strălucită a 
neamului lor. Nicolae Costin urmărea altceva. El avea ambiția 
să scrie, după modelul pe care i-l ofereau cronicele Ungariei 
şi ale Poloniei, o vastă operă istorică, sortită să fixeze rostul 
neamului în istoria lumii dela origine, adică dela creaţiune. 

Dacă acesta este punctul său de vedere, atunci deosebirile 
dintre el şi tatăl său în tratarea aceleiași probleme sunt firești 
și explicabile: la Miron Costin materialul este strâns închegat 
în jurul ideii centrale: spulberarea legendei jicnitoare pusă în 
circulație de Simion Dascălul; reconstituirea adevărului istoric 
și dovedirea originei romane. De aceea, din pana lui Miron 
Costin, svâcneşte indignarea împotriva bârfitorilor neamului, 
uneori sub forma unei caustice ironii. La Nicolae Costin, carac- 
terul polemic dispare, iar argumentarea originei romane devine 
în chip firesc mai deslânată, prin îngrămădirea materialului 
menit să lege istoria națională de istoria universală, căci el 
urmărește o operă de erudiție. Acest caracter de erudiție al 
operei lui, se vădește și în mulțimea si varietatea surselor uji- 
lizate. El citează în opera sa o multime de izvoare antice, medie- 
vale şi moderne, — latine, ungare și polone: Herodot, Ovidiu, 
Cicero, Berosius (Flavius Iosephus), Iulius Capitolinus, Baro- 
nius, Bonfinius, Laurentius Toppeltinus, Ioan Magnus, Arhie- 
piscop de Upsala, Dtugosz, Bielski, Paszkowski, Stryjkowski, 
Kromer, Miechowski si multi alții, pe care de multe ori îi 
traduce verbal. Citatele sunt la el mai totdeauna indicate precis. 

In concepţia lui Nicolae Costin, « Cartea pentru întâiul descá- 
lecat » este deci începutul unei mari istorii a neamului — ceva 
asemănător cu modelele polone, care i-au stat la îndemână. Ea 
este continuată, în manuscrise, prin istoria Moldovei; dar cum 
materialul privitor la răstimpul dela al doilea descălecat încoace 
fusese adunat şi prelucrat de Grigore Ureche si de Miron Costin, 
Nicolae Costin se mărginește și aci să copieze numai cronicele 
predecesorilor săi, amplificându-le însă mult cu ştiri și capitole 
noui, luate din izvoare pe care aceia nu le avuseseră la înde- 
mână. 

Pentru istoria Moldovei dela întemeiere până la Aron Vodă, 
Nicolae Costin a luat cronica lui Grigore Ureche în compilația 
lui Simion Dascălul, la care însă a făcut adaose, omisiuni sau 
completări. Astfel, suprimá capitolul despre descendența Româ- 
nilor din tâlharii dela Roma, atacat cu atâta vehementá de 
Miron Costin; adaogă, la domnia lui Alexandru cel Bun, unde 
se povestea că Domnul moldovean a trimis ajutor regelui 
polon contra ordinului Teutonilor, un întreg capitol despre 
« Crijaci », menit să explice ce era ordinul Teutonilor. Povestind 
apoi alegerea succesorului lui Ioan Albert la tronul Poloniei, 
Costin introduce un alt capitol nou despre ceremoniile ce se 
obișnuiau în Polonia la alegerea și încoronarea regilor: « Obice- 
iuri la craiu nou». Tipicul acestui original își are originea în- 
tr'o colecție de texte medievale Udo Romanus, alcătuită sub 
auspiciile Bisericii papale, si răspândită în toate țările catolice, 
adaptându-se fireşte la tradițiile şi condiţiile nationale, 


In Polonia textul a fost tradus şi adaptat de ilustrul episcop 
al secolului al XV-lea Zbigniew Olesniski. Nicolae Costin La 
încorporat în cronica sa după versiunea polonă a cronicei lui 
Alexandru Gwagnin, eliminând însă unele molitve lungi și 
plicticoase. 

Dela domnia lui Despot Vodă înainte, adaosele lui Nicolae 
Costin sporesc în mod considerabil si imbogátesc — după cum 
recunosc înșiși istoricii — cu elemente de informaţie nouă și 
interesantă, istoria Moldovei. 

In același chip amplifică el si partea din cronica tatălui sáu, 
până la anul 1601, unde se oprește compilația lui Nicolae Costin. 

Pentru adaosele sale, Nicolae Costin s'a folosit de izvoare 
polone neutilizate de predecesorii săi — în primul rând de Mie- 
chowski pentru secolul al XV-lea $i de doi compilatori unguri, 
cari acum erau utilizaţi întâia dată, pentru istoria moldovenească: 
Wolfgang Bethlen şi Istvânffy. 

Adaosele făcute de Nicolae Costin în opera predecesorilor săi 
nu sunt totdeauna fericite, fiindcă uneori ele nu se îmbină ar- 
monic în restul materialului. Cu deosebire excursiile în istoria 
universală, prea, lungi, deviază subiectul și vădesc erudiția scrii- 
torului, dar nu dau pe față talentul lui literar. Ceea ce scade cu 
mult valoarea acestei opere istorice a lui Nicolae Costin, este 
faptul că el încorporează în lucrarea sa cronicele lui Ureche, în 
compilația lui Simion Dascălul şi a lui Miron Costin cuvânt de 
cuvânt. El nu prelucrează materialul predecesorilor săi, ci îl 
copiază, amplificând numai acolo unde poate. Cu alte cuvinte, 
el nu este aci un istoric original, ci un compilator. Este drept, 
că pe vremea, sa noțiunea de proprietate literară nu avea sensul 
pe care-l are astăzi; — (amintim aci procesul lui Stryjkowski 
cu Guagnini, vezi vol. IL, p. 142). Dar pentru a da judecata, 
definitivă asupra operei lui trebue să ținem seamă de faptul că 
Nicolae Costin n'a avut norocul si timpul să dea forma definitivă 
compilației sale, fiindcă vieafa lui a fost destul de sbuciumată, 
iar moartea l-a surprins înainte de vreme, la vârsta de 50 de ani. 

Pentru a caracteriza mai precis personalitatea sa literară, 
trebue să examinăm mai pe larg, partea originală din opera 
rămasă dela el: Cronica domniei lui Nicolae Mavrocordat şi 
Dimitrie Cantemir. 


CRONICA DOMNIEI LUI NICOLAE MAVROCORDAT ȘI 
A LUI DIMITRIE CANTEMIR. Nicolae Mavrocordat era fiul 
marelui dragoman, Alexandru Exaporitul, care înainte de a 
intra în slujba Porții, își făcuse studiile la Padova, unde învă- 
tase medicina si care a lăsat mai multe scrieri științifice — 
una despre circulația sângelui. In casa părintească, unde domnea 
astfel râyna pentru cultură Nicolae Mavrocordat a primit, îm- 
preună cu fraţii săi, o instrucție, aleasă; o soră a lui a studiat 
şi ea medicina. A fost un Domn iubitor de cultură. Sulzer ne 
spune că avea o bibliotecă în valoare de 600.000 lei; între 
volumele de pref, se aflau si multe raritáti, precum o Biblie 
coptă din veacul al III-lea. Ii plăcea să se simtă înconjurat 
de cărturari, pe care-i căuta şi-i aducea la curtea sa și, urmând 
pilda tatălui său, a fost el însuşi un scriitor erudit de opere cu 
caracter filosofic-moral. 

Era deci firesc ca învățatul Domn și cărturarul Nicolae Costin,a 
care se împărtăşise şi el din erudiția timpului său în şcolile 
umaniste ale Poloniei, să se apropie sufletește. 

Si de fapt, dintre toti Domnii sub care a slujit Nicolae Costin, 
Mavrocordat a fost acela care l-a prețuit mai mult. Faima 
despre cultura lui Nicolae Costin ajunsese până la Mavrocordat, 
încă înainte de a nu pleca din Constantinopol. Inainte de a se 
urca în scaunul Moldovei, silit să zăbovească în Țarigrad cu împre- 
jurările triste ale morții și înmormântării tatălui sáu, Nicolae 
Mavrocordat trimite cărți în Moldova pentru a însărcina pe 
Nicolae Costin cu căimăcămia. După sosirea în Iaşi, Mavra- 

cordat, constituindu-și divanul domnesc, încredințează lui 
Costin dregătoria cea mai însemnată, de mare vornic al ţării 
de jos, şi, în tot cursul primei sale domnii, Nicolae Costin este 
însărcinat, — nu numai pentru cunoştinţele lui de limbi străine, 
ci şi pentru încrederea pe care Domnul o avea în el, — cu pri- 
mirea solilor străini. 

Luând asupră-şi sarcina de a scrie letopisetul domniei lui 
Nicolae Mavrocordat, Nicolae Costin a făcut-o nu fără iubirea 
şi stima pe care o avea pentru Domnul care-i arătase atâta 
prețuire: « Era cinsteș om si în filosofii şi în istorii — spune el 
« despre Mavrocordat— si într'altele ce se cade a sti un Domn, era 
«deplin învățat; ştia şi câteva limbi... şi om dumnezeesc, 
«păzea tare Biserica; la mâncare si la băutură foarte puțin; 
« spre sfintele biserici şi mănăstiri scăpătate, milostenie făcea; 
« spre săraci şi spre văduve cu milă era. Dará era grabnic la 
« mânie, și mai ales asupra acelor ce-i cunoștea că mâncau banii 
« Vistieriei şi spre cei ce făceau strâmbătăți si supărări săracilor 
«și spre cari erau neascultátori la poronci. Era fără preget si 
«cu priveghere la trebile ce erau a țării; gata si cu nevoinfá a 
« plini poroncile împărătești. . .». 

Și încheie acest portret: «Nu odată se seamănă și se seceră 
« Și nu odată se altoieste pomul si se culege dintr'însul rodul; 
«aşa si noi, toată averea noastră o am cheltuit în trebile țării 
«şi avem răbdare. Trebue și dumneavoastră să rugaţi "pe 
e Dumnezeu să trăim si noi în domnie si pe urmă veți cu- 
«noaste și dumneavoastră si placul ostenelelor voastre si în- 
« temeierea caselor dumilor voastre. ..». 

Deşi domnia lui Nicolae Mavrocordat a fost o domnie pașnică 
$i cronicarul nu are de înregistrat decât doar câteva primiri de 
soli si hártuieli cu boierii, pe care Domnul străin de țară îi bănuia 
de necredință si care, în același timp, asupreau țara cu autori- 
tatea dregátoriei lor, totusi Nicolae Costin a mostenit ceva din 
darul de povestitor al tatálui sáu si stie sá prezinte cu interes 
fapte care pun în lumină tactul lui Nicolae Mavrocordat. 

Cu deosebire este dramatic povestită întemnițarea trufașului 
boier Iordache Ruset vornicul, care ináltase şi rásturnase mai 
multi Domni în Moldova, intrigase împotriva boierilor, stinsese 
mai multe case, numai pentru ambiția de a-şi menține influența. 
Cronicarul începe prin a arăta cum, la început, boierii, văzând 
pe Iordache vornicul, « nelipsind din voroave cu Nicolai Vodă », 
intraseră la grije, zicând: « Săracii de noi, iar au încăput Ior- 
dache vornicul si la acest Domn ». Pomeneşte apoi cum Ior- 
dache Ruset urzea intrigi și cum îndemnase pe Turcii din carva- 
saraua din Iaşi să se plângă la Poartă împotriva lui Mavrocordat 
$i cum într'o zi, venind un agă din Constantinopol, Iordache a 
crezut că aduce firmanul de mazilire a Domnului si a trimis 
ca să vadă, a ce se lucrează » la curte, oamenii săi, între care şi 
pe nepotul său Iordache Aga, care era farigrádean si stia tur- 
ceste. Feciorii vornicului au avut cutezanta de a intra chiar în 
«casa cea mare », în care turcul avea să se întâlnească cu Ni- 
colae Vodă. Aflând această îndrăzneală si mai având gi alte 
motive, Domnul a poruncit vătafului de aprozi să închidă pe 
Iordache Ruset si pe nepotul său Iordache Aga. In același 
timp, a trimis şi pe postelnicul său în spătărie, ca să ia toiagul 
lui Antiohie Jora, socrul lui Iordache Aga, şi «să-l pună şi pe el 
la popreală » în Vistierie. Boierii aflați atunci la curte, văzând 
aceste neașteptate arestări, rămân incremeniti si, sfátuindu-se 
îndesine, purced fără zăbavă la Domn şi se roagă pentru hat- 
manul Antiohie. Domnul îl iartă şi îl sloboade; patru zile mai 
târziu, liberează şi pe ginerele aceluia, Iordache; numai Ruset 
rămâne întemnițat. Pentru a potoli nedumirirea boierilor, câteva 
zile după aceasta, îi cheamă la curte «ín casa cea mare» şi li 
se destăinuie astfel: «Intre voroavele ce aveam cu Iordache 
vornicul, — începe Domnul — niciodată de bine de dumnea- 
voastră nu mi-a gráit, văzându-vă pre dumneavoastră de noi 


trași cu dregătoriile curții ». Si urmează apoi povestirea unei 
scene într'adevăr patetice, când Domnul, ridicând puțin ișlicul 
în mână, se adresează pe rând boierilor astfel: « Martur pui pe 
Dumnezeu, cum dumitale acest fel de hulá iti da; dumitale așij- 
derea fel de fel de hulá (înșirând pre câți erau boieri chemați 
la acea, voroavă) de sta cu voroavele lui, Iordachi, să vă depărtez 
pre dumneavoastră de lângă mine ». Apoi Domnul scoate cărțile 
găsite la casa lui în ziua arestării şi în care fratele său Scarla- 
tache din Constantinopol îi scria că «el nu doarme, ci umblă, 
tare pentru ca să mazilească pre Nicolai Vodă ». Aceasta dă 
curaj celor asupriți de Iordache vornicul să se plângă si, în cu- 
rând, în divanul cel mic, fiind si țara câtă se tâmplase, se citește 
cartea iscălită de boieri prin care se plâng cum Iordache si 
frații săi, străini de țară, «fiind el vreme îndelungată puternic 
aice în țară, învrăjbitor de Domni, de nu se mai satură cu vre- 
mea, au supus toate casele boiereşti si au stins şi câteva ». Ci- 
tindu-se acestea toate în divan, a întrebat Nicolae Vodă pe 
Mitropolitul, care era de față în divan, ce fel de pedeapsă pre- 
vede pravila pentru vinovăția lui Iordache Ruset. Si după, 
ridicarea divanului, ducându-se Mitropolitul acasă şi cercetând 
pravila, «a scris cu slova lui », din dosul cărții de pâră contra 
lui Iordache, pe care i-o dăduse Domnul, «cum pravila scrie: 
dovedindu-se aceste asupra lui Iordachi Vornicul: moartea! ». 

Mavrocordat trimite cartea de pâră cu sentința scrisă de Mi- 
tropolit lui Iordache Ruset, în temniță, să o citească si să-l 
întrebe ce are de răspuns. Dar trufașul boier, în loc să se cumin- 
feascá și să răspunză cu blândețe — căci, adaogă cronicarul: 
«cu blándete, ca bumbacul se moloşează si se îmblânzesc ini- 
mele Domnilor » — răspunde semet, că toate sunt minciuni. 
Aflând acest răspuns, Domnul se mânie foc şi, chemând de 
sârg pe buluc-bașa, poruncește să-i taie limba. Dar intervenirea 
boierilor de divan, care se aflau la curte, îl scapă pe urgisit de 
această pacoste. 

Cronicarul domnesc povestește apoi în jurul acestei drame, 
un alt episod senzațional, care de data aceasta pune în lumină 
clemența Domnului străin de ţară. Pe când Iordache zăcea, 
închis în odaia buluc-basei, un căpitan de seimeni, Horopceanu, 
trecând prin dreptul odăii — « poate să fi fost şi beat», lămu- 
reste cronicarul — strigă: « Sá ni-l dea Vodă să-l ucidem cu 
petre pe Iordachi; sau vom strica rătezile şi-l vom ucide acolo 
în odaie, că ne-au mâncat și ne-au sărăcit el cu fraţii lui, şi nu 
se mai satură de Domni». Aceste cuvinte, ajungând până la 
urechile Domnului, « îndată au poroncit de-l puse la închisoare 
pre Horopceanu si pre alții ce fusese cu dânsul». Si, deși atunci 
şi boierii stăruiau să nu iasă cu zile Iordache Vornicul, totuşi 
Neculai Vodă, « nevoind să-și împlânte mâinile în spurcat sân- 
gele lui» si «socotind dintr'acele cuvinte a Horopceanului să, 
nu se facă vreo năvală asupra lui Iordachi să-l omoare țara, 
au poruncit de l-au mutat inláuntru în curte, la odaie, sub scări 
despre casele Doamnei ». Acolo a zăcut închis ticăitul boier până 
la mazilirea, lui Mavrocordat, care este iarăși povestită cu amă- 
nunte interesante, ca dela un martor ocular: 

«Era într'o joi la divan, Nicolai Vodă. Si acolo, judecând 
« două, rânduri de oameni, văzură boierii, care se tâmplase la 
«divan, cum au venit un copil din casă de au spus Postelnicului 
«celui mare, cum au intrat dei Turci drept la odaie, unde este 
« închis Iordachi Vornicul, de au sfărâmat rătezile şi au intrat 
«înlăuntru, la Iordachi. Aceste, spuindu-le acel copil de casă 
e Postelnicului în taină, si Postelnicul cel mare au soptit lui 
«Nicolai Vodă. Şi îndată s'au sculat dela divan, însă nemicá 
« schimbat din față ; iară boierii, care se tâmplase la divan, îndată 
«au priceput mazilirea domniei, şi o seamă au ieșit pe poarta 
«despre Sfântul Nicolai, cá celelalte porti acmu erau închise ». 

A doua zi, strângându-se boierii la curte, au aflat caimacamii 
puși de noul Domn, Dimitrie Cantemir, şi anume: Iordache 

Vornicul, cel care stătuse până atunci in temâiță, Antiohi Jora 
Hatmanul, — cuscrul lui Iordache, — și Dabija Paharnicul. Lui 
Mavrocordat i-a, fost însă crutatá umilința de a i se citi firmanul 
de mazilire la divan, «în iveala tuturor >. 

Cronicarul nu uită să înregistreze apoi toate acele fapte mă- 
runte, care proiectează o lumină simpatică peste acest Domn 
țari grădean, străin de țară și de neam. El ne spune bunăoară 
cum, luându-și ziua bună dela boierii care l-au petrecut, «au 
« zis, jurându-se, cum n'au avut gând rău, nice spre boieri, nice 
« spre țară, iară cine i-au greşit să fie toti iertafi ». După ce a 
«ieșit cu mazilia din Iași spre Țarigrad, în apropiere de Galaţi, 
«la Piscu, i-au ieşit înainte oamenii, care trăiau în pribegie prin 
«țări vecine si pe cari Nicolae Vodă îi adusese în țară, cu «cărți 
« de tocmealá ». Ei se duc înaintea lui Iusuf Aga, turcul care ducea 
pe Domn la Poartă, plângându-se de strámbátatea ce s'a făcut: 
* — Era un Domn de se ținea de cuvânt; ne-au adus cu cărțile 
sale; ne-a aşezat în țară; acmu ne vor risipi alții». La Galaţi 
îi sosesc scrisori dela prietenii dela Poartă «precum să nu-și 
facă inimă rea de mazilie, căci aşa această dată au împins vre- 
mile; iară fără zăbavă va fi iar Domn». 

Si după ce zugráveste portretul sufletesc al Domnului, pe care 
l-am expus mai sus, încheie, arătând cum încă dela întoarcerea 
lui în Moldova, a luat apărarea celor obijduifi cu strâmbătăți, 
cum după cei cari nu voiau să vie de față la divan, trimitea 
«oameni domnești cu ciubote », de-i aducea fără voia lor; cum, 
văzând divanurile strașnice, cei vinovaţi, când îi apucau cei 
asupriti cu «haide la divan! », fie că erau «mai de frunte din 
boieri », fie că erau « mai de gios, scoteau banii din buzunar de 
se împăcau ». e Numai mâncătorii — adaogă cronicarul — aveau 
voe rea, că nu puteau mânca, ca în zilele denainte altor 
Domni 2. 

Cu totul în altă lumină este înfățișată domnia lui Dimitrie 
Cantemir. Nicolae Costin recunoaște că noul Domn era «om 
istet si stia carte turcească bine », — dar atât. Este într'adevăr 
curios că acești doi eruditi ai Moldovei nu s'au putut apropia 
sufletește si nu s'au înțeles. Am putea zice, parafrazând o vorbă 
a lui Miron Costin: « Mai curând pot încăpea pe un covor zece 
dervisi, decât doi cărturari români din veacul al XVIII-lea ». 

Erau însă — trecând peste erudiția lor de sursă cu totul 
diferită — multe lucruri care-i despărțeau. 

Mai întâiu, Dimitrie Cantemir era încă tânăr pentru domnie, 
— abia avea 36 de ani, —pe când Nicolae Costin trecuse de 
50 de ani. Apoi, Dimitrie Cantemir, care fusese de față la dezastrul 
turcesc încheiat cu pacea dela Carlovitz și care, în debandada 
fugii, își pierduse «agarlácul», simțise decăderea Turcilor și, 
în mediul cosmopolit dela Constantinopol, avusese prilejul să 
se informeze despre puterea crescândă a Rușilor. Apucând 
domnia în preajma primului războiu dintre Ruşi şi Turci, el 
intrase în țară urmărind planuri mari şi îndrăznețe, pentru care 
se cerea puterea convingerii şi avântul cald al tinereţii. El nu 
se putea încrede, pentru planurile sale care abăteau dintr'odată 
cursul istoriei moldovenești într'o direcție cu totul nouă, în 
bătrânii boieri, prea cuminţi pentru inovații îndrăznețe, şi încă 
în cei ce fuseseră sfetnicii de credință ai rivalului său din Con- 
stantinopol, Nicolae Mavrocordat. El păstrează o bună parte 
din divanul lui Mavrocordat; îl ridică pe Nicolae Costin la rangul 
de mare logofăt al Moldovei, îi dă toată cinstea, cuvenită unui 
mare boier, dar se păzeşte de a-i încredința, gândurile. Pentru 
confidente, el își alege pe boierii cei mai tineri din divan și, în 
primul rând, pe agerul Ioan Neculce. După ce dibuiește terenul 
şi hotărăște să treacă de partea Ruşilor, Dimitrie Cantemir 
încredințează dregátoria de mare hatman lui Ioan Neculce si 
trimite pe cumnatul acestuia pe Stefan Luca Vistiernicul, la 
Petru cel Mare, ca să întărească alianța prin jurământ. Numai 
după ce' Ruşii au trecut Prutul la Zagarancea, Cantemir a de- 


stăinuit planul său boierilor mai sprinteni din divan, care rămă- 
seseră pe lângă el, în Iași. 

Era firesc deci ca Nicolae Costin să nu vadă cu inimă ușoară 
cum Domnul trece peste el, marele logofăt, și peste ceilalți 
boieri mai in vârstă: e Dumitrașcu Vodă taine numai cu sfet- 
nicii săi cei tineri, ca si dânsul, făcea », notează cu acrime Nico- 
lae Costin. 

Amărăciunea față de Domn se vede si din chipul cum tine 
să vorbească despre colegul lui de divan, hatmanul loan Ne- 
culce: « Dumitrașcu Vodă îndată au luat cu sine pre hatmanul 
său, pre loan Neculce », sau: «Si au purces Dumitrașco Vodă 
decuseară cu Ioan Neculce hatmanul, sfetnicul său ». Iar când 
povestește ruina, întinsă peste Moldova, după înfrângerea dela 
Stănilești, isbucnește în imprecafia: « Să plătească Dumnezeu 
sfetnicilor care au cármuit pe Dumitrașco Vodă ». 

Privind domnia lui Dimitrie Cantemir sub acest unghiu de 
vedere şi ținut departe de gândurile intime ale Domnului, cro- 
nica lui Nicolae Costin nu înfățișează același interes pe care îl 
prezintă cronica lui loan Neculce, care a fost sfetnicul de încre- 
dere al lui Dimitrie Cantemir. Dar, deși priveşte lucrurile de 
departe și cu sentimente turburi, totuși el prinde și fixează 
amănunte interesante, care întregesc cunoașterea personalității 
lui Dimitrie Cantemir, sau contribuiesc la reconstituirea domniei 
sale. Așa de exemplu, ne spune că Dimitrie Cantemir, după cea 
intrat în Iaşi si au venit boierii — după obiceiu — să-i sárute 
mâna, si poala în divanul cel mare, «le-a făcut voroavă singur 
la toti » căci, adaogă cronicarul, « era slovednic la aceste, zicând 
să fie unii către alții întru dragoste, poftind pre cei bătrâni ca 
pre niște părinți, pre cei de vârsta sa ca pre niște frați, pre cei mai 
tineri ca pre nişte fii, arătând ce ar fi folosul unirei boierești ». 

Interesant povestită este scena întâlnirii lui Dimitrie Can- 
temir cu Petru cel Mare în Iași: 

« Şi în curte la scări s'au adunat cu împăratul, de i-au sărutat 
«mâna și împăratul l-au sărutat pe cap, luându-l în brațe ai 
« ridicându-l sus cu o mână, fiind Dumitrașco Vodă om scund 
« şi împăratul om de fire întru toate șifaeși ». 

Nicolae Costin a luat si el parte la masa pe care țarul a dat-o, 
la conacul sáu, în cinstea lui Dimitrie Cantemir si a boierilor săi 
și unde boierii s'au legat şi au iscălit «universalul e, prin care 
primeau ca Domn veşnic « pe Dumitrașco Vodă și pe seminfia 
lui», dar — adaogá cu răutate: «Iară măcar cá au fost postul 
lui Sfeti Apostol Petru, cu toții au mâncat carne şi mare benchet 
au făcut toată ziua aceiași, și acolo au mas; iară peste noapte 
aceea n'au scăpat fără pagubă mai niciun boier şi nefurat de Mos- 
cali: cui pistoale, cui rafturi, cui epingele, nice boier, nice slugă ». 

După ce povestește sfârșitul nenorocit al luptei dela Stăni- 
lești, Nicolae Costin insistă cu deosebire asupra pârjolului care 
s'a abătut atunci asupra Moldovei: invazia neașteptată a Tăta- 
rilor, cari au surprins oamenii pe câmpuri, ieșiți la secere; i-au 
tárit în robie cu duiumul; au prefăcut în scrum și cenuse casele; 
au prădat și jefuit până și mănăstirile: «n'au rămas la sfintele 
mănăstiri nice clopote, nice uși, nice un her si până în jilfuri si 
sfintele icoane le-au fărâmat și le-au ars de istov, cu foc. Iară 
târgul Bârladului și mai rău au pátit, că au rămas numa pajiște... 
fara de gios au căzut toată la robie, care povestesc bătrânii, 
cá mai au covârșit prada care au fost în zilele lui Vasile Vodă » 
Si încheie, după acest tablou al prăbușirii, — cum era de astep- 
tat: «Acest bine au agonisit țării Dumitrașco Vodă cu soco- 
teala lui cea grabnică, de nu se va îndrepta mai în veci ». 


CEASORNICUL DOMNILOR 


Nicolae Costin a îmbogăţit literatura românească şi cu 
prelucrarea unui roman spaniol, cel dintâi roman occidental 
care apare în literatura noastră. Romanul este opera marelui 


186 


ISTORIA LITERATURII ROMÂNE VECHI 





scriitor al veacului al XVI-lea, Antonio de Guevara, episcop 
de Cadix $i predicatorul lui Carol Quintul, şi poartă titlul 
în originalul spaniol: Ii libro aureo del grand Emperador 
Marco Aurelio con el Relox de Principes (Cartea aurită a lui 
Marcu Aureliu cu Ceasornicul Domnilor). Autorul pretinde 
în prefaţă că ar fi descoperit manuscriptul operei sale, după 
îndelungate cercetări, în biblioteca din Florenţa, printre 
cărţile grecești lăsate de Cosma de Medicis. 

Povestea unui manuscris grecesc descoperit în Florența, 
era o mistificare literară asemănătoare cu aceea de care au 
făcut atâta uz, în vremurile apropiate de noi, romanticii. 

Pretinzând că opera sa are la bază un manuecrie grecesc 
şi revendicánd numai paternitatea stilului, Guevara a voit 
să” treacă toate fictiunile imaginaţiei sale ca fapte reale gi 
să atragă atenţia asupra operei, care ar fi înfățişat vieata 
istorică si actele autentice ale împăratului roman. Opera 
cuprinde vieata romanţată a marelui împărat, în care însă 
sunt încadrate sfaturi privitoare la educaţia tinerilor principi 
şi la normele de călăuzire în conducerea familiei şi a statului. 

Vieata lui Marcu Aureliu, în liniile ei mari, este expusă 
întrun prim capitol, după care urmează o serie de scrisori 
ale împăratului către diferite persoane, de pildă: una către 
prietenul său Pollion, privitoare la creşterea pe care a pri- 
mit-o în anii copilăriei dela profesorii săi; o alta către tovará- 
şul său de studii, regele Siciliei, şi multe altele, 

Sunt şi câteva Bcrisori galante, presupuse că ar [i fost 
&dresato de înțeleptul împărat în ceasurile de libertinaj, 
curtezanelor romane — Bohemia si altele —în societatea 
cărora și-ar fi petrecut anii tinereţii. Aceste rânduri de dra- 
goste, în afară de cămin, care n'au niciun temei în realitatea 
istorică şi diformează personalitatea stoicului împărat, au 
plăcut aşa de mult societăţii spaniole din vremea lui Carol 
Quintul, încât, chia după ce Guevara le-a scos din opera 
sa — regretánd chiar că le-a plásmuit — ele au fost copiate 
cu mâna după ediţii mai vechi și adáogato la textele au- 
torului. 

Scrisorile lui Marcu Aureliu sunt despărțite între ele prin 
istorioare și anecdote referitoare la vieata împăratului, menite 
să scoală mai bine în relief caracterul și virtuțile lui. Așa, 
de pildă, e discuţia dintre Marcu Aureliu şi soţia sa, Faustina, 
care dorea să pună mâna pe cheia dela cabinetul de lucru, pe 
care împăratul îl (inea închis, pentru ca nimeni să nu pătrundă 
înăuntru şi să rávágeascá scumpele lui cărţi. Această discuţie 
contradictorie între soţi — unul subliniind defectele femeii, 
cealaltă defectele bărbaţilor — este ca un mic tratat filo- 
solic asupra căsătoriei, 

In această vieatá romanţată a lui Marcu Aureliu, Guevara a 
introdus capitole de sfaturi privitoare la educaţie şi cármuire. 
Aceasta l-a determinat să-și intituleze opera s Ceasornicul Prin- 
cipilor », care, explică el, « nu e nici de nisip, nici cadran solar, 
nici indicator de ceasuri; căci toate celelalte ceasuri servesc 
să indice ziua și noaptea, pe când acesta ne învaţă ce trebue 
să facem în fiecare ceas al zilei gi cum trebue să ne orânduim 
vieaţa ». 

Si fiindcă acest ceasornic al vieţii are în vedere în primul 
rând pe Principe, el l-a numit El relox de principes — Bau 
cu titlul tradus de Nicolae Costin: Ceasornicul Domnilor. 

Opera lui Guevara este gecţionată în trei cărţi: Prima 
parte cuprinde normele de care trebuie să ge câlăuzească 
in vieatá Principele, pentru ca vieata şi faptele lui să fie în 
conformitate cu idealul unui bun creştin. Cartea a doua 
cuprinde sfaturi cum trebuie să se poarte un Prinţ în interiorul 
căminului sáu față de soţie şi faţă de copii. Cartea III-a 
arată cum să ge poarte pentru ca să dea supușilor săi, prin 
vieaţa lui proprie, un mode! de demnitate și virtute. 


Această parte a romanului, cu tot caracterul său didactic, 
este uneori interesantă și cuprinde colţuri de moravuri con- 
timporane, ca bunăoară atunci când Guevara vorbeşte despre 
creşterea şi educaţia copiilor gi se ridică împotriva obi- 
ceiului ce-l luaseră femeile spaniole din societatea înaltă, 
care ţineau să aibă păsări în colivie, maimuțe la fereastră 
și să poarte câini în braţe, dar îşi trimeteau copiii la ţară, 
ca să-i crească slugile. De asemeni sunt interesante şi au 
încă un caracter de actualitate, în vremurile turburi de azi, 
paginele în care se ridică împotriva războaielor ofensive, 
purtate numai pentru cuceriri gi acelea în care Guevara 
face apologia păcii ca drum pentru propágirea civilizaţiei 
umane — evocând legendarul « veac de aur când toti in pace 
vie(juiau, când fiecare la locurile sale ara, ale sale măsline 
altoia, ale sale ţarini secera, şi ai săi feciori hránia +. 

Dintre numeroasele povestiri intretesute în cuprinsul roma- 
nului, una, prelucrată şi de Lafontaine, a devenit celebră; 
este El villano del Danubio (ţăranul la Dunăre). Episodul are 
de scop să scoată in relief caracterul plin de clementá, de 
bunătate şi de dreptate al marelui împărat. Scena se des- 
chide prin povestirea împrejurărilor în care Marcu Aureliu, 
din pricina unei groaznice epidemii de ciumă, se strámu- 
tase cu toată curtea lui de sfetnici, oameni învăţaţi şi 
filosofi, în Campania. Acolo, se iscă într'o zi discuţia asupra 
cauzelor care au adus invazia corupţiei în stat și răsturnarea 
din temelie a societăţii romane cu Btrăvechile ei virtuti si cu 
obiceiurile ei simple și patriarhale. Si atunci, Marcu Aureliu, 
făcând semn tuturor să tacă, le povesti cum, la începutul 
domniei lui, s'a pomenit odată cu un ţăran sálbatec, depe 
țărmurile Dunării, cu ochii afundaţi în cap, cu barbă groasă, 
cu picioarele în opinci, cu haine de păr de capră, cu ciomag în 
mână, cu pieptul gros și păros —un adevărat urs scăpat din 
bârlog. Şi fiindcă împăratul! primia întâi ostaşi săraci și apoi 
asculta + poftele celor bogaţi +, ţăranul fu introdus mai întâi, 
în senat. Şi intrat înăuntru, ţăranul acela depe țărmurile săl- 
batica ale Dunării aruncă în senatul Romei strigătul de 
durere, de desnádejde şi de revoltă al neamului său oprimat, 
împotriva cupidităţii și rapacitátii judecătorilor romani. 
Citez, în traducerea lui Nicolae Costin: 

+O părinţi adunaţi — începe el —o neam feríce! Eu, 
țăranul Milan, lăcuitorul orașelor şi râpelor Dunării, vouă 
sfetnicilor ràmleni care sunteţi adunaţi intr'aceastá curte 
mă închin şi mă rog Dumnezeilor celor nemuritori ca și 
limba mea astăzi să o înderepteze $i să o chiverniseascá 
cum Spre a moşiei mele, cele ce se cuvine, a le grái... s. 

Si după ce se roagă zeilor ca să-l inspire pentru a da glas soliei 
de suferință și de sbucium a neamului său, evocă, într'o admi- 
rabilă antiteză, în contra strigătelor biruitoare ale învingători- 
lor Romani, tipátul de sfâşietoare obidă al Germanilor învinși: 

t... Pe vremea în care Btrigătorii voştri, înaintea carelor 
celor de veselie strigând: Vieţuiască! viețuiască! Roma cea 
nebiruită! Iară cei pedepsiţi, prinși într'alt chip! Din adâncul 
pieptului meu suspinând, la Dumnezeu voi zice: Dreptate! 
Dreptata!,,, 

+ Voi, Romanilor, pe steagurile şi semnele voastre, în loc de 
simbol, aveţi aceste cuvinte: «(a) Romanilor datorie este 
(de) a ierta pre cei supuşi şi a supune pre cei mândri », iar 
mal drept aţi zice aga: a Romanilor datorie este pre cei 
nevinovaţi a jecui, că nimica alta voi Romanilor nu sunteţi, 
fără numai a noroadelor odihnitoare turburători și apucători. 

t Intreb pe voi, Romanilor, ce lucru v'au îndemnat pre 
voi, cei ce Bunteti născuţi la apa Tibrului, de ati venit impo- 
triva noastră, carii în pace locutam la râpile Dunării. Au 
prietenii vrăjmaşilor voştri am fost; au gândul nostru de 
vrăjmăşie a arăta spre voi l-aţi văzut? Au auzit-aţi in Râm, 

vestindu-se, precum am lăsa lăcașurile noastre? . . Sau venit-a 
cineva la Râm din moşia noastră arătându-vă vouă, ca unor 
duşmani, gătire de răsboi? Au vreun crai, în ţările noastre 
murind, ne-ar fi lăsat pre noi cu testament vouă moştenitori, 
ca cu voia aceea să ne supuneti stăpânirii voastre?,.. s. 

Şi după ce înșiră rántatea și lăcomia nesățioasă a judecă- 
torilor romani, trimişi în patria lui, judecători cari trăiesc 
numai în desfránári, cari impileazá pe cei săraci, cari *orice 
pot pre ascuns, apucă, strâng şi fură +; după ce le arată că 
zadarnice au fost plângerile Germanilor cutropiţi, în senatul 
Romei şi după ce le spune cá de 15 zile, de când a intrat in 
Roma, a văzut numai vitiul $i desírául, se reculege și-și 
încheie solia astfel: 

+ După ce am plinit eu pofta mea și otrava inimii mele, 
după obiceiu ce am isprăvit de v'am vătămat pre voi cu 
limba mea, iată-mă's agternut la pământ; aştept bătaie, cá 
mai mult voi, dându-mă morţii, să agonisesc laudă, decât 
voi, răpindu-mi viaţa, să o dobândesc pre dânsa», 

După ce și-a încheiat astfel cuvântarea sa plină de miez, 
ţăranul ee aruncat la pământ şi a zăcut acolo un ceas, aștep- 
tând să fie ucis în bătăi, în timp ce senatul ge uita inmár- 
murit la el. Atunci, împăratul Marcu Aureliu, recunoscând 
că prin ţăranul acela noduros grăise necazurile unui neam 
întreg obidit, şi, surprins de frumuseţea plină de demnitate 
a cuvântării lui — ca un trandafir între spini — porunci să 
fie ridicat de jos şi, iertándu-l, îl primi în rândul celor bătrâni, 
adică al senatorilor; îi dete « uric », ca să fie hrănit din Vis- 
tieria împărăției şi puse «să se scrie voroava lui in cărţi ». 

Opera aceasta a lui Guevara, Bcrisă intr'un stil patetic, 
plin de vervă oratorică, cu fraze simetrice şi adesea ritmate, 
cu imagini îndrăzneţe şi numeroase antiteze, a fost, cum 
spune cel mai competent istoric al novelisticei spaniole, 
Menéndez y Pelayo, «la biblia y el orâculo de los cortesanos. 
(Biblia si oracolul curtenilor). 

Primul majordom al palatului a împrumutat manuscrisul 
dela împărat şi l-a transmis împărătesei; dela aceasta a 
trecut la alţi curteni, cari şi-au scos copie după ea şi în felul 
acesta autorul s'a pomenit că apare o ediţie la Sevilla, în 
1528, și altele curând, fără numele său. Atunci Guevara se 
grăbi să-i dea forma detinitivă şi o tipâri în 1529. Cartea 
s'a răspândit repede și a avut un succes enorm; numai în 
Spania a cunoscut 33 de ediţii. Ea a trecut de timpuriu peşte 
hotarele Spaniei, căci la doi ani după ediţia definitivă dată 
de Guevara, în 1531, ea a fost tradusă în limba franceză, 
si tipărită în numeroase ediţii, care au avut o întinsă circulaţie 
şi au exercitat o influenţă apreciabilă, 

O soartă nu mai puţin notocoasă a avut romanul şi în 
literatura engleză unde a fost împământenit cam în acelaş 
timp cu prima traducere franceză. 

Romanul a călătorit de timpuriu și în celelalte literaturi 
ale Occidentului; în 1540 apare la Veneţia prima traducere 
italiană; la 1544, la München prima traducere germană şi 
în 1606 romanul este tradus şi tipărit în limba latină, de 
un mare umanist al timpului M. Wanckelius, sub titlul: 
4 Horologii Principum sive de vila M. Aurelii imperatoris, 
libri 3 de lingua castelana în latinam linguam traduci v. 

Traducerea latină a operei lui Guevara sa răspândit în 
toate ţările catolice, care aveau ca limbă de cancelarie şi 
de biserică, latina. Astfel romanul a pătruns și în Polonia, 
unde a ajuns la cunoştinţa lui Nicolae Costin, pe timpul 
când îşi făcea studiile acolo. El străbătuse până atunci un 
drum victorios și era celebru în literatura europeană a tim- 
pului prin caracterul său istoric şi didactic, a plăcut aşa de 
mult tânărului moldovean, încât — mai târziu —s'a apucat 
să-l prelucreze în limba română, pentru a-l împărtăşi contim- 


poranilor săi, Pornind din năzuinţa de a da o formă mai 
unitară materialului întins al povestirii, Nicolae Costin a 
schimbat ordinea capitolelor şi a cártilor, a înlăturat unele 
părți fastidioase, discuţii dogmatice, concentrând economia 
operei într'o expunere mai inchegatá, Din 158 de capitole ale 
lui Guevara, N. Costin a păstrat numai 81, iar aceste 81 de 
capitole le-a distribuit în patru cărţi in loc de 8. Ultima carte 
a lui N. Costin, încheie cadrul istoric al romanului povestind 
moartea împăratului filosof într'o aureolă de bunătate patríar- 
hală, Traducerea lui N. Costin este clară, vioaie şi păs- 
trează — după cum s'a putut vedea din citatele pe care le-am 
făcut — chiar în ritmul frazei, ceva din armonia ei cadenta 
originalului, lucru care a îndemnat pe un cercetător să creadă 
că Nicolae Cosţin a tradus unele părţi ale romanului în versuri. 


Nicolae Costin a fost tot atât de nedreptăţit în istoria 
literară, pe cât, a fost de sbuciumat în viaţă. 

Când tatăl și mama sa erau înmormântați în aceiași 
groapă, el zăcea închis în temniţă. A dus apoi o viaţă de 
pribegie și când ajuns pe treapta cea mai înaltă a iera:- 
hiei boiereşti şi se deschideau și pentru el zári mai senine, 
l-a prins moartea din urmă. In istoria literară, el a fost 
categorisit ca erudit sec, sinimă de pergament s». Erudit 
fără îndoială că a fost, un precursor al lui Dimitrie Can- 
temir. Cunostea adânc limba latină, cum n'o cunoştea ni- 
meni altul pe atunci în Moldova și o vorbea cu ușurința 
cu care chiar azi, nu Bunt mulţi cărturari 8% vorbească, 
Ştia bine limba polonă şi probabil şi greacă. 

Dar ponosul de erudit sec, inimă de pergament», vine 
dela faptul că el a încercat să dăruiască culturii moldove- 
nesti o operă similară acelora cu care se glorifica istorio- 
grafia polonă şi care încadrau istoria naţiunii polone în 
istoria universală, de la creatiunea lumii. Desigur, că în 
secolul care se anunţa a fi al eluminilore, această concepţie 
istorică — rămăşiţă a cronogratelor bizantine — era vetus(á. 
Dar Nicolae Costin nu scria pentru cititorii Occidentului, 
ci scria pentru Moldovenii săi din vremea lui Cantemir, 
despre care Neculce scrie «carte nu ştia, ci numai iscáli- 
tura învățase de o fácea». Este apoi în încercarea lui de 
sinteză foarte mult material înădit din împrumuturi luate 
dela alţii. Dar Nicolae Costin, care își prelucra opera, căci 
ne-a lăsat-o în două redactiuni, a murit de timpuriu, îna- 
inte de a-i fisputut da forma definitivă. 1n partea cronicei 
însă, în care povesteşte evenimente contimporane, în me- 
moriile sale asupra domniei lui D. Cantemir şi începutul 
domniei lui N. Mavrocordat, se vede că el moştenise dela 
tatăl său darul de a captiva interesul cititorului prin epi- 
Soade interesante pe care le înfățișează dramatic. El are 
apoi meritul de a îi deschis drumul literaturii moderno a 
Occidentului în cultura noastră. Celebrul roman spaniol al 
lui Guevara, Marco Aurelio con ci Helor de Princtpes, pe 
care e] l-a împământenit în literatura noastră printr'o pre- 
lucrare abilă, este cel dintâi roman modern la noi. In síársit, 
traducerea lui vioaie, plasticá, intr'un ritm cu cadenfe ar- 
monioase, vádeste strădania de a modela structura limbii 
după tiparele sintaxei latino, pentru efecte estetice, 


BIBLIOGRAFIE, Cartea pentru întâiul descălecat, a lui Nicolae Costin, a fost 
publicată de M. Kogălniceanu, în Lelopisejele [ării Dfoldovii, vol. I, Iași, 
1845 şi republicată, cu caractere latine, în ediţia a Il-a; Cronicele României sau Le: 
topisejele Moldovei şi Valahiei, I, București, 1872. In volumul I al colecției de 
cronici a lui Kogălniceanu, au fost publicate, la anexe si capitolele adăogate de Nicolae 
Cosiin la cronicele lui Ureche—Simion Dascălul și Miron Costin. 

Cronica privitoare la domnia lul Nicolae Mavrocordat și Dimitrie Cantemir, se 
găseşte în volumul 11 din colecția lul Kogălniceanu, Incorporată în + Letopiseţul ţării 
Moldovei dela Stefan sin Vasile-Vodă, de unde este părăsit de Miron Costin Logo: 
fătul, de pre isvoadele lui Vasile Damian ce au fost treti logofál, a lul Tudosie 

Dubău Logofătul şi altora +, pe care Kogălniceanu îl atribuia în întregime lui Ni- 
colae Costin. După analiza critică făcută de răposatul Giurescu, numai ultima parte: 
domnia lui Mavrocordat şi Dimitrie Cantemir, este opera lui Nicolae Costin (a se vedea 
Kogălniceanu, Cronicde României, ed. II, vol. II, p. 70—117, sau ed. I; 
Lelopisejele Țări Moldovii, vol. 11, p. 78—130). Un fragment (din compilația dela 
zidirea lumii până la Aroa-Yodâ) a publicat, după o redacție diferită, tipograful loanid 
în Zstoria Moldo- României, București 1858, vol. I, p. 1—286. O ediţie completă în ambele 
versiuni cunoscute (una peniru cetitori, alta închinată Domnului Nicolae Mavrocordat) 
a dat Ioan Șt. Petre, Nicolae Costin, Letopiseţul Țării Moldovei, dela zidirea 
lumii până la 1601. Fundaţia Regală pentru literatură şi artă, Bucureşti, 1942. 

Pentru studii asupra cronicelor lui Nicolae Costin: C, Giurescu, Contribuţiuni 
ta studiul cronizelor moldovene (Nicolae Costin, Tudosle Dubău, Vasile Demian), extras 
din Analele Academiei Române, s. Il, t. XXX, Mem. sect. ist., Bucureşti, 1907. 

Concluziunile din acest studiu trebue completate cu C. Giurescu, Isvoadels 
Tudosie Dubdu, Miron Logofătul şi Vasile Demian, extras din Bul, Com. Pat, a Rom., I, 
Bucureşti, 1914. G. P ascu, Axinte Uricarul si N. Costin, în Arhiva, 1922, p. 489, 

Ştirile risipite în diferite publicaţii documentare au fost culese de Ioan St. 
Petre, Nicolae Costin — Vicaja şi opera, (Teză de doctorat Ta Facultatea de li- 
tere din Bucureşti), București, 1939, 

Pentru capitolul despre încoronarea regilor poloni la Nicolae Costin, a se vedea 
studiul lui Ion Const. Chiţi mia, în Cercetări literare, publicate de N, 
Cartojan, Bucureşti, vol. IV, 1940, p. 139—163. Textul a fost publicat de Kog3l- 
niceanu în anexe la Letopisejele, 1, p. 143 si Apendicse, 26-29 şi în ed. II Cromicele 
Românie, I, p. 177 şi 400—403. P 

Din Ceasornicul Domnilor an publicat câteva fragmente: Dr. M. Gaster, 
Literatura populară română, Bucureşti, 1883, în Apendice, p. 559—570; și 
anume cap. I, partea IV-a; + Voroava a prea (njeleptului Garamantilor (Brah- 
manilor) către marele Alexandru, în care dovedeșie că mai mult pot cei 
cari cu măsură socotesc de sine şi moştenesc puține, decât Alexandru, care 
moşteneşte multe și cu mândrie socotește de sine; și că pre mare nebunie easte 
gë vrea a stăpâni lung si lat, care are scurtă căruță a vieţii sales; Em, C. Gri: 
goraş, cu greșeli de transcriere şi lectură: Țăranul dela Dunăre, în Convorbiri 
Literare, Iulie-August 1930, p. 753—767. Problema a fost reluată în ultimul 
timp de N, Cartojan, Ceasornicul Domnilor de N, Costin şi originalul spaniol 
ul iui Guevara. București, 1940. (Extras din Rev. îsi. rom. 1999 si din Cercetări 
Ioterare, IV, 1940 p. 121). Pentru studii asupra vieţii și operei îutregi a lui Nicolae 
Costin a se vedea și N.lorga, Istoria literaturii românești, vol. If, ed, II, Bu- 
cureşti, 1926, p. 89— 124. 


INFLUENȚA LATINĂ IN STILUL CRONICARILOR 
MOLDOVENI 


Marii cronicari moldoveni Ureche $i mai ales Costineştii 
au nu numai meritul de a fi creat în literatura românească 
genul istoric cu nuanţe apropiate de genul memoriilor, ci şi pe 
acela de a fi introdus inovaţii în limba literară a timpului. 
Cultura lor largă, eruditia lor, preocupările după forme lite- 
rare mai alese, după un ritm armonios, după versificatie 
chiar — toate acestea îi îndemnau să nu se mulţumească cu 
vocabularul şi tiparele sintactice pe care li le punea dinainte 
limba scripturilor sfinte şi a vechilor cazanii. 

Ureche şi Costinegtii introduc în scrisul lor noţiuni noui, 
pentru care — spre a le circumscrie precis — aveau nevoie 
de cuvinte noui. Si acestea le-au împrumutat uneori din limba 
polonă, pe care şi-o însuşiră în mediul şi în şcolile polone 
în care şi-au făcut instrucţia. Alteori termenii de origine tur- 
censcă au fost luaţi din vorbirea contimporanilor, cari se vân- 
turau continuu pe ţărmul Bosforului, într'o vreme în care 
influenţa orientală începea să se reverse asupra vieţii din 
Principatele noastre, ca: ceaug, ceambur, celebiu, dervig, divan, 
olac, etc. 

Dar alături de aceşti termeni turceşti, care dau scrisului 
ior un uşor colorit oriental, ei introduc — şi aci este partea 
de contribuţie proprie a lor — mulţi termeni de cultură de 
origine latină, precum: istoric, poetic, orator, rilor, comedie, 
filosofie, cozmografie, gramatică, silave, răpublică, consilium, 
pretorian, prin[ipe, primani, secundans, ter(iani, senat, fensor, 
monarhie, tiran, imperator, colonie, obsides, testament, tractat, 
velerani, fantastic 3. a. 

Aceste cuvinte latine pe care Ureche şi Costinegtii le intro- 
duc în limba literară — neologisme pentru vremea aceea — 
marcheazá începutul unei direcţii noui: revenirea là matca 
latină a limbii. 

Influenţa latină — mai ales în opera Costineştilor — se vede 
însă mai ales în structura limbii. Miron și Nicolae Costin se 
străduesc să croiască pentru limba timpului lor, după mo- 
delul latin, tipare sintactice noui, Ei modelează structura 
frazei, pe de o parte pentru a-i da rezonanţe noui, capabile 
să exprime nuanţe felurite de cugetare şi simtire, pe de alta 
pentru a-i imprima un ritm mai armonios. Când de pildă 
Nicolae Costin in Ceasornicul Domnilor, forțând puţin uzan- 
fele limbii vorbite, urma sinuozităţile intermediarului latin, 
așezând la început subiectul cu incidentalele sale, apoi 
obiectul cu determinările sale și lăsând abia la sfârşit verbul, 
ca de ex.: . 

« O părinţilor adunaţi, o niam fericit, eu ţăranul Milan, 
lăcuitorul oraşelor râpilor Dunării, voao sfiatnicilor Râm- 
liani carii sunteţi adunaţi într'acastă curte, mă închin s, — 
o face aceasta, nu penirucá el, care vorbea cu ușurință 
limba latină, cra intr'atáta stăpânit de topica frazei latine, 
încât nu se putea desbára de ea nici când scria româneşte, 
ci o face pentrucă el urmărea în scrisul său efecte artistice. 
Urmărea pe de o parte să redea în limba sa ceva din muzi- 
calitatea originalului latin, iar pe de altă parte să sublinieze 
efectul constrastului dintre cele două membie adverse ale 
frazei: eu, țăranul... vouă sfetnicilor Romei... Aceloraşi 
nevoi de ritmică şi de subliniere a sensurilor sunt subordonate 
şi celelalte inversiuni topice, ca de ex. aşezarea negatiunii la 
început şi despărțirea ei de verb: nu dintr'acei ce ar fi mai 
harnici a face dreptatia, ce dintr'acei ce au în Râm mai 
mulţi priitori trimiteţi. Pentru acelaşi cuvânt aşează com- 
plimentele înaintea verbului pe care-l lămuresc: Dumnezeii 
grija lucrurilor omeneşti au lepădat; determinările adjec- 
tivale înaintea substantivului: pentru nepárásile a noastre 
răutăţi; utilizează construcţii brachiologice syllepse: că fără 
vrearia şi socoteala Dumnezeilor nici binele à agonisi, nici 
de rău a ne feri nu putem; hipperbate (separarea de cuvinte 
care din punct de vedere gramatical sunt unite): tu ale 
noastre ai strămutat obiceiuri, 

Costineştii, cari vorbiau cu ușurință limba latină, s'au 
deprins cu asemenea inversiuni ale părţilor de propoziţie, 
încât, în căutarea unui efect de armonie ritmică sau în nece- 
sitatea de a sublinia un sens, le-au utilizat și în opera lor 
originală. Găsim, bunăoară, în cronica lui Miron Costin, 
expresii în care verbul este aruncat la sfârșitul propoziției: 
«să fie spre învăţăturile scripturei mai plecată a locuitorilor 
țării noastre voie»; sau altele în care atributul este despărţit 
de substantiv şi verbul de compliment prin intercalarea 
altor părţi de propoziţie: « multe obiceiuri întru acest neam 
trăiesc a lialianilor până astăzi»; sau fost a resipei casei 
lui Vasile Vodă pricină» ; ori cu complementul direct sau cel 
indirect aşezate înaintea verbului de care depind: « puștilor 
apucase Cazacii de le stricase roatele» ș.a. 9. a. 

Cronicarii moldoveni sunt dar premergátorii scoalei lati- 
niste și în ceea ce priveşte punerea în circulaţie a ideei de 
latinitate a neamului şi în ceea ce privește năzuinţa de a 
împământeni în limbă construcţii sintactice Jatine. 

Ei au deschis astfel drumul în limba, literară inversiunilor 
topice, pe care aveau să le mânuiască cu atâta artă marii 
lirici ai veacului al XIX-lea. 


BIBLIOGRAFIE. N. Cartojan, Ceasornicul Domnilor de Nicolae Costin şi 
originalul spaniol al lui Guevara (extras din Revista istorică română, 1933, p. 159—171 
$i din Cercetări Literare, IV, 1940, p. 1—21}. 1. Cazacu, Influenta latind asupra 
dimbii şi stiliui dui Miron Costin (lucrare în Seminarul nostru de literatura 
veche românească) în Cercetări Literare, V, p. 41—84, Influența latină asupra 
crouicarilor a mai fost semnalată de: A, V. Gâdei, Studiu asupra cronicarilor mol, 
doveni din secolul al XVII din punct de vedere al limbii, metodei şi cugetáris, 
Bucureşti, 1898, p. 194 și urm. 

ION NECULCE 


Colegul de divan al lui Nicolae Costin, Ion Neculce, ocupă, 
prin resursele nesecate ale darului său de povestitor, locul cel 
mai de frunte pe linia ascendentă a cronicarilor moldoveni. 
"7 Tatăl sáu, Ienachi Neculce, care se găsește amintit in docu- 
mente pe la 1679—1685 ca grămătic, era un om cult pentru 
vremea lui, cáci un act al fiicei sale Sanda, ne destáinuie cá 
«avea cărți grecești » si cá era «om spudeos (oxou8ato; = serios, 
grav, important), precum îl stie toti». Aceste si alte calități su- 
fletesti, l-au ajutat să ia în căsătorie pe fiica marelui boier 
dela curtea lui Vasile Lupu, Iordache Cantacuzino, despre 
care vorbește cu atâta admiraţie Miron Costin («cap ca acela 
abea, de au avut fara cândva sau de va mai avea»). Catrina 
Cantacuzino aducea ca zestre soțului său 25 de sate. 

Cronicarul este singurul băiat născut din această căsătorie; a 
mai avut două surori, dintre care una s'a măritat cu Ștefan Luca, 
vistiernicul lui Dimitrie Cantemir şi tovarășul de exil al croni- 
carului, alta măritată in Tara Românească cu Done Vistierul. 

Ion Neculce era numai în vârstă de 14 ani, când familia sa 
a fost sguduitá de o groasnică nenorocire. In 1686, când Ioan 
Sobieski se întorcea dela despresurarea Vienei și când pod- 
ghiazuri polone cutreerau Moldova, jefuind şi dând foc, a 
fost prădat şi ars conacul familiei cronicarului din Prigoreni, 
iar tatăl, Ienachi Neculce, care era pe atunci vistier cămăraș 
de ocnă, a fost tăiat de Poloni în Târgul Ocnei. Atunci familia, 
îngrozită, pleacă împreună cu bunica, văduva lui Iordache 
Cantacuzino şi cu fiul acesteia, Iordache Stolnicul, la rudele 
lor din Muntenia, familia Stolnicului Const. Cantacuzino. In 
acest exil, bunica moare. După 4 ani de pribegie, când în 
domnia lui Constantin Cantemir lucrurile se mai linigtesc în 
Moldova, pribegii se întorc la căminurile lor. 

In anul următor, 1691, Neculce apare între micii slujbasi 
dela curtea domnească. In toamna anului, când fiica lui Con- 
stantin Brâncoveanu, Maria, logodită la Constantinopol cu Con- 
stantin Duca, veni la Iași, însoțită de mama sa si de Stolnicul 
Constantin Cantacuzino, pentru celebrarea cásátoriei, Neculce 
făcea şi el parte din alaiul tânărului mire. « Atunce, pre acé 
vreme si eu, Ioan Neculce, vel vornic, eram tánár postelnic si 
mergeam cu alți postelnici împreună, cu toiage a mână, pre 
gios, înaintea Domnului », care-i urma călare, cu surguciul pe 
cap. 

In vara anului 1700, sub Antioh Cantemir, când Moldovenii 
primiră firmanul — îmbucurător pentru ei («se învoieşă toată 
fara pentru acea veste )) —de a se retrage garnizoana tur- 
cească din Camenița si a se preda cetatea Polonilor, Neculce, 
care înaintase vătaf de aprozi, se afla cu Domnul său la Nistru. 

In acest timp,'el se căsătoreşte cu nepoata de soră a Dom- 
nului, cu Maria, fiica lui Lupu Bogdan biv-hatman, care îi 
aducea ca dotă: 5 sate în Hotin si Dorohoiu, câteva salase de 
țigani și o sumedenie de vite: o herghelie de cai, 40 de vaci, 
20 de boi, oo de oi, 200 de stupi. In anul următor, invoindu-se 
« fráteste » cu cumnatul sáu Stefan Luca și cu sora sa mai mică, 
Sanda, înaintea Mitropolitului si a verilor lor, el primește din 
partea «de cománd » a mamei sale: 7 sate şi 4 fălci de vie la 
Cotnari si la Nicorești. 

Astfel, fără să ajungă în moşii pe Grigore Ureche, Neculce 
era și el— ca si Miron si Nicolae Costin — unul dintre marii 
proprietari de pământuri ai Moldovei. 

Neculce nu s'a putut bucura multă vreme de rudenia cu 
Domnul, căci în toamna anului 1701, Antioh Cantemir este în- 
locuit cu Constantin Duca. 

In 1705, el este însă în suita lui Antioh Cantemir la Constan- 
tinopol şi este faţă la râra pe care boierii Moldovei, din îndemnul 
noului Domn, o aduc împotriva lui Mihail Racoviţă. Intrând 


în Moldova cu Antioh Cantemir, Neculce este ridicat la rangul 
de mare spătar si, în această calitate, este trimis ca sol— el, 
care petrecuse o parte din copilărie în Muntenia — la curtea, 
domnească, din Bucureşti, cu prilejul nunţii fiului mai mare al 
lui Brâncoveanu, Dinu, cu fata vornicului Ion Balş din Mol- 
dova. A fost o nuntă bogată si plină de fast «care să zicem — 
spune Neculce — nu era nuntă, domnească, ce putem zice cră- 
iască ». 

In anul următor, când Antioh Cantemir, din porunca Tur- 
cilor, pleacă, împreună cu toată boierimea si cu salahori, să 
întărească cetatea Tighinei, Neculce, împreună cu Ilie Canta- 
cuzino şi Ilie Catargiu, este lăsat de Domn în Iași, caimacam, 
ca să poarte grijă de trebile ţării. Dar încrederea pe care i-o 
arată unchiul soţiei sale îi este fatală, căci Antioh, fiind înlocuit, 
încă de pe când se afla la Tighina, cu Mihai Racoviţă, acesta, îl 
trece si pe el intr'un izvod de boierii care trebuiau prinşi şi închişi 
înainte de sosirea lui în Iaşi. Neculce însă până a nu sosi seimeni 
la gazda lui, simțindu-se în cumpăna morții, încalecă repede si 
fuge în Polonia. Acolo a stat câtăva vreme —el nu precizează 
cát — până când şi-a «făcut pace cu domnia» şi s'a întors la 
casa lui, având cinste şi căutare din partea Domnului. 

Sub celălalt unchiu al soției sale, sub Dimitrie Cantemir, 
Neculce este din nou ridicat în fruntea treburilor publice ale 
Moldovii: a Iară mai de credință si mai ales toate trebile domniei 
erau după mine, Ioan Neculce, vel spatar », mărturiseşte el în- 
suși. De aceea, când Dimitrie Cantemir încheie alianța cu Petru 
cel Mare şi se hotăreşte să se arunce în vâltoarea războiului, 
trebuind să-şi acopere primele mișcări, ca să nu fie simțit de 
Turci şi de boieri, el încredințează postul important atunci, 
de mare hatman — am zice azi: ministru de rázboiu — lui 
Neculce. Cronicarul, învinuit mai târziu de colegii săi de divan, 
cá el, prin sfaturile lui, a adus dezastrul Moldovei, se apără 
susținând că el n'a ştiut — deși încheierea alianței se făcuse 
prin cumnatul său — de legăturile lui Cantemir cu Petru cel 
Mare, decât atunci când Ruşii au sosit la Prut. «Atunce am 
ştiut si eu cá au fost scris Dumitrașco Vodă să vie Moscalii, cá 
eu tot gândeam că vom purcede în gios spre Huşi, precum sfă- 
tuisem ` iară dacă am înțeles că au sosit Moscalii la Prut, mult 
m'am mirat şi am zis lui Vodă să scrie să se întoarcă Moscalii 
înapoi... şi să se lase de Moscali, că poate să-i bată Turcii, si 
Tătarii or robi tara. Pui pre Dumnezeu martur cá așa, i-am zis 
şi tare am stătut, că doar Loi întoarce, şi n'am putut». Dimpo- 
trivă, Cantemir mâniat i-ar fi răspuns: «cá voi toți vá chiver- 
nisiți cu toţii ca să rámáneti la creştini, şi numai eu Singur să 
rămâi pentru voi la păgâni, că v'am văzut eu credința voastră, 
că ați fugit toti». Intr'adevăr, boierii temându-se că Turcii 
vor intra în Iaşi, după un svon, răspândit într'adins de Dimitrie 
Cantemir, fugiseră. Dar unii dintre ei intraseră mai demult în 
tratative cu Ruşii, peste capul Domnului. Când Cantemir cheamă 
boierii, cari mai rămaseră cu el în Iași, și le comunică alianța 
cu Ruşii, aceştia, bucuroşi, se grăbesc să răspundă: «Bine ai 
făcut Măria Ta, de te-ai închinat». După aceasta, Dimitrie Can- 
temir, încălecând, a plecat în tabăra rusească dela Prut, ca să 
orânduiască cele necesare, iar pe Neculce l-a lăsat de paza 
Doamnei in Cetátuie, temându-se să nu lovească Turcii pe 
Doamnă, în urma lui. 

Neculce a fost astfel şi părtaş la drama care a urmat şi a 
trăit, cu toti contimporanii săi, fiorul acelor zile de inviorare 
sufletească, in care mișcările şi freamátul oștirilor și zăngănitul 
armelor ruseşti pe pământul Moldovei, trezise nădejdea mân- 
tuirii de sub vitrega stăpânire pâgână. ` " 

El a fost martor la intrarea lui Petru cel Mare în Iași; la pri- 
mirea lui în palatul domnesc; la masa pe care a dat-o Domnul 

în cinstea împăratului; a închinat și el cu Petru cel Mare un 
pahar de vin franțuzesc la ospăţul pe care împăratul l-a dat în 
tabăra sa, Domnului și boierilor moldoveni, şi în sfârşit, ceea 
ce este mai important, el a condus pe câmpul de luptă operaţiile 
corpului de armată moldovenesc. Astfel a avut prilejul să 
cunoască de-aproape pe țarul care a deschis o eră nouă în 
istoria Rusiei şi al cărui portret avea să-l zugráveascá așa de 
sugestiv în opera lui. Descrierea luptei pe care a dat-o în 
cronica sa este un izvor istoric de care s'au folosit și istoricii 
ruși pentru epoca lui Petru cel Mare. De altfel, fragmentul a 
fost pus là îndemâna istoricilor străini încă din 1845, de M. 
Kogălniceanu, într'o foarte bună traducere franceză. 

La un moment dat, împăratul, rásletit cu un mic pâlc de ar- 
mată de trupul cel mare al oștirii ruseşti si încolțit de Turci și 
Tătari, cheamă pe hatmanul Neculce şi-l întreabă dacă cutează, 
cu 200 de dragoni și roo de moldoveni, să-l scoată pe el și pe 
împărăteasa, călări, în Tara Ungurească. Neculce, cumpănind 
împrejurările, îi arată că este un lucru «prea cu grijă mare a 
ispiti să nu cadă la vreo primejdie », dar cu bunul lui simț practic 
izbutește să-l scape pe împărat din încurcătură. Pornesc cálári 
în toiul nopţii, pe întunerec, «de nu se vedea nici mâna», pe 
malul Prutului, pe când coastele dealului și câmpul tot până 
la Huşi erau luminate de focurile Turcilor și ale Tătarilor și, 
mergând toată noaptea, ajung în zorii zilei să se împreune cu 
tabăra rusească dela Stănilești. Lupta, începută cu însuflețire, 
este însă nenorocită pentru creștini, care, copleșiți de numărul 
mare al Turcilor, sunt în cele din urmă íncoltiti si înconjurați. 
Cu toate stáruinfele generalilor nemți, care cereau continuarea 
războiului şi cu toate rugăminţile lui Dimitrie Cantemir și a 
boierilor moldoveni, Petru cel Mare, sfătuit de împărăteasă si 
de generalii ruși, se vede nevoit să ceară pacea. 

Turcii cereau pe Dumitrașco Vodă, dar izvoare ruseşti ne 
informează cá Petru cel Mare ar fi spus, cu un desăvârşit simț 
de loialitate, cá « mai bine voiu ceda Turcilor fara mea până la 
Cursc, decât pe Principele care, din iubire față de mine, și-a 
pierdut fara ». Turcii stăruind, Rușii le răspund cá din războiul 
dintâiu nu se ştie ce s'a făcut, perit-a sau a fugit, că ei bănuiau 
că a trecut la Turci. 


PRIBEGIA. Cu Dimitrie Cantemir, care nu mai avea să se 
întoarcă niciodată între ai săi, pleacă în pribegie și boierii care-i 
fuseseră devotați, urmați de popor, între care si hatmanul Ne- 
culce. Erau 448 de boieri si slujbasi, urmaţi de 4.000 de oameni 
din popor, bărbaţi si femei. 

In Rusia, Petru cel Mare dăruiește Moldovenilor puși sub auto- 
ritatea lui Dimitrie Cantemir, sate și moşii în regiunea Harco- 
vului. Dar acolo, pe pământ străin, departe de cáminurile lor, 
încep fricțiuni între Domn si boieri. Desamăgit și amărit de prá- 
bușirea planurilor sale, Dimitrie Cantemir își schimbase firea: 
« Dumitrașco Vodă — ne spune Neculce — nu vrea să ţină pe 
Moldoveni cu dragoste, ca pe niște străini ce și-au lăsat casele 
și s'au înstrăinat pentru dânsul; el vrea să-i ție mai aspru decât 
în Moldova, că i se schimbase firea într'alt chip, nu precum era 
Domn în Moldova, ce precum era mai înainte, pre când era 
beizadea tânăr, în zilele fráfine-sáu Antioh Vodă, încă şi mai 
rău, și iute la beţie, gi se scârbia de fiece, si ușa îi era în- 
chisă. , 7». 

Neculce nu se putea apoi împăca nici cu vieafa din Rusia 
«unde nu sunt oamenii slobozi sá meargá unde le este voia, 
nici la împărăție, fără ucaz; si ucaz nu vor să facă, ca pentru să 
nu facă cheltuială împărăției ». 

Doi ani de zile Neculce a trăit cu amărăciune la Harcov, pe 
lângă Dimitrie Cantemir, stăruind necontenit să i se îngăduie 
întoarcerea în ţară. In cele din urmă, i se învoește înapoierea 
la căminul său. 


Despărțirea de Dimitrie Cantemir și de boierii moldoveni 
este induiogetoare. Domnul, Doamna, boierii, cu toții îl sfătuesc 
să mai rămâie, că «nu şi-o putea face pace și va pieri de Turci ». 
Domnul se îndatora să intervină pe lângă împărat pentru el; 
generalul Seremetiev însuşi, cel care condusese armatele rusești 
la Stánilesti, făgăduia să-i obțină dela Tar sate și moşii, dar 
Neculce, cuprins de nostalgia țării și de grija copiilor săi pe 
Care-i avea cu sine («... vieata mea îmi era cum era, dar mai 
mult îmi era pentru copiii mei la ce vor rămânea...»), stă 
neclintit în hotărîrea sa. E] își ia astfel inima în dinţi și, plecând 
din Harcov, intră în Polonia și ajunge la hotarele Moldovei. 
Dar aci îl aşteptau alte surprize. 

După înfrângerea dela Stănileşti, tara fusese dată pe mâna 
hoardelor de Tătari, care jefuiau, robiau și dădeau foc satelor, 
încât — zice un act contimporan: «mai «cá» era sfârşitul acestui 
pământ de istov ». In acele împrejurări — gráegte mai departe 
actul: «fratele nostru Lupu Vornicul, văzând pieirea noastră 
a tuturor», înfruntând primejdia, « s'a dus cu capul a mână», 
în tabăra turcească și a căzut la picioarele Vizirului şi ale Hanului 
tătăresc, cerând iertare pentru țară. Din cronica lui Neculce, 
știm că, în timpul luptei dela Stănilești, Lupu, presimtind de- 
zastrul, se despártise de Cantemir, își făcuse o tabără aparte si 
intrase în legături cu Turcii, Vizirul şi Hanul, mustrând pe Lupu 
pentru hainlâcul ţării, se înduplecă, potolesc prada, întorc robii 
și-l însărcinează pe Lupu cu caimacamia ţării. Lupul însă, apu- 
cându-se să impileze pe slujitorii și căpitanii ce fuseseră în ta- 
băra Rugilor, este Gëtt la Vizir, care nu eșise încă din Moldova 
și care, mâniat, porunceşte ca Lupul să fie pus în lanţuri și dus 
la Varna, unde stă închis doi ani. Scăpând din închisoare și în- 
torcându-se în Moldova sub Nicolae Mavrocordat, el se plânge 
în divanul domnesc cá a fost în «mare primejdie de cap » si cá 
toată nápasta lui și a țării a venit din pricina sfetnicilor lui Di- 
mitrie Cantemir, Ioan Neculce hatmanul si Stefan Luca Vistier- 
nicul, «care au fost umblat de au adus pre țarul moschicesc 
cu oști și au luat şi bani de au făcut oaste ». Divanul a considerat 
faptele celor doi pribegi ca viclenie — trădare, cum am zice 
azi — și, potrivit vechiului drept românesc, moşiile lor au fost 
confiscate si trecute pe seama domniei, pentru ca apoi să fie 
dăruite, în parte, lui Lupu, pentru serviciile pe care pretindea 
că le-a adus țării. 

Deia marginea țării unde ajunsese, Neculce roagă pe Mavro- 
cordat să intervie pentru el la Poartă, ca să obțină firmanul 
prin care să i se îngăduie întoarcerea în patrie. Domnul inter- 
vine, dar Vornicul Lupu, care pusese mâna pe moșiile pribea- 
gului, esta de zi și de noapte de-i făcea împiedicături și turbu- 
rări despre Turci și despre alţii, ca să nu vie în pământul sáu », 
ci să piară între străini. Până la obţinerea firmanului Neculce, 
după sfatul Domnului, trimite în țară pe «giupâneasa sa»; 
dar din pricina lui Lupu, femeia trebue să «stea tăinuită în 
ţară, mai mult prin păduri». 

Tocmai se obținuse dela Turci firmanul de iertarea lui Ne- 
culce, când Mavrocordat este strămutat în Muntenia, si atunci, 
prin stáruinfele Vornicului Lupu, firmanul se rátáceste. Curând 
apoi, zările se turbură din nou în Moldova: cătane ungurești 
și ciambururi tătărești pătrund în țară si o pradă, iar pe urma 
lor se întinde foametea și ciuma. 

Abia peste 7 ani se ivesc împrejurări mai prielnice pentru 
întoarcerea lui Neculce, si este într'adevăr migcátor să, vezi 
cum, în contrast cu răutatea și lăcomia hapsânului său coleg 
de divan, Neculce găsește un ocrotitor statornic în Domnul 
străin de pământul țării, Nicolae Mavrocordat. Iată cu ce bună- 
tate sufletească răspunde el la un rávas al pribeagului, în 9 
Iunie 1719: 

« Cinstitului si al nostru priiaten, dá bine voitoriu, dumnealui 
« Hatmanul, dela Dumnezeu sănătate pohtim dumitale. Priete- 

eneasca scrisoarea dumitale, încă fiind pe cale, o am luat... 
ascrisele toate le-am înțeles. .. iar acum nu lipsim a încredința 
« pre dumneata ca să ştii că te avem pre dumneata în dragostea 
« noastră, si, cu ce s'ar putea spre folosul dumitale nu vom lipsi, 
a fiindu-ne milă dă streinătatea dumitale. Cá si în domnia noastră 
a dintâiu, n'ai fost uitat dumneata de noi, ci încă și ferman atuncea 
« am fost scos dela stăpâni, ca sá vii dumneata în patria dumi- 
«tale, Si acel ferman au fost la Iamandi si ne mirám cum n'au 
«venit la mâna dumitale — ! motivele le cunoaștem acum ]. 
* Despre părțile acele orice s'ar inoi, pohtim pe dumneata să nu 
«lipsești a ne înștiința, . .p, 


INTOARCEREA IN MOLDOVA. Cu sprijinul lui Nicolae 
Mavrocordat, care domnea atunci in Muntenia si cu ajutorul lui 
Mihai] Racoviţă, noul Domn al Moldovei, Ioan Neculce, după o 
pribegie de 5 ani de zile, se poate întoarce în sfârșit la căminul 
părintesc, în 1720, şi are atunci în divanul domnesc un lung 
proces cu văduva Vornicului Lupu si cu fiul acestora, Iordache 
Vel Căpitan de Codru, pentru redobândirea moșiilor rápite. Din 
fericire, au răsbătut până la noi actele procesului, care mmi- 
neazá în chip neașteptat nu numai un colt din vechea vieatä 
juridică a Moldovei, ci şi o latură din personalitatea, cronicarului, 
întrucât actele reproduc pe larg apărarea lui în divanul domnesc. 

Neculce începe prin a spulbera învinuirea ce i se adusese în 
lipsă şi care dăinuia încă la sosirea lui, că el ar fi adus pe Ruși 
în Moldova. Nu putea «fiel harnic » gi nici e Dumitrașco Vodă 
să ridice împărăția, Moscului > asupra Porții, ci războiul între 
Ruși și Turci izbucnise cu două-trei săptămâni mai înainte de 
intrarea, lui Dumitrașco Vodă în scaun, din pricina lui Carol al 
XII-lea, fugit atunci la Tighina. In ce privește învinuirea că el 
$i cumnatul său au sfătuit pe Cantemir să se închine lui Petru 
cel Mare, dumnealor — spune actul — deteră samă cu frica 
lui Dumnezeu, cum ei nu l-au sfătuit, nici l-au îndemnat să, se 
închine, numai slugi au fost; n'au putut taina lui, după ce au 
văzut-o, să. o vădească ș, «Eu taina stăpânului — spune el și 
în cronică — căruia i-am mâncat pită, n'am putut-o descoperi, 
uitándu-mà la Sfânta Scriptură s», Dar—adaogă el mai de- 
parte, în apărarea sa—~ «toată boierimea au fost bucuroși 
Muscalilor si gregiti Porții +. Când Luca Vistiernicul s'a, dus cu 
cărți dela Dimitrie Cantemir la Petru cel Mare, a găsit acolo 
soli trimiși mai dinainte de boieri, fără ştirea lui Dumitrașco 
"Vodá si, zicând acestea, Neculce scoate «un vrav de cărți » ale 
Sfinţiei Sale Părintelui Mitropolitului, chir Ghedeon, ale lui 
Antohi Hatman și ale lui Savin Banul şi ale altor multi, toti che- 
månd pe Ruși cu «inbunáturi deşerte >. Insuși Vornicul Lupu, 
care pretindea cá a rămas singur credincios Porții, « când au 
început a trece Vizirul Dunărea în această, parte, îndată au 
repezit la împăratul Moscului de i-au dat de știre, cum că Vizirul 
trece Dunărea... Dacă au fost dumnealui drept Porții, pentru 
căci «ce» au dat știre Moscalilor că trec Turcii Dunărea? » Nu-i 
adevărat apoi că Lupul s'a dus cu «capul a mână» la Vizir pentru 
țară, ci a fost adus cu sila, iar dacă pe urmă a fost dus în lan- 
turi la Varna, aceasta s'a întâmplat din pricina lăcomiei lui. 
Si răspunzând acestea — spune conceptul procesului — « dum- 
nealui Ion Hatmanul cu glas mare — mai exact ar fi fost: mișcat 
— înaintea noastră si a tot sfatul nostru, cu blăstăm au gráit, 
de-l va lua Síintie Sa Părintele Mitropolitul si cu toți boierii 
sfatului nostru asupra sufletelor lor, precum este numai el singur 
vinovat... şi alții nici au fost bucuroşi, nici au fost amestecați, 
nici sânt vinovaţi; atunce nu numai de Boian {satul lui Ne- 
culce) să fie el págubas, ci şi de vieață să fie pierdut >. 

Aceste cuvinte ale pribeagului, care trecuse prin atâtea sufe- 
rinte, au făcut o adâncă impresie şi au trezit în sufletele colegilor 
săi de odinioară, infundati cu propriile lor «cărți», amintirile 
trecutului si conștiința dreptății. Si atunci — încheie actul —: 

Un act scris şi semnat de + Ion <Neculce) biv vornic s. 


e Sfintia Sa Părintele Mitropolitul si toti boierii sfatului îndată 
$'au mărturisit înaintea noastră cum toti au fost vinovați si 
amestecați si bucuroși Moscalilor si greșiți prea luminatei Porti, 
niciunul nu s'au cutezat să-l ia cu sufletele sale». Domnul 
însuși, deși Iordachi Lupu Costachi îi era rudă — căci, se spune 
în același act că tinea în căsătorie « o nepoată de frate » — totuși, 
mărturiseşte in hotărirea sa, că: «el, care a fost de trei ori 
Domn din vreré lui Dumnezeu », n'a pomenit asă ia Domnul 
moşiile altor boieri să, le dea altora, fără de vină s, Astfel se 
recunoaște în divanul domnesc nevinovăția. lui Neculce și este 
repus în drepturile sale, 

Cronicarul avea. atunci 48 de ani. Cariera lui politică nu era 
încă încheiată. In 1727, Neculce făcea parte din divanul lui 
Grigore Ghica Vodă, ca vel vornic al țării de jos — dregătorie 
pe care o avusese mai înainte și Grigore Ureche. Legăturile dintre 
el si Domn erau aşa de prietenești încât, în 1733, el primeşte pe 
Domn, ca oaspe, la moșia, sa, Prigorenii din ţinutul Dorohoiului. 
In a doua domnie a lui Grigore Ghica, Neculce, înaintat în vârstă 
— avea peste 60 de ani— este numit judecător în lași dim- 
preuná cu boierii cei mari «la toate trebile si judecățile să fie 
nelipsiti . Totuși suferințele nu i-au fost cruțate nici la bătrâ- 
nete. În 1740, pe timpul intrării Rugilor în țară, rămânând în 
Taşi împreună, cu copiii săi, a fost pârit de e ciocoi și alti neprie- 
teni», Domnului Grigore Ghica, care l-a închis câteva zile, dar 
pe urmă, convingându-se de nevinovotia lui, l-a pus în libertate. 

A murit între 25 Februarie 1745 $i 12 Ianuarie 1746, în vârstă 
de 73 de ani. 

Vieafa lui Ion Neculce e plină de elemente dramatice in intor- 
săturile ei neașteptate: aci caimacam de Domn, conducând 
în Iași treburile țării, în vreme ce Domnul se afla cu boierii la 
Nistru; aci silit — in cumpăna mortii —sá încalece repede si 
să fugă in Polonia; aci mare hatman al Moldovei, închinând cu 
Petru cel Mare la masă și conducând apoi pe câmpul de luptă 
armata moldovenească ; aci pribeag în suita lui Dimitrie Can- 
temir prin Sudul Rusiei; aci la graniţele ţării, gata să treacă 
Nistrul şi să-și revadă plaiurile părintești; aci din nou amărit, 
văzând că i se închid 9 ani, drumurile întoarcerii în țară $i că 
moşiile îi sunt răpite. Rareori o vieață omenească a cunoscut 
drumuri atât de întortochiate cu suisuri şi coborisuri neaștep- 
tate, cu bucurii şi satisfacţii scurte şi cu suferințe îndelungate. 
Dar toate aceste reversuri ale soartei, dacă i-au măcinat iluziile 
tinereții, în schimb i-au întărit şi lărgit personalitatea, căci 
nimic nu desfundă mai bine puterile care zac latent în adâncul 
sufletului, decât ciocnirile continui cu realitățile vieții. Rein- 
trând în Moldova la vârsta de 50 de ani, după o vieață svântu- 
rată, Ion Neculce era un om format, cu o bogată experiență a 
lumii și cu o largă înțelegere a celor omenești. 

Târziu, după pragul a 60 de ani de vieață, când patimile s'au 
domolit și s'au așezat la adânc, ca mâlul pe prundișul unei ape 
limpezi, fostul hatman al lui Dimitrie Cantemir s'a apucat să, 
scrie «cele câte s'au tâmplat in vieata» sa și pentru care 
n'avea nevoie de istoric străin, căci erau scrise în inima lui. 
In precuvântarea cronicei, Neculce ne spune că este biv vel 
vornic — adică fost mare vornic al țării de sus. Neculce a 
ajuns vornic mare la 1731—1733, în domnia, lui Grigore Ghica. 
Dacă el semnează «fost mare vornic», urmează cá a scris 
cronica după 1733, adică după vârsta de O1 de ani. 

N. Iorga a adunat, în Istoria literaturii româneşti, volumul II, 
toate datele din cronica lui Neculce, în care bătrânul boier face 
aluzie la vieafa sa $i care pot servi ca puncte de sprijin pentru 
datarea, operei. Din toate reese că Neculce şi-a scris cronica 
după 1733 şi că până în ultimii ani ai vieţii, mâna tremurândă 
aşternea pe hârtie, pentru urmași, letopisețul țării. Povestind, 
la vârsta de 66 de ani, purcederea Domnului Grigore Ghica la 
Nistru, ca să ridice pustele pe care le ingropase Muscalii şi să 
le ducă la Tighina, el adaogá: « Aceste toate s'au lucrat intr'acest 
an, dela Noemvrie la veleat 7246 (1738) pân la istovul lui Noem- 
vrie la veleat 7247 (1739), şi ce s'a mai lucra, s'a scrie la rândul 
său ». Reluând, după un scurt răgaz, pana, el continuă imediat: 
« Iară acum am început a scrie cá în anul 7247, după ce au mers 
Grigore Vodă în Iași, ciuma s'au mai potolit». Il surprindem 
deci pe bătrânul cronicar, așezat la masa lui de scris, în liniștea 
patriarhală a moșiei sale, înmuind pana în cerneală ca să însemne 
cronica zilei. Astfel a scris până la capăt; ultimele rânduri sunt 
din 20 Iulie 1743: urcarea în domnie a lui Ioan Mavrocordat. 
Doi ani mai târziu, Neculce închidea, ochii pentru totdeauna. 

Cronica lui Neculce cuprinde istoria Moldovei dela Dabija 
Vodă (1661), de unde o părăsise Miron Costin, până la 1743; 
un răstimp de 82 de ani. 

Asupra izvoarelor, cronicarul însuşi ne dă următoarele in- 
dicaţii : 

« Iară dela Dabija Vodă înainte îndemnatu-m'am $i eu Ioan 
« Neculcea biv vel vornic de tara de sus a scriere întru pomenirea, 
« Domnilor: însă până la Duca Vodă cel Bătrân, l-am scris de 
« pe niște izvoade ce am aflat la unii si alții şi din auzitele celor 
« bătrâni boieri, [Izvoadele sunt, după cum s'a văzut, p. 177—179, 
«letopisețul lui Damian-Dubáu] iară dela Duca Vodă cel Bătrân 
« înainte, continuă Neculce, până la domnia lui Ioan Mavro- 
« cordat, nici de pre un izvod a nimărui, ce am scris singur 
« dintru a mea ştiinţă, câte s'au tâmplat de au fost în vieafa mea». 

Aşezându-se să scrie, ca un moșneag înțelept și sfătos ce era, 
toate cele trecute, pentru ca «frații săi cetitori » să ştie «a se 
ferire de primejdii», Neculce are, în ciuda vârstei, un suflet 
cald, în care amintirile păstrează toată prospețimea lor. Timpul 
Stersese máruntisurile vieţii, lipsite de interes, dar icoanele si 
pájaniile care-l impresionaserá mai puternic, se desprind din 
amintire, vii, ca in clipa in care le-a vázut de aproape sau le-a 
tráit intens. 

Cronica lui Neculce, în continuarea cronicei lui Miron Costin, 
înfăţişează una din fazele cele mai dramatice ale istoriei moldo- 
venesti: epoca de prăbușire a domniilor moldoveneşti și începu- 
turile domniilor fanariote. In deslănțuirea războaielor crâncene 
dintre creștini — Germani, Poloni și Ruși — de o parte si Turci 
de altă parte, domniile moldovenești cad ca frunzele vânturate 
în furtuni. Sunt pagini încordate de intrigi, de decădere natio- 
nală, de umilință deprimantă, pe care le simțim din tablourile 
sumbre pe care ni le înfățișează cronicarul. lată bunăoară în- 
tr'un loc pe Domnul Moldovei şi pe cel al Țării Românești che- 
map la sfat în cortul pașei la Hotin, pentru ca Pașa să rácneascá 
la ei și să «scoată hangerul ca să-i lovească e, Iată într'alt loc, 
pe Antonie Vodă, care a făcut mult bine țării, închis și chinuit 
de Turci în temniță «și l-au bătut gi l-au cáznit în fel de fel 
de cazne; până și tulpanuri subțiri îl făcea de inghifea și apoi 
le trăgea înapoi, de-i scotea matele pe gură. Și l-au făcut de au 
dat o mie de pungi » ca să scape. Si « după ce l-au slobozit Turcii 
$i s'au apropiat de casă, și numai ce au văzut că-i arde si casa ». 
Uneori tragicul se împletește cu comicul ca în dramele shakes- 
peariene. Boierii munteni, plângându-se vizirului împotriva lui 
Grigore Ghica, în timp ce acesta «după perdeaua vizirului 
asculta toate. Și vizirul zisu-le-a: Alegeți-vă un domn dintre 
voi, pe cine vă va plăcea și veniți mâine dimineață să vi-l fac ». 
Când a doua zi boierii se duc cu Drăghici Cantacuzino, fratele 
lui Șerban, în frunte, la vizir « să-l îmbrace cu caftan și au intrat 
în casă, la vizirul », rămân incremenifi. Vizirul le scoate înainte 
pe Grigore Ghica căftănit. 

Rareori într'un tablou sumbru din aceste vremuri pătrunde o 
rază de soare, ca atunci când ne înfăţişează pe Ilias, feciorul lui 
Alexandru Vodă — care murise «sărac şi la mare lipsă şi cu 
datorii multe » — mergând pe ulițele Constantinopolului, «după 
oasele tatâne-său, la îngropare, cu multă grijă și frică, de dator- 
nicii tatâne-său, să nu-l prinză, să-l închiză ». Este deodată 
ridicat şi dus, fără, să stie de ce si unde («foarte rău să spăriesă»), 
«la saraiu, de l-au îmbrăcat împăratul cu caftan de domnie, 
de l-au pus domn în locul Ducăi-Vodă ». Iată-l mai departe 
şi pe Duca, în a doua domnie, după ce gătise podul peste Nistru 
şi «aștepta pentru slujba adusă, oștirilor turcești să fie răsplătit 
cu caftan domnesc, că este ridicat pe sus, la un semn al împă- 
ratului, şi e l-au dus de l-au închis la baș-ceauș». «Atunci s'au 
văzut Duca, Vodă că este mazil... şi l-au bătut împărăția și 
au cheltuit mulți bani şi era să piară». Dramele de domnie se îm- 
pletesc cu suferințele și durerile țării în scene de un realism 
crud. Scena în care ne înfățișează pe Duca Vodă, când după ce 
a stors tara pentru a plăti biruri turcești, este ridicat de Poloni 
şi dus — pentru totdeauna — pe drumul exilului, impresionează 
cu atât mai puternic, cu cât este mai concis povestită; dus 
«într'o sanie cu doi cai unul alb și unul murg 1 si cu hamuri de 
eiu, ca vai de dânsul! Ocări si sudálmi, de auzea cu urechile. 
Și agiungând spre Suceava la un sat, au poftit pufintel lapte să 
mănânce iar femeia, gazda, i-au răspuns: N'avem lapte să-ţi 
dám, că au mâncat Duca Vodă vacile din ţară. De l-ar mânca 
viermii iadului cei neadormiți| Că nu stia femeia, aceea că este 


1 Pentru a simți puterea acestei imagini a desperecherii cailor, trebue să ne 
transpunem în epocă şi în sufletul cronicarului latifundiar, care primise, în dotă, 
o herghelie de cai. 

el singur Duca Vodă! Iar Duca Vodă, dacă au auzit asa, au 
început a suspinare si a plânge cu amar ». 

Scenele povestite de cronicar sunt pline de mișcare, ca de 

pildă, aceea a răsvrătirii poporului împotriva Grecilor, în care 
cronicarul vádeste si un deosebit simt pentru psihologia maselor 
și un rar dar de a evoca. 
Ura norodului revoltat împotriva Grecilor cu prilejul mazilirii 
lui Dumitrașco Cantacuzino, când târgul întreg se stránsese la 
curtea domnească, și, cátárat pe ziduri, huia, aruncând cu pietre 
şi cu bete, este admirabil conturată într'un episod final. Gloata 
umpluse ulițele Iașului și fremăta de indignare. In acest văl- 
mășag, Fliondor Armașul surprinde la gazdă pe un grec, Ma- 
vrodin Paharnicul, pe care prinsese ciudă poporul si — pove- 
stește Neculce: — a L-au bătut si l-au desbrácat, de l-au lăsat 
numai cu cámesa, si l-au pus pe un cal, îndărăt, cu fata spre 
coada calului, și-i dedese coada în mâini de o ţinea în loc de 
frâu, şi-l ducea prin mijlocul târgului la Copou, la primblare, 
și-l privea tot norodul ziua amiază zi mare, și-i ziceau feciorii 
ce-l duceau: «Zii, Grece, cal murg la fântâna Bordii ». Iară el 
nu putea zice cal murg la fântâna Bordii, ce zicea: «Alogo! 
murgo sto? funtina Bordii». Iară slugile lui Fliondor îi dau 
palme şi-i ziceau: « Zii, Grece, bine, nu zice așa! ». Acest fel de 
zeefet frumos i-au făcut». 

Miezul istorisirii lui Neculce îl. formează însă domnia lui Di- 
mitrie Cantemir. Deşi din 83 de ani cât îmbrățișează cronica, 
domnia lui D. Cantemir n'a durat decât 9 luni, totuşi în economia 
operei ea ocupă a șasea parte din întreg. 

După vremurile « de cumpănă mare » pentru pământul româ- 
nesc, pe care le-a înfățișat în toată dramatica, lor încordare 
Miron Costin, scurta domnie a lui Dimitrie Cantemir păru, un 
moment, că deschide o epocă nouă. Până la el, Turcii, care 
puseseră, un picior în Buda și un altul în cetăţile polone dela, 
granița de Sud, păreau cá sunt de neînfrânt prin strașnica lor 
organizare militară, Dar victoriile câştigate sub zidurile Vienei, 
dădură avânt nou creştinilor și Turcii păreau că, apucă pe panta 
decăderii si a prăbușirii finale. Aceste evenimente aduc o înse- 
ninare si în vieata românească, 

Românii — până atunci táriti cu sila pe câmpurile de luptă 
după steagurile turcești, apăsaţi de biruri grele și istovitoare, 
ingroziti la fiecare clipă de şovăială de ciambururile tătărești, 
care aşteaptau la Nistru porunca din Stambul pentru a încăleca 
şi a se resfira în țară după pradă, robi și pârjol — Românii, zic, 
răsuflau acum mai liniștiți. Triumful creștinătății părea că 
aduce si desrobirea lor din vechile capitulafii. 

La această răscruce de drum în istoria românească, apare 
personalitatea lui Dimitrie Cantemir, care trăise o tinerețe în- 
treagă în mediul Constantinopolului. El văzuse cu ochii deza- 
strul Turcilor, aflase de strălucitele campanii ale lui Petru cel 
Mare și, înainte de a se înscăuna în Moldova, intrase în legături 
cu “Țarul, prin contele Tolstoi, ambasadorul rus la Constanti- 
nopol. 

Cu Dimitrie Cantemir era însă aproape toată. boierimea Mol- 
dovei, după cum am spus. Răspunsul boierilor, când D. Can- 
temir le comunică pactul cu Muscalii: « Bine ai făcut Măria 
Ta. ..». dovedește că Domnul era în acord cu instinctul poporului 
său si cu năzuințele spre liberarea de sub capitulaţiile păgâ- 
nilor. Scurta domnie a lui Dimitrie Cantemir a fost astfel ca 
un fulger în furtuna vremurilor. Un strigăt de desnădejde al 
unui popor oprimat care tânjia după libertate. Dar nenorocita 
luptă dela Stănilești a spulberat toate iluziile și a nimicit, pentru 
multă. vreme, aspiraţiile spre libertate. 


1 ğħoyog (6), în greaca modernă - cal. 
? 515 în greacă ~la. 

Mișcătoarea, dramă, pe scena căreia apar cele mai mari per- 
sonalitáti ale veacului al XVII-lea din răsăritul european: 
Petru cel Mare, Carol al XII-lea si Dimitrie Cantemir — dramă 
care a pus capăt domniilor pământene în Moldova — este înfă- 
țişată de Neculce pe larg şi cu toate acele detalii, care alcá- 
tuiesc coloritul specific al vremii. 

Iată, mai întâiu, portretul lui Dimitrie Cantemir, care, în 
tinerețe se arătase « nerebdător, mânios, zlobiv la beție » încât 
îi ieșise « numele de om rău », dar, care, căpătând domnia « ştiu 
să-şi piarză numele cel rău căci—spune Neculce — doară 
mai la vârstă venise, au doară chivernisise vieata lui unde nu 
era pace, că asa se arăta de bun si de blând, că tuturor le era 
ușile deschise, si nemáret, de vorovea cu toti copiii, încât înce- 
puserá toti a se lipi de el si a-1 láuda ». 

Tot astfel,in cáteva linii concise, dar admirabil prinse, este 
schițat si portretul lui Petru cel Mare: 

«*Impáratul era un om mare, mai înalt decât toti oamenii, 
«iară nu gros, rotund la față si cam smad, oaches si cam arunca 
« câte o dată din cap fluturând și nu cu mărire multă si cu poh- 
«valá mare ca alți monarhi si umbla de multe ori ca un om 
«de rând pe jos, fără alai, numai cu două trei slugi», 

Intálnirea lui Petru cel Mare cu Dimitrie Cantemir şi 
infrátirea Rugilor cu Moldovenii, care vedeau în vecinii orto- 
docși dela nord, mântuirea patriei lor, este înfățișată viu, cu 
toate notele ei pitorești care făcuseră senzaţie pe timpul 
acela: 

« Iară atâta dragoste arăta împăratul către Dumitrașco Vodă, 
«unde văzuse că s'au închinat de bună voie lui, că să tindea 
«cu amândouă mâinile şi cuprindea pre Dumitrașco Vodă de 
« grumaz și-l săruta pe față, pe cap și pe ochi, ca un părinte 
«pre un fiu al său». 

La masa pe care Cantemir a dat-o în cinstea împăratului în 
acasa cea mare» din curtea domnească, împăratul n'a vrut 
să șeadă cu niciun chip în capul mesei, «ce au șezut în scaun, 
lângă masă, iar în capul mesei au pus pre Dumitrașco Vodă... 
și se veseleau prea frumos cu vin de Cotnari şi láudau vinul 
foarte, şi încă mai bine le plăcea vinul cel cu pelin, și mult se 
mirau cum spre partea lor nu se face vin cu pelin așa bun ». 
Povestind astfel intimitatea mesenilor, Neculce nu uită să 
adaoge că «după ce s'au sculat dela masă, au venit si boierii 
țării de s'au împreunat cu împăratul, si le-au dires împăratul 
cu mâna lui tuturor câte un pahar de vin». 

Neculce povestește apoi pe larg, cu amănunte interesante, 
cinstea, cu care Petru cel Mare a primit pe Dimitrie Cantemir si 
boierii moldoveni în tabăra dela Prut, în ajunul Sfinților Apo- 
stoli Petru si Pavel. Oastea era înșirată de jur împrejur şi, după 
ce Mitropolitul Ghedeon a slujit liturghie, Rușii au început să 
sloboadă tunurile — 52 la număr — unul câte unul, toate pe 
rând; după aceea a venit rândul dragonilor, cari erau înşirați 
pe 5 rânduri şi cari au început «a slobozire flintele, însă nu tot- 
deodată, ce începuse a slobozi deoparte, mergând focul, slobo- 
zind din om în om împregiur, ca si cum ar merge fulgerul ». De 
acolo au trecut la conacul împăratului, unde se aflau întinse 
vreo 5—6 corturi, iar sub corturi se afla întinsă, pe iarbă verde, 
masa, dar—ne spune Neculce—se săpase și «șanț pentru 
slobozitul picioarelor în jos». Și s'au așezat acolo la masă îm- 
păratul şi cu Dimitrie Cantemir şi cu toți generalii, brigadirii, 
polcovnicii, căpitanii şi boierii « moschicești », între care erau 
încadraţi şi cei 15 boieri ai Moldovei, «toţi de-a-rândul, cineș 
după cinstea şi boieria sa»: 

*...Si era într'o Miercuri — continuă Neculce — şi au 
a mâncat tot carne pentru libovul împăratului crestinesc și i-au 
e cinstit împăratul prea bine şi frumos si mai pre urmă ne-au 
«închinat singur împăratul cu niște vin a lui dela Frantuji, 
« care îndată cum au băut, cum au mărmurit toti de bet, bánd 

«de acel vin si n'au mai știut cum au dormit intr'acea noapte 
«şi Domnul si boierii ». 

Dar, după vinul acesta al Rușilor, care le-a vrăjit minţile, 
Domnul și boierii aveau să se trezească în curând înaintea 
teribilei realități. 

Neculce are un extraordinar dar de a prinde psihologia ma- 
selor în mișcare. Se străvede în scrisul lui ochiul ager al batma- 
nului de oștire moldovenească, atent la toate mişcările și la toate 
situaţiile, prinzând din învălmășeala mulțimilor tot ceea ce 
poate da povestirii sale contur si coloare. E neîntrecut în des- 
crierea bătăliilor. Lupta dela Stănilești este ca un adevărat 
ziar pus de detalii usc sumas Dela deschiderea wiem opp 





Turnul Colfel, zidit după tradiţie, de soldaţii lui Cara al XII. Azi dărâmat. 


cu răscoala mabalalelor si a slujitorilor din casele boiereşti 
impotriva Turcilor din Iași (tăierea neguțătorilor si spargerea 
prăvăliilor: « băcăliile sta vărsate pe ulițe de era sătui și copiii; 
strafide, smochine, alune era destule pre la toate babele ») până 
la tragicul act final când Moldovenii, văzând din obuzul rusesc 
Tătarii încărcați de pradă, se sslobozea asupra lor, ca să-și 
scoată robii» si când « ghinărarul Seremet + îi impiedica «să se 
bată cu Tătarii, că ei au făcut paces cu ei, spre desnădejdea Mol- 
dovenilor (+ Deci Moldovenii au început a strigare şi a-l blăs- 
temare si a zicere cum n'or merge ei să se bată, că ei își văd 
părinții si femeile si feciorii lor robi la Tătari, de-i auzea cu 
urechile, cum îl blestema ») — dela început până la căpat, Ne- 
culce evocă scene de un dramatism incordat. Toate mișcările 
şi toată zarva luptei defilează ca într'un film colorat subt 
ochii cititorului: dispozitivul de bătae al armatelor creștine, 
tactica de luptă a Rușilor si a Turcilor, erorile de strategie 
comise si viclenia lui Lupu Costachi care se infelesese pe as- 
cuns cu Turcii; desfășurarea atacului, bravura «ghenera- 
lului neamt Vitman, care a căzut răpus de o «pușcă turcească, 
pe când iși imbărbăta grenadirii la atac; ímpresurarea armatei 
creştine; inflàmánzirea Rusilor; tatonările păcii; stáruinfele 
depuse de ghenerarii nemți, de Dumitrașco Vodă şi de boierii 
moldoveni pe lângă țar ca să continue lupta; condiţiile ps, 
acceptarea lor — si, în sfârșit, exilul Moldovenilor. S 

Lui Neculce nu-i scapă niciunul din acele amánunte care 
însuflețesc narațiunea și câștigă interesul a 
povestind acele zile de frământări, când Dimitrie Can , prin 
legământul încheiat în scris cu Țarul — și boierii săi — erau 
convinși că au croit un drum nou Moldovei și au asigurat viitorul 
dinastic al familiei, privirea iscoditoare a bătrânului cronicar 
reinprospáteazá un mic incident, nebágat în seamă la început, 
dar care a fost ca o prevestire fatală a celor ce aveau să se în- 
tâmple. Era după sosirea oștirilor rusești la Prut. Cantemir 
îndemna pe feldmareșalul Seremetev să scrie « o carte » în limba 
turcească Sultanului, că se închină Porții și el și tot Bugeacul. 
Și atunci Seremetev, gândină cá nu e rea ideea lui Cantemir, a 
pus pe un copil al lui, care stia bine turcește, să scrie. Cantemir 
însă, neavând încredere în cunoștințele de limba turcească ale 
copilului, a zis să scrie întâiu «pre o țidulă mică» vreo două 
rânduri, să vadă cum scrie... 

a .. Iară acel copil — povesteşte Neculce — fiind telpiz bun, 
«au scris pre o țidulă așa că: « Nu este mai mare blestemat în 
« lume decât omul cela ce are o fărâmă de pâne în mână si o 
s leapădă pre aceea şi cearcă să afle alta mai mare », si a dat-o 
«lui Dumitrașco Vodă; iară Dumitrașco Vodă cetind, au zis 
s copilului: e Hia gidi cahpolu » si n'au mai spus lui Seremet ce an 
+ scris copilul, fiindu-i rușine ; numai ce au zis că au putut scrie» , 

Prăbușirea lui Dimitrie Cantemir care, după ce se sbătuse 
să facă a se recunoaște pentru familia lui dreptul la tron, isi 
vede, după lupta dela Stănilești, soția 5i copiii în primejdia 
de a cădea in mâna Turcilor, este înfățișată si ea cu încordare. 

Neculce si alți boieri il sfătuiseră să nu-și lase Doamna în 
Taşi, ci să o trimită la Hotin sau la Camenița, dar Dimitrie Can- 
temir, sigur în isbânda Rușilor, le-a răspuns mâniat că: « să-şi 
ia el muierea, de se teme, și să o trimită unde i-i voia, dar el pre 
Doamna din lași n'a cláti-o nicăeri ». După ce a văzut înfrân- 
gerea dela Stănilești si a văzut că Turcii au inconjurat obuzul, 
gândind la ai săi, care rămăseseră în Iași, s'a speriat 4 şi plângea 
$i întreba în toată oastea cine s'ar afla un voinic să iasă pre 
furis să se sloboadă la Iași să dee știre Doamnei să fugă... și 
nime nu cuteza să se apuce să meargă. Apoi Dumitrașco Vodă, 
văzând că nu se găsește nime, se ispitea el singur să meargă si 
cu Brahă Căpitan de darabani, și își găsise și cealmale și haine 
turcești, să se imbrace şi să iasă noaptea din obuz, să intre în 
oastea turcească, că doară ar putea străbate la Iași, la Doamnă- 

sa, să o iee şi să fugă ». Norocul lui a fost însă că Muscalii nu 
lăsau pe nimeni să iasă din tabără fără ucaz, şi că Petru cel 
Mare n'a voit să-i dea ucazul, temându-se, cu drept cuvânt, 
Sá nu cadă în mâna Turcilor si să fie omorit. 

Figura romantică a regelui Carol al XII-lea apare şi ea 
fugar, prinsă însă în trăsăturile ei caracteristice: curajul şi 
cavalerismul. Lupta dela Tighina e ca un mic fragment de 
chanson de geste. Paşa dela Tighina, care primise poruncă 
dela Țarigrad ca să-l scoată din Basarabia, de nu cu voie, 
atunci cu silă, neavând încotro, înconjurase cu ieniceri casele 
dela Varnița unde se afla regele. Carol al XII-lea refuză să 
părăsească conacul, mobilizează garnizoana, suedeză şi deschide 
focul. Nici chiar după ce Turcii au dat foc conacului, regele, ca un 
adevărat paladin medieval, nu se predă, Abia după ce a omorit 
Ava ieniceri şi după ce a fost el însuși rănit, a căzut prins. 

Neculce are un mare talent de povestitor; știe să găsească, 
totdeauna cuvântul potrivit pentru fiece situație și să con- 
centreze tot interesul povestirii în jurul unui eveniment, al unei 
stări sociale sau al unei personalități pe care o evocă cu toată 
limpezimea. 

Predilecfia hatmanului cronicar pentru aspectul dinamic al 
vieții, de care am vorbit mai sus, se vădeşte si în portretele 
sale.| Notele prin care individualizează portretele nu sunt atât 
calităţi sufleteşti sau trăsături fizice, cât mişcarea. Portretul 
lui Petru-cel- Mare, pe care l-am reprodus mai sus, capătă vieatä 
proprie tocmai prin prinderea ticului : « cam arunca câte odată, 
din cap fluturând », şi prin acțiune: « umbla de multe ori ca 
un om de rând, pe jos fără alai, numai cu două, trei slugi... 
și atâta dragoste arăta... către Dumitrașco Vodă..., că se tin- 
dea cu amândouă mâinile şi cuprindea pre Dumitrașco Vodă 
de grumaz și-l săruta pe față, pe cap şi pe ochi, ca un pă- 
inte_pe un fiu al sáu». 

Dela inceput ne capteazá interesul prin trásáturile simple, 
dar precise, în care prinde icoana Domnului Dabija Vodă, ri- 
dicat din boierimea putneană si care ținea cu îndărătnicie la 
obiceiurile patriarhale apucate din bătrâni. Două apucături 
ale lui sunt suficiente ca să-l individualizeze în ceea ce firea 
lui avea mai caracteristic, Bea vinul — ne spune Neculce 
« mai mult din oală roșie decât din pahar de cristal, zicând că-i 
mai dulce vinul din oală decât din pahar». Apoi «mai avea 
obiceiul, când şedea la masă şi vedea niscaiva oameni săraci, 
dvorind prin ogradă », trimitea «câte două — trei blide de 
bucate din masa lui și pâine şi vin și le trimitea acelor oameni, 
de mâncau în ogradă », Si spunea, boierilor care priveau aceasta 
nedumiriti; «de mult or fi dvorind ei și or fi flămânzit, nea- 
vând de cheltuială ». 

Caracterul orgolios al Domniței Maria, fiica lui Brâncoveanu 
$i soția lui Constantin Duca, Vodă — un adolescent de abia 
20 de ani— este bine fixat cu un surâs de ironie într'o atitudine 
din timpul mazilirii. Plecând cu 5 slujitori și cu mult calabalâc 
spre Țarigrad, prin fața norodului care îi blestema soțul pentru 
birurile puse, «fata Brâncoveanului Vodă, fiind tânără si desmer- 
dată, de tată-său, se bocea în gura mare munteneşte, de zicea: 
« Aolio, aolio, că va pune taica pungă dă pungă din București 
până în Țarigrad si zeu nu ne va lăsa aga, si iar ne vom 
întoarce cu domnia îndărăpt ». 

” In această înfățișare vie, dar senină, a faptelor, nedeformate 
de aburii patimei, sufletul bătrânului, sub povara amintirilor, 
svâcneşte adesea, în sfaturi înțelepte pe care le oferă cu duioşie 
comunicativá, din prisosul unei vieți bogate în experienţe, ori de 
câte ori se iveşte prilejul, tiubiților săi cititori tineri» sau 
« fraților săi Moldoveni »: j« Ce fraților Moldoveni, rogu-vă să 

-luați aminte — își încheie el povestea amarului zilelor de exil 
— să vă învăţaţi si să vă pázifi. Oricât îi fi în cinste la vreun 
Domn, bine este să-i slujeşti cu dreptate, că şi dela Dumnezeu 

ai plată, Iară cu domnul niciodată să nu pribegesti, măcar cum 
ar hi. Şi nu numai în ţară străină, ce nici în Țarigrad cu dânsul 
să nu mergi, fiind tu Moldovan, ce să-i slujeşti în fara ta, căci 
străinii caută numai pre domn să-l miluiască gi să-l cinstească 
şi iară pre boierii ce sânt pribegi cu domnul într'o nimicá sânt. . . 
Si apoi domnul se visează că este tot puternic ca la fara lui, 
când este domn... şi nu socotește slujba, ce i-au făcut, că s'au 
înstreinat, ce nimică învoială nu-i face. Nădejdea domnului 
este ca săninul cerului si ca încetul mării; acum este sánin 
și se face nour, acum este marea lină si se face furtună »; sau 
povestind grija după familiile lăsate în Iaşi, când au simțit că 
frontul rusesc dela, Prut se clatiná: 

e Rugăm pre dumneavoastră, iubiților cetitori tineri, să luați 
« sama acestei scrisori, cá de s'ar tâmpla vreodată să mai vie 
e nişte lucruri ca aceste în fara noastră a Moldovii să vă ştiţi 
« chivernisi, să nu pátifi şi voi ca noi » etc, 

Alteori, sufletul său, sub povara amintirilor, îndurerat de 
decăderea, Moldovei sale, se revarsă într'un lirism miscátor, care 
ne prevesteşte ceva din arta lui Sadoveanu. Zugrăvind, în tră- 
sături dinamice, dar expresive, figura bătrânului Dumitrașco 
Cantacuzino, de un realism impresionant prin contrastul dintre 
meremeturile disgratioase ale senilităţii, « care de bătrân ce era, 
dinți în gură nu avea, dimineaţa îi încleea de-i punea în gură, 
iară seara îi descleea cu uncrop + gi pasiunea vicioasă a tinereții, 
căci își lăsase soția la Țarigrad si trăia în Iaşi cu Anita, fiica 
unei rachierițe de pe Podul Vechiu, «si o purta cu sălbi de 
galbeni și cu haine de sahmarand si cu şlic de sobol... si 
o trimitea, cu careta domnească, cu seimeni $i cu vornici si cu 
comisi, ziua amiaza mare, pe uliţă, la feredeu și pe la mănăstiri, . . 
şi făcea gi pre boieri de-si trimiteau giupânesele cu dânsa »,— 
sufletul îndurerat al cronicarului isbucneste într'un oftat adânc, 
în care se revarsă din plin toată indignarea lui şi a bătrânilor 
de seama sa, împotriva decăderii vieții sociale a vremurilor 
noui: 

«Oh! Oh! Oh! Săracă tearÁ a Moldovei, ce nenorocire de 
« stăpâni ca acesta ai avut? Ce sorti de vieaţă ti-au căzut! Cum 
«au mai rămas om tráitor în tine, de mare mirare este, cu atâtea 
« spurcăciuni de obiceiuri ce se trag până astăzi în tine, Mol- 
«dová! Si din vreme în vreme tot s'au mai adaos spurcatele 
« obiceiuri ». 

Asemenea accente lirice, care dau pe fatá patriotismul sincer 
al lui Neculce, se regăsesc adesea in cursul narațiunii sale, 


O SEAMĂ DE CUVINTE. La începutul letopisefului sáu, 
Neculce a adăogat: «0 seamă de cuvinte ce sunt auzite din om 
în om, de oameni vechi şi bătrâni şi în letopisețe nu sunt scrise ». 
E o serie de 42 legende istorice: despre altarul mănăstirii Putna, 
despre mama lui Ștefan cel Mare si Daniil Sihastru, despre 
Petru Rareş ca pescar, despre Alexandru Lăpușneanu, Despot 
Vodă, și mulți alții, legende pe care Neculce nu le-a prins in 
urzeala cronicei, ci le-a strâns laolaltă, pentrucă, zice el: « Cine 
va, vrea, să le creadă bine va fi, iară cine nu le va crede, iarăși 
bine va fi; cine cum îi va fi voia, așa va face». 

Câteva din aceste legende sunt simple transcrieri de note 
istorice ca de pildă nr. 21: genealogia, fraților Nicolae și Con- 
stantin Mavrocordat, sau nr. 27: căderea lui Vasile Lupu, po- 
vestită pe larg de Miron Costin. Altele au un sâmbure de adevăr, 
prelucrat poate de imaginația populară, ca de ex. legenda nr. 5 
cu originea, neamului Movilestilor si cu aprodul Purice,:care în 
lupta dela, Şcheia, văzând că a căzut calul cu Ştefan Vodă a 
oferit Domnului calul său. « Si nu putea în grabă, încăleca Stefan 
Vodă, fiind om mic. Si au zis Purice Aprodul: « Doamne, eu 
má voiu face o moviliţă si vino de te sue pe mine și încalecă ». 
Si s'au suit pe dânsul Ștefan Vodă si au incálecat pre cal. Si au 
zis atuncea Ștefan Vodă: « Sărace Purice, de oiu scăpa eu si 

tu, atuncea fi-ei schimba numele din Purice, Movilă ». Purice 
din această anecdotă istorică nu este legendar, ci este o figură 
istorică, amintită şi în cronica scrisă la curtea lui Ştefan cel 
Mare, în versiunea germană a lui Hartmann Schedel, din 1502. 

Altele sunt împrumutate din cronicarii străini, ca de ex. nr. 
16, cu legenda începuturilor umile ale lui Despot Vodă, care au 
fost slugă la Despot cel Mare în Venetia si care, la moartea stă- 
pânului său, ar fi luat «scrisorile și hrisovul cel de la Carol îm- 
păratul nemfesc și cu acele scrisori au făcut meșterșug, de au 
agiuns de au fost domn ». Sursa acestei legende, relatată și de 
Grigore Ureche, este cronica polonă a lui Alexandru Guagnin !, 

Dar sunt si legende care par să fie teme folklorice. Legenda 
sa, Dumbrava Roşie, are, precum a arátát Bogrea, o paralelă 
in folklorul rus, unde este pusá pe seama cneazului Smolens- 
kului, Roman, care prinzând multi robi Lituani, «i-au fnjugat 
în plug si ca cu niște boi au arat în jurul Chievului »?. Intr'un 
interesant articol publicat în Cercetări Literare V, (1943, p. 
65 și urm.) d-na Laetitia Cartojan-Turdeanu a precizat cá tema 
Mama lui Ștefan cel Mare, cântată în secolul al XIX-lea de 
Asachi, Hrisoverghi, Bolintineanu, Costache Negri și alții, se regá- 
seste într'o legendă medievală privitoare la Teodoric Gotul, intr'o 
poemă franceză din veacul al XII-lea Alicamps, într'o legendă 
cehă în care eroul este regele boem Otokar si, în sfârșit, se res- 
frânge în poema provensală a lui Mistral Calendal?. Din punct 
de vedere istoric, ne pare puțin probabil ca marele erou, « atletul 
lui Hristos », cum l-a numit Papa... «cel mai vrednic, săi se 
incredinfeze conducerea și stăpânirea lumii si niai ales cinstea 
de comandant împotriva Turcilor » cum scria cronicarul polon 
Dtugosz, să fi avut un moment de slăbiciune si, descurajat, să 
fi căutat adăpost în cetatea unde se afla soția și mama sa, 
Autoarea are deci dreptate când pune întrebarea: dacă nu trebue 
să vedem în legenda românească, relatată pentru întâiași dată 
de Cantemir, «un ecou al poemelor medievale occidentale », 
căci, observă dânsa, D. Cantemir era în strânse legături la Con- 
stantinopol cu ambasada franceză si, într'un rând, când uneltirile 
lui Brâncoveanu erau gata să-l piardă, a stat ascuns la amba- 
sadorul francez Férriole, mai multă vreme. Nu ar fi dar exclus 
ca în mediul francez de-acolo, Cantemir să fi aflat legenda pe 
care a localizat-o și a prelucrat-o în stil antic, Dela Cantemir, 
dacă legenda nu circula mai înainte în Moldova, venită pe altă 
cale, a aflat-o, poate, Neculce, hatmanul şi tovarășul de exil al 
lui Cantemir, 

Aceste scene ale trecutului românesc, dintre care unele vin 
din tradiția bătrânilor, altele din fondul legendar al poporului 
— poate si din cântecele bátránesti — au format un izvor ne- 
prețuit de inspirație, pe care l-a desfundat epica și drama isto- 
rică românească din secolul al XIX-lea și al XX-lea. 


LIMBA. Cronica lui Neculce înfățișează însă un interes deo- 
sebit și din punctul de vedere linguistic. In evoluția limbii 
noastre literare ea croeste un drum nou. Grigore Ureche, Miron 
Costin, Nicolae Costin și după ei Dimitrie Cantemir, au căutat 
să creeze un stil savant cu o structură sintactică modelată 


1 Vezi traducerea pasajului din Guagnin, în paralelă cu textul lui Ureche, la P. 
P. Panaitescu, Influența polonă în opera şi personalitatea cronicarilor Grigore 
Ureche şi Miron Costin, p. 191 şi următoarele. 

* V. Bo grea, în Anuarul Inst. de Istorie Naţională publicat de Al. Lapedatu 
şi Ioan Lupaș, ILI, 1924-25, Cluj, 1926, p. 505— 508. Pentru o formă mai veche 
a legendei in literatura polonă, la Stryjkowski, v. P. P. Panaitescu în Revista 
istorică română, X, 1940, p. 108. 

* Paralelismul între balada lui Bolintineanu — mai ales în versiunea franceză, 
publicată în Les Brises d'Orient — şi intre episodul respectiv din Mistral, este asa 
de surprinzător, în cát am fi înclinați să credem că Bolintineanu ar fi fost influ- 
enjat de Mistral, dacă n'am şti că Les Brises d'Orient au apărut în 1866 la Paris, 
prefaţate elogios de Philaréte Chasles, profesor la Collège de France și critic de seamă 
al timpului, iar poema lui Mistral, Calendal, cu un an mai târziu, 1867 (cir. arti- 
colul d-nei Laetiţia Cartojan-Turdeanu, p. 89—91), 


după tipare latine. Neculce, însă, care n'a avut parte să-și petreacă, 
copilăria și tinerețea în școlile iesuite ale Poloniei, fiindcă pe 
vremea când putea să o facă, îngrozit de decapitarea tatălui său, 
se afla pribeag în Tara Românească, scrie în limba bátráneascá 
a timpului său, ușor influențată de limba înaintaşilor cro- 
nicari, dar cu rădăcini adânci în limba populară, Stilul lui 
nu are acea simetrie a părților, acel ritm armonios, acele in- 
versiuni călcate după topica latină pe care le întâlnim la Cos- 
tinesti si mai ales la Dimitrie Cantemir. La el nu găsim acea 
abundență de determinări adjectivale așezate înaintea subs- 
tantivului, acele construcții brachilogice, acele syllepse, acele 
construcții Ayperbate (cu separarea cuvintelor, unitare însă 
din punct de vedere gramatical). In cronica lui Neculce limba 
curge limpede ca izvorul de munte, pe albia vorbirii populare, 
ca la Ispirescu si la Creangă, obținând prin simetria părților 
un ritm armonios.) Cugetările lui aci se înșirue senin, pe acelagr 
plan orizontal, legate între ele prin coordonare cu conjuctia și : 

Și l-au scos la câmpu / $i l-au culcat la pământ învălit într'un 
harasisc /și l-au sărit de trei ori cu calul — sau: 

Era un boier anume Nicolai Milescu spătar, dela Vaslui de 
moșia lui... / $$ era mândru si bogat /și îmbla cu povodnici 
înainte domnești, cu buzdugane si cu paluse, cu soltare tot 
sirmă la cai. / Și lui Ștefăniță Vodă îi era prea drag / și-l ţinea, 
prea bine Isi se giuca în cărți cu dânsul; 

aci se frâng tumultuos, ideile secundare irumpând deodată, 
împreună cu determinările și precizările lor, în miezul cugetării 
principale; 

Iară mai pre urmă, ridicându-se Petru împărat, fiul lui Alecsii 
Mihailovici, / carele au venit aice în țară, în Moldova, | de s'au 
bătut cu Turcii la Prut, la Stănilești, din gios de Huşi, în ținutul 
Fălciului, | agiuns-au Cárnul din Sibir cu cărți la dânsul, la 
Impăratul Petru Alecsievici, / de i-au făcut ştire de toate ce 
au făcut și cum este surgun. 

Dar limba lui Neculce, atât de apropiată prin structura sin- 
tactică, de limba populară în care începuse să invadeze 
turcismele !), capătă o savoare deosebită si prin mulțimea 
imaginelor sugestive împrumutate din cadrul vieții rustice 
ai a proverbelor in care se găsește concentrată înțelepciunea 
populară; « Tátarii au intrat în ţară ca lupii îniro turmă»; 
«s'au strâns toată boierimea. și oastea la Dumitrașco Canta- 
cuzino, care luase caftanul ca puii de potărniche »; «asa dă 
Dumnezeu: pasărea vicleană dă singură în laf» ; « « pasărea în 
cuibul său piere»; «mielul blând suge la două maice »; «când 
trăgeau Ruşii cu pustile cădeau Turcii «ca cum ar cădea nişte 
pere coapte dintr'un păr când îl scutură oamenii»; Constantin 
Cantemir i-au dat cheia ţării în mână lui Iordache Vistiernicul »; 
Constantin Duca, și cumnatul său N. Costin, punând la cale 
o acțiune care va aduce mazilirea Domnului: «au stins bine 
focul cu paie »; Mihai Racoviţă « se făcea a nu-i place să primească 
domnia ca și fata ceea ce zise unui voinic: Fá-ie tu a má trage 
şi eu oi merge plângând»; Muscalii credeau să sdrobească pe 


1) Cele mai multe privitoare la sfera militară şi administrativă în legătură cu 
Poarta, precum: caimacam — reprezentantul Domnilor nostri la Constantinopol; 
caplan — un fel de ostaș; caplan paga; bulucbaga — comandantul unui Buluc, grup 
de armată; capegiu — portar al saraiului imperial; capegibașa — căpetenie cape- 
giilor; silihtar — demnitar militar turc; cazascher, cadiascher — judecător militar; 
ulama savant teolog si jurisconsult; geabhane — explosiv de războiu; subag — şei 
de poliţie; tubulhana muzică militară; — kazna tezaur de bani (pentru întreţinerea 
unei garnizoane); carvasara — localul vămei turceşti, unde se adăposteau negustorii 
turci cu mărfuri; oturac — popas; olac poştă; mecet — geamie; ars sau har — 
plângere; agarlác-calabalác ferman sau firman ; dovà — rugăciune la Turci, sorbalác, 
xorbd, zurbă — răscoală etc., etc. 

Interesante sunt, de asemenea, la Neculce, polonismele din sfera militară : rohmistru 
din germ. Rottmester — comandantul unei roate de soldaţi, subofițer, hatman-polnii 
ajutor de hatman; podgheaz — incursiune militară; recipospolila — reprezentanţii 
statului; podan — supus, rob; precum si unii termeni ruseşti ca stupai — înainte, 
(strigătul de năvală pe câmpul de luptă). 


CRONICA LUI ION NECULCE 





Turci «ca cum ar lua oarecine cârpa unei femei din cap, aşa 
țineau ei cá ar lua și or bate puterea împărăției turceşti »; «si 
aga au ținut de bine această pace, cum [in câinii Vinerile s. 
« Hatmanul cu oastea... fiind Grec cu piele de iepure la spate, 
aw fugit toată noaptea», Ilie Cantacuzino și Grecul Morona 
ase potriveau amândoi înir'o fire după cum se zice: calul răios găsește 
copaciul scovțos». Duca Vodă... s'au îmbrăca! cu cămaşa de ghiaţă. 

Semnificativ în psihologia limbii din vremea lui Neculce 
şi caracteristice pentru acea epocă de mari furtuni, este 
mulțimea expresiilor plastice pentru a reda ideea de primejdia 
vieții, — «in cumpăna pierii » cum zice el — toate în legătură 
cu cuvântul ca? : Lui Duca Vodă boierii stau să-i mănânce capul. 
Boierii se temeau să strice ţara cá pe urmă a cadea greu în ca- 
petele lor; şi-a băga! capul pentru voia banilor; a plăti cu 
capul; şi-a pus capul; Lupul Vornicul s'a dus cu capul a 
mână în cortul vizirului; un altul şi-a adus capul la poala 
împărăției ; o blană de Mosc neagră i-a scos capul lui Duca 
Vodă, căci împăratul La eria! de cap; boierii pribegi se duc 
să-şi prinză capetele prinir'alle ţări ». Sunt expresiuni din 
enunţul vieții în care tresare fiorul morții. Este tragedia Mol- 
dovei de la începutul veacului al XVIII-lea transcrisă în limbă. 


Ureche si mai ales Costinestii prin factura sintactică a sti- 
lului lor căutaseră să apropie limba literară de matca latină. 
Marele hatman Neculce a isbutit să o apropie de limba vorbită 
a timpului său, de limba vie a lumii din satele pe care el le-a 
condus pe câmpul de luptă. Pe această linie s'a desvoltat 
proza noastră mai ales în secolul al XIX-lea, la cei mai de seamă 
scriitori. De aceea cronica lui Neculce cu frământările si tra- 
gediile pe care le evocă, asa de plastic, cu lirismul duios 
pentru Moldova cronicarului, cu caracterul sfătos cu umorul 
ei sănătos gi, pe alocurea, cu ironia caustică, are o puternică 
rezonanţă în sufletul cititorilor de azi. 

Am apropiat mai sus pe Neculce de marele romancier istoric 
Sadoveanu. Intr'adevár este o afinitate sufletească între boierul 

cronicar dela începutul veacului al XVIII-lea și între cel mai 
de seamă povestitor al vremurilor noastre. Sadoveanu însuşi, 
care avea să găsească în paginele lui Neculce viziunea multor 
romane ale sale, în discursul de recepție la Academia Română, 
mărturisea această afinitate, punând alături de Neculce pe 
Ion Creangă, printre precursorii săi. Cu intuiţia lui artistică, 
Sadoveanu a avut dreptate aláturánd pe cei doi mari povesti- 
tori cari, prin factura lor stilistică şi prin caracterul limbii 
lor, stau mai aproape de popor. Incheindu-şi cuvântarea de 
recepție, Sadoveanu făcea următoarea destăinuire: 

e Simțindu-mă al acestui popor si al trecutului si ucenic al 
acestor doi mari înaintași, lor le închin clipa solemnă de acum, 
în care o adunare așa de aleasă pe ei îi cinstește în umila mea 
operă *. 


BIBLIOGRAFIE, OPERA. Zefopisețul Moldovei dela Dabija Vodă până la Ioan 
Vodă Mavrocordat împreună cu O seamă de cuvints ce sânt auzite din om În om, de 
oameni vechi și bătrâni şi în lelobiseje nu sâni scrise au tost publicate de M. K o- 
gdlniceanu jn Letopiselele țării Moldovii, vol. II, laşi 1845, p. 199—464 şi re- 
publicate cu caractere latine, în ediţia Il-a: Cromicele României sau  Letopisejele 
Moldovei și Valahiei, II, București. 1872, p. 175—-421. Textul publicat de Kogálni- 
ceanu, cu introducere, noie, indice de cuvinte sí nume proprii şi cu două hărți, a 
tost republicat de Al, Procopovici în colecţia Clasicii români comentaţi, Seri- 
sul Românesc, Craiova, ediţie nouă întregiă, 1942, 2 volume. O veche ediţie popu- 
lará: Joan. Neculcea, Letopisejul țării Moldovei în Autorii români vechi şi contimpo- 
rani, Bucureștii, Socec, 1894. 


BIOGRAFIA. Multe date privitoare la viaja sa, se găsesc în cronică. Alte dată 
interesante într'o sctisoare a cronicarului către Domnitorul Mihai Racoviţă publicate 
de I. Tanoviceanu, Câteva notițe biografice asupra cronicarului Ion Neculce 
la Arhiva, Iași II (1890 —1891), p. 330—332, precum şi la Iulian Marinescu, 
Documenie relative ia Ioan Neculce, în Buletinul comisiei istoricu a României, vol. 
IV. Bucureşti 1925, p. 1—104 (interesante date privitoare la procesul avut în 
divanul domnesc cu văduva și fiul vornicului Lupu pentru redobândirea moșiilor 
răpite). Alte date la I. Tanoviceanu, Contribiuţiuni la biografiile unora din 
cronicarii moldoveni, în Analele Academici Române, XXVII, mem. sech. ist. s. IT, 1905, 
p. 240—246. G. Ungureanu, Transcriere de documente în Anuarul Liceului şi al 
stoalei comerciale M. Kogălniceanu, Iaşi 1933. Despre mormâniul tui Neculce la 
moșia Prigoreni, vezi articolul lui Ioan Stupcanut în Universul, 1935, 
nr, 118: Unde e mormântul cronicarului Ion Neculce ?. - 

EPOCA LUI SERBAN CANTACUZINO 
SI A LUI CONSTANTIN BRANCOVEANU 


EPOCA LUI ȘERBAN CANTACUZINO ȘI A LUI CONSTANTIN 
BRÂNCOVEANU 


I. EPOCA LUI ȘERBAN CANTACUZINO 


Slăbit de boală si de bătrânețe, într'o dimineață de Aprilie 
1654, Matei Basarab își dădea sufletul întins pe un jilț, în cer- 
dacul palatului său din Târgovişte. Bătrânul Domn, care luptase 
victorios pe atâtea câmpuri de luptă, care zidise în țară atâtea 
mănăstiri, care, ajutat de cumnatul său Udrigte Năsturel, dăduse 
un puternic impuls culturii nationale, închidea pentru tot- 
deauna ochii, amărit. Soția lui, Doamna Elina, care-l ajutase 
cu dragoste, credință și energie, murise cu un an mai înainte. 
Rana dobândită la Finta se înveninase. Dorobantii si seimenii 
pe care el îi dusese la atâtea biruințe si pe care-i finuse în 
mare cinste, lacomi după lefuri mari, se răsvrătiseră împo- 
triva lui, 

După moartea lui Matei Basarab, până la înscăunarea lui 
Şerban Cantacuzino, adică timp de 24 de ani, se schimbă pe 
tronul Țării Românești şase domni — niciunul cu o domnie 
mai lungă de patru ani. Invazia Ungurilor în țară; răscoala 
sângeroasă a armatei de mercenari, alcătuită din seimeni sârbi şi 
din dorobanţi, în care îşi vázurá moartea câțiva boeri de frunte, 
— între alții Drăghici fiul Papei Vistierul, nepot prin mamă al 
lui Mihai Viteazul și Papa Brâncoveanu, tatăl viitorului Domn 
— precum şi lupte sângeroase între partidele de boeri (a Băle- 
nilor şi Cantacuzenilor, despre care vom vorbi îndată), — 
an turburat adânc fara. 

Dacă la acestea mai adăogăm: participarea Ţării la campa- 
niile turceşti, birul către Poartă din ce în ce mai apásátor — 
atunci înțelegem de ce împrejurările n'au fost prielnice pentru 
munca, de cultură. 

In vâltoarea vremurilor neprielnice, tipografiile instalate cu 
atâta grijă de Matei Basarab se irosiseră. Dela Matei Basarab 
nu se mai cunoaşte nicio carte tipărită în Muntenia, decât 
tocmai în epoca lui Șerban Cantacuzino, pe când în Moldova, 
tipografia, adusă prin grija Mitropolitului Dosoftei, își începuse 
activitatea în 1673 şi se încheie cu captivitatea, lui Dosofteiu 
în Polonia, la 1688, dată care coincide în Muntenia cu moartea 
lui Şerban Cantacuzino. 

In primul an al domniei lui Şerban Cantacuzino, 1678, apare, 
în Muntenia, după un lung popas, prima carte tipărită după 
epoca lui Matei Basarab: Cheia Infelesului. 

Domnia lui Şerban Cantacuzino deschide astfel în Tara-Romá- 
nească începutul unei epoci noui de cultură, care culminează în 
domnia lui Constantin Brâncoveanu. Este o epocă în care elemente 
de cultură veche, intrate în descompunere încă din epoca lui 
Matei Basarab, dispar, iar altele, care abia mijeau, ajung acum la 
deplină, înflorire. Cultura slavă din Biserica noastră — cu toată 


stráduinta Mitropolitului Antim Ivireanu de a o reînvia — dis- 
pare. In locul ei își croeşte drumul influența grecească. Procesul 
de naţionalizare al serviciului divin, început pe timpul lui Matei 
Basarab și Vasile Lupu cu cetirea Cazaniei în limba română 
la strană, face un pas înainte sub Şerban Cantacuzino şi se 
continuă cu intensitate sub Constantin Brâncoveanu. In sfârşit, 
rolul de protectori ai creștinătății ortodoxe din Răsărit, pe care 
şi-l luaseră Domnii români după prăbuşirea Bizanțului si a 
statelor slave sud-dunărene, dobândește la începutul veacului 
al XVIII-lea o strălucire deosebită. Cultura românească. radiază 
departe peste hotarele ei până la Arabii din Siria si până la 
Ivirii din munții Caucazului. 

Epoca aceasta are două faze: una de zece ani: domnia lui 
Șerban Cantacuzino ; alta de 26 de ani: domnia lui Brâncoveanu. 

Şerban Cantacuzino a fost un domn «de o statură uriașe, cu 
ochii mari şi vocea de tigru », care introduse în țară ordinea si li- 
nistea, urmărind cu strágnicie — ne încredințează, Del Chiaro — 
« împărțirea dreptății, indrásnet în hotáriri, nemilos în executarea, 
poruncilor — trecând în această privință chiar peste stăruințele 
mamei sale. A pus repede capăt intrigilor și desbinărilor interne 
prin strășnicia dură cu care a urmărit partida Bălenilor. Dar 
la capătul unor înverșunate prigoniri, urmează un act final de 
generozitate, de impácare generală: căsătoria fiicei sale Smaranda 
cu Grigore Băleanu, fiul celui care condusese partida vrășmaşă. 

A domnit zece ani de frământări, fiindcă fara era cuprinsă 
între două mari focuri: luptele dintre Turci şi creștini. 

A fost un domn cu ambiții mari, názuind, ca si Mihai Viteazul, 
să scuture jugul turcesc, sá cucerească raialele Dunării, să 
îndemne la revoltă popoarele creştine din Balcani şi să rein- 
fiinteze vechiul imperiu bizantin. Păstra prin capuchehaiele 
sale din Constantinopol bune relații cu Poarta, dar, după înfrân- 
gerea Turcilor la Mohacs, intrase în legături cu împăratul Au- 
striei, Leopold, care-i dăduse lui si întregei sale familii, titlul 
de baron al imperiului, 

Nutrind ambiții şi plănuiri imperialiste mari, dar váslind 
cu precauție între Turci şi creștini, Şerban Cantacuzino a ținut 
cârma Statului zece ani. In istoria culturii românești, epoca 
lui este caracterizată pe tărâm religios, prin triumful.grecis- 
mului asupra slavonismului-șiprin.un pas mai departe in pro- 
cesul de introducere al limbii române în biserică. Cultura slavă, 
care încă din epoca lui Matei Basarab intrase în agonie, este 
acum stinsă. In 1680, Mitropolitul lui Şerban Cantacuzino, 
Teodosie, constată: «cá mulți preoți şi alalt cin bisericesc — 
adică e călugării » nu «sunt putincioşi » «de a cunoaște orân- 
duelile şi teremoniile, nici cum a să sluji trebue», din pricina 
«neinvátáturii şi neintelegerii limbii slavone ». Este deci clar 

Şerban Cantacuzino, Domnul Tor Românești, 
(Arhiva fotogralică a Fundaţiei Regele Mihail 1). 


că în Tara Românească, ca şi in Moldova si în Ardeal, clerul 
nostru nu mai cunoștea limba slavă în care era chemat să 
oficieze ritualul, 

Un singur cap luminat în această epocă vedea limpede drumul 
pe care trebuia să meargă cultura noastră religioasă. Era Mitro- 
politul Dosoftei. Acesta, sprijinindu-se pe textele Sfintelor 
Scripturi şi ale Sfinţilor Părinți, lucra cu osârdie în Moldova la 
tălmăcirea cărților de ritual în limba română. Dar, fie că în 
acele vremuri turburi opera Mitropolitului moldovean nu trecea 
Milcovul, fie că Muntenii, dintr'o mândrie fără rost, nu ţineau 
să apuce pe drumul Mitropolitului moldovean — fapt este că 
opera lui Dosoftei nu a avut răsunet în Țara Românească. A 
trebuit să vie, pe vremea lui Brâncoveanu, un străin de neam 
— Mitropolitul Antim Ivireanul— pentru ca si Muntenii să 
înceapă temeinic munca pentru naționalizarea serviciului divin. 
Mitropolitul muntean Teodosie scria, cu gândul la obârșia romană, 
că Muntenii şi Moldovenii «tot dintr'o fântână cură e. El ofteazá 
mai departe cá «norodul nostru românesc carele odată și el 
numărat era întru putearnicile neamuri. ,., iară acmu atât de 
ocărit iaste, nice învățătură nice știință nice armă nice legi... 
intru tot rodul ce să pomeneşte astăz rumân nu iaste, ce... 
înfășurându-să dela streini si dela varvarie, doară si dela vrás- 
masii rodului nostru, cer si să împrumutează. .. O grea si dure- 
roasă întâmplare ». Şi cu toate acestea, Mitropolitul nu se incu- 


metă să facă mai mult decât să fntoarcă, cum zice el, adică să 
traducă indicațiile tipicului, «de pre isvod grecesc o, în limba 
românească. Atât, Textul însă — rugăciunile — pe care preotul 
sau diaconul trebuia să le rostească, acelea le-a lăsat mai 
departe în acea limbă slavonă pe care clerul o citea, dar n'o 
înțelegea. e Iară liturghia toată a o prepune pre limba noastră 
şi a o muta, nice am vrut, nice am cutezat ». 

Muntenia rămăsese astfel pe vremea aceea în urma Moldovei, 
Pe când Moldova cu Mitropolitul Dosoftei făcea un pas înainte 
în munca, de introducere a limbii române în altar, Muntenia 
rămânea mai departe statornică în tradiția păstrării limbii 
slave în biserică, Abia către sfârșitul domniei lui Șerban Can- 
tacuzino, din inițiativa Domnului, se face un pas înainte în pro- 
cesul de introducere a limbii române în Biserică, 


INTRE SLAVISM SI GRECISM. DRUMURI SPRE MOS- 
COVA. Focarele de cultură slavă din sudul Dunării, erau de 
multă vreme stinse. De acolo nu putea veni nimic pentru întă- 
rirea şi pentru înviorarea cultului în limba slavă, 

Singurele centre slave ortodoxe, de unde se puteau aduce 
texte si cărturari, erau atunci în Rusia, care în urma cuceririi 
Ucrainei dela Poloni, se apropiase de graniţele românești. 

Cele dintâi legături datează de pe vremea lui Matei Basarab 
şi Vasile Lupu, când pe scaunul Mitropoliei din Kiev se urcase 
un fiu de domn român — moldovean $i muntean — Petru 
Movilă. In anul 1665, starețul mănăstirii Glavaciocul din Vlașca, 
Varlaam, pornea pe drumul pe care alții îl bătuseră înaintea 
lui, Din această călătorie, el a adus cu sine opera arhimandritului 
ucrainian Ioanichie Galeatowski, care își făcuse studiile în Aca- 
demia lui Petru Movilă si care era, din 1665, rector în școala în 
care el își desăvârșise studiile, 

In chiar anul în care starețul vlășcean sosea la Kiev, Galea- 
towski publicase la Lwów, cu ajutorul material al Anei Movilă, 
fiica lui Ieremia Movilă și deci vara Mitropolitului Petru, o 
carte e Hizo wosor*, adică Cer mou, sau casă dau titlul complet 
în româneşte: « Cer nou făcut cu stele noi, adică prea blagoslo- 
vita Fecioara Maria Născătoare de Dumnezeu cu minunile ei, 
alcătuit prin truda ieromonahului Ioanichie Galeatovski, rectorul 
și egumenul Frăției din Kiew ». Cartea are o prefață cu o dedi- 
caţie către Ana Movilă, măritată cu nobilul polon Potocki, si 

Această carte, conținând minunile Maicii Domnului, era desti- 
nată de autor să fie citită «de preoți în biserică, la utrenie, 
pentru învățătura oamenilor si spre lauda Prea Sfintei Bogo- 
rodițe si la prasnicile Maicii Domnului. Pot să le citească și călu- 
gării în biserici ș. Starețul Varlaam a adus cu sine la întoar- 
cerea, în țară, un exemplar după această operă și a îngrijit să 
se facă traducerea în limba română, 

Cinci ani mai târziu, la 1673, starețul Varlaam este ridicat 
pe scaunul mitropolitan al Țării Românești $i prima lui grijă 
este să aducă din Rusia, tipar şi meșteri tipografi. Astfel, cu 
material nou şi cu «dascăli de tipografie» se reînființează 
imprimeria în București, pe vremea lui Șerban Cantacuzino. 

In această tipografie s'a tipărit în anul 1678, traducerea 
Mitropolitului de pe prima parte din opera lui Galeatowski, a Cheia 
înțelesului +, care cuprinde o serie de 18 predici pentru Dumineci 
și sărbători mari (Botezul Domnului, Intâmpinarea, Vinerea Pa- 
timilor), La atât se reduce aportul rusesc în această vreme, Mai 
mult nu se putea aștepta atunci din această parte a ortodoxiei. 

Activitatea culturală a lui Petru Movilă dăduse de sigur roade. 
Biserica rusă era sguduită atunci de mișcarea rascolnicilor 
şi de lupta dintre Tar și Patriarhul Nicon, care luase partea 
raskolnicilor, luptă care se încheie prin depunerea Patriarhului, 

Abia către sfârșitul domniei lui Brâncoveanu, când Domnul 
român, atras de faima lui Petru cel Mare, este prins si el în 

planurile rusești, încep ai nostri să bată din nou drumurile 
spre Moscova. In aceste împrejurări a ajuns în Muntenia şi o 
copie a Sinapsisului dela Kiev, un fel de manual de școală 
tipărit întâiaș dată ia 1674 în Kiev de Inochentie Ghizel, un 

„ Berman rusificat, elev al lui Petru. Movilă. Textul care începe 
cu originea Slavilor $i se continuă cu istoria Kievului până la 
anul 1679, a fost tradus în limba română în această epocă. 
Tot in vremea lui Brâncoveanu s'a tradus ai Paíericul de la 
Lavre Pacerska din Kiev, care cuprinde minunile Sfinţilor din 
Kiev, Pateric atríbuit legendarului cronicar rus Nestor, și tipărit 
de acelaş Inochentie Ghizel. Textul românesc cel mai vechiu 
se păstrează intr'un manuscris din 1705, copiat de ieromonahul 
Silvestra de la mănăstirea Sinaia. 

Influenfa rusească era însă contrabalansatá la noi de influ- 
enfa grecească. Numeroși egumeni si patriarhi greci, care 
veneau în țările noastre după milă $i ajutoare — mulți dintre 
ei cu studii făcute în pniversitățile italiene si călătoriți prin 
Occident — aduceau cu ei toată prestanja culturii teologice 
greceşti si orizonturile largi pe care le dădea contactul cu cul- 
tura Apusubui, Urcarea pe tronurile ţărilor noastre a unor 
Domni, cunoscători de carte grecească —cum a fost ín Mun- 
tenia Şerban Cantacuzino si Const. Brâncoveanu — a fost 
hotáritoare în această privință. Intre slavism si greciem, cum- 
păna s'a plecat în chip firesc, spre grecism. 


CURENTUL INFLUENȚEI GRECEŞTI. Influenţa grecească 
este veche sí s'a îafiltrat la noi treptat, încercările lui Basaraba 
şi ale hui Mircea cel Bătrân de a inoda legături directe cu Bizanțul, 
n'au durat mult si n'au putut da roadele așteptate, fiindcă, la 
trei decenii după ce a închis ochii Mircea cel Bătrân, Constan- 
tinopolul a căzut sub loviturile Turcilor și cu el se prăbușește 
întreg imperiul bizantin. 

Mai târziu, când cucerirea turcească sa oprit la Dunăre și 
Principatele române se consolidează sub suzeranitatea turcească, 
o parte din pribegii greci, care își părăseau căminurile si rostu- 
zile lor din pricina apăsării turcești, încep să se îndrepte şi către 
limanurile noastre. Cu deosebire, fruntagii clerului grec, mulți 
chemați chiar de Domnii români, vin în Principatele dunărene 
ortodoxe, unde găsesc ospitalitate generoasă, unde iau perte 
activă la opera de organizare a Bisericii și participă chiar la 
vieafa culturali a neamului. Doi dintre ai, Gavril, Protul Mun. 
telui Athos, şi Matei, Mitropolit al Mirelor, au avut după cum 
s'a văzut, un rol activ în istoriografia țării, 

O altă împrejurare, care a înlesnit in mare parte afluxul 
călugărilor greci în țările noastre, a fost obiceiul închinării mă- 
năstirilor. In názuinta pioasă de a da an nimb de sfințenie 
mai mare tundațiunilor lor $i de a pune la adăpost de vicisi- 
tudinile vieţii turburi din Principate, daniile, ctitorii mánAs- 
tirilor le-au inchinat Sfântului Munte tau Patziarhiilor din 
Răsărit, Obiceiul acesta este însă și el foarte vechiu [a noi, 
după cum s'a văzut (vol. I, p. 16) mai sus. Incă din 7304, 
il întâlnim în Maramureș. Inchinarea mănăștirilor s'a ficat insă 
pe o scară mai fntinsá în Principate, unde zelului credincios 
al boierilor se adăogau ctitoriile numeroase şi daniile bogate ale 
Domnilor, pornite din n&zeinta de a-şi chivernisi, peste slava 
lumească, fericirea vieţii viitoare, Atât de mult se răepândise 
acest obiceiu, încât pe la jumătatea secolului al XIX-lea, a- 
proape 1/5 din pământul Principatelor Române se afla sub stá- 
pânirea Patriarhiilor din Orient 1. 


! Cu timpul mânăsiirile inchinate, eonduwe prin egumeaj grai, devealser3 va fel 
de siat în stat, destul de priertie, fiindcă $ 1859, când Kogibiceama aduce ingen 
weeularisari| avarilor rnínastirecti, Patrimrhidée — Rostinute de călugării red diu 
farà —izbutiseră sa câştige de partea loc guvemele Ruski, Ambii. Pria secu- 
larfrare, averile ministireşti au intrat în proprietatea statnhii, cape a luat în sarcina 
ra întreținarma şcolilor și a spitalelor. 

Titia cărții Cheia Injelestles, tradusă din cwxpte 3i tipárit& la. Becuresti în 1628. 


Pentru administrarea mănăstirilor închinate vin ła noi, în 
număr din ce în ce mai mare, călugări trimiși de Patriariile 
Orientului sau de Muntek Athos, Ei introduc în mănăstirile 
noastre, mai cu seamă în epoca fanariotă, o activitate lite- 
rară in limba greacă; aduc din centrele de cultură ale Răsări- 
tului ortodox manuscrise şi cărți greceşti ieşite din teascurile 
venețiene şi, adăogând daniile făcute de Domni şi boieri, tnte- 
meiază biblioteci bogate, na numai in eărți necesare serviciului 
divin, ci şi în operele profane ale antichităţii clasice. Ni s'an 
păstrat cataloagele câtorva biblioteci din mănăstirile noastre, 
ca de exemplu catalogul, alcătuit în 1725, al bibliotecii instalată 
de Nicolae Mavrocordat în mănăstirea Văcăreşti, din care se 
poate vedea ce bogăție de cultură grecească se ascundea în thi- 
liile acestor vechi locașuri de rugăciune şi cărturărie, 

O altă cale, pe care à pătruns cultura greceastă la not, înainte 
de epora fanariotă, a fost contactul direct al Donmilor şi boie- 
rilor noştri cu lutea greacă din Fanar, 

Potrivit vechilor capitulațiuni, voevozii Principatelor române 
trebuiau să se ducă cu suitele lor de boieri la Constantinopol, 
ca să obţină Tnvestitura dela Poartă, După ce erau maziliti 
de pe tron, cei mai mulți apucau tot drumul Stambulului, 

care putea să-i ducă ori la moarte, ori din nou pe tronurile pier- 
dute. In Constantinopol, veneau însă în contact cu aristocrația 
greacă din Fanar, care prin vaza şi trecerea de care se bucura 
la Poartă, putea să-i ajute în intenţiile lor. Dar în rândurile 
acestei aristocrații se aflau multi — mai ales printre dregătorii 
care intraseră în serviciul otoman — cu o cultură temeinic for- 
mată, fie în şcoala Patriarhiei, fie chiar în Universitățile Apu- 
sului. Astfel, Domni și boieri au prilejul, în Constantinopol, să 
prefuiascá superioritatea, culturii grecești si să caute a o trans- 
planta la noi, într'o vreme în care cultura slavonă intrase în 
agonie. Aşa se explică ființarea învățământului grecesc în 
şcolile, întemeiate la noi, înainte de epoca fanariotă. Vasile 
Lupu însuşi adusese pentru Academia, sa teologică din Iaşi, doi 
mari cărturari greci: Nicolae Kerameus si Pantelimon Liga- 
ridis, originar din Hios, care-şi făcuse studiile în Institutul 
gregorian, «De propaganda fide», din Roma, obținând acolo, 
doctoratul în teologie şi filosofie, 

Domnii şi boierii încep, cu timpul, să caute profesori greci 
pentru copiii lor. Duca Vodă a adus la Iaşi pentru educația, 
fiului său Constantin, viitorul ginere al lui Brâncoveanu, pe 
Ioan Comnen (mai târziu călugărit și ajuns Mitropolit al Dristrei), 
pe Azarie Cigala din Santorini și pe Spandoni dicheofilax și, pe 
urmă, retor al Patriarhiei și profesor în şcoala din Fanar. Aceștia, 
au făcut din el: «cel mai distins dintre învățați, care posedă 
pe lângă domnie, studii, erudițiune şi râvnă pentru eleganță 
în stil», cum scrie Alexandru Mavrocordat Exaporitul 1. Bă- 
trânul Domn Constantin Cantemir, a adus şi el la Iași pe Eremia 
Cacavela, originar din insula Creta, care-şi făcuse studiile la 
Leipzig şi care — ne spune un contimporan — «era ştiuitor 
de limbă elină, latină, ebraică şi italiană, instruit in stiin- 
tele profane si mai ales în Sfânta Scriptură si foarte apt în arta 
elocventei şi amvonului ». Cacavela a fost profesor și la curtea 
domnească si a îndrumat primii paşi ai lui Dimitrie Cantemir 
în studiul clasicității elene si al teologiei ortodoxe, cu atâta 
succes, încât a inspirat cea dintâi operă a tânărului Principe 
român, apărută la Iași în 1698. 

Prin acești profesori greci se deşteaptă în tinerele vlástare ale 
boierimii noastre, dragostea pentru studiul clasicismului elen și 
nostalgia după şcolile superioare ale Constantinopolului, pe 
care încep să le cerceteze cu râvnă. Incă dela începutul se- 
colului al XVII-lea, Radu Mihnea, înainte de a se îndrepta 
către limanurile Veneţiei, şi-a desăvârşit cultura în mănăstirea 
Iviron din Muntele Athos. Nicolae Milescu a cercetat în ti- 
neretea sa, școlile din Constantinopol, unde a avut ca profesor 
pe Gavril Vlasie «sapiens vir ac pius», cum îl numește el mai 
târziu. Stolnicul Constantin Cantacuzino, înainte de a-și îm- 
bogăţi cultura în Universitatea din Padova, a stat la Con- 
stantinopol, unde a avut ca profesor pe renumitul Gherasim 
Vlahos din Creta. In sfârșit, după cum se va vedea, la locul sáu, 
si Dimitrie Cantemir, după instructia grecească primită in casa 
părintească, şi-a desăvârșit cultura în mediul cosmopolit al 
Constantinopolului. 

Astfel, în a doua jumătate a secolului al XVIII-lea, ajung ai 
noştri să privească dincolo de zările ortodoxiei slave, către 
culmile înalte ale ortodoxiei bizantine şi dincolo de ea, către 
cultura, clasică grecească. 

Constiinfa aceasta despre superioritatea culturii clasice gre- 
cesti era puternic înrădăcinată la curtea domnească din Bucureşti 
în ultimele decenii ale veacului al XVIII-lea, când scaunul 
țării era ocupat de Șerban Cantacuzino si de nepotul său 
Constantin Brâncoveanu, amândoi cunoscători de carte gre- 


1 D. Russo, Studis istorice greco-románe, II, p. 424. Tot acolo despre operele 
teologico-filosofice ale lui Duca, păstrate în ms. 1183,17 din Biblioteca Mănăstirii 
Lavra dela Sf. Munte. 


cească 1. Ea este clar exprimată prin glasul celui mai mare 
cărturar muntean al timpului — care este în acelaşi timp fratele 
Domnului — Stolnicul Constantin Cantacuzino: 

*...Oarecánd în vremile vechi, ei prea mari oameni au fost 
«si atâta întru învățătura cărților si a științelor au fost pro- 
«copsiti si atâta întru vitejii au fost ispitiți si aleşi, şi atâta 
«întru înțelepciunea (filosofia) lumească de iscusiţi, cât niciun 
« neam, nicio limbă pe lume, niciodată ca ei n'au stătut, precum 
«singur Pavel Apostolul de intelepfia lor mărturiseşte la Corin- 
«teni, poslania întâi?, cap. Lin, zicând: «Iudeii semn cer si 
« Elinii înțelepciune caută », si dela carii nu numai alte roduri 
«au luat învățături si obiceie, ci şi acei Romani... au trimes 
«la Atena de au luat legi si oránduialá, ca să stie cum să poată 
«ocârmui politica si domnia lor. De acolo dará, întâiu şi dela 
«aceia vrednicie a lor eşise acel cuvânt si aceia ce se zice cá tot 
«cine nu este Elin, este varvar» . 

« Odată toti feciorii oamenilor celor mari si a domnilor romani 
« mergeau, trimitindu-i părinții lor, în Elada, la Atena, de 
« învățau carte grecească, şi în ştiinţe acolo se procopseau desă- 
« vârșit, si multi oameni mari și domni, un Pompeiu ăl Mare și 
«Titeron şi alții nenumărați, si împărați, cum August Cezar, 
« Traian, Adrian..., etc....». 

Tărâmul era astfel pregătit în a doua jumătate a veacului 
al XVIII-lea, pentru o adâncă prefacere în vieata culturală a 
neamului nostru. 

Limba greacă deschidea deci pentru poporul nostru, ale cărui 
zări de cultură fuseseră până atunci închise în pâcla slavonis- 
mului, o largă perspectivă, către filosofia si literatura clasici- 
tății eline, care în Apus alcătuia, alături de cultura latină, 
temelia renașterii. 

Elenismul apărea dar pentru Orientul ortodox, ceea ce 
fusese latina pentru Occidentul catolic, şi, precum în Apus 
învățământul se preda în colegiile iezuite în limba latină a Bise- 
ricii, tot astfel urma ca și în Orient, învățământul să se predea 
în limba, greacă. 

O încercare de renaştere pe temeliile elenismului — aceasta 
a fost probabil intenția pentru care fratele Stolnicului, Domnul 
Şerban Cantacuzino, care stia si el bine grecește, a creat la Bu- 
curești în 1679, o Academie cum o numesc documentele tim- 
pului, în care limba de predare era limba greacă. Școala, funcționa 
în mănăstirea Sfântul Sava, pe locul unde se găsește astăzi 
statuia lui Mihai Viteazul, în fața palatului Universității. Avea, 
profesori vestiți în lumea Orientului grec, plătiți cu salarii 
din fondurile visteriei, precum: Ion Comnenul, care făcuse 
studii de teologie şi medicină în Italia, care a tradus din limba, 
latină în limba greacă Ovpa ueravoas Uşa pocáinfii, si care mai 
târziu, călugărindu-se, a ajuns Mitropolit al Dristrei sub numele 
de Ierotei. El preda ştiinţele fizico-naturale. Un altul, poate 
chiar directorul scoalei, a fost Gherman de Nissa, fost mai înainte 
director al Academiei greceşti din Constantinopol, pe care a 
părăsit-o într'o atmosferă de intrigi, dar care a găsit la curtea 
lui Şerban Vodă înțelegerea si prețuirea, cuvenită, căci el este 
«prea înțeleptul dintre dascăli ales și arhiereu », care a ajutat 
la traducerea Bibliei din 1688. 

Pe această linie a elenismului se desvoltă cultura românească 
si subt Brâncoveanu, care întăreşte, cu forțe nci Academia 
grecească. 





1 Şerban Cantacuzino, ca şi ceilalți frați ai săi, primise în casa părintească o 
aleasă instrucţie în limba greacă, pe care o mânuia elegant, după cum se vede din 
scrisul său, în care se strecoară uneori si o aleasă duiogie, ca de ex. în scrisoarea 
adresată unui prieten, la moartea unei vechi simpatii a tinereţii sale, Doamna lui 
Duca Vodă, care murise la Constantinopol, părăsită de toți: Oare numai peniru 
fericire trăeşte prietenia şi în nenorocire piere? (Hurmurahi, XIV, partea I, p. 259). 

3 Scrisoarea Apostolului Pavel cátre Corinteni, 

Epoca lui Brâncoveanu deși este, în multe privințe, conti- 
nuarea epocii lui Șerban Cantacuzino aduce totuși elemente 
noi de împrospătare și reprezintă culmea cea mai înaltă a 
culturii vechi româneşti în Muntenia. 

Constantin Brâncoveanu a fost ales Domn în anul 1688, după 
moartea neașteptată a lui Şerban Cantacuzino. Un cronicar 
contimporan ne-a zugrăvit, cu detalii interesante și pitoreşti, 
împrejurările în care Brâncoveanu s'a urcat pe tronul Țării- 
Românești. Trupul lui Șerban Cantacuzino zăcea încă nein- 
gropat, când boierii cu mitropolitul țării, Teodosie, şi cu Pa- 
triarhul Ierusalimului, Dionisie, se întruniră la sfat în spătăria 
cea mică, e care-i zic cu stele», ca să aleagă un nou Domn. 
Teama ca nu cumva în luptele crâncene dintre Nemţi si Turci 
să se ivească turburări în jurul scaunului domnesc si să aducă 
pagubă si pustiire ţării, i-a unit pe toţi întrun singur gând 
şi i-a făcut să se oprească, în alegerea lor, asupra lui Brânco. 
veanu, care se trăgea din neamul lui Mateiu Basarab și era, după 
mamă, nepotul Domnului decedat. 

“II chemară — povestește cronicarul — pe Constantin Logo- 
fătul Brâncoveanu dela curte, că rămăsese acolo. si porunciră 
să aducă comisul al doilea, cal domnesc. Si îndată ce sosi acolo, 
ziseră cu toții: a Logofete, noi cu toții pohtim să ne hii Domn ». 
El zise: « Dar ce aș vrea eu cu domnia? De vreme ce ca un Domn 
sânt la casa mea, nu-mi trebueste să fiu s. Iară ei ziseră: a Ne 
rugăm nu lăsa fara să intre alți oameni sau răi, sau nebuni, 
să o strice, ci fii ». Si-1 luară de mâini, şi-l impingean de spate, si 
acolo fiind și un capegiu pentru trebi împărătești, 11 duserá si 
pe el la Mitropolie. Acolo l-au îmbrăcat cu caftan, și după ce s'a 
îndeplinit slujba cuvenită în asemenea împrejurări, întorcân- 
du-se cu alaiul domnesc, cu scutari, cu trâmbițași domnești si 
turcești, a descălecat la palat, dinaintea bisericii domneşti. 
Intrând apoi în biserică şi urcându-se în scaun, a luat cuvântul, 
zicând: e Dumneavoastră, bine știți toti că eu am fost la casa 
mea ca un Domn; trăit-am cum am vrut, nimica lipsindu-mi, 
și domnia aceasta eu nu o pohtesc ca să-mi înmulțesc grijile si 
nevoile, ci Dumneavoastră mat pohtit și fără voia mea m'afi 
pus Domn, în vremi ca acestea turburate, înconjurate de oști 
și de vrájmasi. Ci dar acum trebuieşte să fie cu voia tuturor s. 
La acestea toti cei de față au răspuns: « Toți vroim, toţi pobtim! » 
Și solemnitatea se încheie cu jurământul de credință al boie- 
rilor faţă de noul Domn. 

Domnul, care își începea astfel cârmuirea, cu stăruința boie- 
rilor țării, și-a împlinit nădejdile puse în el. 

Vremurile erau într'adevăr vitrege: Turcii stăpâneau, după 
cum spune Grigore Ureche, «două părți de pământ», adică 
Asia, Africa si o bună parte din Europa; la malurile Nistrului, 
Tătarii abia așteptau porunca să se reverse în țară după jaf, 
pârjol şi robi; iar la granițele țării pâlpăiau flăcările războiului 
încins intre creştini şi Turci, războiu care s'a terminat în folosul 
Casei de Austria, prin pacea dela Carlovitz (1690). Ca si contim- 
poranul său cronicarul Miron Costin, care ofta pentru aceste: 
« complite vremi de acum, Brâncoveanu, prins de adâncă tngri- 
jorare pentru țara și poporul său, caracterizează si el intr'o 
scrisoare timpul sáu: onu ne gândim să hie mai fost vreodată 
greu pământului acestuia ca acum + 1, 

Conștient de primejdiile care pândeau ţara între cele două 
tabere uriașe, el a dus o politică injeleaptá: păstrând relațiile 
tradiționale cu Poarta, se străduia totuși, să întrețină legături 
de prietenie cu țările creștine, de care-l apropia comunitatea 
credinţei. In 26 de ani, cât a domnit, a isbutit, cu mici excepții, 
să păstreze pacea si liniștea în țară si să-i asigure prosperitatea, 


! Hurmutaki, X, p. 1518, Scrisoarea din 1704, 

Constantin Brâncoveanu, după un portret afiat în Mânăstirea Muntelui Sinal, 
(După Marcu Beza) 


Din punct de vedere cultural, epoca lui Brâncoveanu care 
reprezintă punctul culminant al unei evoluții de două veacuri, 
înfățișează o interesantă încrucișare a două influențe diferite: 
una venită direct din Occidentul catolic și romanic: influența 
italiană, iar alta venită din sud-răsăritul ortodox: influența 
grecească. 


INFLUENŢA ITALIANĂ, Legăturile noastre cu Italia sunt 
firește mai vechi. Lăsând la o parte umanistii, geografii şi călă- 
torii italieni, care au colindat si prin meleagurile noastre si care 
au adus în Italia ideea originei noastre romanice si, márginin- 
du-ne numai la contactul nostru cu pământul si cultura Italiei, 
trebue să pomenim mai întâiu, delegația lui Alexandru cel Bun 
la consiliul din Florența, în frunte cu popa Grigore, ajuns mi- 
tropolit al Moldovei, protopopul Constantin şi boierul Neagoe. 
Se cunosc apoi relaţiile lui Stefan cel Mare cu Senatul Veneției; 
studiile lui Radu Mihnea în Venetia, sub supravegherea mătușcei 
sale Marioara Adorno Valarga; drumurile lui Petru Cercel, poet 
și pretendent la tron, şi, în sfârșit, pribegia lui Petru Șchiopul 
cu fiul şi fiicele sale, căsătorite în cetatea lagunelor. 

Dar relaţiile politice şi culturale ale țărilor noastre cu Venetia, 
n'au fost niciodată așa de accentuate ca pe vremea lui Brânco- 
veanu, 

Solii lui băteau drumurile mereu până la Viena, și până in 
Italia. In 1701, Papa Clement al XI-lea asigura intr'o scrisoare 
pe Domnul român despre prețuirea lui deosebită şi despre 
buna lui voință; iar ambasadorii venețieni în Constantinopol, 
Lorenzo Soranzo și Bailo Ascanio Giustiniani, comunicau doge- 
lui, în 1703, excelentele lor legături cu Brâncoveanu. In bogata 

şi puternica cetate a lagunelor, unde avea, de altfel si un agent 
al său, isi trimisese Brâncoveanu, în ultimii ani grei ai domniei 
sale, când se simțea pândit de lăcomia vizirilor și minat de 
intrigile a lor săi, o bună parte din avere: peste o jumătate de 
milion de taleri, depusi la Banca Publică a Veneţiei, cu o do- 
bândă de 3%, si 495. Corespondenfa lui cu creștinii se făcea 
prin Venejieni. Depesile la curtea austriacă, le trimeteau ai 
nostri prin dragomanul venețian la Viena, Marcantonio Mamucca 
della Tore, cu care se pare cá Bráncoveanu se si inrudia, iar 
legáturile cu Principele Eugeniu de Savoia se fáceau tot printr'un 
italian, Aloise Volde, tâlmaciu de limba turcă si greacă la Viena. 

In palatul din Bucureşti al Domnului, pe lângă boierimea 
pământeană îmbrăcată în lungi straie orientale, se întâlneau si 
câțiva reprezentanți ai culturii italiene, îmbrăcați după moda 
orientală în caftane de atlaz — ca să nu trezească privirile 
bănuitoare ale Turcilor ce veneau aprope zilnic la curte — dar 
care păstrau totuși, după moda occidentală: peruca, pălăria, 
cravata şi bastonul indian, 

Acești străini se aflau în serviciul permanent al Domnului şi 
erau mai toți oameni de cultură serioasă pentru vremea lor. 
Astfel doctorul Pylarino, recomandat lui Brâncoveanu de către 
bailul Veneţiei, era cunoscut prin lucrările sale științifice, publi- 
cate în limba latină si italiană ; cea mai însemnată este un tratat 
publicat în limba latină la Veneţia (1715), despre altoirea îm- 
potriva variolei. Se pare că este primul care a practicat această 
metodă. Pylarino se stabilise în București; se insurase la noi 
şi devenise protomedicul curții lui Brâncoveanu, punând în 
această calitate, subt influenţă venețiană, bazele primului spital 

românesc, Colțea. A însoțit pe Brâncoveanu în 1703, în călătoria 
la Adrianopol, unde fusese chemat de Sultan, și a stat în ser- 
viciul Domnului român până în 1711, când a luat asuprá-si 
sarcina de consul venețian la Smirna. N'a stat însă mult în 
această funcțiune, fiindcă la 1715, îl găsim la Veneția, tipărin- 
du-şi cartea despre altoirea împotriva variolei, iar 3 ani mai 
târziu, moare la Padova. Succesorul său a fost doctorul Barto- 
lomeo Ferrati, care purta și titlul de conte şi a cărui familie se 
întâlneşte în documentele noastre, până la sfârşitul veacului 
al XVIII-lea. 

O altă figură interesantă dela curtea lui Brâncoveanu era 
George Maiota, un grec cu studii făcute în Roma și Veneţia şi 
care ajunsese profesorul de limba latină și greacă al copiilor lui 
Brâncoveanu, 

La aceștia, se adăoga fostul paroh al coloniei greceşti din 
Venetia, Ioan Abramios, scoboritor dintr'o familie de corfioți, 
care tipărise acolo în limba greacă un ciclu de cărți bisericești 
şi, adus de Brâncoveanu, îndeplinea misiunea de predicator 
al curţii şi profesor la Academia grecească din București. În 
sfârșit, figura cea mai interesantă era: secretarul de limbi occi- 
dentale al Domnului, florentinul Anton Maria del Chiaro, pe care 
şugubeții săi contimporani îl porecliseră, pentru fața lui rosco- 
vană: «curcanul». El a publicat mai târziu, după uciderea 
lui Brâncoveanu, în 1718, la Venetia, in atelierele cunoscutului 
tipograi Antonio Bortoli, interesantele lui memorii; «Istoria 
delle moderne rivoluzioni della Valachia, con la descrizione del 
paese; matura, costumi, riti e religione degli abitanti ; annessavi 
la tavola lofografica di quella provincia... v. 


Mânăstirea Hurez din judeţul Vâlcea, ctitoria lui Constantin Brâncoveanu. 
(După a stampi din Biblioteca Academiei Româna) 

Prin aceștia, și mai ales prin unchii săi, Constantin și Mihail 
Cantacuzino, Brâncoveanu aflase despre frumoasa înflorire cul- 
turală şi artistică a Italiei, unde a trimes pentru studii și câțiva 
bursieri. 

Documentele timpului ne-au păstrat numele unora din aceşti 
bursieri, care se pare că erau foști elevi ai Academiei greceşti 
din Bucureşti: Răducanu Cantacuzino, nepotul sáu (fiul lui 
Const. Cantacuzino), Palade Damian Românul, care a devenit 
apoi un latinist de seamă al timpului său, închinând lui 
Bráncoveaflu o poemă latină, și doi greci Anton Stratigos si 
Gheorghe Hypomenas din Trapezunt, care a făcut studii stră- 
lucite de medicină la Padova cu celebrul Prof. Dr. Vallisnieri. 
Hypomenas — după cum aflăm dela Del Chiaro — după sgudui- 
toarea dramă, care a pus capăt vieții lui Brâncoveanu şi a copiilor 
săi, a rămas credincios, cu primejdia vieţii, pe lângă nenorocita 
Doamnă şi îndureratele principese şi a luat drumul Apusului, 
pentru a salva ceea ce se mai putea, din averea depusă la băn- 
cile din Viena şi Veneţia. 

Năzuința de a trimite tineretul să se lumineze în țările de 
cultură ale Apusului, mai ales în Italia, prinsese rădăcină și în 
sufletul boierimii noastre. Unul din colegii de studii la Constan- 
tinopol ai Stolnicului Constantin Cantacuzino, Mateiu Crețu- 
lescu, lăsa cu limbă de moarte în diata lui către urmași + ca să-mi 
facă acest mare bine ce-l doresc din tot suiletul mieu ca să-mi 
inveafe copilasii și să-i striineze pentru carte, de să va putea... 
așa mă rog, pentru mare numele Domnului Hristos, să mi-i 
p^depseascá * mai vârtos la latinească si la ifalieneascá * v. 


1 A pedepsi, din grecescul zatërt ig, Insemna în limba veche a insirui. 
* N. Iorga, Documente privitoare Ia fam. Cantacuzino, p. 206—207. 

Ca o consecintá fireascá a acestor legáturi cu Italia, se vádeste, 
in epoca lui Brâncoveanu, o ușoară undă de influență italiană 
în arta și în literatura noastră, 


ARTA. Se ştie că Brâncoveanu, care avea 0 avere imensă, a 
fost un mare iubitor de artă şi ziditor de biserici și palate; 
amintim doar pe cele mai însemnate: mănăstirea Hurez, biserica 
Stt. Gheorghe, palatul dela Potlogi, dela Mogoşoaia, dela mă- 
năstirea Brâncoveni si cel dela Doicești, 

Cei ce au studiat arhitectura clădirilor din epoca lui Brân- 
coveanu au găsit, cu toată varietatea acestor clădiri, un 4 armo- 
nios stil original», pe care l-au denumit stilul brâncovenesc $i în 
care au surprins, pe vechiul fond bizantin, o influență italiană, 
în special a stilului baroc, caracterizat prin mulțimea orna- 
mentelor. 

Clădirile lui Brâncoveanu nu mai sunt, ca cele vechi, niște 
adevărate fortărețe cu ziduri greoaie și inalte, cu ferestre mici 
şi strâmte, ca să ferească pe cei din interior de gloanțele dușma- 
nilor, ci sunt clădiri spațioase, cu ferestre largi care aduc lumină 
şi aer proaspăt si care deschid ochilor perspectiva unui peisagiu 
sau a unei grădini de încântare și de liniște odihnitoare. 

Del Chiaro, descriind palatul lui Brâncoveanu, clădit din 
piatră, cu o impozantă scară de marmoră, cu săli mari boltite, 
cu pridvor susținut la mijloc de un rând de coloane, ne vor- 
beste si de grădină, care e de toată frumuseţea și are formă 
pătrată, în sti? italian. In mijlocul ei, Brâncoveanu clădise e un 
foişor, unde lua prânzul şi-şi făcea siesta după masă, înconjurat 
de straturi de flori ». 

Clădirile lui, mănăstiri $i palate, se disting prin frumusețea 
şi eleganța ornamentelor: sub strasina de șindrilă, brâne înflo- 





Pridvorul Mânăstirii Hurez, ctitoria lui Brâncoveanu, 


(Arhiva fotografică a Tundaţiei Regele Mihai 1) 


3* 


208 


ISTORIA LITERATURII ROMÂRE VECHI 








Palatul dela Mogogoaía în mtarea actuală (renovat), ^ 


rite, ferestre încadrate în podoabe de frunze, flori și fructe și 
— ceea ce denotă tot o influență occidentală în arhitectura 
palatelor lui: loggiile în stil italian, 

Chiar şi în decorarea interioară a palatelor se resimte influența 
italiană, Unchiul Domnului, Stolnicul Constantin Cantacuzino, 
în anii tinereții sale de student la Padova, văzuse în palatul 
Dogilor, zugrăvite, pe pereţii sălilor, scenele importante din 
ascensiunea republicei lui San Marco si admirase cu deosebire 
cadrul în care Veronese imortalizase gloria Veneției, copiind 
în carnetul său de student inscripția: « Robur imperii ». Brân- 
coveanu, după întâlnirea cu Sultanul din 1703, când i se părea 
că domnia lui este definitiv așezată si că vor urma zile senine 
de pace si glorie, puse să ise zuprăvească și lui pe zidurile pala- 
tului dela Mogoșoaia: scena plecării sale la Adrianopol, întâl- 
nirea cu Sultanul și întoarcerea spre București. 

Se pare că influența picturii italiene era pe vremea aceea ceva 
mai răspândită în Muntenia. Del Chiaro pomenește de fratele 
unui negustor muntean, cunoscut în Veneţia, fiindcă exporta 
acolo mărfuri din Valahia, care copiase pe timpul șederii sale 
în cetatea lagunelor așa de bine unele picturi bisericești, că 
întorcându-se în țară, a zugrăvit diverse icoane, între care pe 
Sft. Francisc îngenunchiat, primind stigmatizarea. « Această 
icoană — adaogă Del Chiaro —se poate vedea pe altarul bise- 
ricii catolice din Târgoviște ». 


LITERATURA. La curtea lui Brâncoveanu se mai afla şi 
un astrolog, Ioan Romanul, sau Ioan Frâncul care avea sarcina 
de «a se inchina + Domnului, la fiecare început de an, cu câte 
un calendar de preziceri privitoare la evenimentele politice ce 
se vor desfășura, — alcătuit după acele « Foglietii novelli», de 
care era plină Italia secolului al XVII-lea și care se aduceau 
în țară prin Stolnicul Const. Cantacuzino, 

Și nu erau aceste calendare singurele cărți de obârşie italiană 
la curtea lui Brâncoveanu! In 1700, apare în tipografia dela 
Snagov, Floarea Darurilor, după un text grecesc adus din mun- 
tele Athos, de un boier al lui Brâncoveanu, Prototipul acestei 
cărți este, după cum s'a văzut (v. I, p. 72) una din cele mai 
răspândite opere medievale de sfaturi morale si poveşti, alcá- 
tuitá în sec. XIII-lea, in Bologna, de către un călugăr franciscan 
Tommaso Gozzadini; Fiore di Virtă. 

In 1713, se tipáreste tot la Snagov, vestitul roman fantastic 
al lui Alexandru cel Mare — Alexandria — care desi tradusă 
într'o epocă anterioară din sárbeste, cf. mai sus V. I. p., are 
însă la baza ei o versiune italiană, Si în sfârșit, în același an, 
apare la Snagov, o altă carte, Pilde Filosojești, o colecţie de 
maxime care fusese tradusă în italiană de Del Chiaro, după un 
text original francez; din italiană în grecește, de unul dintre 
reprezentanții coloniei greceşti din Veneţia, adus la curtea lui 
Brâncoveanu, predicatorul loan Abramios și din grecește în ro- 
mânește de Mitropolitul Antim Ivireanul, însuși. 

Dar aceste legături cu Occidentul nu puteau fi nici prea mul- 
tiple, nici prea intense, Nu puteau fi, fiindcă pe de o parte, 
bănuit de Turci că stá în legătură cu creștinii, Brâncoveanu se 
simțea spionat în mișcările sale, iar pe de altă parte, ortodoxismul 
nostru îl lega mai mult de elenismul scaunelor patriarhale din 
Orient. 


INFLUENȚA GRECEASCĂ. In a doua jumătate a vea- 
cului al XVIII-lea, se petrecu o adâncă prefacere în vieafa de 
cultură a neamului nostru. 

Slavonismul din principatele dunărene intrase în agonie, ne 
mai fiind alimentat de focarele de cultură din Sud, care se stin- 
seseră sub apăsarea turcească. Dar la acea răspântie din 
vieata Bisericii noastre, nu toate cărțile de ritual se găseau 
transpuse în limba națională şi nu fuseseră transpuse încă, 
fiindcă problema traducerii se complica, după cum vom vedea 
mai târziu, cu o problemă de ordin liturgic $i muzical. Ne găsim 
dar, într'o epocă de tranziţie, în care, limba română, nefiind 
deplin pregătită să ia locul limbii slavone, se simţia nevoia de 
a se introduce în biserici serviciul divin în forma grecească, 
ceea ce părea cu atât mai firesc, cu cât liturghia greacă era 
izvorul liturghiei slavone. 

A răspândi cunoaşterea limbii greceşti în poporul nostru, 
însemna deci, pentru acea vreme, în primul rând, a întări Bise- 
rica și vieața religioasă a poporului. 

De altfel, Brâncoveanu putuse afla, prin Stolnicul Constantin 
Cantacuzino, de ce mare cinste se bucura limba si cultura greacă 
chiar în Italia catolică, A pune bazele elenismului Ja noi tn- 
semna dar în al doilea rând, a ridica nivelul poporului, intro- 
ducându-l în ritmul culturii clasice. 

Sub impulsiunea acestor două preocupări, Brâncoveanu 
reorganizează, în al doilea an al domniei sale, școala grecească 
din Bucureşti, întemeiată de Șerban Cantacuzino în mănăstirea 
dela Sft. Sava, pe locul unde se află astăzi Universitatea noastră 
și statuia lui Mihaiu Viteazul. 

Pentru conducere, el aduse în Bucureşti, pe însuși directorul 
şcoalei greceşti din Constantinopol, pe Sevastos Kimenitul, 
originar din Trapezunt, fost elev al lui Alexandru Mavrocordat ! 





1 Tatăl primilor domni fanarioți. 

în școala Patriarhiei din Constantinopol, isi desăvârşise stu- 
diile în Universitățile din Italia. Brâncoveanu îl prețuia așa 
de mult pentru cultura lui, incât, ne spune un contimporan, 1l 
așeza la masă «mai sus de toți boierii», scinste — adaogá 
Daponte — pe care un alt Domn la un alt profesor n'a dat si^ 
nici nu dá ù. Sevastos Kimenitul, care supraveghea imprimarea 
cărților greceşti de slujbă, care a redat, în greaca vulgară, 
Tratatul despre virtuți si viţii al lui Aristotel și a alcătuit 
e Invăţături dogmatice a Bisericii Răsăritului» în limba greacă 
(1703), a cârmuit şcoala până la anul 1702, când a murit, 

După hrisovul dat de Brâncoveanu in Septemvrie 1702, 
numărul profesorilor trebuia să fie de 3, ereputaji prin reli- 
giozitate si moravuri bunes. Hrisovul ne-a transmis $i pro- 
gramul acestei scoli, din care se poate vedea caracterul instruc- 
fiunii pe care o căpăta in această școală superioară, tineretul 
de acum mai bine de 200 ani. Invifámàntul avea mai 
întâi un caracter filosofic. Primul profesor trebuia să predea: 
logica, retorica, psihologia şi metafizica. In al doilea rând, 
şcoala avea un caracter filologic si istoric, căci se cerea să se 
citească și să se interpreteze; tragediile lui Soiocle și Euripide, 
discursurile lui Demosthenes; Plutarh, Tucidide, Xenofon, 
fabulele lui Esop. Școala avea apoi şi un caracter științific, 
fiindcă se mai preda: astronomia, acustica fizică, fizica, meta- 
fizica: « despre naşterea lucrurilor și desfăcerea lor » și matematica 
lui Pythagora. Programul scoalci vàdeste, în sfârșit, preocuparea 
de a așeza în același timp cultura tineretului pe o serioasă 
bază de educație religioasă, căci impunea: Evanghelia, Faptele 
Apostolilor, cuvântările Sft. Grigore de Nazians, Apologia 
religiunii creştine a lui Agapet, s. a. 

Pentru întărirea, acestei școli, menită pe de o parte să intro- 
ducă clasicismul elin la noi, iar pe de alta, să întărească orto- 
doxia, Brâncoveanu a adus dascăli greci renumiți, cu studii 
făcute in Occident. In afară de Sevastos Kunenitul — pe care 
lam amintit, erau: Maiota, predicatorul curţii si dascălul 
copiilor lui Brâncoveanu; Ioan Comnenul, profesorul de științe 
fizice şi matematici, care își făcuse studiile în Padova şi care 
a publicat o serie de epigrame greceşti și de cărți teologice, iar 
după ce s'a călugărit la Muntele Athos și a ajuns Mitropolit 





Icoana Sf. Constantin, gravură din cartea grecească Cuudnt panegiric 
la Sfântul Constantin, a Iul Constantin Brâncoveanu, fiul Domnito- 
ruhd, apârută la Bucureşti, 1701. 





Constantin Brâncoveanu și cei 4 fii ai săi: Constantin, Stefan, Radu gd Matelu — 

decapitați la Constantinopol 1n 1715 (după o gravură din opera lui Del Chiara, 

secretarul lui Brâncoveanu, Istoria delle moderne rivoluzioni della Valachia, apă- 
rută în Veneţia la 1718). 


al Dristrei (Silistra), un Proschinatariu al Sfântului Munte 
(la Snagov) în care sunt pomenite donațiunile făcute de 
Voevozii noştri, mănăstirilor din muntele Athos — și, în sfârşit, 
urmașul lui loan Comnenul, Panait Sinopeus, tot un elev al 
universităților italiene. 


COPIII LUI BRÂNCOVEANU ȘI CULTURA LOR CLA- 
SICĂ. Astfel, sub impulsiunea dată de Domn, se răspândește la 
noi cultura grecească. Chiar copiii lui Brâncoveanu își însuşiseră 
asa de bine limba greacă, încât se încumetau, cu prilejul zilelor 
onomastice ale părinților și al marilor sărbători ale Bisericii, 
să rostească, în limba greacă, panegirice în cinstea sfinților, 
care au si fost tipărite de Antim Ivireanu. In 1707, a apărut 
la Bucureşti, Cuvântul panegiric la Sfântul Constantin, scris in 
limba greacă de Ştefan Brâncoveanu şi rostit în palatul dom- 
nesc, de fratele al treilea Radu. Cuvântul este afierosit « prea 
blândului său părinte», «ca un mic rod al minţii sale», In 
anul următor, apărea tot în imprimeria Mitropoliei, un Cievâni 
panegiric la Martirul Stefan, rostit probabil de autor, a treia 
zi de Crăciun, şi închinat Sfântului său patron, a cărui pro- 
tecţie o cerea «pentru înaintarea mea în știință si învăţătură ». 
In 1703, Stefan Brâncoveanu alcătuia un alt Cuvânt panegiric 
la Adormirea Născâloavei de Dumnezeu, rostit tot de fratele 
său, Radu, și afierosit ¿mamei lor cea prea blândă, Doamna 

Maria Brâncoveanu. In 1704, Radu Brâncoveanu se încumeta 
și el cu o Cuvâniare la Patima cea Mâniuiloave (Învierea 
Domnului), pe care o prezintă ca omagiu + Prea fericitului si 
Prea înțeleptului Stăpân s, Patriarhul Dosithei a! Ierusalimului, 
care, spune tânărul autor, tse luptă nu cu o hidrá, ci cu 
atâția câţi sunt uritori de Dumnezeu, vrăjmași ai ortodoxiei s. 
In 1704, fratele mai mare Constantin, despre care Antim Ivi- 
reanu ne spune in prefața cărţii că era si el e învăţat între 
prea învățați», e orator şi adânc cugetătors, stimulat de suc- 
cesul fraților sái — Cuvântul la Sf. Constantin şi cel la Martirul 
Sf. Stefan, avuseseră repede o a doua ediție, în 1702 — si 
animat de o nobilă ambiţie, publică și el, după stáruinfele 
Mitropolitului, în 1704, Vieţile paralele greceşti şi romane ale lui 
Plutarh Chersoneul, traduse în greaca modernă. 

Oricât de mare ar fi fost dorința lui Antim Ivireanu de a 
spune un lucru plăcut tatălui, totuși era un pic de adevăr 
în cuvintele pe care el le scrie într'o predoslovie către Domn, 
că «iii săi sunt râvniţi in lume și invidiati pentru marea lor 
virtute prematură ș. Acești tineri eleniști, care aveau, se pare 
şi o temeinică cultură latină, ar fi fost o frumoasă speranță 
pentru părinții lor si pentru neamul nostru, dacă n'ar fi căzut 
sub iataganul gealatului pe țărmul Bosforului. 


PATRIARHI ȘI CĂRTURARI GRECI LA CURTEA LUI 
BRÂNCOVEANU. Atrași de sprijinul dat de Brâncoveanu cul- 
turii greceşti, marii Patriarhi și Mitropoliti ai Răsăritului, vin 
la curtea lui bogată, ca să obțină milă şi ajutor pentru bisericile 
lor strivite sub stăpânirea, turcească, și ca să lupte în libertate, 
pentru întărirea ortodoxiei. In fruntea. tuturor stă, prin cultura 
lui largă, prin munca neobosită şi prin zelul cu care a apărat 
ortodoxia, atacată de curentele de reformă şi de catolicism, 
Patriarhul Dosofteiu al Ierusalimului, adus de Brâncoveanu din 
Iași, și mai târziu nepotul acestuia, învățatul Hrisant Notara, 
care studiase la Padova, călătorise în Franţa și Germania, 
adusese, din Rusia, de la Nicolae Milescu, o copie a Descrierii 
călătoriei în China şi a fost și el unul din profesorii copiilor 
lui Prâncoveanu, înainte de a succede unchiului său în scaunul 
Patriarhal al Ierusalimului. Brâncoveanu dăruise bătrânului 
Patriarh Dosofteiu hanul dela Sft. Gheorghe, «cu apartamente 
încăpătoare » și cu multe prăvălii închiriate neguțătorilor, care 
aduceau un venit anual de peste 20 de pungi, hărăzite de Domn 
Sfântului Mormânt. 

Patriarhul Dosofteiu este, de fapt, în timpul lui Brâncoveanu 
conducătorul ortodoxiei. Pentru a înlătura atacurile îndreptate 
de calvini, lutherani și catolici, se publică ła noi sub auspiciile 
lui, un ciclu de cărți grecești, menite să facă cunoscute normele 
dogmatice ale ortodoxiei. Astfel se tipăreşte opera lui Meletie 
Sirigul, îndreptată împotriva catehismului atribuit lui Chiril 
Lucaris; Pravoslavnica Mărturisire a lui Petru Movilă; Manual 
împotriva schismei papistaşilor; Manual împotriva rătăcirii cal- 
vine, ș. a. 

O încercare a lui Brâncoveanu de a întemeia o tipografie 
grecească pe lângă scaunul patriarhal din Constantinopol nu 
isbutise ?, Atunci Domnul român si ai săi s'au străduit să con- 
solideze tiparul si Academia grecească din Muntenia astfel 
în cât să poată rivaliza cu tipografiile si școlile grecești din 
Venetia. « Se fălea mult sprânceana occidentală, mai nainte, 
cu toată înțelepciunea şi cu tiparul, că editează cărți orientale. 
Pentru amândouă acestea au răsărit acum harul creștinilor și 
aicea, si în învățături si în tipografii — prin osârdia și cheltuiala 
mânei tale celei márinimoase si inspirate de Dumnezeu, Dom- 
nitorule cel mai perfect între credincioși, Constantine prea 
mare...» scrie Sevastos Kimenitul, profesorul de ştiinţe al 





1) Documentele Hurmiuzaâi, XIV, partea III, p. 52—53. 

Academiei greceşti din București, intr'o prefati! închinată lui 
Brâncoveanu. 

Sub auspiciile Patriarhului Dosofteiu şi a celorlalți prelați 
și profesori greci ai Academiei, s'au imprimat în tipografia dom- 
nească a lui Brâncoveanu, între 1690 şi 1716, 31 de cărți 
greceşti, toate destinate nevoilor Bisericii si întăririi orto- 
doxiei. 

Sprijinul dat de Brâncoveanu ortodoxiei în forma grecească 
a avut între fruntașii clerului grec contimporan, un puternic 
răsunet, după cum se vede Chiar din prefetele care însoțesc 
publicaţiile grecești ieșite din teascurile tipografiilor brânco- 
venești. Brâncoveanu este comparat mereu cu a Ptolomeu, 
vrednic de cununile cerești», O prefață spune: «Toate ale 
« Elenilor se cuvin Domnitorului filelin și toate câte fiii iubi- 
«torilor de muze ai Eladei scriu ori inventează cu mintea, 
«toate se datoresc Máriei Tale, care esti cel mai zelos sprijinitor 
sal învățăturii grecești si binefácátorul cel mai uman al Ele- 
anilor, 

aCe datorie nu avem către a ta darnică generozitate noi, 
« fiii Grecilor şi Grecia mama noastră de obstie,... In acești 
« prea, fericiți ani ai Domniei Tale înfloreşte iarăși acea glorie 
«strălucită ce, din vechimea ei dela început, a câștigat neamul 
«nostru cu înțelepciunea lui, până la marginile lumii e. 

Nu sunt în aceste cuvinte numai laude mieroase, ci si senti- 
mente sincere, care traduc o realitate a timpului. « Am venit și 
eu aci, Prea fericite Patriarh, ja adăpostul de obște al neamului 
nosira nenorocit 5, scria din București, la 17 Decemvrie, 1709, 
către Patriarhul Hrisant Notara, fostul paroh al coloniei greceşti 
din Veneţia, Ioan Avramie, care fusese silit să părăsească cetatea 
lagunelor si care ajunsese predicatorul curții lui Brâncoveanu 2. 
Până si în Ianina, unde Brâncoveanu sprijinea școlile grecești, 
elevii alcătuiau versuri omagiale pentru Domnul român. 


BRÂNCOVEANU ȘI ORTODOXIA DIN ARDEAL. Adă- 
postul acordat de Brâncoveanu marilor patriarhi greci, precum 
şi sprijinul dat pentru imprimarea cărților de dogmatică și 
polemică religioasă, corespundeau de altfel, şi unei necesități 
de ordin national: apărarea unității religioase a neamului ro- 
mânesc. In 1690, Transilvania, smulsă dela Turci, căzuse în 
mânile Austriacilor. Guvernul austriac, trimeţând misionari 
catolici, care să făgăduească preoților români din satele arde- 
lene o situație similară cu aceea pe care o avea clerul celor- 
lalte culte, isbutise să câștige aderenti printre preoți pentru 
unirea cu Biserica Romei. Brâncoveanu și sfetnicii săi au spri- 
jinit pe toate căile rezistenţa Românilor ortodocși împotriva 
tentafiilor catolice si calvine. Mai întâi, fiindcă după încetarea 
tipăriturilor din Bălgrad, initiate între 1683 şi 1689 de Proto- 
popul Ioan Zoba din Vintul de jos, omul calvinilor si dugma- 
nul Mitropolitului Sava Brancovici?, s'a întâmplat să-i lipsească 
atunci « neamului nostru rumânesc, aici în Ardeal, meșter pentru 
lucrul tipografiei » — Brâncoveanu, « ca un patronaș adevărat al 
Mitropoliei din Ardeals, trimete la Alba Iulia, pe cel mai harnic 
dintre ucenicii lui Antim Ivireanu, in arta tiparului, pe Mihail 
Stefanovici sau Igvanovici, cum semnează el de aci înainte, 
Acesta începe în Ardeal revizuirea in sens ortodox şi tipărirea 
cărților de şcoală și de slujbă bisericească. Munca se începe 
în 1699 cu o Bucoawnă pentru copii (care cuprindea şi simbolul 
credinței, cn cele 10 porunci și cu explicarea ortodoxă a celor 


* Bibl. rom. veche, I, p. 380. 

> Hurmuzaki, XIV, partea UI, p. 60. 

* Dintre cărţile tipărite de Ioan Zoba, unele erau traduse din ungureşte și conțineau 
norme calvine, ca de exemplu, Cârare pe seuri spre fable bune (ndreptátoare, tradusă 
după Matkó de Kézdivásárhely și apărută fn 1685. Celelalte cărți tipărite de Zoba 
sunt: Siriu? de aur, carta de propovedanie, Sas-Sebes, 1683; Ciaslovă, Bălgrad, 
1687; Molitvenie, Bálgrad, 1689. 

Biserica din Sámbita de Sus (Transilvània), ctitoria Iui Constantin Brâncoveanu, 


7 taine) si o carte de predici: Chiriacodromion!. A trimes 
oamenii săi în Transilvania pentru propagandă ortodoxă, între 
aceştia David Corbea, care apăra cu zel politica lui Brânco- 
veanu, A intervenit pe lângă guvernul austriac si chiar pe 
lângă Petru cel Mare, cerând sprijin pentru Românii ortodocși 
din Ardeal. Când la începutul anului 1608, noul Mitropolit al 
Transilvaniei, Atanasie Anghel, a venit la Bucureşti—după datini 
— ca să fie hirotonisit de Mitropolitul Tárii-Románesti, acesta i-a 
cerut să declare că va păzi neschimbate «toate tocmelele» orto- 
doxe pe care le are scaunul Ungrovlahiei. Cu acest prilej, Patriar- 
hul Ierusalimului, Dosofteiu, a întocmit o lungă și importantă 
învățătură in care erau cuprinse normele de călăuzire pentru 
păstrarea dogmei ortodoxe, pe care Atanasie a semnat-o. Dar 
guvernul austriac nu-l recunoaște decât în Martie r7or, după 
ce a fost chemat la Viena si e purificat », declarând în scris că 
primește unirea. Sinodul întrunit la 25 Iunie 1701, în Bălgrad, 
în care marea majoritate a preoților ardeleni a hotărtt unirea cu 
Roma, a aruncat mărul discordiei confesionale intre Români, ale 
cărei fructe amare mai dăinuesc și azi, desi atenuate de lumina 
conştiinţei nationale, Trebue însă să recunoaștem că unirea a 
dat putinţa tineretului ardelean să pătrundă în școlile înalte 
din Viena și Roma și că viziunea Romei imperiale a trezit în el 
instinctul rasei şi a provocat mișcarea de redesteptare națională, 
care a grăbit cu o jumătate de veac mai de vreme intrarea po- 
porului românesc în comunitatea spirituală a rasei latine, 


1) Unirea Bisericii ardelene cu Roma, latimplată în 1701, II va îndemna să se 
intoarcă taapoi. Nu credem că el este tipograful cărţii Pâinea Pruncilor, apărută 
la Belgrad in 1702, căci, precum a arătat I. Mușlea, In Omagiul Profesorului 
Toan Lupaș (5i extras), București, 1941, p. 617—631, cartea a fost aleâtuită de 
Paul Baranyi, catolic, 


(Arhiva fotografică a Fundaţiei Regele Mihal T) 


BRÂNCOVEANU SPRIJINITOR AL CULTURII ORTO- 
DOXE IN RĂSĂRIT. Politica creştină a lui Brâncoveanu 
— urmând liniile trase de înaintaşii săi Basarabi — s'a extins 
asupra întregului Răsărit ortodox, asupra căruia a revărsat da- 
rurile lui, fără nicio intenție ascunsă, cu o generozitate pe 
care — trebue să o subliniem — n'o mai întâlnim la nici un 
popor ortodox, căci nici unul nu a trăit așa de intens ideea 
creștină, precum au trăit-o ai noştri. 

Merită în deosebi să fie subliniate aci, pe lângă darurile 
în bani și în cărți, mai ales manuscrisele iluminate, căci se 
pare că Brâncoveanu avea pentru această artă minoră o 
adevărată pasiune. Liturghierul grec, copiat de ieremonahul 
Calinic, în fine trăsături caligrafice si împodobit cu minunate 
miniaturi de evangheliști si cu frontispicii, chenare și inițiale 
de flori și de păsări stilizate poate fi socotit ca unul din cele 
mai frumoase exemplare ale genului. 

Vestea despre bogăția şi gencrozitatea lui Brâncoveanu tre- 
cuse peste hotarele țării şi se răspândise în tot Orientul mu- 
sulman, unde Domnul român era supranumit Altin Bei — 
Prințul Aurului. 

Era dar firesc, ca în acele vremuri, creștinii, cari, sub stăpânire 
turcească, se vedeau amenințați să-și piardă credința, să-și în- 
drepte privirile către curtea strălucitoare a lui Brâncoveanu și să 
ceară dela el ajutor, pentru nenorocirile lor, Şi Domnul român, 
înțelegea să li-l dea în cca mai largă măsură. 

Darurile lui Brâncoveanu s'au răspândit departe in Orient, 
până la creştinii din Asia Mică. 

Pe la inceputul veacului al XVIII-lea, venise la curtea dom- 
nească din București Patriarhul Antiohiei, Athanasie IV Dabbas, 
şi Domnul român, aflând dela Patriarh că preoții creștini din 

Liturghierul precc-arab, tipărit în Snagov da Antim Ivireanu, din poruoca tui 
Brhncoveaum, la 1701, 


4 


Arabia nu-și pot implini misiunea, lor şi nu pot oficia, după cu- 
vünfá serviciul divin, din pricina sărăciei și a lipsei de cărţi, a 
pus pe ieromonabul Antim Ivireanu, din mănăstirea Snagovul, 
să sape litere arabe și să tipărească pe cheltuiala domniei, cărți 
de ritual, cu rugăciunile în limba arabă si sofosinele (cân- 
tările) în limba greacă, așa cum cereau netesităţile cnltului, 
pentru credincioșii din Arabia. La 1701, au apărut, de sub 
teascurile tipografiei din Snagov, un Likeghier, iar în roz, 
un Ceasiov, ambele m limbile greacă si arabă, gi ele s'au 
trimis în dar, din porunca domnească, bisericilor din Ara- 
bia. 

Pentru a veni $i mai mult în ajutorul acestor creștini năpă- 
stuifi, Brâncoveanu a dat ajutor de s'a instalat tipografie arabă 
— prima tipografie —în Alep, ende în 1706, s'a tipărit cea 
dintâiu Psaltire arabă, având pe dosul titlului stema Țării Ro- 
mâneşti, înconjurată cu inițialele grecești ale lui Constantin 
Brâncoveanu, si la inceput, o precuvântare de închinare gi mul- 
tumtre, în care Domnul român este comparat cu Constantin 
cel Mare, cu Moise și cu Solomon, pentru înțelepciunea, spiritul 
şi dárnicia hui, 

Tipografia brâncovenească, transportată. de Mitropolitul Ata- 
nasie Dabbas la Alep, a trezit creștinii din Arabia la o viaţă 
spornică de cultură. Ea o funcționat atolo până là moartea 
Mitropolitului, întâmplată în 1724. După această dată este 
mutată, in parte la mânăstirea Balamand, în parte — mai 
târziu — la mânăstirea Sf. Ioan din Saeg, în Sudul Libanului, 
mée reînoită și organizată, publică şi azi cirfi bisericeşti si 
şcolare, 

Faima despre munca spornică a tipografiilor din Tara Romă: 
neascá gi despre generozitatea lui Brâncoveanu a ajuns departe 
în Răsărit, până la Ivirii din Munţii Caucazului, 

Regele Wakhtang al IV-lea, cuprins şi el de rávna crestineascá 
de a înzestra bisericile sale cu textele necesare serviciului diyin, 
a trimis solie la curtea lui Brâncoveanu și a obținut, impreună 
cu litere de tipar, turnate de Mitropolitul Antim, e! însuși geor- 
gian de origine, o echipă de lucrători sub conducerea tipografului 
român ardelean, ipodiaconul Mihail Stefanovicí, care lucrase 
până atunci, la tipografia de pe lingă scaunul eparhial din 
Râmnic. Cu aceste litere de tipar s'au scos la Tiflis, cele dintâi 
cărți georgiene: o Evanghelie și un Liurghier. 

In epilogul Liturghierului, apărut în r710, tipograful român, 
cu gândul la plaiurile țării sale, își incheia acolo munca sa în- 
chinatá lui Dumnezeu, cn urmátoarele șase versuri românești, 
in caractere georgiene, o mărturie discretă a expansiunii cultu- 
rale brâncovenești, până la acele îndepărtate hotare ale Răsă- 
ritului ortodox: 

Precum cei străini doresc moşia să-și vază, 
Când sunt într'alte țări, de nu pot să șază, 
Si ca cei ce-s pre mare bătuţi de furtună 
Si roagă pre Dumnezeu de liniște bună, 
Așa $i tipogratul, de-a cărții sfârşire, 
Laudă neîncetată dá şi mulțumire, 


Astiel, sub Brâncoveanu, Țara. Românească ajunge focarul 
din care radia lumina culturii în tot Orientul ortodox, aflat 
sub apăsarea, musulmană. 

Prin râvna cu care el a sprijinit şi întărit credința ortodoxă 
până departe in Răsărit, prin bunătatea ji generozitatea sa, 
pe care nu contenest dea i le recunoașta până și striinii pripisiti 
la curtea lui, prin lupta pe care & dat-o pentru a menţine 
neștirbită unitatea religioasă a Românilor ardeleni și prin 
imboldul dat culturii, Brâncoveanu a meritat deplin cele două 
trăsături caracteristice, pe care le-a subliniat în personalitatea 
lui, anonimul poet popular: 


Brâncoveanu Constantin, 
Boer vechiu si Doma creştin... 


BIBLIOGRAFIE, Pentrp cadrul istoric a] apocui iul Serban Cantacuzino si Const. 
Brâncoveanu! N, Iorga, Istoria Komásior, vol. VL, București, 1939; N. I a fk, 
Istoria Usericst românești și a vieţii religioasa 4 Românilor, ed, 11, Bucureşti, 1929, val, 
I, pe 975—388 f. l, p. 9—18; acelaş, Bysance epris Braare, Bucarest, 1935 p. 
181—290. C. Gturescn, Istoria Românilor, vcl. IM,L, Bucureşti, 1949, p. 157—206; 
util tacă A. D. Xenopol, Zeie Romáansior, ed, IIT, îngrijită de 1. Vlădescu, vol. 
VILL, Bucureşti, Cartea Românească, 1929, p. 181—240; Interesant prin detalii çon- 
fenuporant: Anton Maria Del Chlaro, Istorie delle moderne rimum: galla 
VéiecMe, Venezia, 1718, precum şi orenicila naţionale contemporane, pentru care 
vezi mal jos, p. 231—258. N, I orga, Piața d Donis Aui Constant Vodă Heine. 
seann, Bucaresti, 1914 (in Studii și dacimenta cu privira Ja Jet. Rom. XXIX). Pentru 

It, București, Pavel Suru, 1395; Sex til Pușcariu, Zstoria literaturii tomine, 

Isoriea Booter și limbi ramâne, see, X VAI, ka, Viaţa Româueasră, 1922; 

tomul I, 1508 —-17(9, Bucureşti, 1903, cf. şi vol. IV (Adăaziti şi tndrepuări de Í, 

Bianu şi Dan Simonescu) București, 1944. Pentru legăturile cu lumea uctai- 
neană și traducerile din Galeatovski, Șt. Ciobanu. Din legdturile culturals ro- 
mâno-utraineane, Ioanichie Galeatovschi şi literatura românească veche, Analele Acad. 
Rom. Mem. Sed, IO. seria III, tom. VIII, mem. 8. Pentru Sinopsisul de la Kiev și 
Patericul de la Lavra Pecerska: P, P. Panaitescu, Istoria Slavilor în româneșie 
În Revista Istorici Română X, 1940, p. 100—129. Pentru influența grecească: D. 
Russo, Studii istorice greco-române Opere postume, tom. I-II, București: 
1939, cu deosebire articolul Efenízmu! în România, tom. II, p, 487 — 542 (publicat 
pentru întâia dată în 1912) vezi și indicile dela vol. II. N. Iorga, Byrance aprés 
Byzance, Bucureşti, 1935. Utilă încă: C. Erbiceanu, Bdrbafii cid]i greci 
şi români .... Anal. Acad. Rom., ist, s. IL, tom. XXVII (1904—1905). p. 
141—182, Dumitru Stăniloae, Viaţa s activitatea Patriarhului Dosof- 
teiu al Ierusalimului și legăturile lui cuȚările româneşti, Cernăuţi, 1929. N. Iorga, 
„Activitatea culturală a tui Const. Vodă Brancoveanti -.., Án. Acad. Rom. Mem. 
ist. s. II, tom XXXVII, Bucureşti. 1915. N, Iorga, L'Académie de Bwcs» 
rest in Revue Historique du Sud-Est Europ., Bucureşti, 1929, p. 1—11; Pentru 
influența italiană în epoca Jui Brâncoveanu: Ramiro Ortiz, Per la storia 
della cultura italiana in Rumania, Bucureşti, 1918; Mario Ruftini, L'in/iu- 
enta italiana in Valacehia nell'epoca di Constantin-Vodă Brâncoveanu (1688—1714) 
Milano s. a. Pentru textele literare de origine italiană: N. Cartojan, Cărţile 
populare în literatura românească, vol. I, Bucureşti, 1929, p. 180—187 si 195 —208; 
despre Floarea Darurilor: N. Cartojan, Fiore di Virii în literatura românească, 
Analele Avad. Române, Mem, secj. Fit., seria III, tom, IV, mem. 2, București, 1928; 
acelaş, Fiore di virtăe dans la liltérature roumaine în Archivum Romanicum 
vol. XII, 1928, p. 501—514. Pentru calendarele lui Brâncoveanu de origine fta, 
liană cf. şi Ramiro Ortiz, op. cit., p. 198—206, Textete au fost publicate şi 
studiate mai in detaliu de Emil Virtosu, Foletu! Novel, Calendarul lui Constan- 

Literatura românească, înviată după un sfert de deceniu de 
secetă, se desvoltă în epoca lui Șerban Cantacuzino si a lui. 
Brâncoveanu pe două tărâmuri: religios și istoric. 

Pe tărâm religios, era aceasta înseamnă piatra de hotar a 
unei direcții noi: întoarcerea la sursele pure greceşti. Ca o 
urmare firească a transplantării elenismului la noi şi a ivirii 
cárturarilo" români, cunoscători buni de carte grecească, tradu- 
cerile cărților sfinte nu se mai fac de azi înainte după interme- 
diare slavone, care conțineau pasagii neclare, confuzii şi erori 
de traducere, ci direct după originalele greceşti. 

Traducătorii care se înhamă la această uriașă muncă sunt: 
Tordache Cantacuzino, fratele Domnului, frații Radu şi Şerban 
Greceanu, Stolnicul Constantin Cantacuzino, la care recurgeau 
tălmăcitorii când se incurcau în redarea subtilităților dogma- 
tice şi, cel mai harnic dintre toți, Mitropolitul lui Brâncoveanu, 
Antim Ivireanu. 

Prin stráduintele tuturor s'a pregătit în aceastá epocă drumul 
pentru introducerea limbii române în biserică, s'a ajuns la 
încununarea străduințelor de aproape trei veacuri ale neamului 
nostru de a traduce Biblia integral si în sfârşit s'a creat, prin 
Antim Ivireanu în chip strălucit pentru această vreme, predica 
românească, originală. 

Vom urmări pe rând toate aceste aspecte si vom lumina, în 
măsura importantii lor, personalităţile care au adus partea lor 
de contributie la zidirea culturii románesti. 

Incepem cu procesul de introducere a limbii naționale in 
Biserică, 

Se credea într'o vreme la noi, sub influența lui Xenopol, că 
Matei Basarab și Vasile Lupu au introdus limba română în 
biserică. Această, concepție se mai rásfránge si azi în unele ma- 
nuale de liceu, desi în 1904 Ion Bianu, în remarcabilul sáu 
discurs de recepție în Academia Română, a arătat în chip indis- 
cutabil că nu s'a introdus limba română în epoca lui Matei 
Basarab şi Vasile Lupu, deoarece în acea vreme nu numai că 
nu s'a tipărit nicio carte de slujbă bisericească în limba română, 
ci dimpotrivă cărțile de slujbă bisericească tipărite (Liturghie, 
Molitvelnic, Mineiu, Triod, Penticostar) sunt în limba slavonă, 
iar în prefață se spune răspicat că sunt tipărite pentru «evla- 
viosul neam al patriei noastre v. 


tin Vodă Brâncoveanu, 1693 — 1704, București, 1940. Calendarele au fost semnalate 
pentru întâiaș dată de A, Odobescu tn Revista Română, T, 1861, p. 657—660. 

Pentru sprijinirea culturii ortodoxe în Ardeal: N. Ll org a, Istoria bítericss r ma- 
ness Și a vieţii religioase a Românilor, Bucureşti, 1929, vol. I, p. 387—391; Stefan 
Metes, Istoria Bisericii românești din Transilvania, vol. I, Sibitu 1935, p. 300 333. 
Silviu Dragomir, Istoria desrobirei religioase a Romdnilor din Ardeal în seco- 
ixi XVIII, 2 vol, Sibiu, 1920 și 1930, Pentru darurile făcute de Brâncoveanu 
popoarelor ortodoxe: Emil Turdeanu, Din vechile schimburi culiurale dintre 
Români și Jugostavi în Cercetări Literare publicate de N. Cartojan, III, 1939, 
acelaş, Legăturile românești cu mdnăstirile Hilandar și Sf. Pavel dela Muntele 
Athos în Cercetări Literare IV, 1940, p. 94—99 (și extras). M. Beza, Urme românești 
în Răsăriiul ortodox, ed, II mărită, București, 1937; Gheorghe Cioran: 
Zyécu rv Pougavodóv yopüv eră soi "A90... Athos 1938 
(pentru Brâncoveanu vezi indicele); Preot Dr. Teodor Bodogae, Ajutoare ro- 
mâneşii la mânăstirile din Sfântul Munte Atkos, Sibiu, 1941 (cf. indicele). 

Pentru chestiuni mai detaliate a se vedea bibliografia de la capitolele respective. 

I. Bianu Din cărțile vechi, în Lui D. A. Sturdza, București, Dan Simo 
nescu si Emil Muracade, Tipar românesc peniru Arabi în secolul al 
XVIII-lea, în Cercetări Literare, ILI, 1939, p. 1-32 (si extras). 

Pentru arta epocii: G. Balș et N, lorga, Histoire de l'art roumain ancien, 
Paris, Boccard, 1922, p. 188 258; N. I orga, Pictor străin La curtea lui Brâncoveanu 
în Hultinul Comisiunei Monumentelor Istorice, 1970, p. 44; N. lorga, „Les 
aris mineurs en Roumanie, 2 vol, I 1934 şi II 1936, Bucarest. V. Brátulescu, 
Miniaturi şi manuscrise din Museul de Artă Religioasd, București, 1939; V. 
Drăghiceanu, Curie domneşti brâmtovenașii în Buletinul Comisitinei Monu- 
menielor Istorice, 1909, p. 101 şi urm.; acelaş, In amintirea lui Constantin Brân- 
cosanu 1714/1914. Locasurile Voevodului și vicata lui, București, 1914. 

Pentru a înțelege mai bine procesul de introducere a limbii 
române în Biserică, trebue să se ştie că serviciul divin este alcá- 
tuit din trei părți: 1. Liturghia pe care o oficiază preotul în 
altar; 2. citiri din Evanghelii și Faptele Apostolilor şi din Epi- 
stolele lor, citiri făcute de preot sau de diacon si, în sfârşit, o 
a treia parte care este rezervată dascălului în strană: lectura 
Cazaniei, care cuprinde explicarea textului din Evanghelie citit 
în ziua respectivă, cu desvoltarea ideilor de edificare morală, 
— un fel de predică. In epoca lui Matei Basarab si Vasile Lupu 
s'au tipărit în românește numai Cazanii (sau «Carte de în- 
vățătură » cum o numea Varlaam), Acestea sunt deci singurele 
cărți care s'au introdus în biserici pe vremea lui Matei Basarab 
şi Vasile Lupu. Sunt cărțile care ţineau locul de predici şi care, 
întru cât se adresau poporului 5i finteau la moralizarea maselor, 
nu aveau nicio noimă să fie citite într'o limbă necunoscută cre- 
dinciosilor. Erau texte citite la strană pentru întărirea virtuților 
crestinesti. Restul serviciului divin: oficierea liturghiei cu citirea 
Evangheliei şi a Faptelor Apostolilor, a rămas în limba slavă. 
Era de sigur în primul rând în acestea puterea tradiției. Dar era, 
cred, si un alt gând nemărturisit. Pentru a susține ortodoxia, 
singura legătură puternică ce unea strâns toate ramurile nea- 
mului ráslefite sub stăpâniri străine, ai noştri s'au arătat in- 
transigenfi pe chestiunea, limbii în biserică. O cedare pe acest 
teren putea atrage dupá sine pierderea Românilor din Transil- 
vania în masele Ungurilor calvini. De aceea Matei Basarab ia 
inițiativa de a se tipări toate cărțile necesare serviciului divin — 
afară de Cazanii — în limba slavă adresându-se, cum ne spune 
în prefețe: e drept credinciosului si evlaviosului neam al patriei 
noastre și altor neamuri înrudite cu noi după credință și având 
același vestit dialect slavonesc ca limbă, Ungroviahilor, Moldo- 
viahilor n. 

Ideea solidarității naționale prin Biserică în limba slavă este 
clară. Epoca lui Șerban Cantacuzino reprezintă în această privință 
un pas înainte, căci în această epocă se introduce în serviciul 
divin citirea Evangheliilor si a Faptelor apostolilor în limba, 
română. Evangheliile și Faptele apostolilor tipărite până în 
epoca lui Șerban Cantacuzino cuprindeau în întregime materia 
celor patru evangheliști aşezată în ordinea tradițională înce- 
pând cu Matei si sfârșind cu Ioan. Dar aceste Tetraevanghelii 

Sfântul loan Evanghelistul, gravură din Essaghela tipărită la Goen, în, 1682, 


nu sunt potrivita pentru săvârșirea cultului divin. Evanghelia 
ca și Faptele Apostolilor sunt prea întinse ca să poată fi citite 
în cursul enui serviciu divin. De acesa ele sunt împărțite în 
pericope — părți mai mici — care sant astfel alese și potrivite 
ca, să se citească fiecare intr'o zi şi să fie adaptate evenimentului 
care se comemorează. Fiindcă anul bisericesc incepe în ziua 
Invierii Domnului, în prima zi, Luni, se citeşte din Evanghelia 
lui Joan capitolul I, versetul 18—19, dar Mart se citește din 
Evanghelia lui Luca capitolul XXIV, versetul 12—35. pentru 
ca Miercuri să se revină la Evanghelia lui Ioan. 

Pentru lectura cursivă obișnuită a materiei evanghelice 
textele coresiene și Noul Testament — Tetraevangheliul — erau 
foarte bune, dar pentru nevoile Bisericei era mai necesară o 
Evanghelie cu materia aşezată pe pericope și distribuiti pe 
zilele de serviciu bisericesc. 

Evanghelia (168z) ca si Faptele Apostolilor (1683), tipărite 
în epoca lui Şerban Cantacuzino, sunt din această a doua 
categorie ; sunt cărți adaptate serviciului Liturghiei și care nu 
pot servi la o lectură de edificare a mirenilor. Dar tocmai de 
aceea an o importanță deosebită în evoluția literaturii reli- 
gioase — la noi: ele marchează a dona treaptă in procesnl de 
introducere a limbii române în biserică și constitae o dovadă. 
indiscutabilă, că pe vremea lui Şerban Cantacuzino, în timpul 
serviciului religios, perkopele din Evanghelii se citeau de preoți 
şi de dascăli, în mijlocul bişericei în limba română, 


Acum apar clare și cuvintele Domnului Șerban Cantacuzino 
din prefata adresată cititorilor, e tuturor celor ce se vor întâmpla 
a celi t, Prefaţa ne destăinuie numele celui ce a purtat greul 
orânduirii şi traducerii cărții: ene-am nevoit de am săviuşit 
acest lucru dumnezáesc, svánta aceasta evanghelie, care nefiind 
mai denainte tocmild la slovenie să să citească după rânduiala 
zilelor şi a sărbătorilor celor domnești şi ale svinţilor, porun- 
ci-am fratelui nostra Iordache Caniacusino, vel siobric, de o au 
indereptat şi o au asüzat precum eWbld ces elineascd și intru 
toate asemenea, după orânduiala Besereciü Răsăritului, alc. 
tuindu-se și svintele cuvinte, spre mai aleasă înțeleagere a limbii 
rumăneşti ș. Aceeași idee revine şi în Faptele Apostolilor. 
*...Derept aceea pornncit-am a stiutilor si tnvátatilor cari s'au 
întâmplat dascali, de au tâlcuit Sfânta Sctiptură cea noao spre 
bună tnpelegirea limbii noastre și o an așăzat după oránduiala 
și urmarea grecescnlui tipic + Cărțile eran destinate serviciului 
divin precum confirmă preiețele: «s'au dat dintru mică oste- 
neala noastră dar Besericilor Ţării noastre, Ungrovlahiei $aire 
folosul preoților şi tuturor credincioșilor, cari se roagă pentru a 
noastră spăsenie si a tot creștinului norod și întru pomenire 
freșnică a noastră și a părinților ». Dar numai aceste două cărți 
se citeau în această epocă in româneşte. Liturghia însă se sä- 
vârşea încă în limba slavă, fiindcă tot pe vremea lui Şerban 
Cantacuzino, în 1680, se tipărește o Liturghie în care tipicul 
este în limba română, iar textul rugăciunilor este în limba 
slavă. Prefaţa semnată de Mitropolitul Teodorie explică astfel 
pentru ce nu s'a dat şi textul rugăciunilor în românește: 

c Iară Liturghia toată a o prepone pre limba noastră, nice am 
4 vrut, nice am cnte»at ». 

Munca de a traduce în limba națională cărțile de ritual, cu 
scopul de a le utiliza în oficierea cultului, se reia, şi capătă 
un avânt puternic în epoca lui Constantin Brâncoveanu, prin 
stráduinta neobosită a lui Antim Ivireanu. Inainte de a o 
urmări mai departe ne oprim aci la o mare operă, care fncu- 
nună activitatea religioasă din epoca Imi Şerban Cantacuzino 
și inaugurează domnia lui Brâncoveanu + Biblia, 


BIBLIA LUI ŞERBAN CANTACUZINO (1698), Primele 
încercări de traducere ale Bibliei în limba română s'au făcut 
în a doua jumătate a secolului al XV-lea în Maramureș. Atunci 
s'au tradus pentru întâia dată Evanghelia, Faptele Apostolilor 
cu Epistolele lor si Psaltirea. Traducerile au ajuns până la 
noi în copiile făcute în a doua jumătate a secolulni al XVI-lea: 
Codicele Voronefean (care cuprinde numai Faptele Apostolilor) 
şi Psaltirea. Textele traduse în Maramureș au fost puse sub 
tipar în 1560, 1563 si 1370 la Braşov de diaconul tárgovistean 
Coresi, care a revizuit limba, înlocuind particularitátile dialectale 
maramureșene cu graiul vorbit în Muntenia și în părțile sud- 
răsăritene ale Transilvaniei. Către sfürgitul epocei coresiene, 
Ia r532 în Banat, la Orăștie se traduc şi se tipăresc de Românii 
trecuţi la calvinism, primele două cărți ale Bibliei: Creatiunea 
și Ieşirea. Atât s'a tradus și tipărit din Biblie tn epoca coreşiană, 
In epoca lni Matei Basarab și Vasile Lupu. în afară de 
Psaltire (dela Govora 1637), nu s'a tipărit nimic din Biblie 
în Principate. Numai în Ardeal Mitropolitul Simion Stefan 
tipărește în 1648, la Bălgrad, Noul Testament — care are în cul- 
tura noastră o importanță deosebită prin strădania Mitropo- 
litului de a alcătui o limbă literară comună pentru întreg neamul 
românesc — și în 1652 o Psaltire, care pretinde în prefaj& a fi fost 
tradusă din originalul ebraic, fiindcă aapa totu-i mai curată 
şi mai limpede în izvor decât în pâraie +. 

După epoca lni Matei Basarab și Vasile Lupu până în epoca 
lui Şerban Cantacuzino, ex Psaltirea lui Dosoftei, nu se 
mai tipărește nimic din textele biblice în toate Țările Româneşti. 
La 1688 în primele luni de domnie ale lui Constantin Brânco- 

LITUIRGHIERUL GRECESC AL LUI BRÂNCOVEANU, 


pentru pomenita lui ai famitlel sale, lucrat de Calinic Ieromonahul, Inceputul liturghiei Sf. Vasile cel Mare; 


După Victor Brâtulescu, Miniaturi şi manuserise din Mwseul de Arid Religicasá 





pestei rd ym x sase 








M ror Ve prr o% eene | 
Ge rbs ch Grofe "HEEL 
CN TIPETTUIGOI mere, ien MUN Y.O- 


















QU ew JAN cp rirone i] 


* 


f aA E OTOJ cop 


e 













im sbg un e Game ^ 
ut L lee s ën. Metz Y 


A Ke ` | rajia potin doto d 










d'uueuee DEER | 


y 


oc-4— OGY. ou 2L 6p roc Sae 
to ee E e 4 






He CIroUperptou. c 
J TET 





LITURGHIERUL GRECESC COMANDAT DB BRÂNCOVEANU, 
pentru patieulrea lui şi a familie: sale, luc-at de Culinie Teromonahbul, In maine monograma Dorul 
După Victor Brafulescu, Miniaturi şă munuxcrise din Museul de Artă Reiigioasă, 

veanu se terminá de tipárit Biblia pusá la cale de Serban Canta- 
cuzino. Intre Biblia lui Șerban si tipăriturile amintite mai sus 
se interpune însă o traducere integrală a Bibliei făcută de Ni- 
colae Milescu, Din nenorocire manuscrisul lui Nicolae Milescu, 
care ne-ar ajuta să deslegăm o problemă interesantă de istorie 
literară, s'a pierdut. Avem însă două mărturii preţioase în 
această privinţă. Una este o notitá a Mitropolitului Gheorghe 
de Neamţ, scrisă pe o carte referitoare la viaţa cuviosului Paisie, 
publicată la Mănăstirea Neamţu si care glăsueşte astfel: 

« In zilele lui Ștefan Gheorghe Voevod s'au întâmplat de au 
«mers la Mănăstirea Neamțului si Nicolae Grămăticul fratele 
«lui Postolache Milescu, căruia, i-au tăiat nasul Ştefan Voevod, 
« carele au tălmăcit şi Biblia din limba elinească pre limba romá- 
4 nească, când au fost la Constantinopol capuchehaia lui Gri- 
a gore Voevod Domnul Țării Românești, pre cave scriere o au 
a dal-o și în tipar Şerban Voevod Cantacuzino, Domnul "Țării 
a Românești. . a. 

A doua mărturie este a lui Dimitrie Procopiu din Moscopole, 
care, într'o scriere publicată la Hamburg în 1730 (Succinta eru- 
ditionum superioris el praesentis saeculi Recensio conscripta mense 
a Iunio anno Christi 1720, transmissa Bucaresto e nunc primum 
edita cum latina versione), spune textual: + Nicolaus ex Moldavia 
ducis Moldaviae Protospatharius sive prim'armiger... sacras 
scripturas ex graeca in vernaculum Dacorum et Hungarorum 
linguam transtulit quam in ecclesiis ipsorum usque quaque legi 
obtinuit usus. 

Intemeindu-se pe aceste mărturii, Hașdeu susținea, că Nicolae 
Milescu a tradus Biblia pe timpul cât se afla la Constantinopol 
ca agent diplomatic — capuchehaie cum se zicea atunci — al 
Domnului Grigore Ghica, în prima sa domnie în Muntenia, 
(1660— 1664); că manuscrisul a intrat apoi în mâna priete- 
nului său, Şerban Cantacuzino, și că, acesta, ajungând Domn, 
a pus mai mulți bărbați de au vevázul-o şi au tipăril-o. Această 
părere a lui Haşdeu, precum și mărturiile pe care el se sprijină, 
sunt contrazise de afirmaţia Florentinului Anton Maria Del 
Chiaro, fostul secretar de limbi occidentale la curtea lui Şerban 
Cantacuzino și a lui Constantin Brâncoveanu. Del Chiaro 
întors în Italia după tragedia lui Brâncoveanu și a lui Ştefan 
Cantacuzino, la începutul erei fanariote, a publicat la Veneţia, 
în 1713, 0 carte: « Istoria delle moderne vivoluzioni della Valachia » 
în care, trecând în revistă cărţile tipărite pe timpul șederii sale 
la curtea Domnilor români, spune textual: 

« Intre alte lucrări tipărite până azi în Valahia sunt gi urmá- 
a toarele: Vechiul si Noul Testament, după versiunea celor 
« 70, tradusă în vomânește de doi frati boieri români din familia 
e Greceanu, — unul din ei fu tatăl Principesei Pauna, care trá- 
«ieste acum in Veneţia -— (e Principesa Páuna sofia lui Stefan 
« Cantacuzino, fiul Stolnicului, care à urmat pe tron lui Bránco- 
«veanu). Tipărirea acestei opere s'a început sub domnia lui 
e Şerban Cantacuzino, în jurul anului 1688 și s'a terminat după 
e câţiva ani sub domnia lui Brâncoveanu » 1. 

Iată în această privinţă şi mărturia lui Ion Filstich, fost 
rector al gimnaziului sas din Brașov: 

« Autorul acestei istorii, Radul logofătul din Greci, cu fratele 
a său Şerban, au tradus Biblia din grecește în limba vomână. De- 
« asemenea acest Radu a transpus în limba română, din grecește, 
« Catechismum Graecae Ecclesiae (Mărturisirea Ortodoxă), De 
« asemeni o scriere a lui Ioan Hrisostomul, care a fost numită 


3 Tra le altre opere, che al giorno presente vedonsi stampate nella Valachia, vi sono 
le seguenti; ciot: Vecchto e Nuovo Testamento, secondo la versione de'LXX tra- 
dotto nella valaca lingua, per opera di due fratelli nobili valachi della famiglia 
Greciant (uno di questi fu Padre della Principessa Pagona che ritrovasi presente- 
mente qui in Venezia) cominciossi la stampa di questa opera circa l'anno 1688, es- 
sendo Principe di Valachia Scerbano Cantacuzeno, € si terminó dopo alquanti 
anni sotto il Principato del Brancovani... (p. 43). 

Stema Tárii-Románesti din Noul Testament, tipărit la București în 1703, 


e Mărgăritare, despre virtufiile și vitiile oamenilor. Si încă multe 
«alte opere a tradus» . 

Ținând seamă de mărturia lui Del Chiaro şi de epilogul cu 
care se incheie Biblia lui Serban $i asupra cáruia vom reveni 
îndată, N. Iorga în Istoria literaturii veligioase a Românilor şi 
în alte părți, a susținut că traducătorii Bibliei sunt frații 
Radu și Şerban Greceanu. Părerea lui Iorga, admisă de toti, 
părea că închide definitiv controversa în favoarea Grecenilor. 
Dar în 1915, regretatul Bianu a achiziţionat pentru Biblioteca 
Academiei Române un mss. (păstrat la secția manuscriselor sub 
cota 4389), scris de un muntean, după cum reese din parti- 
cularitátile de limbă și dintr'o notifá de pe scoarța lăsată de 
— «Ana Ştirbeica, fiica domnului răposatului Golescului biv 
spătar, am scris, Mai an, 1765, fiind de ani 45». Acest 
manuscris, care cuprinde o parte din Vechiul Testament, are 
un «Cuvânt înainte către cititori » în care, între altele, spune 
Si aceasta; 

« Am nevoit a propune această sfântă și de Dumnezeu su- 
«flată carte, care se cheamă Biblia, adecă toată cartea, legii 
«vechi și cu toti prorocii, pre limba românească nu foarte 
«se-au aflat prepusă, fără numai un isvod scris cu mâna, care 
«Lau fost prepus Nicolae Spătariul Moldoveanu, dascăl și fn- 
avăța! în limba clinească, care l-au isvodit de pre isuodul 
«elinesc ce se-au fost tipărit în Frangfort. Ce însă, şi isvodul 
«acesta, pentru multă pripă acelui prepuitor, care se-au grăbit 
s curând a o tălmăci a a și scrie, aflatu-s'au multe greşele 
«şi pre mare învăluială, care era lucru foarte cu greu a 
« înţelege >, 

Pagina este ruptă tocmai aci, unde pasagiul este mai intere- 
sant, dar din datele care se pot citi clar, rezultă că traducerea, 
Bibliei lui Milescu era cunoscută în Muntenia, Descoperirea acestui 
manuscris l-a silit pe Iorga să renunţe la părerea sa şi să revină 
intrun memoriu academic: I» legătură cu Biblia dela 1688 şi 





1 a Der Autor dieser Historie, Radul Secretarius aus Graetschan, mit seinem Bruder 
Scherban baten die Biebel aus dem Griechischen ins Walachische übersezt. Auch 
hat dieser Radul den Catechismum Graecae Ecclesiae aus dem Griechischen ins 
Walachische transferieret, Auch eine Schrift des Chrisostomi die da genennet wird 
Margarit, von den Tugenden und Lasteru des Menschen, wie auch andere mehrere 
Tractat ferlertiget hat +. 

Biblia dela 1667 a lui Nicolae Milescte (Analele Acad. Rom. Seria 
II, tom. X XXVIII, Mem. sect. ist., r9r5) la părerea lui Hașdeu, 
că Milescu este traducătorul Bibliei dela București. După Iorga, 
Milescu m sta putut gândi la traducerea Bibliei în timpul 
domniei lui Gheorghe Ghica bătrânul și nici sub Ștefăniță Lupu, 
care trăia atunci ca pribeag la Stettin, Trimes ca agent politic 
la curțile din Stockholm si Paris, Nicolae Milescu a cunoscut 
în aceste drumuri și ediția grecească a bibliei din Eranifurt. 

In 1933, Constantin Solomon, a dat publicității o veche 
lucrare de seminar, pusă la punct, in care a adunat toate dovezile 
care militează pentru paternitatea lui Radu Greceanu, strân- 
Rând de-aproape argumentarea. Pentru a lămuri această 
problemă. așa de controversată, dar care priveşte monumentul 
cel mai important al literaturii noastre religioase, este necesar 
să plecăm dela ceea ce ne spun în prefața si in epiloga? cărții, 
cei care an lucrat la tipărirea Bibliei. Ori, iată ce citim în prefața 
cu care se deschide cartea scrisă în numele lui «Ioan SÁrban 
Cantacuzino Basarabá Voevod, den mila lui Dumnezăa Domnu 
şi birnitora a toată Ungrovlahia » către cei «ce să află locuitori 
supt stăpânirea noastră, Prea Sfințitului Mitropolit chir Theo- 
dosie, iubitor de Dumnezău episcopi, prea cuvioșilor egumeni, 
smeriților preoți, blagorodnicilor boiari si tuturor celorlalți 
pravoslavnicilor creștini s: 


TRADUCĂTORII BIBLIEI. o Şi aciasta am făcut la tălmă- 
€ cirea acestii sfinte scripturi, făcând multă nevoinţă si destulă 
a cheltuială. Despre o parte puind dascăli ştiuţi foarte den 
è limba elinească, pe prea înțeleptul cel dintru dascăli ales şi 
« arhieren Ghermanonissis, si, după petrecerea, lui, pe aljii care 
a s'au întâmplat ` ṣi despre altă parte ai nosiri oameni ai locului 
«nu numai pedepsiți intru a noastră limbă, ce si de limbă eli- 
$neascá având ştiinţă ca să o tălmăcească; carii luând henind 
a şi dentr'aile isvoade vechi şi alătarându-le cu cel elinesc al celor 
* 70 de dascăli, cu vrerea lui Dumnezău o au săvârșit precum 
«să vede s. 





Stema bul Şerban Cantacuzino Voevod, diu Biblia dala 8688. 

Cine sunt aceşti tălmăcitori aga de lacomic pomemiti în intro- 
ducere, dar totuși aşa de discret cum cere de altfel umilinţa 
creștină într'o mare operă a scripturilor sfinte? Arhierenl Gher- 
manonissis este Mitropolitul Ghermanos de Nissis, care fusese 
mai inainte director al Academiei grecești din Constantinopol, 
unde un rival al său, care avea, pretenţia că este un mare cărturar, 
dar care, afirmă Ghermanos, nu ştia nici spiritele să le așeze 
cum trebue la locul lor în cuvintele greceşti, i-a răzvrătit elevii 
pentru a-l înlocui, Adus in Tara Românească, a luat conducerea 
Academiei din Bucureşti întemeiată de Şerban Cantacuzino. 
Era — se poate spune — un cărturar de seamă. 

Colaboratorii români eai noştri oameni ai locului no numai 
pedepsiţi (in limba veche pedepsiţi grec. mndeóo ma instrui, 
insemna instruiți) fntm a noastră limbă, ce si de iimb eli- 
nească având Steak ca să o tăimăcească » sont pomeniti în epilog: 
« Tipáritu-s'au această sfântă carte în oraș în București, însă cu 
cheltuială Prea buminatului, Prea creștinului și Prea cuviosului 
Domnului si Stăpânulni nostru Ioan Şerban C. Basarab Voe- 
voda, biruitorului și oblăduitorului à toată Ungrovlahia. Lară 
in nevoința şi îndreptarea celor ce s'au întâmplat dascăli 5i mai 
mult deslugindu-se pre limba rumănească de cei mici şi plecați 
dentru slugile Mării Sale Șărban Zo. a Logofat $ brat ego «gi 
fratele lui» Radul Logof?s. 

Dmpá cum se vede dar din acest epilog, care consună cu 5pu- 
sele hui Del Chiaro secretarul de limbi occidentale al lui Şerban 
Cantacuzino si Brâncoveanu si ale lui Filstich — traducătorii 
români sunt frații Şerban și Radu Greceanu, ambii lopofeti 
în cancelaria domnească și cunoscuţi prin cunoștințele lor de 
limbă grecească, fiindcă am mai tradus din grecește într'o fru- 
moasá limbă românească: Pravoslavnica Mărturisire a lui Petru 
Movilă. si Márgáritarele Siântumi Ioan Hrisostom s. a. publicate 
mai târziu în epoca lui Brâncoveanu, 

Predoslovia Bibliei ne mai dă o știre prețioasă privitoare 
la chipul cum an lucrat traducătorii: + mând lumină şi dimy dite 
izvoare şi alăturându-le cu cel elinesc al celor 70 de dascăli, 
cu vrerea lui Dumnezău, o au săvârșit e, Care sunt aceste izvoare 
pe care traducătorii le-au avut la îndemână și pe care le-au 
confruntat cu Septuaginta izvorul grecesc? 

După colaționările ficute de colegul Ciobanu, şi după dânsul, 
$i de noi, rezuHi că pentru Vechiul Testament un izvor sigur 
a fost Patia dela Orăștie — fără să putem determina deocamdată 
dacă Palia a fost folosită direct sam indirect printr'un inter- 
mediar. Pasagii din textul Paliei corespund întocmai cuvânt 
de cuvânt cu textul Bibliei lui Șerban. 

Un al doilea izvor a fost probabil Biblia mi Nicolae Milescu, 
dar în ce măsură traducerea SpAtarului moldovean a fost utili- 
zată de traducătorii Bibliei din 1698 mı putem preciza, deoa- 
rece ms. lui Milescu s'a perdut, Dar din comparatia făcută în 
anii trecuți de d-l Ciobanu 1 între ms. 4389 şi Biblia lui Şerban, 
rezultă că traducătorii Bibliei au avut la îndemână şi acest izvor. 

Pentru Noul Testament tradncátoni s'au folosit de textul 
Evangheliarului și al Apostolilor, tipărite la începutul domniei 
lui Șerban Cantacuzino, precum sí de Noul Testament al lui 
Simion Ştefan şi chiar de tipăriturile Ini Coresi. 

Dar această utilizare a izvoarelor anterioare nu scade cu nimic 
valoarea, și semniticatia Bibliei lui Șerban în cultura românească, 
Dimpotrivă i-o ridică, fiindcă, în felul ei, reprezintă rezultanta 
unsi munci asemănătoare cu aceea îndeplinită în evul mediu de 
generaţii întregi de artişti — care s'au trudit, în umbra anoni- 
matahi, să ridice, pentru gloria lui Dumnezeu pe pământ, minu- 
ele natcatedrale gotice. Biblia lui Şerban este sinteza tuturor 


1 Noi o'am putut-o fact în 1996, când am ficut un cum despee apara jul Brin- 
coveang, filndcă ms, $atrat ta Bibl, Acad. Rom, în 1915, fusese trimis ín timpul 
văsdoluluă din 1916—1518 în Rusia pi nu ne-a venit decât prin intervenția lul N. 
Titulsev, fo ani din urma. 

sforfárilor îndeplinite de cărturarii români in cele mai vitrege 
împrejurări, timp de trei veacuri, în toate Ţările Românești, 
pentru a înveșmânta cuvântul Domnului în haina limbii nafio- 
nale. Din confruntarea tuturor textelor anterioare cu originalul 
grecesc, ei au îndreptat erorile de sens şi au ales cuvintele care, 
înțelese în toate ținuturile româneşti, aveau mai multă rezo- 
nanfá în suflete si care în acelaşi timp exprimau cu mai multă 
exactitate noțiunea originalului grecesc. Este o limbă vie româ- 
nească, cu frumoase cadenfe ritmice. 

Iată de pildă cum se deschide Biblia: 

« De'nceput a făcut Dumnezău ceriul și pământul. Iară pă- 
« mántul era nevăzut si netocmit. Si întunearec zăcea de-asu- 


«pra preste cel fără de fund. Şi duhul Domnului se purta 
« de-asupra apei. Si zise Dumnezeu să se facă lumină și se făcu 
« lumină ». 

Sau începutul Evangheliei lui Ioan: 

«La început era cuvântul şi cuvântul era la Dumnezău si Du- 
«mnezău era cuvântul. Acesta la început era la Dumnezău. 
« Toate printr'însul s'au făcut şi fără de dânsul nimic din ce-i 
«făcut nu s'a făcut. Intr'insul era vieatá, si vieata era lumina 
«oamenilor silumina lumineazá in intunerec, si intunerecul n'a 
« cuprins-o. Fost-au trimes dela Dumnezeu un om, numele căruia 
«era Ioan». 

Este, dupá cum se vede, limba literará de azi. 

VIEATA. Biografia lui Radu Greceanu nu a fost până acum 
reconstituită. Datele pe care le avem sunt puține și nesigure. 
Până în anii din urmă, el era confundat cu un omonim al său, 
logofăt mic sub Șerban Cantacuzino și fiul lui Tudor Șătrarul 
din satul Greci al județului Olt. Acum 4 ani, în Revista Istorică 
Română (1934, p. 65), d-l loan C. Filitti a arătat, întemeindu-se 
pe documente contimporane, că Radu cronicarul ca şi fratele 
său Șerban, amândoi traducători ai Bibliei lui Șerban, se trag 
din satul Greci de lângă Găești, astăzi în județul Dâmboviţa, 
iar pe atunci în județul Vlașca. Pe vremea aceia, Vlaşca se în- 
tindea mai în spre nord decât astăzi şi cuprindea în hotarele 
sale si Gáestii care erau capitala județului. Numele tatălui celor 
doi frați cărturari la curtea lui Brâncoveanu, este necunoscut. 
D-l Filitti crede cá era un « modest proprietar dela Grecii din 
Dâmboviţa ». 

Radu Greceanu a rămas toată vieata lui un cărturar modest. 
Stirea pe care ne-o dá Cronica Anonimá, cá în 1695, Radu 
Greceanu era stolnic și că împărțea cu Radu Popescu mi- 
siunea de a supraveghea repararea fortificațiilor Orsovei, de 
a strânge zahereaua — adică proviziile cerute de Turci — si de 
a curáti drumurile de tâlhari, nu pare să fie exactă. Nu pare, 
fiindcă în cronica sa Radu Greceanu însuşi ne spune că aceste 
însărcinări date de Brâncoveanu le-a îndeplinit cu Radu Po- 
pescu nu el, ci Radu Isvoreanu, vel Stolnic. 

Fratele său Şerban, dimpotrivă, s'a căsătorit cu Ilinca fiica 
Vistiernicului Papa Greceanu dela Grecii din Ilfov, care a avut 
zestre moșia Dragomirești si a intrat în boerimea țării, urcând 
repede treptele marilor dregătorii: 1685 până la 1694 vtori logo- 
făt; 1695 vel vistier în divan; 1704 mare logofăt. El a avut mai 
mulți copii, dintre care Șerban a luat în căsătorie pe însăși 
fiica lui Brâncoveanu, pe Ilinca, primind între altele ca zestre, 
moșia Corneşti, de unde şi numele urmașilor săi Greceanu — 
Cornescu, sau Dragomirescu după moșia de zestre a mamei 
sale. 

E curios însă că în cronica sa Radu Greceanu, care notează 
amănunțit toate evenimentele mărunte dela curtea lui Brân- 
coveanu, trimiterea haraciului, preumblárile Domnului, conacele 
lui, nu găseşte nicăeri prilejul să vorbească despre sine si ai săi. 
Pretutindeni în cronică, atunci când este vorba de fratele său, 
el îl numește Șerban Greceanu — numai în cuvântul către Domn 
«alte (cărți) ce am prepus și am mai scos, împreună cu frate- 
meu Șerban al doilea logofăt ». Pe nepotul sáu îl numește: « gi- 
nerele Măriei-Sale, Șerban Greceanu, vel logofăt, sau + Şerban 
Greceanu, vel stolnic». Niciodată nu-l numește ca nepot. Se 
pare deci că a fost cu toată netăgăduita lui cultură, o fire modestă, 


de cărturar harnic, care și-a trăit vieața în umbra cărților 
sale. 

TRADUCERILE. Activitatea literară a lui Radu Greceanu 
începe încă din epoca lui Șerban Cantacuzino, când in tovărășia 
fratelui său, el traduce Biblia tipărită la 1688. Ea se desfășură 
însă cu mai multă intensitate în timpul domniei lui Brânco- 
veanu, prin prețioase traduceri din limba grecească. 

In 1691, frații Greceanu traduc şi tipăresc sub titlu așa de 
sugestiv: Márgáritare, minunatele cuvântări ale celui mai mare 
predicator din Răsăritul ortodox: Sft. Ioan Hrisostomul. 

Sft. Ioan, a fost fiu al unui general roman, crescut de 
mama sa în cele mai severe virtuți. Instruit în toată cultura 
timpului, de profesori vestiți, ajunsese în Constantinopol, la 
vârsta de 20 de ani, un avocat de frunte. Episcopul Antiohiei, 
a fost inițiat în dogmele religiunii creștine, către care s'a simţit 
asa de mult atras încât, renunțând la vanitățile lumii pămân- 
testi, se retrase în liniştea și singurătatea munţilor, trăind în 
comunitatea călugărilor asceți. Hirotonisit apoi diacon, s'a 
distins prin zelul prin care propovăduia creştinismul și prin 
atacurile îndreptate împotriva obiceiurilor corupte ale socie- 
tății contimporane. Faima lui de predicator era aga de mare, 
încât împăratul Adrian l-a înălțat la demnitatea de Patriarh 
al Constantinopolului. 

După îndemnul lui Brâncoveanu, Radu Greceanu, ajutat de 
fratele său Șerban, a tălmăcit cuvântările rostite de marele 
predicator de pe amvonul bisericii în zilele de mari sărbători, 
pentru ca cei însetoșați de mântuirea sufletului să se poată 
adápa din ele, ca « din apa isvorului vieții de veci ». 

Cartea a apărut în 1691. Având mai întâi 8 versuri la stema 
țării, în limba română, închinate Domnului de Radu Greceanu, 
cartea se continuă cu două prefețe, una închinată «Prea Lu- 
minatului și Inálfatului si Slăvitului Io Costantin Basarab...» 
alta adresată «cátrá de bine voitoriul cititoriu ». Aci, găsim 
alături de căldura stilului, în care sunt prezentate ideile, și 
diverse informațiii privitoare la acele vremuri. 

Contribuţia bătrânului și învățatului Stolnic Cantacuzino, în 
cultura timpului, se vede limpede şi aici: 

«La a căror nevointe avut-am îndreptătoriu pe cinstitul bla- 
«gorodnicul si prea înțeleptul dumnealui Constandin Cantacu- 
«zino, biv vel stolnic; însă la cele mai adânci filosofești și bogo- 
a sloveşti noimata ce s'au aflat, pre dumnealului ca pre un epi- 
«stimon şi știutoriu l-am avut lumină si dezlegare întru toate 
«și a noastră adevăr osteanala aciasta, iară osârdia, porunca 
«și multa cheltuială, la altele toate ce trebuesc si ales la tipariu, 
ca Mării Sale milostiv mai sus pomenit stăpânului nostru 
« (Brâncoveanu) iaste ». 

In același an 1691, apare de sub teascurile tipografiei din Bu- 
zău, o nouă traducere a lui Radu Greceanu. Este Pravoslavnica 

Mărturisire, pregătită de Petru Movilă cu prilejul sinodului din 
Iași, la 1644, (operă de care ne-am ocupat pe larg în volumul 
IL, p. 95—96). Opera fusese revăzută şi tradusă în limba greacă de 
Meletie Sirigul — un grec din insula Creta, care-și făcuse studiile 
superioare în universitatea din Padova şi care fusese trimis de 
Patriarhul Parthenie ca delegat al scaunului patriarhal din 
Constantinopol, la sinodul din Iași: Opera aceasta normativá 
pentru biserica ortodoxă, devenise de actualitate în acele vre- 
muri, când în Ardeal calvinii și iezuiții se străduiau să rupă 
românimea prigonită dela credința strámogeascá. 

La 1693, Radu și Şerban Greceanu publică Evanghelia greco- 
română, pe 2 coloane cu text grecesc și românesc, care începe, 
după obiceiul vremii, cu versuri la stema țării semnate de Șerban 
şi cu o prefață plină de note interesante, unele din ele referitoare 
la răspândirea Evangheliei, și la necesitatea ca ea să pătrundă 
cât mai adânc în masele populare. 

In sfârşit, in 1698, Radu Greceanu aduce la îndeplinire o altă 
operă cu caracter religios, cerută imperios de necesităţile cultului: 
Mineele, apărută în tipografia de la Buzău de subt oblăduirea 
Episcopului Mitrofan care în prefață înşiră greutăţile tipăririi 
adesea si în timpul nopții «că și noaptea o am făcut-o în 
unele vremi în loc de zis. 

S'a spus mai sus (p. 213—214) că epoca lui Şerban Cantacuzino 
și a lui Brâncoveanu reprezintă o fază, importantă în evoluția 
literaturii noastre religioase, fiindcă din bogata literatură tra- 
dusă până atunci, într'o frământare de mai bine de două vea- 
curi, încep să pătrundă timid în biserică, si în româneşte, textele 
care alcătuesc partea citită în serviciul divin. In aceste vremuri, 
Radu Greceanu traduce în limba strămoșească partea din 
Minee, care era citită şi care servea la edificarea morală a ma- 
selor. Mineele sunt texte liturgice, în care vieţile de, sfinți — 
prescurtate — sunt intrefesute cu imnuri de slavă în cinstea 
sfântului (icoase, irmoase și condace), rânduite apoi pe luni și 
adaptate astfel pentru serviciul divin al fiecărei zile în parte. 
Mineele lui Radu Greceanu au fost traduse cu intenția de a 
fi întrebuințate în biserici si Mitropolitul țării, Teodosie, lä- 
murește astfel această destinaţie: 

« Pentrucă era învățăturile tipicului și ale orânduialelor la 
« Mineiu scrise cu mâna, pre limba slovenească, iar preoții nostri 
« de pre la sate nici decum înțelegând limba aceia, orânduialele 
« besearecei nu se făcea deplin, nici vieţile sfinților să citia, 
€ ascultătorii neînțelegând. ... ». 

In Mineiul tradus de Radu Greceanu s'au păstrat însă imnurile 
(icoasele, irmoasele și condacele — care în originalul grec sunt 
în versuri, pentru a fi cântate) în limba slavonă, deoarece 
traducerea lor era legată de o problemă de ordin muzical. Rit- 
mul versificatiei, cerut de necesitățile melodiei bisericești — 
care trebuia să rămână neschimbată — nu era ușor de iscodit 
în limba română. Abia peste trei sferturi de secol, Mitropolitul 
Grigorie transpune în românește și cântările, dar în Mineele 
tipărite de el, între 1776—1780, partea de sinaxar — adică 
textul privitor la viefele sfinților — reproduce cuvânt de cu- 
vânt traducerea, lui Radu Greceanu, care de alifel a rămas 
până în zilele noastre în uzul bisericii. Mineele actuale re- 
produc cu mici schimbări textul lui Radu Greceanu, pentru 
partea biografică, a, sfinţilor, şi versiunea Mitropolitului Gri- 
gorie, pentru imnuri. 

Spuneam mai sus că din compararea Bibliei lui Şerban cu 
celelalte traduceri ale Grecenilor se pot scoate lumini noui în 
chestiunea atât de discutată a rolului pe care l-au avut Grecenii 
în traducerea Bibliei dela 1688. O asemenea cercetare trebue să 
pornească dela originalele grecești $i, urmărind traducerile ro- 
mânești, să vadă dacă în felul în care sunt redate ideile din 
textul grecesc, în cuvintele românești pe care le alege, în ritmul 
frazei, nu se desvăluie același traducător. Până la o asemenea 


lucrare de adâncire, mă mărginesc să pun dinainte două pa- 
sagii, unul din Biblia dela 1688, altul din Márgáritare. 

Iată, de exemplu, parabola semănătorului, după Biblia din 
7638 (Evanghelia lui Matei, 13), pag. 759: 

«In zioa aceia eșindu Isus den casă, şedea lângă mare. Si 
«să adunară mulțime multă cătră dânsul, cătu-i fu lui a întra 
«în corabie să șază și toată gloata sta pe tármure. Si grăi lor 
«multe în pilde, zicându: 

«lată esi semânătoriul să samene. Si sămănăndu elu, unele 
« căzură lângă cale și veniră paserile și le máncará pre ele. Iară 
«altele căzură pre pietriși, unde nu avia pământu multu, şi 
«numai cât răsăriră, pentrucă nu avia de pământu adâncare. 
«Deci răsărindu soarele, să păliră și pentru căci nu avia de 
«pământu adâncare. Deci răsărindu soarele, să păliră și pentru 
«căci nu avia rădăcină, să uscară. Altele căzură pre spini și cres- 
« cură spinii și le înecară pre iale. Iară altele căzură în pământu 
« bun si da rodu, una o sută, alta șasezeci, iară alta treizeci. 

« Cela ce are urechi de auzirea să auză ». 

Iată acum $i un pasagiu din Márgáritare : 

« Dulce lucru iaste la un om plugariu să tragă plugul său ca 
«să curátiaze țarina sa, și să facă brazdă și să desrádácineze 
« mărăcinii și să samene sămânța, neavând arătura mărăcini 
«cari strică sămânța. Iară nu mult mai dulce iaste la cela 
«care iaste inváfátoriu când aruncă pildele lui întru auzire, 
«care iaste neturburată. Pentru aceea dară, cu multă bucurie 
«înceapem învățătura, că vedem arătura aceasta, adecă auzul 
«vostru, curăţit. Căci măcar că gândul vostru nu-l vedem, 
«iară văzând ochii vostri că sânt deschişi și auzul vostru că-l 
«aveți rádicat ca să ascultați; aciasta îmi dă semnu că si gândul 
« vostru iaste așăzat si gata să auzá, pentrucă la inima voastră, 
«nu pociu să intru să văz, ce văzând ochii vostri rádicati în sus, 
«îmi dau, că nu iaste la gândul vostru nicio turburare, ce-mi 
«zici cu pohtă samáná sámánfele. Că ingáduim și primim orice 
«vei semăna pentru nădejdea rodului, pentrucă toată grija 
«lumească am gonit din gândul vostru. Drept aceia gi văzân- 
« du-vá așa, cu osârdie încep tot învățături și pilde mai înainte 
«nădăjduindu-mă întru blagovodniia țarini, adecă a gândului 
« vostru ». 

Nu aș vrea să anticipez asupra cercetării de comparare a 
Bibliei din 1688 cu celelalte traduceri ale Grecenilor, — compa- 
rare care, făcută cu toată competența și grija necesară, ar fi 
poate concludentă, — dar din claritatea si armonia frazei, din 
limba plină de miez a pasagiilor de mai sus, căpătăm oarecum 
impresia cá avem dinainte aceiași traducători: frații Gre- 
ceanu. 


BIBLIOGRAFIE. loan Bianu, Despre introducerea limbii românesti în 
Biserica Românilor, Discurs de receptiune în Academie, Bucureşti, 1904; A. L a- 
pedatu, Dascălul Damaschin; N. Cartojan, Introducerea limbii române în 
Biserică, (comunicare citită la Academia Română, încă netipărită). Pentru Pravos- 
lavnica Mărturisire a se vedea vol. II al lucrării de faţă, p. 95—96 şi bibliografia 
dela pag. 96. Pentru Minee, N. Cartojan, Legenda lui Avgar în literatura 
veche românească, extras din Convorbiri Literare, LVII (1925, p. 243—261) şi 
Iulian Ştefănescu, Legendele despre Sf. Constantin în literatura română în 
Revista istorică română, I, 1931, p. 251. 

Despre Biblia din 1688, susțin paternitatea lui Nicolae Milescu: B. P. Haşdeu 
în revista Traian, 1870 (Nr. 8), p. 32; Emile Picot, Notice biographique et 
bibliographique sur Nicolas Spatar Milescu, ambasadeur du Tzar Alexis Mihailovici 
en Chine, Paris, 1883. Sbiera în Mişcări culturale și literare la Românii din stinga 
Dunării în răstimpul dela 1504—1714, Cernăuţi, 1897, p. 54, admite în parte ipo- 
teza lui Hașdeu: « Opiniunea aceasta (B. P. Haşdeu) poate să fie întemeiată deplin 
sau numai în parte». N. Iorga în Istoria literaturii religioase a Românilor, 
întemeindu-se pe indicaţiile din epilog, arată rolul fraţilor Greceanu în traducerea 
Bibliei; însă, după descoperirea unei copii muntene a Bibliei, anterioară tipăriturii 
din 1688 (a se vedea despre acest manuscris o comunicare de Ioan Bianu în 
Analele Academiei Române, seria II, tom. XX XVIII, p. 5, partea administrativă şi 
desbaterile), N. Iorga a atribuit traducerea Bibliei lui Nicolae Milescu, în studiul: In 
legătură cu Biblia dela 1688 şi Biblia dela 1687 a lui Nicolae Milescu ; prefața Bibliei 
elineşii din Veneția 1687 un manuscript necunoscut al lui Nicolae Milescu ; câteva 

prejele greceşti necercetate; publicat 1n Analele Academiei Româm, Memoriile 
Secţiunii Istorice, seria II, tom. XXXVIII, București, 1915. 

Tot lui Nicolae Milescu atribuie traducerea Bibliei, P. P. Panaitescu, Nicolas 
Spathar Milescu, (1636—1708), extras din Mélanges de l'Ecole Roumaine en France, 
1925, 1, p. 50—52, Chestiunea este reluată de dl Const. Solomon, Biblia dela 
Bucureşti (1633), Contribuliuni noui îstorico-lilerare, Tecuci, 1932, aducând în sprijinul 
fraţilor Greceanu argumentele analizate mai sus; N. Iorga, Biblia lui Şerban 
Vodă în Revista istorică, XXIV (1938), p. 193—196, Părerea lui N, lorga sus- 
ținută și de G. Pascu, Nate despre Milescu, în Revista Critică, IV, 1930, 
p. 90—97. 


Despre raporturile Bibliei cu celelalte traduceri anterioare, Şt. Ciobanu Istoria 
fiteraturii române vechi, 11, curs litograiiat Gout la Facultatea de litere din Bacu- 
resti. 1939 — 1940, p. 344 —363. 

Despre toate traducerile lui Radu Greceanu a se vedea: Ioan Bianu si 
Nerva Hodos, Bibliografia românească veche, vol. I, Bucureşti 1903, unde 
textele tipărite sunt descrise, cu extrase din prefețe și epiloguri şi cu facsimile (la 
anii respectivi). Vezi și adaosele din I, Bianu și D. Simonescu, Biblio- 
grafia rom. veche, vol, IV, Bucureşti 1944, 

Pentru bibliogralia fraților Greceanu şi opera istorică a lui Radu Greceanu, a 
se vedea mai jos, p. 250—254, 


MITROPOLITUL ANTIM IVIREANU 


Antim Ivireanu este cel mai de seamă dintre Mitropolitii 
munteni, prin munca lui neobosită în cultura religioasă a nea- 
mului, prin cuvántárile lui indrásnete, dar pline de suflu moral, 
pentru societatea și timpul lui, și prin strălucirea pe care a știut 
să o dea scaunului mitropolitan din București. 

Vieata lui are încă pentru noi, câteva puncte obscure; cu 
deosebire sunt puțin cunoscute împrejurările copilăriei şi tine- 
retii lui, până la stabilirea in Tara-Románeascá. 

Se pare că era vlăstarul unei familii înstărite de georgieni 
din părțile Azovului, care pe vremea aceea se aflau sub stăpâ- 
nire turcească. Căzuse din tinerețe în sclavie, fără să știm însă 
în ce împrejurări și nici cum a isbutit să-și recapete libertatea. 
Del Chiaro, care l-a cunoscut personal, ne spune că era + înzestrat 
cu talente rare p, că «cunoștea sculptura, pictura si broderia » 
Si că «ridicase la perfecțiune arta tipografiei >. Isbutise să-și 
asigure prin aceste calități o situaţie independentă, probabil 
în Constantinopol, când Brâncoveanu l-a adus în ţară, « Eu aci 
în țară — aminteşte el — n'am venit de voia mea, nici de vreo 
sărăcie sau lipsă 3. Adus în țară de Brâncoveanu, fu însărcinat 
cu direcția tipografiei domneşti dela Mitropolie. Fără nicio 
legătură cu lumea, în atmosfera religioasă dela Mitropolia Bucu- 
reştilor, se călugări şi îşi alese ca loc de umilinţă creștinească 
şi de muncă sihăstria retrasă în marginea Bucureștilor, ridicată 
pe o insulă linistitá a lacului Snagov. Acolo, departe de svonul 
lumii, retras în mijlocul apelor, călugărul Antim, ales ca egumen 
al mănăstirii, a instalat o tipografie şi a început o spornică acti- 
vitate de imprimare, dând la lumină, în acea epocă în care ele- 
nismul începuse să-și ia sborul la noi, o sumă de cărți grecești, 
unele cu caracter religios, necesare serviciului divin, altele 
cuprinzând norme de îndreptare în credința ortodoxă și, în sfârșit, 
câteva cu caracter didactic și moral. Alături de aceste texte 
greceşti, Antim, care în răstimpul cât îl petrecuse în țară, învă- 
fase limba, pune sub tipar și câteva cărți româneşti, între care 
şi Floarea Darurilor — Fiore di Virtù. 

In primávara anului 1705, Antim Ivireanu este ales ca episcop 
de Râmnic, in locul lui Ilarion, care fusese depus din scaun, 
fiindcă se abătuse dela canoanele bisericești, de un sinod de 
arhierei, prezidat de Patriarhul Dosofteiu al Ierusalimului. 
Luând în primire episcopia Râmnicului, Antim introduce o 
nouă vieafá, instalând și acolo tipografie, Această tiparnifá 
întemeiată de Antim Ivireanu, cu mici întreruperi, a funcționat 
pe lângă scaunul eparhial din Râmnic până aproape de vremu- 
rile noastre si, cu ajutorul ei, Antim a continuat munca de 
cultură începută la Snagov. La Râmnic, Antim a stat numai 
3 ani. 

In Ianuarie 1709, bătrânul mitropolit Kir Teodosie, după ce 
păstorise fara 40 de ani, a închis ochii « de slăbiciunea bătrâ- 
netelor, cát și de altă osebitá a trupului boală », spune Greceanu, 
lăsând pe patul de moarte a diată v, ca să fie ales în locul lui ca 
vlădică al țării, Antim episcopul de Râmnic. După înmormân- 
tarea Mitropolitului Teodosie, Brâncoveanu, patriarhii, arhiereii 
și toată boierimea, adunându-se în casa Mitropoliei, hotărăsc, 
urmând ultima voinjá a celui răposat, să aleagă Mitropolit pe 


Antim. Obtinándu-se consimțământul Patriarhiei din Constan- 
tinopol, ceremonia se îndeplinește în ziua de 22 Februarie, în 
Dumineca ortodoxiei, oficiind liturghia Patriarhul Alexandriei, 
în prezența Domnului însuși, Radu Greceanu în cronica sa ne 
povestește consacrarea lui Antim, cu amănunte care nu sunt 
lipsite de coloritul epocei. După oficiarea liturghiei: e. an 
«trimes Măria Sa pe Stefan Cantacuzino Marele Postelnic — 
«acesta era fiul Stolnicului și Domnul de mai târziu — cu 
*caráta cea frumoasă domnească $i cu alain frumos la Sfânta, 
« Mitropolie de l-au proscalisit să vie la curte, pe carele adu- 
acându-l pre scara cea mare, pre Divan, s'au împreunat cu 
« Măria Sa Vodă, sărutându-i mâna și făcându-i frumoasă oratie 
«de păstoria ce i s'au dat, iproci. 

e După aceea, șezând puțin la voroavá, au poruncit Măria Sa 
« de au mers toti boiarii în casă-i și, bånd vutcá si sinaharisindu-l, 
«au mers toti boiarii de i-au sărutat mâna, iar mai sus pome- 
« nitul Vel Postelnic au mers cu Ginta Sa de l-au dus iar la 
a Sfânta Mitropolie s. 

Ni s'a păstrat şi cuvântarea pe care Antim Ivireanu a rostit-o 
cu prilejul urcării sale pe scaunul mitropolitan — si 'care este 
un model de umilință creștinească. Evocând icoana Mântuito- 
rului, noul Mitropolit aminteşte ascultătorilor săi că Dumnezeu 
ori de câte ori a voit să întoarcă lumea dela calea ráutátilor, a 
nelegiuirilor și a vitiilor, nu a trimis asupra ei fulgerele mâniei, 
nici n'a trimis îngerii săi din cer în toată strălucirea lor, ci a 
ales ca instrumente ale voinţei sale divine, oameni simpli, din 
cele mai de jos straturi ale poporului: din rândul păstorilor sau 
al pescarilor. Din pescarii de pe țărmurile lacului Genisaret şi-a 
ales Mântuitorul apostolii săi si i-a trimis în toate unghiurile 
pământului, ca să sarunce mrejile în adâncul necredintei », 
care A înecase toată lumea + cufundatá «ín valurile drácesti » 
— şi să culeagă sufletele oamenilor pentru credința în evanghelia 
mântuitoare. Și, întorcându-se apoi la evenimentul zilei — ridi- 
carea lui în scaunul mitropolitan —cu acea umilinţă a călu- 
gărilor din trecutul de muncă culturală a mănăstirilor noastre, 
el îndreaptă către boierime aceste mișcătoare cuvinte: 

« Pentru acea dar nu este minune, iubiții mei ascultători și 
«cinstiți și de bun neam boieri, de m'au rânduit și pre mine 
« Dumnezeu $i m'au pus, om mic fiind și smerit, păstor mare... 
« N'au căutat Dumnezeu — spune el mai departe — la micşo- 
a rarea şi netrebnicia mea, nu s'au uitat la sărăcia și stráinátatea 
«mea, n'au socotit prostia si negtiinta mea, ci au căutat la bo- 
* gátia și noianul bunătății sale; si au acoperit de către oameni 
e toate spurcăciunile și Gr de legile mele, cari sunt mai multe 
« decât perii capului meu și decât nisipul mării, și m'au înălțat, 
a nevrednic fiind, la această stepănă ! si mare vrednicie a arhie- 
«riei, şi man trimes la Dumneavoastră să vă fiu păstor, părinte 
« sufletesc, rugător către Dumnezeu pentru sănătatea si spásenia 
e Dumneavoastră şi a cinstitelor caselor Dumneavoastră, purtă- 
a toriu de grije la cele ce ar fi spre folosul mántuinfei, și să vá 
e fiu de mângâiere la scârbele robiei cei vaviloneșii a lumii aceştia v. 


1 stepănă = treaptă. 

Mânăstirea Snagov, ridicată de Viad Țepeș pe o insulă, din lacul Snagovil, lângă Bucuresti — unde a tipărit cărți Antim Ivireanu. 


In aceste ultime cuvinte era de sigur o discretă aluzie la starea 
nenorocită în care se aflau atunci țările românești sub suzera- 
nitatea turcească, — căci într'alt loc, căutând să ridice avântul 
religios al norodului său, el laudă dreapta credință a poporului, 
pe care acesta şi-o păzeşte a curald şi nescurtată, fiind înconjurați 
şi îmgrădiți între hotarele celor străini de feliu și împresurali de 
atâtea nevoi și scárbe, ce vin loldeauna meincela! dela cei ce siá- 
pánesc pământul acesta», Asemenea aluzii transparente la. sufe- 
rintele şi durerile pe care le îndura fara din partea Turcilor, 
care nu se mai săturau urcând necontenit birurile și angaralele, 
trebue să fi găsit, cu toate discreția lor, un adânc răsunet în 
sufletul contimporanilor, 

Incheindu-și cuvântarea de înscănnare arhierească, blagoslo- 
venia asupra Domnului și boierilor, Mitropolitul își îndeamnă 
ascultătorii ca să infăptuiască + toate câte sunt adevărate, câte 
sunt cinstite, câte sunt drepte, câte sunt curate, câte sunt iubite, 
toate câte sunt cu nume bun și lăudate » pentru ca, după petre- 
cania acestei vieți, să se învrednicească cu toţii — păstorul 
sufletesc și norodul — a auzi glasul Mântuitorului: « Slugă bună. 
şi credincioasă, preste puțin ai fost credincios, preste multe te 
voiu pune; intră intru bucuria Domnului tău ». Această simbo- 
lică evocare a cuvântului din parabola evanghelică, în ziua în 
care urca treptele scaunului mitropolitan, au servit într'adevăr 
ca 0 deviză de muncă pentru tot restul vieții sale. Nu și-a cruțat 
nici timpul, nici vârsta, ci a continuat cu mai multă râvnă 
munca tipografică, încurajând, stimulând, lucrând el insusi la 
sporirea cărților necesare pentru serviciul divin si pentru edifi- 
carea morală a poporului. Cinci tipografii lucrau neîntrerupt în 
țară si multe cărți se împărțeau în dar bisericilor și mănăstirilor. 
Din când în când, rodul muncii lui Antirn mergea, prin dárnicia 


lui Brâncoveanu si la creștinii ortodocși de peste granițe, până 
departe în răsărit, la Arabi şi la Georgieni. 

O altă lature importantă din activitatea de edificare morală 
a lui Antim Ivireanu, este propovedania. In zilele de mari săr- 
bători creștineşti, Mitropolitul, după ce săvârșea serviciul li- 
turgic, se urca în amvonul Mitropoliei, de unde în cuvântări 
pline de avânt, după ce slăvia evenimentul religios, se îndrepta 
către poporul sáu, pe care se străduia să-l înalțe sufletește către 
puritatea moralei creştine. 

Și nu se mulțumea numai să răscolească sufletele prin cuvinte 
bine gândite și mișcător spuse, ci cu acea râvnă pe care o găsim 
numai la acei ce trăesc adânc în sufletul lor credința pe care o 
propováduiesc, cu acea deplină consecvență între vorbă si 
faptă, Antim Ivireanu a întrebuințat toată agonisita unei vieți 
de muncă fără răgaz, in opere de binefacere. + Antim făcu in 
Bucureşti — ne spune Del Chiaro — şase edificii din fundament, 
o măreață mănăstire cu ó-prea frumoasă biserică în onoarea 
tuturor sfinților v. E vorba de biserica, Antim. In « așezământul 
cu care inzestreazá mănăstirea, el înfățișează cu smerenia obis- 
nuiti, munca și năznințele vieții lui, în cuvinte care vibrează 
din adâncul celor două veacuri trecute: 

+ N'am lipsit — spune el — până acum, după putinţa noastră 
«a învăța turma cea cuvântătoare, cele de folos şi mántuitoare, 
«şi cu laptele cel dulce al cuvântului a o hrăni. Aşijderea si 
«spre ridicarea, adausul si podoaba sfintelor lăcașuri, multă 
*pohtá si râvnă dumnezească am avut... cá din oste- 
«nelele mele cele multe, din tipăritul cărților si din milosteniile 
« îndurătorilor creştini, ne-am învrednicit de am înălțat din 
« temelie — și se limureste aci o senină satisfacție sufletească 
*—bisericá frumoasă aci în Bucureşti... zidit-am si împrejurul 

«ei chilii destule și alte lăcașuri pentru odihna egumenului și 
a acelora ce vor vrea să aleagă vieaja sihăstrească +, 

Pentru întreținerea mănăstirii, Antim a adăogat danii nume- 
roase de e moşii, mori, stupi si dobitoace de tot feliul ». 

Si pentru a se vedea ce frumoase și înalte gânduri creștinești 
se frământau în sufletul acestui străin, care se alipise prin îm- 
prejurările vieții așa de strâns de neamul și pământul româ- 
nesc, citez acum dispoziţiile pe care, cu limbă de moarte, le-a 
lăsat în testamentul lui: 

« Să se afle pururea la casa bisericii 14 oameni pentru slujba 
a bisericii... 

«Să se facă milostenie la săraci în toate Duminicile. 

«Să aibă oarecare milă în toate Sămbete cei ce vor fi in 
a temniță. 

«Să se îmbrace în ziua de Joi-mare trei săraci $i trei fete 
u sărace. 

« Să se inzestreze pe an o fată săracă, a dona zi de Sft. Dimitrie. 

a Să se odihnească in trei zile streinii nemernici cu mâncare 
+ şi sălășluire peste toată vremea. 

« Să se îngroape cu cheltuiala casei săracii ce-i scot prin ulite 
«morți, cersind milă pentru îngroparea lor. 

« Să se hrănească iret copii ce ar invia carlu şi dascălul lor 
«să-și ia plata ostenelei din mănăstire. 

« Să se fie dong tipograji : una grecească şi alta românească, 
a pentru folosul obștei si pentru agoniseala casei ». 

Faţă de atáti episcopi şi vládici, iesiti din durerile neamului 
nostru care, fără munca trudnicá a lui Antim, au strâns averi 
ce s'au irosit fără urmă, icoana acestui vlădică, străin de ori- 
gine, dar care s'a identificat cu neamul nostru, se desprinde din 
cadrul patriarhal al trecutului, ca o mustrare și ca o pildă vie 
de virtuti crestincsti, de energie, de muncă şi de iubirea aproa- 
pelui. 

Cu toată strălucirea pe care Antim a dat-o domniei Jui Brân- 
coveanu, prin neobosita activitate desfăşurată de e! pe tărâmul 
culturii religioase, cu tot devotamentul si dragostea pentru 
neamul pe care-l ridicase la o treaptă asa de înaltă, totuși rapor- 
turile dintre el și Domn se turburară în preajma anului 1713. 

Era pe timpul ră“boiului dintre Ruși si Turci. Brâncoveanu, 
care, în scrisorile sale către Braşoveni, se plânge de lăcomia tur- 
cească (+ Ne-au încărcat cu dările cât este peste putinţa săracilor 
și nu mai contenesc cu cerutul ») intrase şi el în legături cu Petru 
cel Mare, in care cea mai mare parte din boierimea noastră vedea 
un mântuitor de sub jugul turcesc. Dar potrivit liniei politice, 
pe care Domnul român și-o trásese cu sfatul bătrânilor săi boieri 
el nu înțelegea să-şi expună tara urgiei turcești si tătărești, 
trecând fățiș de partea creştinilor, inainte ca aceștia să sfărâme 
puterea turcească, 

Mitropolitul Antim ca vlădică ortodox, hrănit cu literatura 
canoanelor si a polemicelor dogmatice, avea— de altfel in 
conformitate si cu dispoziţiunile pravilelor bisericeşti si cu sen- 
timentul general al ţării — 0 puternică aversiune impotriva 
păgânilor. De aceea, el nu putea să vadă decât cu ochi buni 
desfacerea țării de Turci și alăturarea ci de popoarele creştine, 
sub scutul crucii, Brâncoveanu însă sc simțea stânjenit de acti- 


Semnătura Mitrnpoli tului; « Anthim al Ungrovlahiei s. 





Biserica Antim, zidită de Antim [vire nu în Bucureşti, 


vitatea Mitropolitului sáu, care iesea din sícra strictă a atri- 
butiilor sale de păstor sufletesc si încălca domenii ce aparțineau 
numai Domnitorului. Făcându se exponentul partidei care tinea 
cu creștinii, Antim primise prin Vlasie Stegarul, universalul 
Țarului adică tratatul de alianță — precum şi cererile de 
zaherea (provizii), pe care le prezentase lui Brâncoveanu. Cu- 
rând după aceasta, când spătarul Toma Cantacuzino, eu vreo 
câțiva boieri mai îndrăsneți, nesocotind indicațiile Domnului, 
trecură fitis de partea Ruşilor si atacară Brăila cu generalul 
Reut, circulă svonul că Mitropolitul însuși intrase în această 
înțelegere ascunsă. Radu Popescu pretinde că insusi Antim ar 
fi îndemnat pe Toma Cantacuzino si pe ceilalți boieri să treacă 
fățiș de partea Rușilor si să atace Brăila, T 

Brâncoveanu nu se putea impàca in cugetul sáu, cu această, 
activitate a Mitropolitului, Ecoul nemulțumirii lui se strávede 
limpede in cronica pe care o scria la curte, sub ochii lui Brân- 
coveanu, logofătul Radu Greceanu. Povestind primirea univer- 
salului de către Mitropolitul Antim, cronicarul domnesc (ine 
să sublinieze gresala acestuia astfel: 

+O! cát mate fără de cale si. fără de cu- 
+ viință părții cei bisericeşti a se amesteca în 
«lucrurile cele politicesti, si in politia si 
*eparhia ce se află a se arăta zavistnic si tur- 
i burátor; si turmei ce-i incredinfase lui de 
«bine, carele in stepena și cinstea vladiciei 
«l-au adus şi l-au înălțat, vrăjmaş și împo- 
«tnvnic lucru foarte neplăcut și lui Dum- 
*nezeu $i oamenilor o. 

Cu tactul lui deoschit, Brâncoveanu nu a 
vroit să dea proporții acestui conflict cu Mi- 


H 

tropolitul, în acele vremuri nesigure, când Turcii îl acuzau că, 
din îndemnul lui, Toma Cantacuzino a trecut de partea Ru- 
silor. 

Dar nemultumirea Domnului, care mocnea ascunsá in adáncul 
sufletului, creşte dospitá si prin «răutatea şi zavistia care — 
spune Ivireanu în apărarea lui către Domn — nici a lipsit, nici 
va lipsi din lume, pentrucă este pornit omul din tinerețele lui 
spre cele viclene şi nu se părăseşte a nu zavistui binele și cinstea 
altuia ». Antim pretinde cá «pre cei ce sunt pricina ráutáfii îi 
ştiu cine sunt, cum mă ştiu pre mine însumi». Unul dintre 
aceştia pare să fi fost duhovnicul Domnului, călugărul din 
Athos, ajuns Mitropolit de Nisis, Mitrofan Tasitul. Acesta, care 
se pare că râvnea locul lui Ivireanu, vine într'o Duminecă din 
Ianuarie 1713, «pe vremea chindiei » — notează Ivireanu — la 
Mitropolie şi-i cere, în numele Domnului, să demisioneze de 
bunăvoie, adică să facă, cum se zicea în limba timpului « pare- 
tesis », — că, dacă în 15 zile nu renunţă singur la scaunul mitro- 
politan, Brâncoveanu va cere Patriarhiei să-l caterisească. După 
două zile de sbucium, Mitropolitul Antim se înfățișează într'o 
zi de Marti, seara, la curtea domnească și, discutând în taină 
învinuirile ce i se aduceau, declară că se va retrage de bunăvoie 
din vlădicie, dar înmânează în același timp Domnului apărarea 
sa. Din această apărare, aflăm care erau capetele principale ale 
acuzării. 

Era mai întâi vechea pâră că a viclenit — a trădat cum am 
zice azi — pe Domn; şi apoi altele mai nouă: că este străin de 
țară, că a împovărat casa Mitropoliei cu datorii. 

Antim spulberă punct cu punct învinuirile aduse. De-a viclenit 
pe Domn, «să fie sub legătura cea grea a afuriseniei ». Dacă a 
grăit în biserică propovăduind cuvântul lui Dumnezeu, «au 
afară în taină, sau de față înaintea Domnului », vreun cuvânt 
care să nu fi fost pe placul lui, aceasta a gráit-o — zice el — 
« din datorie, ca un păstor sufletesc ». In țară n'a venit « de bună 
voia lui, nici de vreo sărăcie sau lipsă», nici mănăstirea Sna- 
govului nu a luat-o cu sila; la Episcopia Râmnicului «nici în 
vis nu s'a gândit să ajungă arhiereu », iar la Mitropolie n'a 
ajuns «nici cu silá, nici cu mite, nici cu rugăciuni ». In ce pri- 
veste acuzarea că ar fi îndatorat prin conducerea lui casa Mitro- 
poliei, el amintește cu multă discreție operele de binefacere 
îndeplinite: « De vei zice Măria Ta pentru ce am îndatorat casa, 
de am făcut cele ce am făcut, am multe de mi s'ar ţinea în 
seamă, carele nu sunt făr de cale». Și amintind că a cheltuit 
ca la o casă a lui, adaogă: 

+ Pre aceste vremi cine nu este dator, din câți ne fierbem 
«într'această ticăloasă de țară? Că întâi şi pre Măria Ta te auz 
«totdeauna zicând că este datoare țara cu 200 si mai bine de 
«pungi. Oare acea datorie Măria Ta o faci, au întâmplările 
«vremii? Si acestea au adus si pre alții si pre mine la 
« datorie ». 

Brâncoveanu, citind apărarea Mitropolitului, nu dá niciun 
răspuns. Răgazul celor două săptămâni se scurge, fără ca Antim 
să cunoască intenția Domnului. In ziua de 3 Februarie, el pre- 
zintă Domnului o a doua scrisoare, prin care el anunță că nu 
va ieşi din porunca lui. Roagă însă pe Domn să facă chiverni- 
seala pungilor de bani cu care e datoare Mitropolia, să ridice 
zapisele dela datornici gi să i le dea în mână lui, ca să se pună 
capăt scandalului și să poată face «paretesis ». Incheindu-și 
apărarea, el face un discret apel la conștiința Domnului, în 
aceste mișcătoare cuvinte: 

«lar Măria Ta fă ca un Domn creștin ai milostiv şi nu má 
«lăsa să ies obidit şi cu lacrămile pe obraz, că va fi păcat; şi 
« precum nu te pripesti la cele politiceşti a face răsplătire, pentru 


e cinstea, domniei, asa nu te pripi nici la cele bisericești, pentru: 


«cinstea lui Dumnezeu, cá rául a se face este lesne, iar a se 
«desface este cu anevoie ». 


ISTORIA LITERATURII ROMÁNE VECHI 


Bráncoveanu, care avea ca mai toti domnii din trecutul 
nostru, o puternică conștiință religioasă — e de amintit aci 
cuvintele cu care și-a îmbărbătat copiii în clipa în care, pe 
ţărmul Bosforului, călăul se îndrepta spre ei cu sabia în mână: 
« Copiii mei, fiti curagiosi; am pierdut tot ce am avut în această 
lume; cel puţin să mántuim sufletele noastre şi să ne spălăm 
păcatele în sufletele noastre »— Brâncoveanu, care avea o 
asemenea, conștiință religioasă, aducându-și aminte de tot ceea 
ce ţara datora lui Antim Ivireanu, a cumpănit lucrurile drept şi 
a închis definitiv acest incident dureros. 

Antim continuă să conducă biserica ării Româneşti cu 
aceeaşi râvnă, dar curând după sguduitoarea moarte a lui Brân- 
coveanu, veni şi sfârşitul marelui său Mitropolit. 

Sub domnia lui Ștefan Cantacuzino, Antim își văzu liniştit 
de vlădicia lui, dar sub Nicolae Mavrocordat lucrurile se tur- 
burară. 

Nicolae Mavrocordat, primul Domn fanariot trimis de Turci, 
nu era pe placul boierimii pământene. Câţiva dintre fruntașii 
ei, refugiați în Ardeal, intraseră în legătură cu imperialii peste 
capul Domnului si isbutiseră să aducă, în toamna anului 1716, o 
mică frântură de oaste germană în țară. O companie dintr'un 
regiment de cătane germane — după cum spune un contim- 
poran — trecu hotarul munţilor si, scăpând vama din Câineni, 
prinse slujitorii domneşti care strângeau dăjdiile. Vameșii şi 
căpitanii dau de știre Domnului și, în îngrijorarea care cuprinsese 
curtea domnească, deodată se întinde panica în populația Bu- 
cureştiului, care alerga náucitá pe străzile oraşului, strigând: 
Nemţii! Nemţii! Mavrocordat, surprins de acest svon, isi face 
repede bagajele şi cu boierii devotați porneşte spre Giurgiu, 
ca să aștepte desfășurarea evenimentelor. In puterea nopții, 
ajungând la satul Odaia din jud. Vlașca — spune Del Chiaro, 
care făcea parte din cortegiu — poposesc în bordeiul unui țăran, 
ca să odihnească puţin caii. Intre acestea, Mitropolitul Antim, 
cere voie de a se întoarce în București, susținând că datoria lui 
de păstor sufletesc îi impune să nu-şi părăsească turma în îm- 
prejurări aşa de nenorocite ca acelea. In toiul discuţiei, Mitro- 
politul este chemat afară, unde i se înmânează o scrisoare, tri- 
misă din București, de către preotul ortodox venit din colonia 
grecească a Veneţiei, Giovani Abrami, predicatorul curții lui 
Brâncoveanu, prin care este înștiințat că principele Gheorghe 
Cantacuzino a intrat în ţară, cu 12.000 de ostași, ca să ocupe 
scaunul. Aducând această veste Domnului, Antim, care nu 
mai credea că Mavrocordat se va întoarce pe tron, hotărește 
să se întoarcă în București, iar Mavrocordat, cuprins de spaimă, 
porneşte în grabă spre Giurgiu, unde ajunge în revărsatul zorilor. 
Turcii din Giurgiu, surprinși de sosirea neașteptată a Domnului 
şi a boierilor şi aflând cele petrecute, sunt cuprinși de panică; 
se strâng cu toții în cetate si se îmbulzesc să treacă Dunărea spre 
Rusciuc, în bărci si corăbii. Intre acestea, curierii, sosiți din 
Bucureşti, aduc vestea liniștitoare că niciun neamf nu se află 
acolo. 

Mavrocordat, care fusese investit la urcarea sa pe tron și cu 
titlul de serascher al ținuturilor sud-dunărene, ceru pasilor 
din cetăţile de pe malul Dunării să-i pună la dispoziție câteva 
sute de Tătari și Turci, cu care intră în București, în ziua de 
io Septemvrie. 

Rásbunarea lui împotriva boierilor, care uneltiserá împotrivă-i, 
fu cruntă. Brezoianu, care ațâțase pe boieri împotriva lui Mavro- 
cordat și vroise să se proclame Domn în lipsa lui, fu tăiat în 
bucăţi, la fântâna lui Radu Vodă. Alţii au fost închiși, bătuți 
la tălpi şi impușşi la biruri grele. Bălăceanu, torturat spre a 
plăti mai curând amenda impusă, fiindcă se rugase lui Dumnezeu 
ca să vie odată Nemţii să scape tara de jugul aspru, a fost deca- 
pitat, si abia i s'a îngăduit de a fi spovedit înainte de moarte si 
de a i se face înmormântarea, după datină, ca pentru moarte 





LITURGHIBRUL GRECESC COMANDAT DE BRÂNCOVEANU, 
pentru pomenirea lul și u familie] sale, lucrat de Calinic Ieremmorahul, Sf: Vasile cel Mate, 
După Vistor Brátuleseu, Minialuri pi manuscrite din Museul de Art? Relizioani. 

naturală, De această urgie, nu scapă nici Mitropolitul care 
refuzase să-l urmeze pe Domnul refugiat în fuga lui ei se întor- 
sese în Bucureşti în mijlocul norodului, unde — pretinde Radu 
Popescu —ar fi uneltit cu boierii împotriva Domnitorului. 

Din porunca lui Mavrocordat, Antim fu adus la curte, dar pe 
când scobora din rádvan ca să urce scările palatului, fu năpădit 
de Turci, care erau cât p'aici să-l ucidă. Cu toată stăruința lui 
de a fi dus înaintea lui Mavrocordat, fu ridicat pe sus si închis 
în beciurile palatului, împreună cu predicatorul curții, Ioan 
Abrami, cel care-i comunicase, pe când se afla cu Mavrocordat 
pe drumul Giurgiului, știrea falsă că Gheorghe Cantacuzino este 
gata să intre în Bucureşti, 

In beciurile închisorii, Mitropolitul este ținut mai multă vreme. 
In răstimp, Mavrocordat sileste pe Antim, prin amenințări , să-și 
dea demisia din demnitatea de Mitropolit $i alege în locul lui, 
pe fostul duhovnic al lui Brâncoveanu, Mitrofan, Dar lucrurile 
nu se mărginesc aci. Mavrocordat obținuse între acestea dela 
Patriarhul din Constantinopol, de care atârnau pe atunci mitro- 
poliile noastre, caterisirea lui Antim. Astfel Antim este despopit, 
sub acuzarea de vrăjitorie; i se puse un potcap roșu în locul 
mitrei de Mitropolit; i se ridică numele monahal de Antim și 
i se redă numele său laic de Andrei și, în sfârșit, i se citește 
sentința prin care e condamnat la închisoare pe vieatá, in mănă- 
stirea din Muntele Sinai. 

Pentru a preîntâmpina o eventuală revoltă a populaţiei, 
Antim iu ridicat si pornit în miez de noapte, « cu carul sub 
paza unor Turci ù. Aceștia trecură, cu el, Dunărea si ajungând 
în + Galipoli, lângă râul Dulcia, care trece prin Adrianopol» 
— de fapt știrea o culeg din Del Chiaro — îl uciseră și-l arun- 
cară în râu. 

Astfel, printr'o stranie coincidență a destinului, marele Mi- 
tropolit, care prin râvna lui culturală a dat o strălucire deose- 
bită curții lui Brâncoveanu, şi-a încheiat vieafa ca si protec- 
torul său, între păgâni, prin moarte silnică, 


ACTIVITATEA LUI ANTIM. TRADUCEREA CĂRŢILOR 
DE RITUAL. Epoca lui Şerban Cantacuzino impusese citirea 
în biserici a Evangheliei si a Apostolului în limba română — pe 
lângă Cazania care se citea din vremea lui Matei Basarab. Ser- 
viciul liturgic se oficia însă mai departe în limba slavonă. Deși 
un vlădică luminat ca Mitropolitul Dosofteiu afirmase, înte- 
meindu-se pe textele Sfintei Scripturi, drepturile limbii naționale 
$i începuse opera de tălmăcire a cărților de ritual, totuși limba 
română nu putea încă să ia locul limbii slavone in Biserică. Nu 
putea să-l ia, fiindcă nu se găseau traduse în limba noastră 
toate cărțile de ritual necesare serviciului divin. 

Opera de traducere a cărților de ritual nu era o chestiune 
ușoară. Dimpotrivă, ea era legată de o problemă dificilă. 

Nu era destul să se transpună cuvintele slave pe românește, 
fiindcă unele părți trebuiau cântate în cursul serviciului 
divin, pe o melodie care nu se putea schimba, iar cuvintele 
românești trebuiau astfel alese şi orânduite, încât să aibă rit- 
mul cerut de necesităţile melodice ale muzicei bisericești. 
Problema traducerii se complica astfel cu o problemă de ordin 
muzical. In sfârșit, se adaogá faptul că nu era uşor a găsi in 
limba română de-atunci termeni corespunzători pentru subtili- 
tățile dogmatice. 

Ne aflăm dar in domnia lui Brâncoveanu intr'o epocă de 
tranziție. Limba slavă nu mai era înțeleasă de cler, iar limba 
română nu era încă deplin pregătită să-i ia locul. 

De aceea, în epoca lui Brâncoveanu, inovația introdusă mai 
înainte de Mitropolitul Ștefan, de a tipări cărțile de slujbă cu 
tipicurile în românește si cu rugăciunile în slavoneste, con- 
tinuă. Tipografia din Buzău, pusă sub conducerea episcopului 
Mitrofan, este prinsă între anii 1697 şi 1702, aproape exclusiv 





Ușa dela altar a bisericli Sf. Apostoli, ctitoria lui Antim Ivireanu, 
(Din Arhiva fstografică a Fundaţiei Regele Mihai D 


cu tipărirea acestui fel de cărți de ritual bilingve *. In predoslo- 
viile cărților, Episcopul Mitrofan lămureşte astfel năzuințele 
muncii sale: 

+.. „Deoarece (cărțile) mai dinainte tipărite nu sunt cu tipicul 
o românesc, drept aceea m'am îndemnat de am tipărit cu toate 
«învățăturile româneşte, pentru înțelegerea tuturor o. 

In procesul de introducere a limbii române în biserică, textele 
acestea de slujbă reprezintă un stadiu intermediar între epoca 
slavonă şi epoca limbii naționale. 

Pentru a ridica, măcar vremelnic, nivelul bisericii și al cle- 
rului, Brâncoveanu intemeiase, întradevăr, o şcoală pentru 
învățarea limbii slavonesti de către + copiii de vârstă fragedă v. 


? Tată, pentru documentare, lista cărților bilingve tipărite la Episcopia din Buzău, 

unde păstorea Mitrofan: 

1697 — Triod 

1698 — Mineiu 

1689 — Molitvenic 

1200 — Oetoih și Triod 

17001 ` Molitvenic 

1701 — Penticostar 

1702  Liturghier 

1702  Molitvele vecerniei. O altă ediție, se pare, în 1703, 
L Bianu și D, Simonescu, Bibl. rom. veche, IV, |Adăogiri şi Indreptári), 
p. 29, nr. 38, 

Antim Ivireanu însuși tipărește la Snagov, în 1507, o Gra- 
malcá siavonească, pe care o găsește cu atât mai necesară 
cu cât: 

*...in bisericile dumnezeești— zice el în prefață — noi 
«ne-am obicinuit a ceti slavonește; dar necunoscánd această 
« limbă, care ne este străină, nu a noastră, potem de multe ori 
«să cădem în greșeli. . a 

Dar toate încercările de a reinvia un trecut mort au ră- 
mas infructoase, Limba slavă nu mai putea dăinui multă 
vreme în bisericile noastre, nici chiar sub forma cărților 
bilingve, 

In aceste vremuri de răscruce, când clerul nu mai putea 
mânui slavona, iar limba matemă nu era încă pregătită să 
pătrundă în altar, începe să se introducă în unele biserici, de sigur 
sub influența marilor patriarhi şi cărturari greci dela curtea, 
domnească, serviciul divin în limba greacă. La curtea lui Serban 
Cantacuzino şi a nepotului său de soră Constantin Brâncoveanu, 

Gravură din Aposolut dela Buzáu, 1704, 


întemeietori ai Academiei grecești și sprijinitori ai ortodoxiei în 
Orientul oprimat sub stăpânirea turcească, vin cei mai de seamă 
poem ai Răsăritului grecesc, în irunte cu marele cărturar si 
uptător pentru păstrarea normelor de credință pravoslavnicá 
Patriarhul Dosofteiu a! Ierusalimului, Sub influența acestor mari 
cărturari ai ortodoxiei s'a introdus, la început în unele biserici, 
slujba religioasă în limba grecească. 

Era o încercare de a întări biserica, indrumând-o direct 
către izvorul Evangheliei și al Liturghiei, căci se ştia de mult la 
noi, Că sursa scripturilor sfinte este limba grecească: 

+ Apa totu-i mai curată și mai limpede în izvor de cât în 
« páraie, că de ce să departă apa de izvor, totu-i mai înmestecată 
«85i mai turbure; aga-i și izvoditul seripturti sfinte, totu-i mai 
«curată în limba ce-au pgrăit Duhul Sfânt,,, în Testamentul 
«Nou, grecească s, spusese, încă din 1651, Simeon Stefan, in 
predoslovia Psaltirei sale, 

Dar limba greacă nu era nici *a înțeleasă nici de masele 
poporului și nici de cler. Academia întemeiată de Șerban Can- 
tacuzino și de Brâncoveanu nu avusese vreme să-și dea roadele. 
Limba română trebuia să-și croiască dmwmul către altar gi să 
devină limba bisericii, De fapt, pe timpul lui Brâncoveanu 
— ca și mai inainte — se citeau, in unete biserici, în limba popo- 
rului, cărțile fundamentale ale credinței: Evanghelia, Faptele 
Apostolilor şi Cazania, pe când liturghia cu partea cântată se 
oficia în slavoneste sau în grecește. Aceasta ne-o confirmă si 
pastorul anglican, Edmund  Chisthul, care a însoțit pe amba- 
sadorul englez din Constantinopol în drumul spre patrie şi care 
a fost oaspetele lui Brâncoveanu şi al Stolnicului Constantin 
Cantacuzino. 

Munca începută astiel în veacul al XV-lea, în ținuturile mun- 
toase ale Maramureşului și continuată în toate provinciile româ- 
peşti, dusese la introducerea parțială a limbii comâne în bi- 
serică. Ea trebuia cu vremea să triumfe definitiv. Cărţile de 
ritual trebuiau transpuse și în limba poporului şi în această 
strădanie, se desfășoară dela o vreme activitatea toni An- 
tim Ivireanu. El retipărește Evanghelia (1703) Apostolnt 
(1704) adoptate serviciului divin din vremea lai Serban Can- 
tacuzir.o. 

Incepând din 1706, Antim Ivireanu, pe atunci episcop de 
Rámn c, văzând că limba slavă nu mai poate fi menținută in 
biserică gi, pe de altă parte, nici limba grecească nu putea fi 
introdusă, începe patronarea muncii grele de traducere şi tipă- 
rire a textelor de ritual. 

Din această activitate, au ajuns, până la noi, următoarele 

1706 — Molitvenic. 

1706 — Octoih, 

1712 — Octoih. 

1713 — Liturghie. 

1713 — Molitvenic, 

1715 — Ceaslov. 

3715 — Liturghie. 

Aceste cărți erau destinate că fie intrebuințate în serviciul 
bisericii. Prefefele sunt in această privință, concludente: 

vCum ca alte toate ce s'au scos românește, acum Spre tre- 
e buinta preotilor și à norodului au fost de folos foarte, iară încă 
+ şi aceasta — este vorba de Molitvenicul din 1706 — mai tare 
ua fi căce nu e ca alte cărți bisericești a sluji în vremi rânduite, 
«ci putem zice în tot ceasul”. 

Molitvenicul din 1713*conţine o altă dovadă hotăritoare: 
e Mărturie cum că a iasie oprid a sluji liturghia fieștece pra- 
vosiaumio în limba sa». Mărturia este textul din scrisoarea Apo- 
stolului Pavel către Romani, ¢ la capitolul III, stih 29 *, pe care 
se intemeiase mai inainte Patriarhul Antiohiei # Kyr Theodor 
Valsamon +, când la întrebarea Patriarhului de Alexandria 

dacă este cu putință ca Armenii, Sirienii și alte neamuri «să 
slujească sfânta liturghie pre limba lor +, răspunse: «de nu vor 
sti limba elinească, să slujească în limba lor s. 

Impulsiunea dată de Antim Ivireanu pentru introducerea 
limbii naționale în biserică, desi înăbușită în timpul domniilor 
fanariote, a sfârșit totuși prin a birui. 

Dar meritul cel mare al lui Antim Ivireanu, în istoria litera- 
turii noastre, îl formează Didahiile sale. 


DIDAHIILE. Mitropolitul Antim este, după cât știm până 
acum, primul care, rupând cu tradiția, se urcă în amvonul 
Mitropoliei, în zilele marilor sărbători, ca să grăiască poporului 
său drept dela suflet la suflet. Până la el, in Diserica noastră, 
locul predicei îl tinea carania ; dar cazaniile, alcătuite cu multe 
veacuri în urmă, cuprindeau explicarea textelor evanghelice în 
linji general-omenesti, ca pentru toate vremurile și pentru toate 
societățile, pe când societatea românească dela inceputul seco- 
lului al XVIII avea nevoie de o învățătură vie, adaptată la 
nevoile ei duhovnicești, la suferinţele ei, la durerile ei. Mitro- 
politul Antim a înţeles acest mare adevăr și, de pe înălțimea 
amvonului, el a ştiut să găsească cuvinte mișcătoare de mån- 
gâiere, care rásunau adânc in suflete, alinând necazurile unui 
neam Întreg, ca de pildă acele discrete aluzii la lăcomia nesă- 
țioasă a Turcilor, care nu mai conteneau cu biruri $i an- 
garale. ' 


Ce impresie puternică trebue să fi produs asupra Domnului 
şi boerilor, adunați în biserica Mitropoliei, clipa solemnă când 
Vlădica, ridicând spre cer privirea rugătoare, cerea Sfintei 
Fecioare, în ziua în care se comemora Adormirea Ei, să + dea 
luminatului nostru Domn puterea + că să apere fara, «de lupii 
cei văzuţi și mevă „utt à şi să păzească a această boierime de toate 
primejdiile şi de toate viclesugurile vicleanului si să le dea 
dragoste, uniciune, sporiu și ajutor întru toate o. 

Ca un adevărat o vraciu ! al sufletelor » — cum se numește 
singur — subliniază calitățile și defectele societății pe care o 
călăuzea, şi, cu o dragoste creştinească neţărmurită uneori, cu 
energie nebiruită alteori, caută să înfrâneze răul și să promo- 
veze binele, Genul oratoriei religioase, tot atât de vechiu ca şi 
creștinismul, cultivat cu ardoare în toate Bisericile Răsăritului 
şi Occidentului, a ajuns fireşte la teme, imagini 5i formule con- 
sacrate, care s'au impus si au trecut dela un predicator la 
altul, De sigur că în cuvântările Mitropolitului Antim se găsesc 
imagini ca* «si când ieşim dela biserică, să nu ieşim deșerți, ci 
să facem cum face ariciul că, după ce merge la vie, întăi să 
satură el de struguri, și apoi scutură vița de cad boot oanele 
jos si să tăvălește pre jos de se înfig in ghimpii lui si duce si 
fiilor», imagini ce pot veni dela Sf. Ioan Damasceanul *, Vor 


1 e vraciu » insemna în limba veche «doclor». 
SD. Russo, Studi pi critice, p. 24, ne, 1, 





Un act dela Saita Stolniceasa, soția lui Constantin Cantacuzino Stolnicul, 

Mitropolia din București, unde a ținut predicile sale Antim Ivireanu 


mai fi de sigur si altele, — poate chiar dela contemporanul sáu 
Jie Miniat—, dar valoarea didahiilor lui Antim Ivireanu stă în 

+ claritatea planului, în precisia ideei si a formei, si în vioiciunea 
stilului, — și mai ales în legătura lor cu societatea timpului. 
Este o predică vie pentru contemporanii săi, 

Didahiile sale ne desvăluie, cu multă căldură, colțuri intere- 
sante din patriarhala vieață românească de altădată, care cu 
toată simplitatea ei, avea si trăsături etice, pline de duiosie: 

«Am înțeles — gráieste el marilor boieri — cum cá este obi- 
« ceiul de vă adunați seara în divan si faceți puțină oratie înaintea 
e Domnului şi după aceea cereți iertăciune. Și măcar că nu rni 
es'au întâmplat până acum să văz cu ochii, iar foarte mi-au 
« plăcut si am fericit obiceiu bun ca acesta, că este lucru cuvios 
*a cere iertáciune dela stăpân și unul dela altul și nu numai 
+ mai marii noștri, nu numai întru această zi, ce vom să intrăm 
«in zilele sfântului post, ci pociu zice cá să se cuvine să 
« corem iertáciune în toate zilele ». 

Atenţia Mitropolitului se îndreaptă însă, cu deosebită grije, 
spre năravurile rele care duceau societatea românească a tim- 
pului său la decădere și pe care se străduia din răsputeri să le 
stárpeascá. Privirea atentă a Mitropolitului nu scapă acel nárav 
urit al poporului nostru, care a impresionat neplăcut pe străini: 
sudalma. Contimporanul său, Del Chiaro, ne înfățișează în me- 
moriile lui, cu oarecare admiraţie, îndemânarea cu care « băieți 
de 7—8 ani conduceau grupe de cai la adăpost»; dar adaogă 
imediat că: 

+.. dacă vreun cal se abátea din grup, băiatul îl striga reche- 
«mándu- cu înjurături triviale, iar dacă nu izbutea,- începea 


«să plângă, continuând totuși pomelnicul de înjurături obscene, 
« fără să cunoască înțelesul lor. In popor, părinții înșiși deprind 
« copiii cu înjurături şi se delectează când aceştia descurcă pri- 
+ mele silabe din expresii triviale, măgulindu-se chiar când com- 
a bină noui injuráturi, In timpul celor 7 ani de ședere in Va- 
*lahia, n'am avut ocazia să aud ca cineva să fi fost pedepsit 
« pentru înjurături, fie de către instanţele judiciare sau de cele 
t bisericești ». 

Cu adâncă indignare, Antim se ridică în predicele sale, rostite 
de pe înălțimea amvonului Mitropoliei, împotriva acestui nărav 
care ne scobora înaintea străinilor: 

« Ce neam — intreabá el — injurá ca noi de lege, de cruce, 
de cuminecătură, de morti, de pomene, de lumânare, de mor- 
«máànt, de suflet, de colivă, de prescuri, de ispovedanie, de 
botez, de cununie si de toate tainele sfintei biserici? Si ne 
«ocărim şi ne batjocorim înşine legea; cine dintre păgâni face 
«aceasta? e. 

Se pare că autoritatea Bisericei începuse să scadă, în parte 

trebue s'o spunem; reiese aceasta chiar din unele predici 
ale Mitropolitului — și din pricina clerului, care nu era tot- 
deauna la inălțimea misiunii sale, Lumea se ducea mai des 
« pre la cárciume, pre la hore şi pre la jocuri » decât la biserică, 
iar când venea la « sfintele biserici », în loc să asculte slujba si să 
se împărtășească cu « hrana cea duhovnicească », « vorbesc şi râd 
și fac cu ochiul unul altuia, mai rău decât pe la cărciunie s. 

Combătând cu energie această lipsă de respect față de cele 
sfinte, el atacă apoi fățărnicia si bigotismul acelor boieri, care 
găsiseră mijlocul de a ocoli taina spovedaniei, având + câte doi 

duhovnici, unul la țară și altul la oraș: la cel dela țară, ca la 
un om prost, spune păcatele ce le socotește el că sunt mai mari, 
iar la cel dela oraș spune păcatele ce le socotește că sunt mai 
mici, — neguţătorind şi meșteșugind taina ispovedaniei ». 

Nici pe frumoasele jupânese din vremea lui Brâncoveanu, 
îmbrăcate după moda grecească şi iubitoare de lux, nu le cruță. 
Intr'adevár, názuinta după podoabe a jupâneselor dela curtea 
lui Brâncoveanu uimise şi pe străini. Acelaşi Del Chiaro ne 
semnalează, astfel luxul din timpul sáu: 

€ In zile de sărbătoare — spune el — se gătesc cu haine bo- 
« gate si juvaeruri scumpe, cu salbe de monede de aur de diferite 
e mărimi, până la valoarea de ro galbeni una *. 

Mitropolitul Antim, într'o predică, ține să scoată în lumină 
şi această ușurință a cochetelor contimporane și luând ca, pildă, 
pe Sara, soţia lui Avraam, care nu se sfia să-și primească oaspeţii 
frământând pâine, întreabă: ` 

« Oare să fie acum vreuna așa? Ba, căci ia scoate mâna 
€ Sarei! O văd plină de cocă, Scoate si mâna unei mueri de acum! 
«O văd plină de inele si de scule. Caut și văd fata Sarei, plină 
de pielm 1. Văd si fata unei muieri de acum, plină de fleacuri 
€ drăcești ». 

Dar ceea ce este de admirat la acest Mitropolit stráin ca ori- 
£ine de neamul nostru, este energia cu care, ridicándu-se la inál- 
fimea vremurilor sale, pune degetul pe rana de care sángera 
poporul sáu. In epoca in care el a pástorit, luptele sángeroase 
dintre partidele boierești si patimile deslănțite de ele, deși 
păreau domolite prin cármuirea inteleaptá si blândă a lui Brân- 
coveanu, totuși mocneau în adânc şi aveau să târască în curând, 
în volbura, lor, nu numai persoana și copiii Domnitorului, ci şi 
autonomia țării. În acea atmosferă de patimi, de ură, de invidie 
şi de comploturi, Mitropolitul Antim, cu autoritatea morală pe 
care i-o dădea nimbul de sfințenie al misiunii sale, adresa boie- 
rilor în ziua în care Biserica comemora Schimbarea la Faţă, 
cuvinte de înfruntare ca acestea: i 

« Hristos zice: « Pacea mea o dau vouă », iar noi nu voim să 
«avem pace între noi, ci ne turburám pururea pentru fiegtece, 
+ ca valurile mării când le suflă vântul. Hristos zice: «Nu jude- 

` «careti ca să nu vá judece », iar noi de ar fi cu putință să nu 
ane treacă nici zi, nici ceas, cu judecarea şi cu grăirea de rău, 
anu numai pre cei ce-i știm, ci și pre cei ce nu-i știm. Hristos 
a zice: e Precum pobhtiti voi să vă facă vouă oamenii, faceți si 
«voi lor »; noi pohtim să ne cinsteascá toti, să ne dea toti plo- 
a coane și daruri, să ne dea de să ne fericeascá, să ne grăiască de 
« bine, să ne facă toți după pohta noastră, să nu ne stea nimeni 
a împotrivă, nici să ne zică nimica de am face verice rău. lar 
«noi pohtim să osândim pre toti, să nu dăm nimănui nimica, 
«să nu facem nimănui niciun bine, nici să se folosească nimenea 
ade noi; pre toti îi hulim, pre toti ii eräm de rău, pre toti ii 
a párim, pre toti îi luăm în râs si în batjocură; tutora le zicem 
«că sunt nebuni si fără nicio socoteală; numai pre noi înșine, 
«voiu cuteza a zice, ne facem și mai înţelepţi decât Dumnezeu ». 

Revenind asupra aceleiași teme, într'o altă predică, el caută 
să sgudue adânc constiinfele, subliniind, cu toată vigoarea, 
fátárnicia contimporanilor: 

¿Ce folos a fi galben si ofilit de post, iar de pismá si de ură 
4a fi prins? Ce folos este a nu bea vin și a fi beat de vinul mâ- 
«niei? Ce folos este a nu mânca carne si cu hule a rupe carnea 
4 fraților nostri? ». 

Pentru a întinde ramura de măslin celor ce se învrăjbeau și 
se urau, el evocă — intr'o imagine, plină de plasticitate, prin 
gradatie si contraste si de resonanțe melodice prin simetria 
părților — scena din Evanghelie, când corabia care purta pe 
apostoli și pe Mântuitorul adormit, este surprinsă de furtună: 


1 Făină albă ce se presară pe pâine. 





Regele Wachtang a] Ivirilor din Caucaz, care a introdus tipar) în Iviría, 
cu material şi meşteri trimeși de Brâncoveanu. 


«Mi se pare ca și când aş vedea înaintea ochilor mei chipul 
«ei: de toate părţile să se afle vânturi mari, să se strângă împre- 
e jurul vântului nori negri si deși, toată marea să spumege de 
« mânie și pretutindenea să se înalțe valurile ca niște munți. 
a Mi se pare cá văz corabia Apostolilor cá se luptă cu multă săl- 
a bătecie in turburarea mării: de o parte o bat valurile, de altă 
«parte o bat vânturile și o turbură; de o parte o ridică spre 
« ceriu, de altă parte o pogoară la iad. Mi se pare că văz pe 
«fețele Apostolilor... moartea zugrăvită... si toti cu suspi- 
« nuri și cu lacrămi cerea cu rugăminte ajutor dela Hristos ce 
«dormea: Doamne! mântuieşte-ne cá pierim! » 

$i explicând apoi minunea liniștirii valurilor, numai prin cre- 
dinta cu care apostolii uniți într'un singur suflet gi intr'un 
singur glas, s'au rugat Domnului: o Doamne! mântuiește-ne că 
pierim », el face o discretă aluzie, la suferinţele si la. durerile 
țării: (e... Toţi pătimesc, toți sunt în scârbă!, toti suspiná 
sub jugul cel greu al nevoiei... Si cum dar se va mântui no- 
rodul, cum se va scutura această ticăloasă de țară de sarcina 
cea grea a relelor ce o supárá?...»), pentru ca într'o frumoasă 
peroratie să îndemne la unire și la dragoste. 

Dar glasul Mitropolitului răsuna în pustiu. 

Cuvântările lui, menite să răscolească puternic sufletele, nu 
au avut darul să potolească patimile și să stingă un obiceiu 


? € Scárbá a însemaţă, în limba veche, s mâbnire +. 

înrădăcinat din părinți. Și atunci, Antim se vede nevoit să pur- 
ceadă dela vorbă la faptă: 

« Şi cine are acel obiceiu — revine el într'o altă didahie — de 
«páreste pe fratele său creştin, pentru ca să-l păgubească si 
«să-l sărăcească, să se lase de acel lucru, că toate păcatele câte 
«va face, după ce se va ispovedi și-și va face canonul ce-i va da 
« duhovnicul, i se vor ierta, iar acel păcat al pârei nu se va ierta 
«nici cu un mijloc, că este mai mare decât uciderea. Și iată că, 
« va poruncesc şi voua preoților : cine ar veni la voi să se ispo- 
« vedeascá și va avea acel păcat al pârei, de va da acel om 
«înaintea voastră făgăduială si se va chezásui cum că nu va 
«mai pâri pe nimeni în vieata lui, voi să-i dați iertáciune, dar 
«să-l și canonisiți, apoi să se si cuminice; iar de nu va vrea să 
«se parasească, să-l lipsiţi de sfânta taină ». 

Și tot astfel, se vede nevoit să ia măsuri represive și împo- 
triva neguțătorilor, care lăcomindu-se la câștig, nesocoteau 
sărbătorile și cálcau pravilele: 

«Iată vă zic, iubitilor mei, si vă învăţ cu frica lui Dumnezeu, 
«ca un părinte sufletesc si păstor ce vă sunt, să veniți în fire și 
«să vă căiți de lucrurile cele necuvioase... Si vá poruncesc 
«tuturor, câți sunteți cu meșteșug și cu neguțătorii, veri de ce 
«breslă, ca de acum înainte Duminicile și sărbătorile cele mari, 
«ce se numesc domnești,... să vă inchideti prăvăliile si nici 
«să vindeti, nici să cumpăraţi, nu numai dela creștini, ci nici 
«de alte limbi, ce nu sunt de legea noastră, nici să lucraţi. Și 
« precum zic să faceți, că nefăcând, să știți bine că vă voiu pe- 
«depsi bisericeste ca pravila... si încă si pre cei cari se vor 
«arăta semeti și tari de cap si nu se vor supune direptáfii si 
«poruncii bisericesti, ii voiu pedepsi si cu domnia ». 

Asemenea cuvântări, care scormoneau constiintele si ráneau 
susceptibilitátile prin másurile represive, au creiat nemultu- 
miri. Astfel, aceste infruntári ale Mitropolitului in loc sá aducá 
pe cei rátácifi pe calea dreaptă, au stârnit dimpotrivă, animo- 
zitáti, intr'o societate care nu mai pretuia dupá cuviintá ordinea 
bisericească. Ecoul acestor animozitáfi l-am văzut, în conflictul 
dintre Antim Ivireanu și Brâncoveanu. 

După detronarea lui Brâncoveanu, în ultimul an al păstoririi 
sale, Antim Ivireanu a publicat un volum de Sfaturi creștine 
politice în versuri grecești, influentate si în bună parte impru- 
mutate, din literatura parenetică bizant nă. 

In evoluția literaturii vechi, Antim Ivireanu are meritul de a 
fi stimulat introducerea limbii materne în bisericile din Tara 
Românească și de a fi fost inițiatorul predicei o predică vie 
adaptată nevoilor societății și timpului, de o mare înălțime 
morală si o reală frumusețe stilistică. E] a dat o strălucire 
deosebită domniei lui Brâncoveanu, fiindcă l-a ajutat ca, potrivit 
unei tradiții mai vechi a Domnilor Basarabi, să ia sub oblă- 
duirea lui creștinătatea ortodoxă oprimată sub vitrega stăpâ- 
nire a Turcilor. Prin osârdia lui Antim Ivireanu, darurile 
tipografiilor noastre domnești mergeau — până departe la Arabii 
din Siria și la Ivirii din munții Caucaz. 

Unul dintre discipolii săi, care a învățat dela el meșteșugul 
tiparului si care a îndeplinit pe plaiurile Caucazului munca, 
pentru slava Domnului, de a da Ivirilor primele tipărituri ale 
scripturilor sfinte, ardeleanul Mihail Stefanovici, a găsit pentru 
el următoarele cuvinte de dreaptă prețuire: 

«...ca pre un mărgăritariu scumpu, legatu cu aur întru vin- 
«dere oarecând fiind prețuit, si din fara ta scos, și in partea 
«locurilor noastre adus și nemerit, ai strălucit ca o rază lumi- 
a noasă » 

(vechea revistă bucovineană). Emile Picot, Notice biographique et bibliogra- 
Phique sur Pimprimeur Anthime d'Ivir Mitrorolitain. de Valachie, în Nouveaux 
mélanges orientaux, Paris, Imprimerie nationale, 1886, p. 515 560. La sfârșit, se 
dă o descriere a cărților publicate de marele Mitropolit. Informatioun) preţioase se 
găsesc şi în studiul cu caracter de popularizare al lui N. Dobrescu, fost pro- 
iesor de Istoria Bisericii Române Ia Facultatea de Teologie din București: Vieafa 
şi faptele lui Antim Ivireanul, Mitroțohtul Ungrovlahiei, Bucureşti, 1900 (Biblioteca 
Steaua, nr. 20). 

B. lorgulescu, Omorirea Mitropolitului Ivireanu în Literatură şi Artă, IV 
(1889), pag. 772 și urm. C. Erbiceanu, Ceva despre Antim Ivireanu, în Biserica 
ortodoxà, XXX (1906 1907), p. 1346 si urm. N. Iorga, Mitropolitul Antim 
Ivireanu în luptă cu Ierusalimul în Acad. Rom., Anale tom. LV, 1934— 1935, 
p.29 (imnentiune); acelaşi, Intre Antim și Mitrojan Mitropolii Țării Româneşti» 
în Biserica ortodoxă română, 1935, p. 1—5, 113 117; același, Despre uciderea 
Mitropolitului Antim, ibidem, p. 225. 

OPERA. Textele tipărite de Antim Ivireanu se găsesc descrise pe larg, cu extrase 
din prefețe şi epiloguri si uneori cu facsimile, în I. Bianu şi Nerva Hodoș, 
Bibliograjia românească veche, vol. I, Bucureşti, 1903, p. 481, 584, 482, 485, 489, 
492, 495, 497 s. a. (vezi indicele) cf. și completări la I. Bianu şi Dan Si- 
monescu, Bibliografia românească veche, vol. IV. Buc. 1944, C. Erbiceanu 
Cel dintâiu Octoih imprimat în Valachia în românește, în Biserica ortodoxá, anuj 
XVI (1892 1893), p. 800 si urm. 

Didahiile lui Antim Ivireanu ni s'au păstrat în manuscrise. 

Primul manuscris a fost descoperit de Episcopul Melhisedec, în anul 1871, în 
biblioteca Episcopului de Buzău — atunci decedat — Dionisie. Manuscrisul fusese 
copiat la 27 Iulie 1781, de Arhimandritul Grigorie Deleanul. Acest manuscris a fost 
dăruit Acadeniiei Române, în şedinţa dela 18 Martie 1886, unde a fost catalogat sub 
numărul 549 si publicat de Ioan Bianu, Predice făcute pe la prasniee mari de 
Antim Ivireanul, Mitropolitul Ungro-Vlahiei (1709—1716), publicate după manuscrisul 
dela 1781... cu n tite biografice... de P. S. S. Episcopul Melchisedec, București, 
1886. In editarea predicelor, Bianu a grupat la un loc predicele referitoare la aceeaşi 
sárbátoare, de exemplu: douá privitoare la Adormirea Maicii Domnului, douá la 
Sf. Dumitru, două la Crăciun, cinci la Florii etc. 

Manuscrisul original al Didahiilor lui Antim a fost descoperit in biblioteca Mă- 
năstirii Căldărușani, în anul 1881, de C. Erbiceanu și dăruit Academiei Române, 
unde se păstrează sub numărul 549. El a fost publicat deC. Erbiceanu, Dida- 
hie ținute în Mitropolia din Bucureşti de Antim Ivireanu, Mitrotolitul. Ungro Vla- 
hiei, 1709—1716,... cu notițe biografice de P. S. S. Episcopul Melhisedec, București, 
tipografia Cărţile Bisericești, 1888. C. Erbiceanu, întemeindu-se pe manuscrisul 
original, a urmat ordinea cronologică a Duminecilor si sărbătorilor. După P, Hanes, 
Erbiceanu, deși are dinainte originalul lui Antim, reproduce însă în multe părţi 
textul ediţiei din 1886 al lui Bianu (vezi P. V. Hanes, Antim Ivireanu, Predici, 
p. XXIX, notă). Textul original al lui Antim Ivireanu a fost publicat de Petre 
V. Hanes, Antim Ivireanu, Predici, cu o prefaţă si indice de cuvinte, București, 
Minerva, 1915. Hanes grupează didahiile în două: a) Predici, așezate în ordinea 
editiunii din 1888, care este și a originalului si b) Cuvântări funebre. Un manuscris 
interesant a fcst semnalat de St. Berechet în articolul: Incă un manuscris al 
lui Antim Ivireanu II (1910), pag. 216 si 
232 şi urm. articol reprodus in broşura: Documente slave de prin arhivele 
Bucureşti, 1920, p. 17 26. Maut are titlul: Chipurile Vechiului $$ Noului 
Testament şi cuprinde o «rodoslovie» (genealogie) a prorocilor, patriarhilor si re- 
gilor de la Adam până la Hristos. Este închinat lui Brâncoveanu şi este scris 
frumos, împodobit cu chenare si ilustrații de mân Mitropolitului Antim Ivireanu 
în Târgoviște, la 1709. Se păstrează în Muzeul Academiei Imperiale din Kiev (nr. 
529), unde a fost dus din consistoriul de la Chişinău, în 1884. După cum ne în- 
credinteazá Berechet, «este cea mai însemnată capodcperá de caligratie si zugiá- 
veală eşită din mâinile lui Antim *. Are 515 portrete si 3 schiţe care, «in combinarea 
aşa de artistică a culorilor si în fineţea trăsăturilor, arată în Antim un artist 
desăvârșit s. 

Episcopul Melhisedec a publicat în 1889, de predici, 
după un manuscris păstrat apoi la Academia Română, sub nr. 525: Didachiile Mi- 
tropolitului Ungro-Vlahiei Antim Ivireanul, 1709 1716, făcute pentru toate Dumine- 
cile, începând dela Dumineca Fariseului şi pentru toate sărbătorile anuale, mari şi mici ; 
dar argumentele aduse pentru paternitatea lui Antim, nu sunt convingătoare. 

O ediţie populară a dat Dr. I. Cornoi, Antim Ivireanu, Din Didahiile ținute 
în Mitropolia din București, cu notițe bibliografice, în colecţia «Autori români 
vechi și contemporani *, București, Socec, 1895. 

Pentru S/âtuiri cregline-bolitice, cf. descrierea la Ion Bianu $i Nerva 
Hodoș, Bibliografia românească veche, I, p. 498—499. Cf. şi Const. Erbi- 
ceanu în Biserica ortodoxă română, XXX, p. 1201. 


(1709) în Neamul românesc literar, 
urm., 
ruse, 

UN TRADUCATOR IN VERSURI AL PSALTIRII, 
LA CURTEA LUI BRÂNCOVEANU: TEODOR CORBEA 


Intre cărturarii oploşiţi la curtea lui Brâncoveanu se allau 
şi fiii Popei Ion Corbea, gocimanul (epitropul) bisericii Scheilor 
din Brașov. Popa Ion Corbea, venit la bătrâneţe în Muntenia, 
s'a călugărit, iar fiii săi au intrat în slujba lui Brâncoveanu. 
Amândoi ştiau bine latineste și au fost folosiţi de Domnitor 
penttu solii. 

Cel mai mare, David, primul intrat în serviciu, a fost tri- 
mes de Brâncoveanu în Ardeal, pentru a inteti rezistenţa 
Brașovenilor împotriva unirii; în Moldova, pentru a duce 
tratative cu 'Turculeţ, comandantul podgheazurilor polone, 
și în cele din urmă in Rusia, la curtea lui Petru cel Maro. 
Tarul a rămas așa de mulţumit de solul lui Brâncoveanu, încât 
în 1707 l-a cerut şi l-a reţinut la Petersburg, ca ajutor al 
lui Nicolae Milescu, care ajunsese în asfin(itul vieţii. Abia 
intrat în serviciu, David Corbea a fost trimes într'o misiune 
diplomatică pe lângă Francisc II Rakotzi, căruia Țarul 
vroia să-i ofere coroana Poloniei, Intorcándu-se din această 
misiune se îmbolnăvește şi moare la Varșovia în vara anului 
1707. 

Fratele mai mic Teodor a mers şi el pe căile inaintasului 
său, A intrat în slujba Cantacuzenilor. A trecut apoi în servi- 
ciul lui Brâncoveanu şi a fost trimes, în locul fratelui său, cu 
solii in Rusia. El a încheiat tratativele dintre Brâncoveanu 
şi Petru cel Mare, prin care Țarul garanta lui Brâncoveanu 
și urmașilor săi tronul Munteniei. După izbucnirea războiului 
dintre Rust şi Turci, când Brâncoveanu oscila, Teodor Corbea, 
aprobând atitudinea lui Toria Cantacuzino, a trecut cu acesta 
fățiș de partea Ruşilor. După înfrângerea Rușilor a fost silit, 
împreună cu Toma Cantacuzino, să plece în Rusia. Aci s'a 
aşezat definitiv, a luat locul pe care-l avusese mai înainte 
fratele său și a obținut din partea Ţarului, câteva moşii luate 
dela hatmanul Mazepa. 

Teodor Corbea a fost un cărturar de seamă. Dela el ne-a 
rămas un vocabular latin-român Lexicon latino-roman tra- 
dus de Todor Corbea sin Ieromonah Ioasaf din Braşov sau 
sub titlu latin: — Dictiones latinae cum valachica înterpreta- 
Lione, alcătuit după modelul dicționarului làtin-ungar al lui 
Albert Molnar (prima ediţie 1611). Este primul dicționar 
Jatin-román în cultura noastră si la alcătuirea lui a fost 
îndemnat și sprijinit materialmente de Episcopul Mitrofan 
al Buzăului (1691 1703), 

Mai important însă pentru literatura românească coste 
Psaltirea versificatà şi dăruită de el însuși bisericii româneşti 
din Braşovul, unde oficiase serviciul divin tatăl său, după 
cum aflăm din nota finală: « S'a dăruit sfintei biserici a Bra- 
Sovului de dumnealui Pan Theodor Corbea vel pisariu i can- 
Vilar al prea puternicii imperatorii moschiceşti, in anu 1725, 
luna Mai 10 «dni (zile) ». 

Cartea are două prefețe în versuri, una în românește, alta 
în ruseşte, închinate lui Petru cel Mare: «prea maiestatului 
celui împărătesc, prea milostivul meu stăpân s, în care cártu- 
rarul brașovean vedea mântuirea neamului său de jugul 
turcesc şi de mrejile catolicismului. 


Teodor Corbea întrebuinţează si el, ca sí Dosoftei, în tra- 
ducerea sa versurt de diferite lungimi, dela versul de 13 silabe 
până la versul popular de 5 silabe; are şi el uneori imagini 
fericite, izbuteşte să redea, în genere, în traducerea lui ideea 
orginalului, 1n chip fericit, ca de pildă psalmul 49: 


Al Dumnezăiloră Domn Dumnezău au strigat, 
Şi dela răsăritul soarelui au chiemit 

Până la apus, de grabă, lumea și pământu 
Ca să le descopere voia si şi cuvántu 

A frămseţei lui iaste bunăcuviinţă 

Din Siou, în adevăr, cu bunăcredinţă 
Dumnezău la aiave va veni arătat, 

Cu seamne, ca un mare şi strașnic împărat, 
Cu măriri și cu slave Dnmnezăul nostru 

Va veni, şi n'a tăcea, nici şa închide ro tum. 


dar înclinarea spre diluare, care nu câștigă nimie în adâncime 
și pe care o găsim în versurile de mai sus (n'a tâcea, nici 
s'a închide rostu), capătă uneoii proporţii așa de mari încât 
se pierde în prolixitá(i supărătoare: 


Iubit-am foarte 

Jn zi şi'n noapte 
De nădejde prinsi 
Că Domnul de susit 
Al rugei-mi glasit 
Ori 1n care časů 


Uréchía-si mie 

Cu miil'o mie 

Si într'a mele 

Eu zile grile 

L'oi chema pre dánsiü 
Cu plànsit intr'adiusü 


D va auzi A morţii dureri 
Strigându-l în zi. A mele puteri 
Că el a plecat De tot au cuprínsit 


Diatr'al său înalt Ah si le-au supus 


pentru textul biblie atât de precis «ps. 116 trad. Gala Galac- 
tion»: 1—3 Iubesc pe Domnul, căci el aude glasul meu si 
strigarea mea. că pleacă urechea lui spre mine, în ziua în 
care îl chem când mă cuprinseseră lajurile morţii. 

Psaltirea lui Corbea a rămas însă în manuscris și nu a 
trezit în literatura orală a poporului ecourile pe care le-a 
trezit — desigur prin mijlocirea dascălilor de biserici — 
Psaltirea lui Dosoftei. 


BIBLIOGRAFIE: Vicaţa lui Corbea a fost reconstituită în parte de Scarlat 
Struteanu, Doi umaniști ardeleni la curtea Ina C. Bidncoveanu, În revista 
Ramuri, Craiova, 1941, p. 40 SS. 

Opera iui: Peutru Dicltones latinae cum valahica interpretatione, păstrat întrun 
manuscris din Biblioteca din Blaj, cf. Grigore Creţu, Cel mai pechiu dicționar 
latino-románesc, Bucureşti, 1905 și G5bl Lászlo, A magyar szótdrir dalom katása 
43 oldhra, (Influenţa ungurea-cá asupra lexicogratiei românești), Budapesta 1932, 
extras din A Nyeluttdományi Ké^lemények XLVIIL. Kotetéb.d, p. 4—22. Originalul 
dicționarului se păstrează în Biblioteca Centrală din Blaj. sub nr. 46 IV.S$ t. 
Manciulea, Biblioteca Centrală din Blaj, Blaj, 1939, p. 51. 

Origina'ul Psaltirei versificate se păstrează in Biblioteca Centrală din Blaj (v. 
Manci ulea, Biblioteca Centrali din Blaj, Blaj 1939, p. 52, nr. 78). O copie 
de pe original în Biblioteca Academiei Române, secţia mss., sub nr. 200, făcută 
de A. Petrut, ín București, lu 1885, v. Ion Bianu, Biblioteca Acade- 
miei Româna, Catalogul mannseriptelor românești, tom I, Bucureşti 1907, p. 442, nr. 
200, unde se reproduc si prefeţele românești. Câtevn fragmente (psalmii: 49, 50, 
114, 126), au fost reproduse de Prot. I, Bianu, Psalitrea în versuri întocmită de 
Dosojteiu, Mitropolitul Moldovei, Bucureşti, 1887, p. XLIX—LV, 





H fată textul biblic In traducerea lui Gala Galaction (psalmul 50): Dumnezeul cel 
prea înalt, printre dumnezei, grăeşte și la sine cheamă pe locuitorii pământului, de 
la răsăritul soarelui și până la apusul lui. Din Sion — desăvârita frumuseje — 
Dumnezeu se arată prea [urninos, Dumnezeul nostru vine și nu tace s. 


ISTORIOGRAFIA IN EPOCA LUI ȘERBAN CANTACUZINO 
ȘI A LUI CONST. BRÂNCOVEANU 


COMPILAȚII ȘI CRONICI DE PARTID PE VREMEA LUI ŞERBAN CANTACUZINO 


Istoriografia munteană înfățișează probleme tot așa de grele 
—dacă nu mai grele— ca istoriografia moldovenească. In 
vicisitudinile prin care a trecut vieata de cultură a Țării Romá- 
nesti, originalele vechilor cronici s'au pierdut și n'au rásbátut 
până la noi decât copii târzii, imperfecte, pline de lacune și 
fără nume de autori. 

Dar ceea ce complică și mai mult lucrurile şi îngreunează 
cercetările, este faptul că aceste cronici nu ni s'au păstrat ca 
individualități de sine stătătoare, independente, ci în compilaţii 
legate una de alta în corpuri de cronici, fără să se vadă tot- 
deauna clar distincția între ele. 


1. VECHILE ANALE PĂMÂNTENE. — Am arătat mai 
sus (vol. I, p. 81), că, înainte de a se începe în 'Tara-Romá&- 
nească marile compilaţii de cronici din a doua jumătate a 
secolului al XVIII-lea, trebue să fi existat letopiseţe pămân- 
tene, care însă nu ni s'au păstrat — sau cel puţin nu s'au găsit 
până acum în forma lor primitivă. Compilaţia lui Radu Po- 
pescu face, precum s'a văzut, deseori aluzie la aceste anale 
naţionale în termeni care nu dă loc la îndoială, ca de pildă 
vorbind de Vladislav Vodă, « de carele nici o istorie nu se află 
scrisă de cinevaş, fără cât zice că au perit de sabie în Târşor, 
iar nu serie, in rázboiu, de au avut cu cineva, sau de vreun 
vrajmaş al lui, sau de nescareva oameni de ai casei lui... ci 
numai zice că au perit de sabie în Târşor. După aceasta Be 
cunoaşte ce fel de oameni au fost Rumânii nostri care nici-un 
bier, deplin n'au scris? Zice aceasta cá au făcut bisearica din 
'Târşor care se si veade +, La aceste anale pământene — pro- 
babil, ei nu la compilațiile contimporane — face aluzie și 
Stolnicul Constantin Cantacuzino, în răspunsurile sale la 
întrebările generalului conte Fernando Marsigli gi în catalo- 
gul Domnilor Valahiei pe care i-l trimete în anexă: « Natali 
di questo Negro (Legendarul Negru Vodă), negl'annali di 
Valacchia non ei fa mentione (Naşterea acestui Negru, în 
analele Valahiei, nu se face menţiune) ; sau pomenind victoria 
lui Mircea cel Mare împotriva 'Turcilor — come gPlannati 
valachi narrano 1). In a doua jumătate a secolului al XVII-lea, 





1) Nu putem accepta ultima părere a regretatului N. lorga, după care Stoica 
Ludescu ar fi utilizat pentru primii Domni + vechile notițe de pomelnice pe care 
le avea la îndemână sau care i se incredintaserá de patronis (Istoria lit. rom. cd. 
II vevăzută şi larg fniregitd, Bucureşti, 1925, p. 357), pentrucá pomelnicele nu 
cuprindeau si anii de domnie ai voevozilor (Mihaiu Vodă au domnit ani 19; Dan 
Vodă au domnit ani 23) şi încă mai puţin sfârșitul lor tragic (Dan Vodă... l-au 
ucis Șușman Vodă, Domnul Sârbilor, când era cursul anilor 6864) (1356), sau ráz- 
boaele purtate de domni, ctitoriile lor, etc. 


aceste anale pământene au fost adunate, înnodate gi prelu- 
crate într'un corp complet de cronică, cuprinzând istoria 
completă e Principatului muntean, de doi compilatori, cari, 
după toate probabilitățile, sunt: Stoica Ludescu și Radu 
Popescu, Aceștia au adăugat evenimentele contemporane la 
care ei au fost martori. 

Pentru partea contemporană însă nici Stoica Ludescu, nici 
Radu Popescu nu B'au ridicat la nivelul înalt al istoriografiei, 
la care Be ridicaseră cronicarii moldoveni. Aceştia, pornind 
dela concepţia pragmatică a istoriei — historia magistra 
vitae — pe care o cunoscuseră în colegiile iezuite ale Poloniei, 
din sursele clasicitátii latine și din cele mai bune modele 
ale istoriografiei regatului vecin, se stráduiserá sá con- 
frunte știrile pentru a reconstitui adevărul istoric: «ca să 
nu mă aflu Bcriitoriu de cuvinte degárte, ce de dreptate», 
cum zicea Ureche. 

Stoica Ludescu și Radu Popescu trăiesc într'una din epo- 
cele cele mai turburi ale istoriei muntene, epocă de desbinári 
adânci în pătura conducătoare, de patimi cari clocoteau în 
adânc şi cari mocnesc până în epoca lui Brâncoveanu. Este 
o epocă nenorocită care se încheie cu prăbușirea domniilor 
pământene gi cu instaurarea epocei fanariote. Boierimea era 
împărţită în două partide vrăjmașe care se wau de moarte: 
partida Cantacuzenilor şi partida Bălenilor. Postelnicul Con- 
stantin Cantacuzino boier de seamă la curiea lui Matei 
Basarab, căsătorit cu fiica Domnului Şerban Basarab, dom- 
nita Elina, a avut 7 băieţi şi 5 fete. Băieţii primiseră în casa 
părintească o instrucţie aleasă; Serban a ajuns Domn, Ior- 
dache era un cărturar, care a ajutat la traducerea sfintelor 
scripturi, Stolnicul Const. Cantacuzino B'a dus până la 
Padova ca să-şi desávárgeascá cultura, Matei care avea În- 
clinări artistice, era ctitor de mănăstiri frumoase —ca cea 
dela Sinaia — ceilalţi Drăghici gi Toma au luat parte activă 
în vieaţa politică. Fetele s'au căsătorit cu reprezentanţii de 
frunte ai boierimii pământene: Stanca, căsătorită cu Papa 
Brâncoveanu, este mama viitorului Domnitor. Era firesc ca 
această înrădăcinare a Cantacuzenilor în vieata publică a 
țării și ascensiunea lor politică să nu fie pe placul celor ce 
simțeau că infuenţa lor este stânjenită. Aceștia B'au grupat 
într'un partid, condus de marele logofăt Ivașcu Băleanu, vorni- 
cul Stroe Leurdeanu gi Vistierul Hrizea — tatăl lui Radu 
Popescu. 

In toiul luptei de intrigi tesute cu dibăcie, de asasinate 
crude și de răzbunări sângeroase — trageri în ţeapă, aruncári 

în ocnă părăsită, apânzurări în poarta casei — i-au sorie 
cronica Stoica Liudesou, care era logotătul familiei Cantacu- 
zino şi Radu Popescu, un exponent de frunte al partidei 
adverse. Patimele trAiegec prea adânc în sufletul cronicarilor 
ca să Be poată desface de ele. In povestirile lor eveni- 
mentele eunt prea calde de pasiunea care alterează ade- 
vărul, 

Preludiul luptelor dintre cole două grupări a tost strangu- 
Inres Posteinicului Constantin Cantacuzino din porunca Dom: 
nului Grigorasco Ghica. Inainte da a intra în analiza com- 
pilațiilor lui Stoica Ludescu şi Radu Popescu, vom căuta să 
descurcâm ijele acestei drame după un izvor literar con- 
temporan. 


X 
POVESTEA DE JALE DESPRE MOARTEA POSTEL- 
NICULUI C. CANTACUZINO 


Moartea tragică a Postelnicului Constantin Cantacuzino 
— care a deschis o eră de lupta sângeroaae între partidele 
boierești — a fost povestită pe larg mai întâi intro poemă în 
versuri greceşti, tipărită |a Veneţia, «de un prea bun și 


scump prieten s al Poatelnloului. Poema grecească s'a răs- 
pândit îm ţară gi a fost cunoscutá gi de Stoica Ludescu care 
o utliizaază. Mat târziu, în domnia lui Constantin Bráneo- 
veanu logotătul Radu Greceanu, cronicarul domnea, à 
inchín&nd-o + prea cínstitei 


tradus-o în versuri românești, 





Poetmtul Poetelaiculti Cunetantim Centabmrino, tatăl Stolnloulnl 


J)upânesei Stancai Cantacuzino », fiica Postelnícului gi mam& 
Domnitorului. Traducerea românească s'a tipărit înainte 
de 1699 —data morţii Doamnei Stanca. Până acum nu 
ma găsit însă niciun exemplar nici din originalul grocose, 
nici din traducerea românească tipărită, Dar o copie mă 
nuserisá de pe traducerea românească a lui Radu Gre- 
csanu, făcută de Dumitru logofătul, fiul lui Anastase Sufra- 
giu), la 4 Favruarie 1785, go păstrează actualmente in Biblio- 
teca Centrali din Dia. Ea a fost semnalată de St. Manclules 
în catalogul Bibilotecii şi publicată apo! de d, Emil Virtosu. 
Această versiune românească, alcătuită din stihuri rimate de 
câte 15 silabe, poartă titlul: Potesie de fala şi pre scurl 
amara nedrepiei morți a Prea cinstitutlui Costandin Canta- 
owzino, marelui Posieinic al Tárii- Româneşti gi începe, ca în 
threnogurila grecești, cu o încercare de a capta compătimiraa 
şi indignarea cititorilor pentru marea nedreptatea svår- 
gită: 


Timántule și cerimbe, staalele și (v, lună 

Podari aah și rudelor, vaseultaţi deprewi 
Impăraţii yi Priaţipit $i toată politia 

De la mare pân la mic, să vedeţi îstoriia, 

Pentru cm să vă mimibaţi dp marea atrimbitatea—.. 
Şi toata ticăloasa Țara această Rumânemcă 

Cu toate mănămirile împreuna să fălrasoă 

Pre Costandin Poetsínfow, pre Cantacoséetscul, 

Pra marele acela omu si prea injeleptull 


E 


Firul dramei ge încape dela Mihnea Vodă, e scârba pustie- 
tății ș, care a închia 16 boeri mari, și într'o noapte i-au omortt 
şi casele li-àu stins» şi care l-a silit pe Postelnio să pribe- 
gească, cu toată casa lui, în Moldova, ls frații säi, Acolo, «tn 
caga lor, şapte luni șezut-au, cu totul slàvitt +. In răstimp, 
Mihnea, grăimădind asupra lui la Constantinopol, pári de 
viclenie, căptuşite cu pungi de aur, Postelnicul este cerut 
cu mari amenințări de Sultan și Marele Vizir dela Domnul 
Moldovei. Neavând încotro, Postelnicul pleacă la drum, 
lăsându-și familia în Mohiova. A lat eu sins numai pe 
nepotul său de frate, pe Dumiiraşoa, care rămas orfen, + sărac, 
lipsit, nenorocit», din € mahala de la Fener (Fanart), toema de 
láng& mare, ze aciuiase tn casa Postelnicului, unde fusese pri- 
mit cu cinite. 

Autorul 46 oprește aci pentru a face portretul nepo- 
tului, care avea să joace un rol sinistru în uciderea unchiului. 
«Era deefr&nat şi Gr de rușina e, când & intrat In casa Poa- 
telnieulni, gi totuşi acesta îl iubea « ca pa un fiu » şi «să nevola 
cu învățături, ca să-l înveţe minte +. Siliridu-se să-l scoată 
la cinste s, a l-a eurtenit la Constantin Vodà şi l-a rânduit la 
cămara domnească, Dar aci şi-a dat in petic, căci « Arapul, 
cu spălatul nu poate să să albeascá v. « Necurăţii i curvării 
gi multe furtişaguri + l-au siit pe Domn să-l goneascá. Dar 
Postelnicul a intervenit, ti-au soos câpul dán moarte», ai 
íarás, ca pre un fecior, de pururea îl iubea ». 

“Cu acest nepot, Cantacuzino pleacă la drum gi, ajungând la 
T'arigrad, au intrat, noaptea, în casa Dragomanulul « Panalo- 
toc t, «care ajutor creştinilor pururea gà arăta +. «Ca la un 
bun prieten, la el au năzuit s. Acesta îl primeşte cu cuvinte 
da imbărbătare, 1] ţine ascuns în casa sa până domolegte mâniă 
Vizirului şi apoi îl prezintă Vizirului, Postelnicul izbutegte 2% 
câştige prietenia Turcului, care nu primește pungile Jui 
Mihnea, iar de la el mai puţintel, mai și de jumătatea. 
Mihnea Vodă este mazilit, lar Cpnat. Cantacuzino lzbutegta 
gà apeze în domnie pe Ghica Vodă, Dar acesta nu poate 
rămânea multă vreme pe scaunul țării, fiindcă, neputând 
plăti baraciul este mazilit. In acel timp, Constantin Postgl- 
nicul, aflându-se la Poartă şi-a dat toată truda ca să agexe 

în scaun, în tocul Domnului mazilit, pe fiul acestuia, pe 
Grigore, care însă avea să-i fie fatal: 
Ci pre Grigorie au pobtit, de i s'au dat domnia, 


Pre acesta ce l-au omorit, pentru prietenia. 
Aşa fac şi năpârcile mumâănile-și omoară. 


Că atunci el de ar hi lipsit, n'ar hi luat domnie, 
Nici tată-său mar hi scăpat atunci den puşcărie, 

Intraţi în ţară, Postelnicul a povátuit cu înțelepciune pe 
noul Domn până şi-a întemeiat bine domnia $i apoi sa 
retras la satele lui, unde «cu lunile gádea », căci «iubea pu- 
stiul ca si o turturea ». 


— Eu, zice, am bătrânit, ce mai voi eu în lume? 

Cà părticiaoa ce mi-au fost, eu mi-am luat din lume! 
Nu-mi trebuiaşte boerie, nici să fiu la Curte, 

Feciorii mei că vor sluji Domnului, la Curte. 

Eu să-mi păzesc bisearica și să mă pocăescu 

Si să-mi postescu sufletul, de moarte să gândescu! 


Intre acestea domnul pleacă cu oștile la Uivar (azi Ocna 
Mureşului). Nepotul Postelnicului, Dumitrașco Vistiernicul, 
rămas ispravnic al scaunului, cuprins de lăcomie, aruncă 
biruri si napăști pe bieţii creștini, trimițând bani nenumărați 
la Tarigrad. Bătrânul, cuprins de îngrijorare, se duce la el 
şi-l ia de scurt: 

— Bre, Dumitrașco, ce lucrezi? Bre strángeti mintea "n cap, 
Şi socotește cea de apoi ce-ţi va veni la cap! 


Că tu ştii fara aceasta, că multi ca tine-au pus, 
Şi Dumnezeu pre cei ce sânt răi la bine nu i-au dust... 


Dumitrașco, turburat, dându-și seama de calea cea rea 
pe care a apucat şi temându-se ca nu cumva slujitorii să se 
plângă Postelnicului şi acesta să vădească Domnului ce 
«a lucrat acest câine turbat» şi să-l lipsească de prilejul 
de a-și strânge avuţie, se hotărăște să se cotorosească de 
bătrân. El serie atunci Domnului că Postelnicul îi este vráj- 
maş, că nu lasă săracii să plătească dăjdiile și samănă svo- 
nul: «că?n locul lui Grigorie, pre Sárban au tăcut» Domn. 

Inspăimântă si pe Doamnă, stătuind-o să fugă la Turci 
dăcindea (dincolo), că « bătrânul Costandin» cu Rumânii s'au 
unit și au făcut răscoala». Doamna, crezându-l, serie soţului, 
Acesta se pornește cu urgie împotriva celor trei copii ai 
Postelnicului ce erau la oaste. Ii înfruntă; îi sudue; le vor- 
beste împotrivă, fáià nicio pricină. Acum apare în scenă 
-un personagiu nou: Caragea, grec tarigrádean, care ge făcuse 
« prieten şi fártat» cu Dumitrașco, ca « să mănânce pe bătrân ». 
Acesta viră, intrigi în oştire. « Altele zice către Domns, altele 


cătră fiii Postelnicului. Aduce mărturii false din oştire. Il aţâţă, 


pe Domn şi-l aduce de poruncește să-i scoată din boierie și să-i 
«trimeată pre la sate», Ceca ce urmează știm acum din cronici. 
Bătrânul iese înaintea Domnului si caută să-i potolească 
mânia. Totul e zadarnic. Ajuns la scaun, sare Dumitraşcu care 
atái& din nou pe Domn, siătuindu-t să omoare pe bătrân. 
Domnul trimete atunci, noaptea, un căpitan, care ridică fără, 
veste pe C. Cantacuzino într'un car şi-l duce la mânăstirea 
Snagov. Dumitrașco intervine din nou cu intrigi, spunând că 
feciorii Postelnicului vor să răscoale satele, ca să scape 
pe tatăl lor. Atunci Domnul, întărâtat, dă ordin căpita- 
nului, là mânăstire, ca de grabă «să-i facă pieire». Căpitanul 
porunceșie egumenului ca, «foarte de grabă», să se toace, 
deschide biserica și trezește din somn pe bătrân. Acesta își 
dă seama că nu este încă vremea utreniei, dar vede că bise- 
rica este deschisă, «vede făclii si lumânări, că toate erau 
aprinse », se închină, se roagă, e varsă lacrămi neîncestate », 
când i se spune: 


— Jupâne, mergi .mergi să te prícestuesti 
Cà viia(a ceasta putredă vei să o priimeneşti. 


Bătrânul se spovedeşte atunci la părintele duhovnic. 

« Toată noaptea stă la rugă, cu multă osârdie și dimineaţa 
s'au aflat la sfânta liturghie ». Isi ia iert ăciune dela toţi, se pri- 
cestueşte cu sfintele taine şi resemnat în fata morţii nu spune 
decât — Fie numele Domnului de acum blagoslovit. Esind 
din biserică și, intrând în casă, egumenul poruncește «să facă 
ospátu boiarului ca să-l mai îmbuneze », Dar Postelnicul se 
aşează la masă, după orânduială. «Nimic din obşte nau ieșit e, 
« dar din masă n'au luat nimic »: 

— Ce zice: — Eu am ospătat pâinea cea ingereascá 

Si páhár eu am primit să-mi dea viiatà cerească, 

Mâncat-am trupul lui Hristos, nu voiu altă mâncare, 

Și sângele lui am bâut, să nu aib insetare. 


Vriadnică iaste brana ceasta dă sațiu ca să-mi tie, 
Si altă mâncare nu pobtescu, măcar cum să fie. 


Aci, tocmai când era momentul culminant al tragediei: 
strangularea bătrânului de stâlpul trapezăriei, se încheie 
poema în singurul manuscris cunoscut până acum. Ritmul 
de 15 silabe, în care e scrisă, e greoiu în limba românească; 
versurile sunt uneori schioape, dar rima e bogată și variată, 
iar acţiunea bine înodată, cu momentele dramatice scoase 
ingenios în relief. In literatura noastră ea îşi are insem- 
nătate deosebită căci este începutul unui gen literar nou. 
care va fi bogat reprezintat în epoca următoare, a Fana- 
riotilor: cronica rimată. 


BIBLIOGRAFIE. Textul poemei se păstrează în Biblioteca Centrală din Blaj 
subt nr. 216, f. 104—113 şi a fost indicat de Șt, Manciulea în Cafalogul 
Bibliotecei Cenirale din Blaj, Blaj, 1939. Textul a fost tiparit de E mil Virtosu, 
O povestire inedită în versuri despre sfârș tul Postel uculuy. Constantin Cantacu tno, 
Bucuresti, 1940. Titlul poemei este: Po easie de pale şi pre scurt asupra nedreptei 
morți a prea cinstit: lui Costandin Ca lact ino n areln: Posieime al Țăru Rună 
mëtt, fà uti dă prea bun $ scun u r ab cal sat, fi semnare a dia oso gr a 
o ien alit, î Pariu se cu a sa cul ala, $ Să grec asta til, Şi acum re Ii nba 
ru tiz'ascii scoasă de Radul logoítul Greceanu, ft r ur! lo tä 
aseamene ca giroa rec a ri. Cu care înică $$ nevrednicá osteneald, ca în loc de plecată 
şi sterilă slufbà, md închin ditmneaei prea cinstitei jupâneasâi Stancăi Cantacu ino 
a acestuiag răbosat C (ostantin) C (antacudino) iubită ficà fiind şi maică prea lussi- 
malului şi prea creștinului stăpânului nostru Ioan Constasdin B (asarab) B (ránco- 
veanu), Voevod.. Leai 7243, mesija Fevruarie 4, Insă scoasi după tibar şi scrisă cu 
mâna de Dumitru Logofát sini Anastase Swfir)agiul, în zilele prea luminatului domn 
Io Grigorie Ghica Voevod, trecân? doi anji) dán domiia Mării Sale, la Paște. 

I, Bianu și Dan Simonescu, Bibliografia românească veche, vol. IV, p. 25 
nr. 32, aşează tipáritura românească între anii 1696 1699, Snagov. * 

VIEATA. Stoica Ludescu, cum semnează cl pretutindeni 
în acte, era logolătul familiei Cantacuzino, omul lo: de casă, 
a bătrâna slugă», cum însuşi semnează în unele acte $i se 
numeşte în cronică. Era cărturarul familici, care scria actele 
şi care poate a îndrumat în casa Postelnicului primii paşi 
către slovele chirilice ale copiilor. Testamentul din 1681 
al Doamnei Elina, soţia Postelnicului, prin care, înainte 
călătoria la Sfântul Mormânt, dispunea de averea ei după 
de moarte, este seris de el şi «Catastilul de toate satele 
și moşiile, rumânii, viile si ţiganii pe care le cumpă- 
rase încă mai dinainte pe vreame cânu au fost Măria Sa 
< Șerban Vodă > în cinste boiariu, cu ale Măriei Sale 
dirept câştig» este scris tot de el, e bătrâna slugă a cinsti- 
tei sale case». 

Ca om al casei, Stoica Ludescu, a avut de împărtăşit, 
cu stăpânii săi, suferințele pr;gonirilor şi bucuriile triumiului. 
In vara anului 1672, când Grigore Ghica, hotărît «să surpe 
casa + Postelnicului Constantin Cantacuzino, e a pus la opreală 
mare în turnul clopotniţei pe [iii Postelnicului — afară de 
Şerban, care se afla atunci în Turcia, împreună cu socrii lui 
Matei st Şerban, a trimes la ocnă mare ai pe Stoica Ludescu 
scare a fost slugă bătrână la casa răposatului Costandin 

Postelnicul ». Ludescu a stat închis doi ani fără două luni, 
până în Decemvrie 1874 când venind în domnie, cu stăruința 
lui Mihai Cantacuzino, Duca Vodă, a trimes de l-a pus în 
libertate. Şerban Cantacuzino, după ce a apucat scaunul 
domniei, recunoscător pentru devotamentul bătrânului logo- 
făt al familiei, i-a încredințat sarcina de judecător al scau- 
nului din Târgovişte. In această situaţie, Ludescu a ridicat 
din temelie, cu ajutorul Domnului, biserica din Ludesti, pe 
valea Potopului, lângă Târgovişte. In tinda bisericii, Virgil 
Drăghiceanu a descoperit, acum câţiva ani, mormântul în 
care se aflau osemintele soţiei lui Ludescu, cu două fiice 
ale lor. Cronicarul a mai avut un fiu, pe Costandin Căpita- 
nul. Acesta, se afla în 1874, când Duca Vodă a luat Domnia, 
la Țarigrad, împreună cu Cantacuzenii. Trimes de noul Domn 
cu cărţi împărăteşti, «ca să tie după obiceiu scaunul dom- 
nesc, a fost prins si pus în butuci, învinuit că «umbla cu 
minciuni». Curând însă boierii dumirindu-se că într'adevăr 
Duca a fost învestit cu domnia, fug spre munţi, tárind cu 
ei și pe Stoica. Dar Radu Năsturel, despártindu-se la Curtea 
de Argeş de tovarăşii săi, se întoarce cu Stoica în Bucu- 
reşti, la noul Domn, care dă poruncă să fie scos din ocnă 
tiul lui -BStoica. 

Acestea sunt ştirile pe cari le avem, până acum, despre 
Stoica Ludescu. După cum se vede, el a fost un cărturar 
mărunt, dela care cu greu va fi putut porni ideea îndrăz- 
neaţă de a da un corp complet al cronicelor Ţării Româ- 
nești. Indemnul pentru aceasta, logofătul La primit dela 
familia Cantacuzenilor, cari ţineau să reabiliteze memoria 
Postelnicului, dela Şerban Cantacuzino care avea interesul 
şi mai ales dela Stolnicul Const. Cantacuzino, care tocmai 
aduna materiale pentru o istorie a neamului, după cum se 
vede din corespondenţa lui cu Generalul conte Marsigli. Acesta 
se interesa de Radu Negru, de Tátari, de lista Domnilor din 
Țara Românească, de Şerban Basarab, de Brâncoveanu și 
mai ales de originea romană a neamului. Stolnicul răspunde: 
« Ceea ce dorește Signoria Voastră Prea Ilustrá, cu trecerea 
timpului şi cu mare trudă, aşa cum se poate, eu o fac în 
limba valahă, mai mult pentru a elucida analele acestei pro- 
vincii». E probabil chiar ca Stolnicul să fi dat o mână de 
ajutor la întocmirea compilației, căci logofătul Ludescu nu 
avea de unde cunoaşte și nici nu se vede a fi fost un adánc 
cunoscător de limbă grecească, în stare să utilizeze poemele 
greceşti, apărute cu câţiva ani mai înainte la Veneţia. 


I. COMPILATIA LUI STOICA LUDESCU. — Primind sar- 
cina de a aduna și de a copia vechile anale pământene — poate 
în vederea unei sinteze pe care avea de gând, după cum se 
vede, să o pregătească Stolnicul Const. Cantacuzino — Stoica 
Ludescu a început prin a copia la rând, in ordine cronolo- 
gică, cronicele scrise înaintea lui. In forma în care avem 
compilaţia, este greu de definit aceste izvoare. Dar de sigur 
cel mai vechiu, începând dela descălecat şi trecând repede 
peste primii voevozi avea ca sâmbure Vieaţa Patriarhului 
Nifon, împletită cu domnia lui Radu cel Mare, a urmaşilor 
săi şi mai ales a lui Neagoe Basarab. 

Primul izvor intrat în compilaţia lui Stoica Ludescu este 
deci acest vechiu corp de anale pământene, astăzi pierdut în 
forma lui primitivă. 

Compilatia lui Ludescu începe cu o vagă aluzie la descen- 
denţa neamului din Romanii cari au trecut apa Dunării 
şi au descălecat pe la Turnu-Severin şi pe apa Oltului. Trece 
apoi după aceasta legenda lui Negru-Vodă, « mare herteg pre 
Almaşiu gi Făgăraşiu ». Acesta coborindu-se de preste munţi 
« pre apa Dâmboviţei », «cu toată casa lui şi cu mulţime de 
noroade: Români, Papistaşi, Saşi şi tot feliul de oameni», 


a descălecat pe Argeş, unde şi-a pus scaunul domniei, făcând 
curţi de piatră şi case domneşti şi biserică mare şi frumoasă ». 
Noroadele lui s'au tins pe sub munţi, în jos, până la apele 
Dunării şi ale Siretului. « Atunce şi Basarabeştii, cu toată 
boierimea ce era mai înainte preste Olt, s'au sculat cu toţii 
de au venit la Radul Vodă Negru, închinându-se să fie supt 
porunca lui, şi numai el să fie Domn preste toţi ». Regretatul 
istoric D. Onciul a lămurit cum s'a format această legendă 
şi a scos la lumină sâmburele istoric din acest amestec de 
ficțiune gi de vagi reminiscenţe istorice. 

După legenda lui Radu Negru, Ludescu, copiind de sigur 
mai departe vechiul letopiset, ne dă, ca gi vechile anale 
moldoveneşti, o listă a Domnilor până la Radu cel Mare, 
cu anii de domnie şi uneori cu ctitoriile şi războaele lor. 
Date ceva mai bogate se găsesc la « Mircea Vodă Bătrânul» 
(Mircea cel Mare) şi la Vlad Tepes, unde se dă povestea 
cetăţii Poenari, zidită cu cetăţenii târgovişteni «care pe toti 
câţi au fost tineri cu nevestele lor şi cu fete mari, aşa cum 
au fost impodobiti în ziua Paştilor, pre toţi i-au dus... de 
au lucrat în cetate, până s'au spart toate hainele de pre ei ». 


II. VIEATA PATRIARHULUI NIFON. — Dela Radu cel 
Mare înainte, compilaţia lui Stoica Ludescu reproduce — dacă 
nu cumva această parte era deja cuprinsă în vechile anale 
pământene — un fragment din Vieata Patriarhului Nifon (v. 
despre ea mai sus, vol. I, p. 81—85), scrisă de Gavril, Protul 
Muntelui Athos, în care vieata sfântului se împletește cu istoria 
Tárii-Románesti sub domniile lui Radu cel Mare, Mihnea cel 
Rău, Vlad Vodă cel Tânăr şi Neagoe Basarab, a cărui domnie 
este înfăţişată într'o aureolă de apoteoză. 

După Neagoe Basarab, compilaţia trece în revistă dom- 
niile următoare, concentrând expunerea asupra luptelor fra- 
tricide dintre facțiunile boiereşti, în jurul scaunului domnesc. 
La, moartea lui Neagoe, se ridică în scaun fratele lui, Preda, 
ca să ţie domnia pentru nepotul său, Teodosie, fiul lui Neagoe, 
dar boierii buzoeni nu-l primesc, ci aleg ca Domn pe Radu 
Vodă Călugărul. Teodosie fuge, cu fraţii şi cu mama sa, 
doamna Despina, la Constantinopol, unde mai târziu a murit. 
In lupta care se dă la Târgovişte între Preda gi Radu, Preda 
cade în luptă. Mehmet bei, venit prea târziu în ajutorul lui 
Preda, izbegte pe Radu Vodă şi-l prinde viu. Intorcándu-se 
peste Dunăre, Mehmet bei, îngădue, la Nicopole, lui Bădica 
comisul — vărul lui Preda — să taie capul lui Radu 
Vodă. 

In aceste lupte sângeroase dintre partidele boiereşti era 
cât pe-aci ca tronul Tënt Româneşti să fie ocupat de un turc. 
Mehmet bei, văzând că tronul ţării a rămas vacant, a cerut 
Sultanului şi a obţinut domnia. Dar Stoica logofătul, care 
era capuchehaie la Constantinopol, a trimes veste în ţară 
«ca să ridice Domn, cum mai curând, pre Radul Vodă 
din Afumaţi, pentrucă piere tara de Turci ». Atunci, în acel 
ceas de primejdie, «s'au adunat boierii toţi şi mari şi mici 
şi toată curtea şi au ridicat Domn pre Radul Vodă din Afu- 
mal, ginerele lui Basarab Vodă » (Neagoe). Dar Radu Vodă 
are de susţinut lupte grele cu Turcii, intetiti de Mehmet, 
până când în cele din urmă este înlocuit cu Vladislav Vodă. Dar 
acesta n'a apucat să se instaleze bine în domnie, şi este rás- 
turnat de Pârvu Banul, pe care-l umilise. Radu dela Afu- 
mati se întoarce, de data aceasta cu învoirea 'Turcilor, însă 


„după 7 ani de domnie, este răsturnat de boierii răsvrătiţi, 


care-l prind la Râmnic şi-i taie capul şi lui şi fiului său Vintilă. 
Patimile se aprind din ce în ce mai mult. Chiar un egumen 
ca Paisie, ridicat din mănăstirea Argeşului pe tronul Țării 
Românești, este adus să-şi taie boierii. Luptele între partide 
se înverşunează. Capete de boieri mari din divanul domnesc 

cad rând pe rând sub toporul călăului; multe case boierești 
apucă drumul pribegiei peste munţi sau peste Dunăre, urzind 
intrigi la Constantinopol. Birurile pe ţară cresc necontenit: 
«oaie seacă », « nápaste », « gáleata de pâine, e goştina de 
oierit », dijma din cinci stupi unul. Astfel, din frământări, din 
sânge şi din suferinţe se ţese istoria Ţării-Româneşti până 
la Mihai Viteazul. Pe acest fundal întunecat al istoriei natio- 
nale apare ca un fulger luminos epopeea războinică a eroului 
dela Călugăreni. 


III. CRONICA LUI MIHAI VITEAZUL. — Pentru epoca 
domniei lui Mihai Viteazul, Stoica Ludescu reproduce o 
versiune a cronicei lui Tudosie Rudeanu, scrisă la curtea 
marelui Domn şi copiată în familia Buzeştilor. Nu ne oprim 
asupra ei, pentrucă am analizat-o pe larg, la locul cuvenit 
(vol. I, p. 85-88). 


IV. CRONICA LUI MATEI AL MIRELOR. — După 
moartea lui Mihai Viteazu, Ludescu încorporează în com- 
pilatia sa o cronică în versuri greceşti, alcătuită de Matei 
Mitropolitul Mirelor. Matei, născut în Pogoniana din Epir, 
după ce fusese protosinghel şi arhimandrit al Patriarhiei 
din Constantinopol, după ce colindase vreo 7 ani prin Moscova 
$i Lemberg, a venit în Tara Românească, unde a fost bine 
primit de urmaşul lui Mihai Viteazul, Radu Şerban Basarab, 
care i-a încredințat egumenia mănăstirii Dealu, din marginea 
Tàrgovigtei. In 1605, a fost hirotonisit ca Mitropolit al Mire- 
lor, o provincie în Asia Mică, ai cărei creştini trecuseră în 
parte la islamism. A preferat însă să păstreze numai titlul 
de Mitropolit şi să rămână mai departe egumen al mănă- 
stirii Dealul, unde îl găsim încă la 1620, când copia, «cu 
mâna tremurândă, necăjit de bătrâneţe», o Evanghelie. Pe 
timpul cât a fost egumen la Dealu, el a scris în versuri gre- 
cești o cronică: Istoria celor întâmplate în Tara- Românească 
dela Şerban Vodă până la Gavril- Vodă, cure domneşte acum, 
întocmită de prea sfinţitul Mitropolit al Mirelor chir Matei 
din Pogoniana şi închinată prea slăvitului boier chir Ioan 
Catargi. Acest Ioan Catargi era pe atunci Ban al Craiovei 
şi unul din cărturarii timpului, «om cu învăţătură şi cuno- 
ştinţe întinse şi frumoase » cum ne încredinţează vlădica. 
Cronica a fost, dată de autor unui prieten grec, aflător atunci 
în Tara-Románeascá, Pană Pepanos, care după aceea s'a 
stabilit în Veneţia, unde, mai târziu, a întâmpinat pe 
Stolnicul Constantin Cantacuzino, pentru a-l aşeza la studii 
în Padova. Pană Pepanos a publicat cronica lui Matei al 
Mirelor, la un loc cu poema lui Stavrinos despre Mihai Vitea- 
zul, într'o tipografie grecească din Veneţia, la 1638. Prin 
Stolnicul Constantin Cantacuzino — probabil — Stoica Lu- 
descu a avut la îndemână opera Mitropolitului grec din care, 
înlăturând dojanele, sfaturile, învăţăturile, toate efusiunile, 
morale care aburesc povestirea evenimentelor — o utilizează, 
uneori traducând verbal, de cele mai multe ori rezumând-o, 
Cu ajutorul lui Matei al Mirelor, Stoica Ludescu înoadă eve- 
nimentele petrecute in Tara-Románeascá dela moartea lui 
Mihai Viteazul până la Matei Basarab. Se înfăţişează astiel, 
într'o lumină simpatică, domnia lui Radu Şerban Basarab, 
socrul Postelnicului Constantin Cantacuzino, în slujba căruia 
se afla cronicarul, « Domn înţelept, bun şi milostiv, şi viteaz. 
Si pre toti streinii iubia, şi tara lui bine o ránduise». Se pome- 
nesc rásboaele lui victorioase cu Szekely Moise şi cu Gabor 
Bathory ; se trece apoi la Alexandru Ilias, la Gavrilă Movilă; 
la Radu Mihnea, domnul cărturar, iubitor de ordine şi cere- 
monial, cu educaţia încheiată în mănăstirea Iviron din 
muntele Athos şi în Veneţia; apoi la Alexandru Cuconul, şi la 
Leon Vodă 

V. OCRONICĂ A LUI MATEI BASARAB. — Domnia lui 
Matei Basarab, din compilaţia lui Ludescu, se reazimă pe o 
cronică ce are şi ea timbrul contemporaneitátii. Inválmágala ei 
frământările dela sfârşitul domniei lui Leon Vodă şi așezarea 
domniei lui Matei Basarab sunt notate precis: şi fuga lui 
Matei Basarab şi a boierilor care ţineau cu el în Ardeal, şi 
deputăţiile numeroase trimese de Leon Vodă ca să-i aducă 
înapoi, şi încercarea pribegilor de a se întoarce cu oști în ţară, 
şi trimesul lui Abaza Paşa, « popa Ignatie Sârbul din Nicopole, 
ca să vie să fie Domn, ţărei cu voia pașii», şi luptele care 
s'au dat, şi lista boierilor şi căpitanilor care au comandat 
oştile lui Matei Basarab şi a boierilor care au căzut în luptă. 
Aceeaşi precizie şi în ziarul de călătorie al Domnului la Con- 
stantinopol: plecarea din Bucureşti: Decemvrie 16 zile; intra- 
rea doamnei Elina în scaunul din București: «Marti, Decem- 
vrie 18 zile +; sosirea la Țarigrad: « Ghenarie în 5 »; sbuciumul 
dela Constantinopol pentru a împrăștia atmosfera pârilor 
aduse de Radu Leon; audiența la Sultan: 9 Februarie; pur- 
cederea din Constantinopol: 18 Februarie ; intrarea în scaunul 
din București: « Duminică, Martie 10 zile » — Oricât de bună 
memorie ar avea cineva, la distanţă de 2-3 decenii nu ar putea 
reconstitui aşa, de precis datele. Ele au fost notate de cineva 
care le-a văzut desfășurându-se subt ochii lui. Cine dintre 
contimporanii lui Matei Basarab, care a tăcut parte din suita 
lui la Constantinopol, a muiat pana în călimară ca să le 
păstreze posterităţii? Regretatul N. Iorga înclina a atribui 
cronica lui Udrigte Năsturel, învățatul cumnat al Domnului: 
«A-i atribui acest scurt letopiseţ,., nu ar fi, credem, prea 
riscant ». Dar după ingirarea ctitoriilor lui Matei Basarab, 
compilatorul Ludescu trecând la luptele cu Vasile Lupu—« Fă- 
cutu-s'au şi războaie în zilele lui » —, nu mai păstrează în 
cronica sa accentul contimporan. Războaele sunt povestite 
fără amănunte precise, aşa de sumar și de şters, încât nu mai 
avem impresia că au fost notate de cineva care ar fi luat 
parte la ele, sau măcar ar îi transcris știrile proaspete, aduse 
de cei ce se întorceau în triumf de pe câmpul de luptă. Nici 
măcar pacea care a stins pentru mai bine de 10 ani vrajba 
dintre cei doi domni,—când Vasile Lupu, în amintirea tatălui 
său, a zidit biserica Stela din Târgovişte, şi când Mitropolitul 
Varlaam, care a aşezat pacea, s'a întâlnit în cetatea de 
scaun cu Udrişte Năsturel — nici aceste date nu sunt amintite. 
Şi nici săborul de vládici şi de preoţi «a două ţări surori », 
eşit din întâlnirea acestor doi mari cărturari ai timpului şi în 
care s'a anatemizat Catechismul calvin, tipărit de Unguri 
pentru Românii din Transilvania. Nu mai vorbim de aducerea 
imprimeriilor în ţară. Este greu de crezut că un cărturar ca 
Udrişte Năsturel, dacă ar îi el autorul, ar îi trecut cu inima 
uşoară peste aceste evenimente. Afară numai dacă autorul 
compilației nu ar fi folosit isvorul decât partial, ceea ce nu este 
exclus. In schimb la ultima ciocnire a lui Vasile Lupu cu 
Matei Basarab, după intrarea în scenă a lui Gheorghe Stefan, 
cronica dobândeşte iarăşi timbrul contemporaneităţii. Datele 
sunt precise: « Domnul încălecă, cu toată curtea lui dela 
Târgovişte, Duminecá, Maiu 15 zile, iar când au fost Marti 
Maiu 17 zile, tábáritu-s'au la sat, la Finta, pe apa Ialomiţei ». 
Tabloul câmpului de luptă are mişcare şi vieaţă. Se reproduc 
cuvintele de îmbărbătare ale lui Matei Basarab către ostaşi. 
In toiul luptei Domnul este rănit «cu un glonţ, la piciorul 
stâng, din josul genunchiului +. Dar Dumnezeu dă către seară 
un nor ploios, care se năpusti asupra taberei moldoveneşti, 
«cum ar cura un râu prea iute», cu «picături groase şi vir- 
toase ca o piatră, unde-i lovia, ticăloşii, îndată cădea de pre 
cai jos gi se făcu în tabăra lor apă multă,cao baltă tinoasă. 
Si aga fiind, Muntenii se nápustesc asupra lor şi-i sfarâmă. 
Vasile Vodă, cu ginerele său Timuş şi cu puţini călări, de-abia 

au Bcăpat cu fuga, «trecând la Moldova pe la Galaţi, insă 
noroc au avut, căci au înoplut s. 

Tot astiel contimporane sunt si notele coup urmează 
despre rásconla seimnenilor, care a turburat ultimele zile alo 
înțeleptului Domn. Scena e povestită dramatic: « Mateiu 
Vodă, fiind rânit de războiul cáz&cese, zăcea în patul lui si 
nu putea să sc repause $i să-şi caute leacul ranei sale de 
necazul slujitorilor lui e. + Acestia se indrácirá de se nebu- 
nirá... gi-şi bătea joc de dânsul si in toate zilele sbiera in 
curtea lui $i lua tunurile de le scotea alară la câmp $i intra 
în casă unde zăcea, do-l pedepsia (chinuia), si se lăuda că ei 
au bătut războiul Cazacilor, eersindu-i să le dea câte trei 
lefi, iar de nu, vor sparge cámara și singuri îşi vor lua... Si 
zicea gh-si lase de-acum scaunul şi să se lucă călugăr, că au 
îmbătrânit » Intr'o zi, sc strâuseră cu toţii în curtea dom- 
nenscá să prindă pe doi boieri pe care-i bânulau că slăluese 
pe Domn să nu le dea lefi. Și, continuă cronica cu isbucniri 
de ură, care nu-şi are locul decât la cinevu cure nareazá pen- 
tru fapte contimporune: « ȘI asa, Hind ei turbuli ca nişte porci 
[ür' de nici 0 vușie, se suiră sus în casele domneşti și dederă 
năvală unde zăcea Domnul lor, căutând pre aceşti boiari, 
supt chpătăiul lui, supt paturi, prin poduri, prin câmări, 





prin lade, până-i găsiră si asia dinaintea lui, i-au luat, cât sa 
cutremura locul de groaza lor, dezbrăcându-i de haine, bå- 
tându-i nemilostiv până i-au scos afară la câmp şi acolo l-au 
omorit e, 

In răstimp Doamna Elina moare, îngropată cu mare cinste 
în biserica domnească din Târgovişte, Frâmântările provo- 
cate de rásvrálirea seimenilor însă nu se potolese. Intr'o zi, 
pe când Domnul vindecat la picior esise «la preumblare către 
Argeş, invártejindu-se de-acolo, doroban(ii şi seimenii i-au 
închis porţile şi i-au esit înainte la san[ul cel mare, cu toate 
tunurile, oprind pre Domnul lor, ca să nu mai între in cetate, 
zicând, că de-acum înainte nu le mai trebue să le mai [ie 
lor Domn, ci sau să iasă din (arh, sau să so călugărească, 
Deci aşa au $ezul cu lofi boiarii lui, obidit, din josul oraşu- 
lui, trei zile; şi nici pâine nu lăsa să-i aducă să mănânce din 
üverea lui si din toată cinstea domniei lui +. Numai după ce 
le-a !ágAduit să le dea bani din destul, l-au Msat să intre în 
cetate. 


VIL După mourtea lui Matei Basarab compilaţia lui 
Stoica Ludescu continuă cu ştiri care au un caracter COn- 
teniporan şi caro pot D, de data aceasta, chiar amintirile 


Neagoe Basirib „i Matei Bastrab, freso* din Mănăstirea Huez, ctitoria jul Brâncoveanu, 
Din Arhivi fotografica a Fundaţiei Regele Miha! 1). 

personale ale compilatorului. Zarva seimenilor, care a amă- 
rit ultimele zile ale lui Matei Basarab isbucneşte cu furie, în dom- 
mnia următoare a lui Constantin Şerban Basarab — cumnatul 
Postelnicului Cantacuzino — a cărui figură este prezintată în 
lumină frumoasă: «om bun şi înţelept şi blând... judecăţi drepte 
făcea... pre niminea nu obidia, ci cu blândeţe şi cu cuvinte 
dulci pre toti îi mángáia gi gândi să facă mult bine ţării 
şi se bucura toti şi mognenii gi streinii » Dar aceste intenţii 
nu putură fi aduse la îndeplinire. Domnul, sfátuindu-se cu 
boerii, făcu gregala de comunică căpeteniilor oştirii sale 
intenţia de a scoate pe seimenii sârbi din oştire. Căpeteniile 
încuscrite cu seimenii, le desvăluiră acestora planul Domnului, 
și cu toţii, infuriati, se răsvrătiră, asasinând boierii de frunte— 
între alţii pe visticrul George Carida, bunicul cronicarului 
Radu Popescu, şi pe Papa, fiul Predei Brâncoveanu, tatăl 
viitorului Domn. Apoi 8e năpustiră asupra bisericilor: « Căl- 
cară şi svintele biserici ale lui Dumnezeu, încă slujind preoții 
svânta liturghie, iar ei intra în biserici de-i scotea de păr 
afară, şi-i desbrăca de vesminte, si jefuia svintele biserici şi 
prestoalele, și lua potirele de au vărsat jos svántul sânge şi trup 
al Domnului nostru Isus Hristos... Svintele veştminte făcu- 
tu-le-au muerilor și fetelor contege; din procovete, fácut-au 
căiţe şi altiţe. Si vindea cărţile bisericii la târg ». De această 
năpaste n'a putut scapă ţara decât atunci când Domnul, 
împlinind un vechiu gând al lui Mateiu Basarab, a chemat 
în ajutor pe Gheorghe Stefan, Domnul Moldovei, si pe Gheor- 
ghe Racoți al Ardealului, și împreună cu aceştia, cu oastea 
ce-i rămăsese credincioasă, s'a învârtejit asupra rebelilor şi 
i-a nimicit, spânzurând la roată pe Hrizea Spătarul, pe care 
răsculații îl aleseseră Domn. Dar aceste turburári interne 
aduc mazilirea lui Constantin Basarab şi înlocuirea lui prin 
Mihnea. 


VIII. Dela Mihnea Vodă înainte, Stoica Ludescu, povestind 
evenimentele la care a fost martor şi părtaş — căci el era omul 
de casă al familiei Cantacuzino, impártágind cu ea vicisitu- 
dinile soartei — concentrează interesul asupra împrejurărilor 
care au pregătit asasinarea Postelnicului Constantin Canta- 
cuzino — eveniment care, prin turburările adânci pe care le-a 
avut în vieaţa ţării şi prin consecinţele lui îndepărtate, a intrat 
pe primul plan în istoria timpului. 

Domnul Mihnea-Vodă, care usurpase din domnie pe cumnatul 
Postelnicului, Constantin Basarab, scoase pe Cantacuzino din 
funcția de mare logofăt al curții şi-l sili să se retragă la moşia 
sa Filipești, din Prahova. Câteva luni mai târziu, după ce boierii 
destăinuiseră în Ardeal Paşei intențiile de trădare ale lui Mihnea, 
Domnul, înfuriat, trimise din Târgoviște, pe căpitanul Odor cu 
plăieşii Ialomiţei, să prinză pe Postelnicul Cantacuzino și pe 
ginerele său, Pană Filipescu Spătarul, pe care-i credea vicleni, 
şi să-i omoare. Aceștia, prinzând de veste, fugiră prin munţii 
Prahovei, fugáriti din urmă de trimisii Domnului. Dela Brașov, 
unde scăpaseră, ei trecură în Moldova, la frații Postelnicului, 
şi de acolo Postelnicul plecă la Constantinopol, unde fusese chemat 
de Poartă, spre a se desvinováti de învinuirile aduse de Mihnea 
Vodă. Acolo, C. Cantacuzino se apără aga de bine, încât prigoni- 
torul, Mihnea Vodă, se vede silit să fugă în Ardeal, în timp ce 
el — Postelnicul — se întoarce în țară la numirea noului Domn, 
Gheorghe Ghica. 

După domnia de un an a lui Gheorghe Ghica, urmează fiul 
acestuia, Grigore Gheorghe Ghica, sub care Postelnicul se 
credea asigurat, deoarece, ca recunoştinţă din partea tânărului 
Domn, pentru sprijinul dat la obținerea tronului, primise dela 
acesta legământ scris, prin care i se garanta liniştea vieţii. Dar 
această prietenie fu de scurtă durată. In curând, avea să se 
abată asupra bătrânului sfetnic, nápasta. 


Drama începe să se desfășoare pe câmpurile de luptă, dincolo 
de hotarele țării. Grigore Vodă se afla în tabăra turcească, 
împreună cu Tătarii şi Moldovenii. In lagărul muntean, se afla 
si Constantin Stolnicul— pe atunci un copil de vreo 15 ani 
— care îndeplinea pe lângă Domn sarcina de postelnic, alături 
de cei doi frati ai săi mai mari, Drăghici şi Şerban Logofătul. 

După încheierea campaniei, se răspândește în tabăra mun- 
teană svonul că Şerban Logofătul cu frații săi şi alți boieri 
prieteni, ar fi încercat să, îndemne pe căpitani şi slujitori ca să 
pârască vizirului pe Grigore Vodă de trădare față de Poartă, 
pentru ca, în cele din urmă, să ceară Domn pe Şerban Logofătul. 
Svonul, trecând din gură în gură, intră în urechile Domnului, 
care la început nu suflă un cuvânt, dar dupăce-și ia ziua bună, 
dela vizir si se desparte de oștirea turcească, conăcind într'un 
loc, la amiază, poruncește vătafului de aprozi să aresteze pe 
frații Cantacuzino si pe ceilalți boieri, care umblaseră cu vicleșug. 
In acelaşi timp, si din țară sosise Domnului ştiri dela Doamna, 
şi dela caimacamii lăsaţi de el în Bucureşti, dela Stroe Vornicul 
Leordeanu si dela Dumitrașco Cantacuzino, că tatăl Cantacu- 
zinilor se laudă că «el a popit pe Grigore Vodă şi el îl va des- 
popi », că trimite oamenii lui «pre marginea turcească, hulind 
numele Domnului de rău si hain», că záticnegte oamenii ţării 
şi nu-i lasă să dea dajdiile împărăteşti. 

Fără să bănuiască nimic din aceste intrigi, bătrânul Postelnic, 
aflând ştirea cá fiii săi au căzut in năpaste, iese întru întâmpi- 
narea Domnului la Craiova, dar Grigore Ghica îi arată dela 
început «o față foarte posomorită »; îi vorbește cu aluzii intepá- 
toare — « îi vorbia cam aláturea cu calea », zice cronicarul — şi, 
în cele din urmă, se plânge de copiii Postelnicului că sunt răi 
şi vicleni. 

Venind la scaunul de domnie, Ghica, punând în libertate pe 
ceilalți boieri arestaţi, taie la nas de-o parte pe Şerban Vodă », 
pentrucă — zice cronica —se numea a fi Domn». In acelaşi 
timp, trimite, în toiul nopții, dorobanţi să ridice pe bătrânul 
Postelnic din asternut si să-l ducă în mănăstirea Snagovului, 
de lângă Bucureşti. 

Era în pragul sărbătorilor de Crăciun ale anului 1663, în 
noaptea de Sâmbătă spre Duminică, 20 Decemvrie. Cronica 
scrisă de Stoica Ludescu, «bătrâna slugă a Cantacuzenilor s», 
ne spune cum Postelnicul, cu presimtirea morții apropiate, a 
stat a doua zi «la dumnezeiască rugă tot în genunchi la sfintele 
icoane » și s'a precestuit cu trupul și cu sângele Mântuitorului. 
Sorocul zilelor lui era încheiat. Seara, pe vremea cinei, gelatii 
lui Vodă îl duc în sala trapezăriei şi acolo, legându-l de stâlpul 
cel mare, l-au sugrumat, 

Năpasta împotriva Cantacuzenilor nu se sfârşi cu moartea 
Postelnicului. După mazilirea lui Grigoraşco Vodă, Drăghici 
Spătarul Cantacuzino, trimes înainte la Constantinopol, 
ca să așeze, prin legăturile lui acolo, domnia lui Radu, fiul lui 
Leon, este suprimat de Greci — explică Ludescu — « căci nu-i 
lăsa de tot în voia lor să mănânce şi să prade ţara, iar ei, ca 
niște draci, înțelegând, mai rea pismă puserá şi otrávirá pre 
ticălosul Drăghici Spatariul, omorindu-l acolo în Țarigrad s. 
După răsturnarea lui Radu-Vodă, care, întețit de Stroe 
Leurdeanu și de Greci, pusese la cale uciderea boierilor — 
fireşte în cap cu Cantacuzenii — € sus în casele domneşti » — 
urmează o scurtă epocă de înseninare. Prin stăruinţele boe- 
rilor, fu ales Domn sun boiariu, anume Antonie Vornicul, den 
sat den Popeşti, den judeţul Praovei». 

Domnia lui Antonie Vodă este înfăţişată cu simpatie, —o 
domnie de împăcare a urilor deslántuite şi de reabilitare, a 
memoriei Postelnicului. Intrat în scaun în Săptămâna Pati- 
milor, Antonie Vodă, în « Duminica Svintelor Paști, fiind 
toti înaintea bisericii... făcut-au mare jurământ împreună 
cu toti boiarii, câte unul câte unul, fiegtecare puindu-şi mâi- 

nele pre svânta Evanghelie, jurând pre puternicul svântul 
nume al Domnului Dumnezeului nostru Iisus Hristos, cum 
vor sluji Domnu-sáu, lui Antonie Vodă, cu dreptate, și cum 
să lipsească pisma ei mozaviria gi hicleşugul din mijlocul lor; 
numai de acum înainte să locuiască toti într'o adevărată 
dragoste, ca niște adevăraţi cregtini...». Si «istovind jură- 
mântul, toţi au iscălit cu mâinile lor la izvodul jurămân- 
tului ». 

In timpul acestui Domn, «care făcea judecăţi drepte şi 
căuta de rândul ţării gi al săracilor », fiii Postelnicului Can- 
tacuzino gi mama lor, « jupâneasa Elina Postelniceasas, s'au 
prezintat în divanul domnesc, acuzând pe Stroe Vornicul 
Leurdeanu că a pricinuit moartea pe nedrept a Postelnicului. 
Stroe tăgăduește: «nu este el cu nimic vinovat de sângele 
acelui creștin... vrând —adaogă Ludescu — să se ascunzá 
ca Cain de sângele frăţine-său, lui Avel ». Pârâşii scot atunci 
3 rávage «scrise cu mâna lui cătră un hot asemenea cu el, 
Costandin Paharnicul Verzariul... ca să facă lui Costandin 
Postelnicul moarte, iar într'alt chip nu », care «sau citit in 
divanul cel mare şi le-au văzut singur Stroie Vornicul şi n'au 
mai putut prinde bâha, că erau scrise de mâna lui ». Domnul 
cu Mitropolitul Teodosie şi amândoi episcopii, cercetând 
Pravila, osândesc pe vinovat la moarte. Atunci Doamna 
Elina şi copiii ei se roagă de Domn să-l ierte de moarte, 
trimiţindu-l mai bine la călugărie. Antonie Vodă poruncește 
să-l scoată afară din divan, «cu rávagele lui cele de vânzare, 
de se arătară tuturor noroadelor, ca să-l știe toţi că s'au ase- 
mănat cu Iuda şi l-au ivit Dumnezeu ca pre Cain *. Apoi 
l-au dus la mănăstirea Snagov, unde l-au călugărit, puindu-i 
numele, în monahism, de Silvestru. 

Condamnarea lui Stroe Leurdeanu turburá din nou vieata 
publică a Tárii-Románesti. Adversarii Cantacuzenilor alcá- 
tuesc «o ceată spurcată », care « noaptea se strângea la casa 
lui George Vornicul Băleanu » şi «uneltia pieirea lor. Can- 
tacuzenii se plâng Domnului. Antonie Vodă, aducând plân- 
gerea lor în divan și negăsind în sarcina lor nicio vină, scoate 
din dregătorii boierii uneltitori şi le poruncește să « meargă la 
țară, să geazá la casele lor ». Aceasta indárjegte şi mai mult 
partida Bălenilor, care nu se lasă până nu provoacă mazilirea, 
lui Antonie Vodă şi readucerea în domnie a lui Grigoragco 
Ghica. Cu acesta, începe o eră nouă de prigoniri împotriva 
Cantacuzenilor. Călugărul Silvestru, aflând de întoarcerea 
lui Grigoraşco, îşi leapădă rasa de monah şi aleargă la Odrii, 
ca să se închine Domnului. Apoi se însoțește din nou cu 
ceilalţi boieri gi cu Grecii şi pornesc lupta împotriva adversa- 
rilor. « Multe case au pustiit, că toată pisma lor era mai vârtos 
ca să surpe casa răposatului Costandin Postelnicul, că nu se 
sătura de sângele lui, ci şi acum tare se nevoia ca să omoare 
şi pre feciorii lui», se văicărește Ludescu. Așteptau să se 
întoarcă în ţară Şerban Cantacuzino dela Țarigrad, ca să 
pună mâna pe toţi, dar acela, ingtiintat in drum de maică-sa, 
despre cele ce se urzeau în ţară, se întoarce înapoi. Adversarii, 
văzând că le-a scăpat Şerban, «fac svat dráceso »; « pun la 
opreală mare în turnul clopotniţei » pe ceilalţi frati gi trimet 
la ocnă rudele apropiate gi devotaţii, între care gi « pre Stoica 
Logofătul Ludescul, care au fost slugă bătrână la casa răpo- 
satului Costandin Postelnicul ». Domnul plecând cu oastea, 
ispravnicii lăsaţi de el — Gh. Băleanu, Stroe Leurdeanu şi 
Hrizea Vistiernicul —scot din turn pe frații Cantacuzino 
«și-i ducea afară din cetate, înaintea temniţei, de-i bătea în 
toate zilele pre talpele picioarelor şi-i spânzura de mâini cu 
sfoară şi-i muncia în tot felul ». Dar Şerban — cel scăpat — 
care veghea dela Țarigrad asupra fraților săi, izbutegte să 
trimeată în ţară un capegi-baga, cu poruncă împărătească. 
Turcul, fără veste, intră în casele domneşti ; ceru să i se predea 

boierii arestaţi şi astfel îi scăpă din mâinile dușmanilor lor 
în care intrase € covăseala dracului ». Nici în domnia urmă- 
toare, a lui Duca-Vodă, Cantacuzinii nu sunt liniștiți. Din 
nou arestaţi, din nou scápati, si toate aceste prigoniri ale lor 
nu se sfârșesc decât cu urcarea in scaun a lui Şerban Can- 
tacuzino. Domnia lui Şerban Cantacuzino este înfăţişată în 
lumină simpatică. Cronicarul nu ştie nimic de răzbunările 
sângeroase împotriva adversarilor, cu care Şerban şi-a inau- 
gurat domnia. El începe prin a arăta dificultăţile domniei: 
« Tara, fiind spartă şi răsipită pentru multe nevoi şi greutăţi 
ce au fost împresurată încă din zilele altor Domni», «nu 
putu nici într'un chip să o îndirepteze», mai ales că-l împre- 
surase Turcii cu dări de bani şi cu «zaharéle ». El povestește 
apoi participarea ţării la luptele Turcilor dela Viena, dela 
Buda, dela Seghedin. Inseamnă pe larg călătoria Doamnei 
Elina, întovărăşită de fiul ei Mihai Vel Spătar, la Sfântul 
Mormânt; pomenește moartea şi înmormântarea ei la Măr- 
gineni, în < gropniţa ce este în tinda bisericii din dreapta, 
alăturea cu gropnifa soţului ei», şi încheie cu un act de ade- 
vărată clementá al Domnului: căsătorirea fiicei sale, Ale- 
xandra, după Gligoraşco Postelnicul, feciorul lui Ivașco 
Báleanul, fost mare logoiăt. «O mare minune au făcut acel 
Şerban Vodă cu ginere-său Gligoragco. Că tatăl lui Ivaşco 
și moșiu-său Gheorghe din Băleni, fost-au mari vrăjmași 
asupra lui Şerban Vodă şi a toată casa părinţilor lui ». La 
venirea lui Şerban Vodă, Ivașco si fiul său fugiseră în Mol- 
dova. Ivagco au murit în pribegie, Gligoragco s'a tras în 
Ardeal. «Infelegánd de bun sfat şi înţelepciunea acestui 
cocon, Gligoragco Postelnicul, îndată au trimes de l-au adus 
împreună cu maica lui aici, în ţară, şi către aceia n'a mai 
pomenit vrăjmășia lor cea dintăiu, ci cu inimă curată l-au 
iertat şi l-au făcut lui ginere... Si s'au mirat gi mari și mici 
de acest lucru ce au făcut Şerban Vodă». La flăcările unui 
nou războiu, încins între Turci și Austriaci, în care generalul 
austriac, Veterani, pătruns în ţară pe la Turnu-Severin, 
este întors înapoi prin solia plină de tact a lui Constantin 
Brâncoveanu, Se încheie compilaţia lui Stoica Ludescu. 


Compilaţia lui Stoica Ludescu, este cusută, după cum se 
vede, din părţi inegale ca întindere, ca valoare istorică si 
formă literară: unele epoci reduse la câteva date seci și acelea 
nesigure, altele expuse pe larg cu detalii preţioase pentru 
istoricul care nu se mărginește la schema faptelor principale 
privitoare la transformările urmate în structura unei societăţi, 
ci caută să prindă și culoarea particulară a timpului. Ca izvor 
istoric, Ludescu trebueşte utilizat cu grijă. El este « bătrâna 
slugă a Cantacuzenilor », care resfrânge în scrisul său sen- 
timentele și resentimentele familiei de care-și legase vieata 
și pentru care suferise doi ani de ocnă. Mihnea Vodă, cel care a 
deslántuit prigoana împotriva Cantacuzenilor, este înfățișat 
ca fiind « de neamul lui, grec cámátariu. Tată-său l-au chemat 
Iane Surdul, iar pre dânsul l-au chemat din botez, Franti. Deci 
isvodindu-se de mic a urma lui Ismail, feciorul Agariei, 
tugit-au dela părinţii lui de s'au dus la Țarigrad și s'au curte- 
nit la Kinan-Paşa, zicând că este fecior Radului Vodă, nepot 
Mihnii Vodă». Dispreţul gi ura lui împotriva lui Mihnea se vede 
des în cursul naraţiunii. Acesta « îmbrăca pe dorobanţi tot cu 
haine spahiceşti şi nădăjduia în ei, ca Irod împăratul în Irodiada, 
când tăia capul Svântului Ioan Botezătoriul pentru dragostea, 
ei; deci cât folos au avut Irod de dânsa, atîta au avut Mihnea 
de ei ». Asasinarea Postelnicului, e înfățișată ca o cursă a Dia- 
volului, « pismaşul neamului omenesc ». « Diavolul găsi două 
vase rele, unul românesc, altul grecesc, vel Vistiariu Tarigrá- 
deanul ». La moartea Postelnicului el izbucneşte — influenţa 
poemei pe care am analizat-o mai sus (p. 232—233) — într'un 

adevărat threnos: « O, diavole, răul pismaşiu neamului ome- 
nesc, cum prilestigi (amăgiși) pre Grigorie Vodă de omori pre 
Costandin fâră judecată, fără vină nimică? Iară tara toată 
plângă pre Costandin Pogtelnicul, că au pierdut un stâlp mare, 
carele au sprijinit toate nevoile ţărei. Plângu-l şi săracii că 
și-au pierdut mila. Plângu-l care au avut do là el multă cău- 
tare, plângu-l și păgânii gi creștinii și toate ţările care l-au 
știut gi nu l-au știut, ci numai de numele lui au auzit pentru 
multă înţelepciune și bunătate ce făcea în toate părțile...» 

Iată acum, cum sunt întăţișaţi, prin contrast, boerii ame- 
Btecaji în complotul urzit împotriva Postelnicului. Mai întâi 
Costandin, fiul Radului Armagul Vărzariul: «cum nu se 
poate face din mărăcine struguri, şi din rug smochine, aşa 
nu ge poate face din neamul rău bun; ci din varza cea, rea 
ce-i zic morococean, au egit fiu-său şi mai morococean... 
Sămânţa acestor nelegiuiti gi îndrăciţi ear cádea, ce ar fi 
parte bărbătească, sä se scopeascá, ca să nu mai răsară muştar 
și ardeiu, ci să se topească si så Be canonească ». 

Iată pe tatăl lui Costandin Vărzarul: ¢ Radul Armagul era 
de moşie Român. Și tată-său era grădinar de verze ia Plo- 
ești, pentru aceia numele lui s'au poreclit de i-au zis: Vär- 
zariul. O rea sămânță au fost, că nu s'au făcut varză bună, 
ci de nimic au răsărit fiul dracului s. 

Urs gau simpatia lui îmbracă adesea forme biblice. Bătrânul 
logofăt găsește necontenit, pentru oamenii şi faptele pe care 
le povestește, paraiele în textele biblice. Grigoraşco Vodă 
s'a căit de moartea Postelnicului, «cum s'a căit, pentru 
moartea Domnului nostru Iisus Hristos, şi Iudas». Stroe 
Leurdeanu, Gr. Băleanu și Hrizea Vistierul, care au închis 
pe frații Cantacuzino şi-i chinuiau, «e asemáná cu Maximian 
și Diocletian, muncitorii creștinilor si cu gpurcatul Arie ». Pre 
Şerban Cantacuzino «l-a scos Dumnezeu din calea pierzárii gi 
l-a îndreptat pre calea mântuirii, precum au îndreptat și pre 
cei trei filosofi care i-au trimes Irod să ispiteaacă de naşterea 
lui Hristos s. Câteodată logotătul încearcă pe aceste teme 
de paralele biblice să scoată efecte retorice, ca atunci când 
ne povestește că seimenii « pârîră pre Domnul care era Con- 
stantin Şerban Basarab, cumnatul Postelnicului lor, la păgânii 
care niciodată nu pohtesc binele creștinilor. Iuda pâri pre 
Domnul nostru Iisus Hristos la păgânii Ovrei: cum că el 
ge laudă că este fiiul lui Dumnezeu, iar dorobantii pârtră pre 
Domnu-seu la păgânii Turci. Iuda vându pre Hristos în 30 
de talanti, iar ei se vândură robi Turcilor în toată vieaţa lor. 
Ovreii deaderă acel chelciug pre un sat a fi de îngroparea 
Btreinilor, iar ei singuri ge deaderă mâncare câinilor, Iuda 
Be deade singur spânzurării, iar ei singuri ge deaderă inecárii, 
că B'au înecat cu totul. O nebunie nespusá.. .*. 

Acest fel de citate și de paralelisme biblice, de invective 
şi imprecaţii, care so întreţes prea des în partea final a cro- 
nicei, fac să lâncezească interesul pe care-l trezesc liniile 
simple ale evenimentelor în încordarea lor dramatică. Arti- 
ficiile retorice ale bătrânului cronicar par azi naive și vetuste. 
Indignarea şi ura nu trezesc în sufletul lui, alimentat mai mult 
cu lecturi biblice și hagiografice, ecouri atât de largi gi de 
puternice, încât să se cristalizeze în forme literare, care să 
poată trăi dincolo de lumea şi de epoca lui. 

Cronicarul cantacuzinesc stă astfel cu mult în urma cro- 
nicarilor moldoveni, și prin lipsa de obiectivitate şi prin darul 
formei literare, dar el are meritul de a ne fi păstrat, în com- 
pilatia 82, cele mai vechi anale ale Tárii-Románesti gi de a fi 
înodat povestirea evenimentelor de la descălecat până în 
vremea Ba. 

Compilaţia lui Stoica Ludescu a ajuns si la cunoștința ad- 
versarilor și era firesc ca acestora să nu le convină a fi înfă- 
figati contimporanilor si viitorimei în lumina de blesteme în 
care îi înfățișase istoricul cantacuzinesc. Cel mai cărturar dintre 
ei, Radu Popescu, om cu cultură largă si cu talent literar, 
fiul Visternicului Hrizea, care pierise ucis în chinuri de Şerban 
Cantacuzino, a apucat pana ca să întocmească o altă compi- 
latie pe un plan nou și ca să povestească lupta dintre ai săi 
și dintre Cantacuzeni, in lumina care le era prielnică, 


VIEATA. Radu Popescu are o vieatá plină de peripeții drama- 
tice, cu trăsături de adevărat roman: sguduită în tinerețe de tra- 
gedii familiare, de neașteptate întorsături ale soartei, care fac 
din fiul unuia din cei mai bogaţi și mai puternici oameni ai 
Țării Românești, un boier scăpătat, pentru ca apoi să-l ridice 
pe treapta cea mai înaltă a ierarhiei boiereşti, și în cele din 
urmă, să-l aducă a-și închina zilele în chiliile unei mănăstiri. 

Era fiul lui Hrizea Vistierul, din satul Popeşti al județului 
Ilfov. Bunicul său, Gheorghe Carida — nume ce trădează o 
origine grecească — fusese vistier pe vremea lui Radu Leon si 
a lui Matei Basarab și a fost ucis în răscoala seimenilor din 1655, 
când i s'a jefuit și toată casa. Tatăl cronicarului — Hrizea — a 
luat în căsătorie pe Maria, fiica Marelui Ban Gheorghe Bă- 
leanu, căpetenia partidei de boieri care duceau lupta înverșu- 
nată împotriva Cantacuzinilor, 

In încăierarea dintre cele două partide boierești, în care a 
căzut victimă Postelnicul Constantin Cantacuzino, Hrizea a 
jucat un rol de frunte. După moartea Postelnicului, el era în 
capub partidei boierești, care ducea mai departe lupta contra 
Cantacuzinilor. 

Pe timpul lui Duca Vodă, când Domnul, din porunca Tur- 
cilor, pornise cu oștirea în ajutorul trupelor turcești, împotriva, 
cetăţii Cehrinul, rămân în ţară ca ispravnici de scaun, între 
alții, Hrizea Vistiernicul și Logofătul Șerban Cantacuzino, fiul 
Postelnicului, cu misiunea, specială de a supraveghea ridicarea, 
unor ziduri la curtea domnească. In acele împrejurări, Şerban 
Cantacuzino, care intrase în legături de dragoste cu Doamna, 

și-ar fi dat gândul pe față: «bune case de Domn tânăr». De 
fapt, el umbla încă de atunci după domnia țării, îndemnat între 
altele şi de faptul cá in Constantinopol fusese numit Vizir un 
bun prieten al său, Cara Mustafa, In aceste imprejurări, vine în 
București un ciohodar din Constantinopol, cu vești pentru Şerban 
Cantacuzino. Intâmplarea face ca să iasă în calea Turcului, care 
căuta pe Şerban, Hrizea și-i spune trimisului că el este Canta- 
cuzino. Astfel scrisoarea și destáinuirile ciohodarului sunt aflate 
de Hrizea, care le comunică Domnului Duca Vodă. Șerban 
Cantacuzino, înștiințat de cele întâmplate prin Doamna lui 
Duca Vodă, Anastasia, fuge peste graniță şi, curând după 
aceasta, isbutește să capete la Constantinopol, domnia Țării- 
Româneşti. 

Șerban Cantacuzino, nevoit să mai rămână câteva zile pe 
țărmurile Bosforului, ca să-și consolideze domnia, trimite prin 
nepotul său Brâncoveanu, poruncă la București, ca să se așeze 
în scaunul domnesc ca locfiitori ai săi — caimacami, cum se 
zicea pe atunci — Badea Vomicul Bălăceanu și Hrizea Vis- 
tierul, Dar această cinste deosebită, pe care Șerban Vodă o aducea 
celui ce făcuse parte din tabăra care pusese la cale pieirea tatălui 
său, nu era pornită din sentimente sincere, 

In 1680, pe la sfârşitul lui Februarie, Hrizea este închis din 
porunca Domnului, sub învinuirea că ar fi mâncat banii țării, 
Boierii însărcinați cu cercetarea cazului, stabilesc însă că Hrizea 
cheltuise dela el pentru ţară, 30.000 de taleri, Abia scăpat de 
această acuzare, o altă năpastă cade pe capul lui. Domnul îl 
invinueste că zahareaua — adică proviziunile — procurate oștirii 
turceşti, care înconjurase Camenița, fusese rea. O cronică ano- 

nimă, care ne relatează acestea, adaopă aci că «ori bună, 
ori rea de au fost, o dedese boiarii si rudele lui, iar el numai 
Hrizei Vistier îi găsea vină ». Din porunca Domnului, i s'a cerut 
pentru această vină, 41.000 de taleri. Neavând incotro, neno- 
rocitul Vistier a trebuit să-și vândă satele, moşiile si țiganii, 
si pe deasupra să se împrumute, ca să achite suma cerută. După 
plată, Hrizea este scos din temniță, dar în curând este inchis 
din nou şi muncit în chinuri din ce în ce mai grele, până cei 
se scoate un ochiu. Un misionar catolic, călugărul itahan Dei 
Monte, care fusese trimis în Tara Românească de scaunul papal, 
ca să facă un raport asupra situațiunii țării, ne spune că Domnul 
din iatacul său auzia vaieteie şi chinurile nenorocitului boier, 
care se sbătea în dureri, jos în beciu, strigând: « Doamne, ești 
crud și nebun de-mi chinuiesti trupul? Cine-ti va mai crede tie? 
Dam slujit cu credință şi numai în acest an ţi-am numărat 
din țară 2.800 pungi, pe care le-ai luat si nu știu cui le-ai dat ». 
Del Monte adaogă la acestea că Domnul, înfuriat, a poruncit 
atunci ca Vistierul să fie tras în țeapă. 

Pe urma lui Hrizea rămân, cu totul sárácifi, jupáneasa şi 
copiii, Si totuși, setea de răzbunare a Domnului nu s'a. potolit, 
căci cere familiei bani si pune slujitori să-i păzească ziua și 
noaptea si să le urmărească toate mișcările. Văzându-se necon- 
tenit hártuiti si aflând dela unii și dela alții că Domnul e hotărit 
să-i piardă, «au luat — cum zice cronica în graiul ei bătrânesc 
— pe Dumnezeu într'ajutor » $i, strecurându-se printre paznicii 
care pândeau în jurul casei, isbutesc să încalece de cu seară și, 
gonind pe drumul Giurgiului, pe la miezul nopții, au trecut 
Dunărea în Tara Turceascá. 

Șerban, aflând a doua zi de fuga lor, a trimis în toate părțile 
căpitani și slujitori ca să-i prindă și să-i omoare unde i-or ajunge. 
Era însă prea târziu, Cu toate promisiunile de bani făcute pașilor 
şi cadiilor din cetățile dunărene, fugarii ajung la Adrianopol, de 
acolo la Țarigrad si, în sfârşit, după o oarecare vreme, se oplosesc 
în Moldova, la curtea lui Duca Vodă, unde se întâlnesc cu cei- 
lalți boieri pribegiți acolo, de frica lui Șerban Vodă. 

Pe la începutul lui 1687, adică în ultimul an al domniei lui 
Șerban Vodă, Radu Popescu — fiul Vistierului ucis— și ai săi, 
se intorc cu cea mai mare parte a pribegilor, la vetrele lor. Erau 
însă — cum se va vedea îndată —cu totul scápátati, 

La inceputul domniei lui Brâncoveanu, Radu Popescu este 
prețuit pentru cultura lui şi trimis în misiuni diplomatice, 

In acele timpuri, Aga Constantin Bălăceanu, care fusese 
încredințat cu solie la Viena, de către Şerban Cantacuzino, 
aflând de moartea socrului său, s'a oprit la Brașov și a început 
să uneltească împotriva noului Domn, Brâncoveanu, pe lângă 
generalul Heissler, comandantul armatelor imperiale. După 
stáruintele lui Bălăceanu, Heissler se pregătea chiar să intre cu 
ostirile în țară. Brâncoveanu însă, care se străduia ca fara să 
nu devină teatrul războiului dintre creștini si Turci, trimisese 
o solie pe lângă Bălăceanu şi pe lângă comandantul general, dar 
solii lui Brâncoveanu găsesc pe Heissler turburat si mânios, ca 
«un urs împuşcat, spune o cronică anonimă contimporană, 
și «nici cum nu se apropia de vorba lui, că nu se uita la vorbele 
lor, ci la cuvintele Bălăceanului v. 

Solii se întorc fără nicio ispravă, dar Brâncoveanu, gândin- 
du-se la jaful și pustiirea ce s'ar întinde în țară, când impotriva 
armatelor germane s'ar uni ostirile turceşti şi tătărești, trimite 
din nou, de data aceasta, pe Radu Popescu, «fiind — după 
cum ne încredințează cronica — învățat în limba latinească v». 
Și pentru a îmblânzi mânia. generalului, Radu Logofătul aducea 
ca dar din partea Domnului, pe lângă o sumă de bani, și o mie 
de boi pentru nevoile oștirii. Cronica contemporană ne-a con- 
semnat toate amănuntele întrevederii cu generalul austriac şi 
discuția urmată între ei, asupra căreia, pentru savoarea lucrului 
și pitorescul vremei, ne oprim puțin. 

* Jupâne Haisler — începe Radu Popescu — ce pricină este 
la mijloc între Dumneata si între Măria Sa Vodă și între țară, şi 
în toate zilele te lauzi cu rău asupra pământului; în loc ce am 
avut nădejde de mántuinfá din mâinile Turcilor păgâni, acum 
dela Dumneavoastră să ni vie pieire, care nădejde va să fie la 
noi în deșert ». La acestea, Heissler răspunde acuzând pe Brân- 
coveanu că, după ce a trimis soli la împărat si a încheiat legă- 
mânt cu creștinii, n'a vrut să păzească «tocmeala — cum zic 
la noi, la Nemti: parola — ci ati călcat şi toate legăturile, si ati 
stricat si parola ». La acestea, răspunde Radu Logofătul: « Mi-ar 
fi voia să auz dela Dumneata, care legături am călcat de am 
stricat parola, că Domnul nostru și cu fara gândeşte cá le tin 
toate câte au legat solii nostri acolo în Beciu ( Viena), iar de 
au legat Dumnealui Bălăceanu, care îndeamnă pre Dumneata, 
spre mânie, alte legături afară din cei trei soli ai noştri, pre 
nestiinfá, în taină, acelea nu le vom tinea... iar acelea primim, 
care au legat solii nostri toti de față. Si de au legat bani, iată 
dám bani, numai deodată toti nu putem să-i dám, de vreme ce 
suntem dajnici si Turcilor ». El stăruie mai departe să convingă 
pe general să renunțe la glanul de a intra în ţară, căci hotarele 
«sunt deschise de toate părțile și ar veni Turcii si Tátarii de ar 
pustii tot pământul... Care lucru dacă ar rămânea fără oameni, 
de ce fel ni sânt ostenelile și vorbele si legăturile ce le facem? » 
Generalul rămâne însă neînduplecat: « Nicio mântuire — încheie 
el discuția — nu se poate fără primejdie și fără pagubă ». 

Cu toată încrederea pg care i-a arătat-o Brâncoveanu în 
această împrejurare, totuşi, până în 1693, nu i se acordă nicio 
dregătorie. De altfel și vremurile erau turburi. Ofensiva oto- 
mană împotriva creştinilor începuse. Brâncoveanu primea po- 
runca de a se duce cu toate ostile sale la Cerneti. In toamna 
anului următor, trupele austriace intrară în Oltenia: ocupară 
Pitestii, Câmpulungul, iar în iarnă, Heissler si intetitorul sáu, 
Constantin Bălăceanu, își făceau Crăciunul în Bucureşti. Ca să 
scoată pe imperiali din țară, Domnul aduce în ascuns pe Tátari. 

De altă parte și Radu Popescu este prins în deslegarea nume- 
roaselor încurcături băneşti, rămase de pe urma tatălui său. 
Tatăl lui Radu Popescu, silit de Şerban Cantacuzino să plătească, 
41.000 taleri, pentru zahareaua dela Camenița, îşi vânduse o 
parte din avere şi a zălogit pe cealaltă. Radu și fratele său 
Gheorghe s'au tot străduit să plătească datoriile mari și grele 
— zice actul divanului — dar văzând în cele din urmă că n'au 
putere să le împlinească toate, s'au lepădat de toată averea 
rămasă dela tatăl lor, ca să se împartă între datornici, luând 
fiecare «măcar veri ce ar găsi». 

Se pare că Brâncoveanu nu avea destulă încredere în Radu 
Popescu, sau poate că trăia încă viu în amintirea lui, rolul pe 
care l-a jucat Hrizea în uciderea bunicului său despre mamă. 
Dregătoria de clucer (care avea îndatorirea de a îngriji de pro- 
viziile necesare cailor domnești), nu era o slujbă, pentru cultura 
şi aspiraţiile lui Radu Popescu. De aceea, nu era mulțumit cu 
situația lui, şi amărăciunea de care era, cuprins se străvede într'o 
scrisoare interesantă, pe care o trimite vărului său Răducanu 
Dudescu. In această scrisoare semnificativă, cronicarul nostru 
își arată dorința de a veni la Dudești, să vadă pe « mama Neacsa» 
şi pe vărul său, ca să mai vorbească: 

«câte ceva, că Dumnezeu numai va crede precum ne aflăm 
« şi alt nu avem la cine și către cine ne plânge... Doară până 
«acum, ca nişte oameni ce sántem, înfășuraţi în deșertăciunile 
« lumii, vom fi și avut câte ceva între noi, iar acum, cunoscând 
«şi văzând dela Dumneavoastră atâta ajutor, de nu-ți voi fi 
«mai bun decât fratele si gânditor si cu fapte, încât îmi va fi 
«cu putință, să mă bată Dumnezeu. Numai iar má rog aibi-mă, 
«iubeaște-mă, sprijineaște-mă, că sânt striin și n'am pe nimeni 
«să mă caute, ci toată nădejdea, după Dumnezeu, la Dumnea- 
e voastră îmi iaste. Și eu iar cum voiu fi cu Dumneavoastră, 


« Sfinția Sa așa să mă judece. Nu-mi trebuieşte alt nimic, fără 
«cât o fărâmă de viiață fără groază, și să trăim cum va da Dum- 
«nezeu; că unde văz că într'aciasta becisnicá de țară, ne vin 
«oamenilor primejdii şi petrec neștiind nimica, záu că sunt 
« bucuros mai bine să mă aflu în statul celor mai de jos şi să 
« fiu odihnit, decât să-mi fie numele acesta si să fiu pururea cu 
«ghiatá în inimă s. 

Cu aceste sentimente de amărăciune în suflet, Radu Popescu 
ia parte în iarnă, la complotul urzit împotriva lui Brâncoveanu, 
pentru aducerea la domnie a lui Grigore Ghica, care se afla 
atunci la Constantinopol. Căpetenia complotului era Dumi- 
trașcu Corbeanu, a cărui sotieera înrudită cu sora preten- 
dentului. 

Intelegerea între complotistii din Bucureşti si între preten- 
dentul din Constantinopol s'a făcut prin mijlocirea unui Turc, 
care fusese efendi la Grigore Ghica. Inlăturându-se corespon- 
denta, care putea să dea lucrurile pe față, Turcul trebuia să ducă 
lui Grigore Ghica, în ziua când cele puse la cale în București 
erau gata, o mahramă cu sârmă, Insă Turcul, din lăcomia cásti- 
gului, primind mahrama cu un răvaș, le-a predat lui Brânco- 
veanu. Domnul, mirându-se cu boierii săi de această viclenie, 
nu s'a turburat la început si i-a iertat. Dar lucrurile rásbátu- 
seră până la Țarigrad, si într'o bună zi, se pomenește cu un agă, 
trimis din Constantinopol, cu firman ca să aducă la Poartă, 
pe boierii care páriserá pe Brâncoveanu. Domnul, care se pri- 
cepea să desnoade ițele încurcate ale conjuraților, trimite pe 
lângă boierii cuprinși în firman, — deci şi pe Radu Popescu 
— şi o sumă de boieri devotați lui, împreună cu 15.000 de gal- 
beni, care au efectul de a împăca lucrurile și de a întări situația 
lui Brâncoveanu. 

Pe temeiul unui firman, care declara că pârele au fost dove- 
dite mincinoase, Brâncoveanu închide pe Dumitrașcu Corbeanu, 
căpetenia, pe Grigore Postelnicu Băleanu și pe Radu Popescu; 
dar aci, se vede şi tactul lui Brâncoveanu, care nu numai că, 
îi iartă, dar îi şi pune în slujbe. 

In Decemvrie următor (1700), Radu este «ispravnic de banii 
haraciului » în județul Vâlcea, iar în primăvara anului 1703, 
este ispravnic la Vel Ocnă în Râmnic. 

Curând după aceasta, raporturile dintre Domn şi cronicarul 
nostru se înăspresc. Radu nu se mai întâlnește în dregătorii, 
iar dintr'o scrisoare a lui Brâncoveanu, din 1708, către vărul 
cronicarului, se vede că acesta căzuse în disgrația Domnului. 

Radu Popescu făcuse în satul său un zăgaz, ca să abată cursul 
apei pe matca cea veche, dar neglijase să sape mai întâiu șanțul 
cuvenit, ca să dea cale apei și puhoiul, venind mare, s'a revărsat 
şi-a, înecat livezile şi morile mănăstireşti. e Dacă au fost váru-táu 
— scrie Brâncoveanu — cu atâta minte, n'avem ce face... 
Pentru aceasta am scris boierilor caimacami, să taie acel zăgaz 
şi nu va fi numai cu atâta, ci și câtă pagubă și stricăciune s'a 
făcut, toată va să plătească. ..». Pentru aceste motive, el va fi 
trecut in rândurile”partizanilor lui Stefan Cantacuzino (1714— 
1716) şi după înscăunarea acestuia, este numit în rangul de 
mare vornic de Târgoviște. In această calitate, i se încredințează 
misiuni delicate, ca de pildă sarcina de a conduce, dela Giurgiu 
până la graniță, cu conace, pe Carol al XII-lea, regele Suediei, 
sau aceea de a delimita hotarele Munteniei, care fuseseră încăl- 
cate de raiaua turcească a Brăilei. 

Domnia lui Ştefan Cantacuzino este însă de scurtă durată. 
După doi ani de domnie, Stefan Cantacuzino $i tatăl său Stol- 
nicul Constantin, sunt strangulati în temnitele dela Bostangi- 
Basi. 

Domnia lui Nicolae Mavrocordat reprezintá punctul culminant 
in accensiunea politicá a lui Radu Popescu. La inceputul nouei 
domnii, el păstrează funcțiunea de Vornic de Târgoviște, iar în 
Martie 1716, este ridicat la rangul de mare vornic. De aci 

înainte, cronicarul nostru începe să semneze în acte: Radu 
Popescu, în loc de Radu sin Hrizii Vistierul sau Radu Hrizea. 
In vremurile acelea de sbucium, provocat de războiul dintre 
Austriaci si Turci, Radu Popescu este însărcinat de Domn cu 
misiuni de încredere. Astfel, e] este desemnat să conducă oștirea, 
tătărească, ce trebuia să treacă prin țară, venind în ajutorul 
Turcilor la asediul Timişoarei, și să-i pregătească conace. Tătarii 
sosesc însă prea târziu, după ce Timişoara căzuse în mâna impe- 
rialilor. Grosul armatei tátáresti, cu hanul în frunte, trebuia acum 
să se împreune cu Vizirul. In acest timp o ceată de Nohai, în- 
torcându-se spre vetrele lor, încep să se dea la jaf și pradă. Radu 
Popescu dă atunci de ştire Domnului, care, trimițând slujitori, 
izbutește să smulgă din mâna Tătarilor prada. Intorcându-se 
în cetatea de scaun, Domnul îl primește, după cum notează el 
însuși, cu cinste și-l numește Mare Ban al Craiovei. Radu Po- 
pescu ne spune că această înaltă dregătorie o datorează lui 
Grigore Băleanu, Radu Golescu şi Șerban Bujoreanu care, 
fiind în înțelegere ascunsă cu Nemţii şi temându-se de el să 
nu le afle planurile, spre a-l îndepărta din București, l-au reco- 
mandat lui Mavrocordat, pentru bănia Craiovei, că, fiind un 
om mai sprinten, « mai levent », va putea face această ispravă. 
Cronicarul nostru primește însărcinarea, dar pe când el se afla 
la Craiova, o expediție germană, condusă de un maior, surprinde 
pe Mavrocordat în București şi-l ia prizonier. Radu Popescu 
pretinde cá el, aducând la cunoştinţa oştilor pământene vestea 
arestării lui Vodă, a fost dus de aceștia sub pază mare la 
Târgoviște, unde a fost predat autorităților germane, care l-ar 
fi ţinut în arest. 

Documente din sursă germană ne dovedesc însă că relatările 
lui Radu Popescu — în această privință nu sunt conforme cu 
realitatea. Dimpotrivă, era și el din tabăra boierilor cari spri- 
jineau acțiunea creştinilor. La 3 Decemvrie 1716, el se găsea la 
Târgoviște, unde iscălea, împreună cu 2 episcopi şi 39 de boieri, 
4 fără de nicio silnicie, ci de bună voie », un act de solidaritate, 
prin care semnatarii se obligau între ei ca să țină cu toţii lao- 
laltă și să aleagă în unanimitate ca Domn, pe Gheorghe Can- 
tacuzino, «căci tatăl înălțimei sale a fost domn si cel mai bun 
cărmuitor al ţării, care ne-a guvernat ca cel mai milostiv pă- 
rinte », și în sfârșit, să suporte împreună, fiecare după puterile 
lui, cheltuielile necesare pentru acțiunea lor. 

Câteva zile după aceasta, Radu Popescu pleacă în Ardeal, 
unde se întâlnește cu ceilalți boieri pribegi, devotați partidei 
creștine și unde obține dela generalul Stainville carte de liberă 
petrecere, «carte de odihnă », cum zice el. In Ardeal stă până 
aproape de încheierea păcii dela Pojarevac. 

In tot acest timp, Radu Popescu subscrie printre cei dintâi, 
uneori imediat după Mitropolit, plenipotența dată delegafiunii 
de boieri, prin care se cere împăratului Carol al VI-lea sau prin- 
fului Eugeniu de Savoia, alungarea e administratorului », adică 
a lui Ioan Mavrocordat, și numirea ca Domn ereditar a lui 
Gheorghe Cantacuzino. Ultima plenipotenţă, semnată de Radu 
Popescu, este din primăvara anului 1718. Un an mai târziu, 
după încheierea păcii dela Pojarevaé şi numirea definitivă a 
lui Nicolae Mavrocordat în tronul Ţării Românești, Radu Po- 
pescu se găseşte la curtea din Bucureşti a noului Domn, împo- 
triva căruia luptase până atunci, îndeplinind însemnata funcțiune 
de mare vornic, ceea ce însemna pe acele vremuri: primul sfetnic 
al Divanului. In această, dregătorie stă patru ani de zile, până 
la 1723. Era acum în asfințitul vieţii, om trecut de 7o ani, si 
cu sufletul adânc religios al bătrânilor din alte vremuri, gân- 
dind la ceasul morții, care se apropia pe nesimţite, la ziua înfri- 
coșată a judecății din urmă şi la sbuciumul vieţii sale trecute, 
a renunțat la măririle amăgitoare ale acestei lumi vremelnice. 

Iată cum ne mărturiseşte el însuşi motivul care l-a îndemnat 
să părăsească. lumea în care trăise până atunci: « Fiind dvornic 


mare eu, Radu Popescu, în cinstea si dragostea Măriei Sale si 
viind la vreme de bătrâneţe şi de slăbiciune, socotind că şi ale 
lumii sunt toate deșarte, singur din bună voie, am cerut voie 
dela Măria Sa şi am mers de m'am călugărit la mănăstire, la 
Radul Vodă ». 

La mănăstirea Radu Vodă, sub numele de Rafail Monahul, 
tráegte până la 1729, când îl prinde moartea. Astfel, în liniștea 
patriarhală dintre zidurile mănăstirii, în rugăciuni și umilință, 
își ispáseste sbuciumul vieţii, plină de întorsături si de alergári 
după măririle ispititoare ale vieții, Marele Vornic al lui Nicolae 
Mavrocordat, cronicarul Radu Popescu. 

Cum a înţeles vieaţa si cum a înfățișat el lumea în mijlocul 
căreia a trăit și s'a sbătut? 


COMPILATIA LUI RADU POPESCU, cunoscută sub nu- 
mele de Istoriile Domnilor Türii- Româneşti, începând tot dela 
descălecare, are un orizont de privire mai larg decât a lui Stoica 
Ludescu. Factura cronicii lui Radu Popescu este mult mai 
complexă, căci el tratează istoria 'Tárii-Romá&nesti sincronic 
cu a ţărilor învecinate: Moldova, Ardealul, Turcia, Rusia. 
Este un plan cu totul original, care nu are nimic comun cu 
vechile cronografe, căci acelea erau repertorii de istorie 
universală, care începeau povestirea evenimentelor dela crea- 
tiunea lumii și înfățișau în ordine cronologică istoria tuturor 
popoarelor rând pe rând (Evrei, Asirieni, Egipteni, Perşi, 
Greci, Romani, Bizantini), pe când în cronica lui Radu Po- 
pescu privirea este circumscrisă la popoarele din Răsăritul 
Europei vecine cu Tara-Románeascá. După fiecare domnie 
munteană, se înșiră evenimentele contimporane din ţările 
megieșe. De pildă, după ce dă povestea decălecatului și a 
legendarului Radu Negru, pe care cronicarul — confundându-l 
cu Basaraba — îl așează la 1290, urmează: «In zilele 
acestui Domn, după cum să veade veleatul, au fost împărat 
la Țarigrad Mihail Paleologul, carele au scos Țarigradul din 
mâinile Frâncilor», apoi se trece la Otman și lumea turcească, 
pentru ca să continue apoi cu istoria ungurească: « Intru 
această vreame era craiu unguresc Ladislau ». Dela domnia 
lui Alixandru Vodă I, cu întemeierea principatului moldo- 
vean 1320, intră in raza de privire a cronicarului gi Mol- 
dova, iar dela 1509 şi istoria Rusiei. 

Cronicarul însă nu izbuteşte să găsească un punct de vedere 
unitar care să coordoneze evenimentele ; acestea sunt de cele 
mai multe ori juxtapuse. Dar trebue să recunoaştem că 
autorul a lăsat o operă unică, nu numai pentru timpul lui, 
dar chiar gi pentru vremurile noastre: o încercare de istorie 
a Românilor în lumina istoriei europene orientale. 

Izvoarele lui Radu Popescu în această vastă operă de 
istorie răsăriteană, având ca punct central istoria Românilor, 
sunt felurite. Pentru istoria Moldovei a avut la îndemână 
cronica lui Ureche într'o versiune a lui Simeon Dascălul. 
Pentru istoria bizantină şi turcească pe Gh. Phrantzi, care 
fusese martor la căderea Constantinopolului şi a fugit apoi 
în Italia ; o versiune a cronicei grecești dela 1570. Pentru isto- 
ria Ardealului izvoare ungurești, ce n'au fost încă identificate. 

Pentru istoria munteană, Radu Popescu a folosit acelaș 
izvod vechiu pe care-l utilizase şi Stoica Ludescu și care în co- 
pia lui, în unele părţi, avea lacune și confuzii în altele date ceva 
mai bogate. In linii generale însă ştirile lui Radu Popescu co- 
respund cu ştirile lui Stoica Ludescu până la domnia lui Neagoe 
Basarab, unde cronicarul Bălenilor utilizează gi el Vieafa 
Patriarhului Nifon, dar o reduce ca proporţie (eliminând 
partea apologetică a lui Neagoe) şi o încadrează mai armonic 
în urzeala cronicei. Pentru domnia lui Mihai Viteazul împle- 
teste ştirile din cronica lui Teodosie Rudeanu cu cele din poema 
grecească a lui Stavrinos, pe care am analizatro in vol. I 

(p. 85); pentru domniile următoare se folosește de cronica 
lui Matei al Mirelor. La domnia lui Matei Basarab are ştiri 
ceva mai bogate decât Stoica Ludescu. 

Dela domnia lui Grigore Vodă înainte începe partea per- 
sonală a lui Radu Popescu (Radu Vodă Leon, Antonie Vodă, 
Grigore Vodă Ghica în a doua domnie, Duca Vodă, Şerban 
Basarab) în care intră pe scenă ca eroi principali Cantacuzi- 
neştii cu zarva și turburárile pe care — după el—le aduc 
în rândurile boierimei pământene şi cu reacţiunea partidei 
Bălenilor. 

Radu Popescu înfăţişează tragedia Postelnicului Const. 
Cantacuzino într'o lumină cu totul deosebită de aceea în 
care o cunoaştem dela Stoica Ludescu, căci el este cronicarul 
partidei adverse. După el vina toată o poartă Şerban Canta- 
cuzino, care, încă dela mazilirea lui Ghica Vodă, nutrea 
ambiţii mari, căci, ne spune cronicarul: «Sárban Logofăt, 
feciorul lui Costandin Postelnic Cantacuzino, mai ficlian fiind 
decât alti frati, au gătit un cal foarte frumos și l-au dus de 
l-au dăruit Pagái despre dânsul şi i s'au rugat să-i fie slugă 
şi să-l aibă în gândul lui neuitat ». Paşa într'adevăr nu l-au 
uitat «cá, cu vreame îndelungată, i-au făcut mult bine, până 
şi la domnie l-au rádicat ». Intentiile lui Şerban se dau curând 
„pe fatá. Pe când urmaşul lui Ghica Vodă, fiul său Grigoragcu, 
se afla cu oştile turcești și tătăreşti în Ardeal, atunci, «cum 
zic unii, s'au făcut nişte amestecături, adecă Sárban Logofăt 
feciorul lui Costandin Postelnicu Cantacuzino şi oarecare 
den frații lui ce era acolo, şi Mareş, şi Creţulescul, să fie 
umblat între căpitani gi între slujitori, de îndemna să meargă 
să părască pre Grigorie-Vodă la Vizirul de rău, de hain şi 
de altele, si pre urmă să ceară Domn la Vizirul pre Sárban 
Logofătul; care dăn om în om mergând vorba, au ajuns și la 
Domn +. După ce s'a despărţit de Vizir, Vodă porunci váta- 
fului de aprozi să-i aducă boierii care umblaseră cu vicleşug ai 
€ începu a-i mustra pentru căci fac așa, de au vrut să-l vicle- 
nească şi să-l părască la Vizirul: « ce rău li-au făcut? Au nu i-au 
boierit cu mari boierii, au nu i-au miluit cu mile mari? *. 
Care anume, le spunia », Pâriîţii tăgăduesc. Domnul «scoase 
vadnicii de faţă, căpitanii cari vorbise cu ei... şi începură 
a zice: Aga, Doamne, ni-au zis să mergem să te párim la 
Vizirul, şi să pue pre Sárban Logofătul Domn ». Grigore 
Vodă i-a dat atunci în pază Vátafului de aprozi. In acelaş 
timp sosesc din ţară pâri dela caimacamii domneşti: Stroe 
Leurdeanu și Dumitrașco Vistierul Cantacuzino, nepotul 
Postelnicului, « pârând pre Costandin Postelnicul Cantacu- 
zino, că umblă pre marginea turciască oamenii lui hulind 
numele Domnului de rău şi de hain, și pre oamenii ţărăi, îi 
zăticneaşte, de nu-i lasă să-și dea dăjdiile împărătești, şi cum 
că să laudă, că el au popit pre Grigorie-Vodă, şi iară el îl va 
despopi şi ca acestea altele multe». Aceste două «pricini: 
una den tabăra, alta den țară » au aţâţat pre Grigore-Vodă 
«cu mare mănie asupra casii lui Costandin Postelnicul » gi au 
deslántuit drama pe care Radu Popescu o relatează cu ace- 
leași detalii ca și Stoica Ludescu. 

După omoríirea Postelnicului, fiii săi nu se potolesc. In 
timpul domniei lui Ghica Vodă, «iar au început Cantacozinii 
a amesteca lucrurile, precum au fost învăţaţi și a turbura 
pre unii din boiari », «care aciasta n'o făcia de alt, fără cât 
să fie totdeauna ei mai mari. Boierii « alunecándu-sá cu 
firia c& vor fi acelea care le zic Cantacozinii — cá Domnul 
Saar fi sfătuit cu Grecii ca să-i omoare — se răzvrătesc şi 
provoacă înlocuirea lui Ghica prin Antonie Vodă din Popeşti. 
Subt acest Domn bătrân, abia «se aşăzase lucrul ţărăi bine 
şi gâlcevile despre toţi, iar feciorii lui Costandin Postelnicul 
Cantacuzino... găsiră vreame să caute moartia tatâne-său, 
den cine au fost, şi închiseră pre Stroe Leurdianu, vinuindu-l 


că el au fost pricina de l-au omorît >. Radu Popesen ştie şi el 
de răvașele pe care Ghica Vodă le dăduse Stolnicului Const. 
Cantacuzino la Viena. Le văzuse chiar: «iar noi am văzut 
negte răvăşele s, dar adaogă, aruncând umbra îndoelii: « ale 
cui vor fi fost, Dumnezeu ştie ». 

După câălugărirea lui Stroe Leurdeanu, « Şărban Spatariul 
8i fraţii lui să mărise, să împuternicise, cât trecea peste 
măsură, nebăgând seamă pre ceilalţi şi întru nimic socotin- 
du-i ș. Subt domnii următori, Cantacuzenii şi partizanii lor 
sunt necontenit în fierbere, când în ţară, « nálucindu-li-8e » 
că adversarii «fac sfat între dânşii să-i omoare », gi sbătân- 
du-se «să depărteze pre toţi boiarii de pre lângă curte şi să 
le ia boieriile », ca să le împartă între ai lor, când pribegi în 
Moldova sau la Constantinopol, urzind răsturnarea Domnilor. 

Domnia lui Şerban Cantacuzino e înfăţişată ca o pacoste 
pentru ţară. e Mare gi întunecat nor, si plin de fulgere şi de 
trásnete, au căzut pre 'Ţara-Rumânească Şărban-Vodă, carele, 
ca cu negte trásnete, cu răutatia lui au spart şi au dezrădă- 
cinat nenumărate case de boiari şi de slujitori şi de săraci şi 
pre mulţi au omorît cu multe feluri de cazne şi i-au sărăcit 
cu multe feliuri de pedepse, precum istoria mai jos va arăta ». 
Şi începe a înşira crimele săvârşite de Şerban-Vodă. Pe când 
ge întorcea cu oastea sa gi cu Turcii dela cetatea Dogancalé 
a trimes înainte cu «cărți» la scaunul Domniei pe Drosu 
Sărdariu, dar, în acelaș timp, a învăţat, în ascuns, pe un tătar 
pe care i-l dăduse ca însoțitor, să-i tae capul pe drum $i apoi 
să se facă pribeag în Bugeac. Şi « pentruca să stingă neamul 
lui Drosu, fiindcă acesta mai avea o fată, a trimes neste 
seimeni, hoţi de ai lui » de au omorít-o. Pe Vâlcu Vornicul, desi 
l-a judecat în multe rânduri, şi nu i-a aflat nici o vină, l-a 
închis în mănăstirea Znagovul şi, muncindu-l cu multe 
cazne, l-a spânzurat. Pe feciorul lui Drosu Sărdarul « tânăr 
săracul », «l-au legat și l-au slobozit în ocnă pustie. 

Asasinarea lui Hrizea Vistierul, tatăl cronicarului şi năpă- 
stuirea familiei lui e povestită pe larg. Nu mai insistăm, 
fiindcă am reconstituit-o mai sus. 

Radu Popescu cu toate defectele lui ca istoric, are însă 
mai multă cursivitate în povestire decât Stoica Ludescu. 
El nu se pierde în lungi şi otioase imprecaţii biblice, ci dizolvă 
ndignarea şi ură în naraţiune. Este o limbă rea, cárcotage. 
Inregistrează toate svonurile răutăcioase, chiar și vulgare ale 
timpului, când este vorba de adversari: Lui Antonie Vodă 
ne spune el, atât îi scurtase Cantacuzenii toate veniturile 
«cát nici de mâncare nu era sătul, gi de băutură, că-i da 
cât vria ei; în zi de dulce: carne de vacă cu apă şi cu sare, 
în zi de sec : linte și fasole cu apă şi cu sare. Vin îi da imputit, 
ci trimitea cu urcioarele în târg Antonie Vodă și fie-său 
Neagoe Vodă cu bani refenia, de cumpăra vin de bia; ci da 
fie-sáu mai mult la refenia, căci îi zicea tată-său că el are 
Doamnă şi coconi, ci să dia mai mult —şi aga vietuia bietul 
Antonie Vodă s. Despre Mihnea Vodă «zic unii să-i fi fost 
giuvan (lui Chinan-Paga), fiind frumugel ». e Ştefăniţă- Vodă, 
fecior lui Vasilie Vodă, nu căuta trebile Domniei, ci curviile, 
şi cu parte fámeiascá şi bărbătească ». 

Dar Radu Popescu are ceva din darul marilor cronicari 
moldoveni, izbutind să scoată în lumină colţuri interesante 
din trecutul sbuciumat al ţării, în care se vede coloarea 
timpului şi psihologia societăţii. Şi factura sintactică a sti- 
lului are o tehnică mai modernă. Fraza e mai degajată din 
angrenajul coordonărilor și al incidentelor. 'Ţâşnește câteo- 
dată viu şi energic în dialoguri scurte. E caracteristică în 
această privinţă scena dinamică, povestită cu efecte tea- 
trale a mazilirii lui Antonie Vodă din Popeşti. Faptele se 
petrec la Constantinopol, unde Antonie Vodă se dusese cu 
boierii ca să reînoiască domnia. Turcii le făgăduiseră. « Să vă 

Mânăstirea Cotroceni din Bucureşti, ctitoria lui Şerban Cantacuzino, 


gătiţi în cutare zi, să veniţi să îmbrace caftanul » La ziua 
sorocită, Domnul şi boierii se strâng in camera Marelui Vizir, 
Acesta intră «şi începu a întreba: «Caro iaste Mareg? s. 
Zige: «Iu sânt e. « Ia-1! s». Ci-l luară. « Care iaste Gheorghe 
Vornic? s. Zise: « Eu sånt». lais Ci-l luară. «Caro iaste 
Sârban? s. Ziseră: « Nu iaste » (Șerban Cantacuzino, presim- 
Und ce ge va întâmpla, rămăsese acasă gi pref&cándu-se că-i 
este rău, « zăcia lângă foc »). « Care iaste Mihai Postelnicul? s. 
«Cesta iaste e. « Ia-1! ». I] luară, Care iaste cutare, cutare? 
li luară pre toţi». Şi după îndepărtarea protivnicilor, ise 
vizirul Domnului Antonie Vodă: Impăratul ti-au mazilit ». 
8i întorcându-să cătră ceilalţi boiari: « Voao v'au dat împă- 
ratul Domn pre Gligorie-Vodă; phsati la dânsul s. Tot aga 
prinsă pe viu, este filmată şi scena următoare, care se petrece 
în Bucureşti. Noul Domn scrie Banului Gheorghe Băleanu, 
care era caimacam, să prinză pe Radu Logofátul Creţulescul 
şi pe fraţii Cantacuzino. Băleanu trimete slujitori cu Radu 
Năsturel să ocolească casele boierilor şi să-i cheme la curte. Pe 
drum, boierii nedumiriţi, întrebau: Dar ce, ce? Ei zicea «Nu 
ştim nimic, fără cât. poruncă domnească au venit; veţi vedeas. 
Si merseră la curte, Acolo era Banul Gheorghe şi slujitori multi, 
lumânări aprinse. Dacă veniră, şăzură, Şi se aculă Banul şi 
zise: e Boiari fratilor, sănătate de la Măriia Sa Grigorie-Vodá, 
că l-au miluit Dumnezeu $i Impăratul cu domnia: iată ei 
cartia ». Multfámia el lui Dumnezeu, însă acii dentre gloata 
fugi Iordache (Cantacuzino) şi vru să fugă ei Matei Aga (fra- 
tele său), dar fi prinserá de veaste, șă-l întoarseră. Si le zise 


(După o stampă veche). 


Banul Gheorghe: « Matei, căci faci copilăreşte de nu șăzi! Dar 
Domnul căci porunceaste să DU la opreală, nu doar că va 
să vă omoară, ci numai până va veni Măriia Sa; deci bun 
iaste Dumnezeu: vă va ierta; nu vă teameţi, ci sAdeti: nu 
ne mai faceți ruşăne v. In cămările domnești z&ceau închiși 
de Crețulescu 24 de boieri. e Ci îndată porunci Banul Gheorghe 
de aduseră ţigani, şi le tăiară obezile, şă-i slobozi, Ci fiește- 
carele f$ lua obezile şi le ducea înainte Creţulescului şi-i zicea 
să şă le pue în gât, si le lepăda Jos». 

lată gi o scenă cruntă care ilustrează despotismul voevozilor 
din acele vremuri sângeroase de vasalitate turcească: 

Mihnea Vodă, mâniat că boierii, în frunte cu Pârvul Vistierul 
Vlădescul, îl pâriseră Paşii, după ce sau întors la conac, 
+ întâmplându-să de au venit Pârvul Vistieriul supt cortul 
domnesc, poruncise mai nainte unor beslii, dacă-l vor vedea 
că vine Pârvul Vistieriul la cort, să vie şi ei cu armele_pre 
supt haine să nu vază. Ci îndată veniră beslii, cum le porun- 
cisa. Deci după perdia egi Mihnia Vodă, şi zise besliilor tur- 
ceaste: « vurgughidi ». Şi îndată îl loviră cu săbiile de-l făcură 
fáràme, şi nu să mai socoti că isste ştiut. la Poartă şi mutafa- 
raca împărătească, şi-l râdicară de acii, făcut fărâme de săbii s. 

Iată, în sfârşit, în contrast, si un tablou de logodnă dom- 
neasc& — fiul, « coconul + lui Radu Vodă din Muntenia, Şte- 
fan, cu fiica lui Duca Vodă din Moldova, Catrina — al cărei 
fast patriarhal şi ale căror obiceiuri turcești, cu coloritul lor 
oriental, au isbit curiozitatea naivă a boierimii noastre din 
ambele (&ri, căci o descrie şi Neculcea: 

a Strâns-au toată boerimea ţării cu toate jupânesele gi au 
întins corturile in dial despre Mihai Vodă, în drumul Cotră- 
cenilor: acoló fácia ospefe în toate zilele. Adus-au pehlivani 
de cei co joacă pe funii, şi de alte lucruri. Adusese şi un 
pehlivan hindiu harap, carele făcea jocuri minunate și nevă- 
zute pe locurile noastre: iute om era și vártos. Lângă altele, 
de nu le putem lungi, fácia aceastea mai ciudat: punia de 
rând 8 bivoli, şi să răpeziia iute şi, sărind peste ei, să da 
în văzduh peste cap, şi cádia în picioare de ceia parte; alta, 
un cal domnesc, gras, mare, își lega chica de coadá-i, şă-l 
bătea comisgelul cát putia, și nu-l putia să-l miște de loc; 
alta, un copac mare den pădure adusease neated, si înfipt, 
Sau Buit pre dânsul ca o maimuţă: deci, după multe jocuri 
ce au făcut gus în vàrfu-i, s'au Blobozit de acoló cu capul 
în jos, şi au dat în picioare; alta, un tulpan lung de mulţi 
coti, îl pinia oameni în mâini, cât era, si să răpăziia iute, 


și mergia călcând pre tulpan, şi nu să afunda; alta, să prindea 
mulţi oameni câte doi în mâini, gi făcea chip ca de o bute cu 
mâinile, şi mai lung și să răpeziia iute, gi intra cu capul pen 
gaura aceaia, şi nu-l simţia oamenii, gi de ceia parte cădia 
in picioare. Ca acestea multe făcea, care nu le ținem minte. 
In scurt, mare veselie s'au făcut la aciastă logodnă a coco- 
nului Radului-Vodă aicea la noi». 

Compilafia lui Radu Popescu se oprește in prima redacție 
la actul de imp&care a celor două partide vrájmage prin 
căsătorirea Smaragdei, fiica lui Serban Cantacuzino, «fru- 
moasă gi înţeleaptă +, cu Gligorie Postelnio Băleanu, pribeag 
în Ardeal, gi el «de bun neam, frumos, înțelepte. Mai tår- 
ziu Radu Popescu continuă cronica ţării de la Constantin 
Brâncoveanu înainte, Pentru a avea o caracterizare gene- 
rală a personalităţii lui, trebue să trecem la epoca lui 
Brâncoveanu şi să examinăm și a doua parte a cronicii sale. 


CRONICARII LUI BRÂNCOVEANU 


Rare ori în trecutul nostru sbuciumat o domnie a avut norocul 
să aibă parte de atâția cronicari, ca domnia lui Constantin Brân- 
coveanu. Dăinuirea ei îndelungată, prosperitatea. crescândă a 
țării, înflorirea culturală, sprijinul acordat creștinilor din Ră- 
sărit, care gemeau sub apăsarea păgână, casa imbelsugatá a 
Domnului, înviorată de numeroşi copii, gineri și nurori şi apoi, 
deodată, din culmea fericirii și a gloriei, repedea prăbuşire: 
arestarea lui Brâncoveanu şi a copiilor săi, închiderea în fio- 
roasa temniță a celor 7 turnuri si în sfârșit sângeroasa decapitare 
pe țărmurile Bosforului a tatălui şi a celor 4 copii ai săi cu gine- 
rele Văcărescu, — toate aceste evenimente au avut un răsunet 
adânc în sufletul contimporanilor. In afară de italianul Anton 
Maria Del Chiaro, secretarul de limbi occidentale al lui Brân- 
coveanu Si al urmașilor săi, care în opera Istoria delle moderne 
rivoluzioni della Valachia, apărută la Venetia în 1718, ne-a lăsat 
o icoană prețioasă a vieţii de curte şi a domniei lui Brâncoveanu, 
patru cronicari pământeni s'au învrednicit a transmite peste 
veacuri amintirea lui Brâncoveanu. Unul, Radu Popescu, care 
se simțea nedreptăţit în această 4 becisnică de țară », a continuat 
a scrie cu ochii fmpáienjeniti de patimá. Altul, logofătul Radu 
Greceanu, traducătorul de texte religioase de care ne-am ocupat 
mai sus, a scris cronica la curte, subt ochii Domnului, în lumina 
în care acesta ar fi dorit să fie înfățișat viitorimei. Un boier, 
necunoscut până acum, ne-a lăsat o cronică de o reală valoare 
literară şi, în sfârșit, un cărturar mai mărunt, din mulțime, a 
cântat în versuri tragedia morţii lui Brâncoveanu, cântec care, 
a intrat apoi în domeniul popular. 


CONTINUAREA CRONICEI LUI RADU POPESCU 


Continuarea, cronicei lui Radu Popescu, de care am vorbit 
mai sus, a fost publicată de N. Bălcescu în Magazinü îstorică 
peniru Dacia, după un ms. în care ea se înfățișa ca o conti- 
nuare directă a cronicii lui Radu Greceanu, 

Răposatul Giurescu, reluând, în 1906, studiul cronicelor mun- 
tene, a arătat cu argumente serioase că textul acestei cronici, 
publicată de Bălcescu pe numele lui Radu Popescu, este de fapt 
o continuare la « Istoriile Domnilor Țării Româneşti », care fusese 
atribuită până la dânsul de Aron Densuşianu și apoide N. Iorga, 
lui Constantin Căpitanul Filipescu. In argumentarea sa, Giurescu 
atribuia 4 Istoriile Domnilor Țării Româneşti s tot lui Radu Po- 
pescu. In 1908 însă, d-l Emil Panaitescu în Cronicarul Radu Po- 
pescu şi Istoriile Domnilor Țării Româneșii, a semnalat o serie 
de contradicții între datele pe care le cuprinde cronica întitu- 
lată a Istoriile Domnilor Ţării Românești » cu privire la tatăl lui 
Radu Popescu și familia sa, si între realitatea faptelor, așa cum 
ne-o desvăluie documentele contimporane. Aceste contradicții 
ar fi, după d-sa, de așa natură, că nu se pot explica decât ad- 


miţând că nu Radu Popescu este autorul acestei cronici. Cerce- 
tările ultime însă ale lui Al. Vasilescu si ale lui Constant Gre- 
cescu au înlăturat însă definitiv aceste obiectiuni. 

Continuarea, cronicii lui ni s'a păstrat încorporată în două 
serii de compilaţii. Prima compilație este alcătuită din corpul cro- 
nicelor muntene, inclusiv cronica lui Radu Greceanu. După 
cronica lui Radu Greceanu, care se încheie în aceastá compilaţie 
la anul 1714, urmează cronica lui Radu Popescu, cu următorul 
titlu: « De aicea sânt cele ce au scris Kir Rafail Monahul, care 
pre nume mirenesc l-au chemat Radu Popescu biv vel dvornic >. 
Această, compilație munteană a fost întocmită din porunca 
lui Nicolae Mavrocordat, după cum se poate vedea limpede chiar 
din titlu: 

a Istoria Țării Românești, de când au descălecat pravoslavnicii 
«creștini; întru care coprinde toate istorille a tuturor Dom- 
e nilor, dinceputul țării, dela întâiul Domn, Radul Negrul Voevod, 
« până acuma, la domnia a doua a Măriei Sale lui Nicolae Ale- 
a xandru Voevod; acum de iznoavă scrisă, din porunca Măriei 
4 Sale prea luminatului şi prea înălțatului nostru Ion Nicolae 
e Alexandru Voevod, întru al unsprezecelea an dintru a doua 
« domnie a Măriei Sale... de Radu Logofeţelul de Divan, sin 
+ Mihaiu Ieromonahul Lupescu, la anii dela zidirea lumii 7238, 
«iar dela Naşterea Domnului nostru lisus Hristos 1729, luna 
«lui Octomvrie 31 s. 

A doua compilație cuprinde cronica lui Radu Popescu, îmbi- 
nată cu cronicele moldovenești privitoare la domnia lui Nicolae 
Mavrocordat. Ea poartă titlul: 

a Letopiseţ întru carele să cuprinde domnia dintâi și de a 
e doao din Tara Moldovei a Măriei Sale prea luminatului nostru 
« Domn Io Nicolae Alexandru ( Mavrocordat) Voevod, carele 
aiaste alcătuit de Nicolae Costin vel Logofăt, feciorul lui Miron 
e Costin ce-au fost Logofăt mare, și domnia dintâi şi de a doao 
«iară a Măriei Sale din Tara Românească, focmitü $i așezată 
«de Radulü Popescul, ci-au fostu vornic mare, coprinzánd si 
«alte lucruri ce s'au întâmplat printr'alte părți, intr'aceste 
« domnii ale Máriei Sale ». 

In ambele compilații — și în cea muntenească și în cea mol- 
doveneascá — cronica privitoare la cele două domnii ale lui 
Nicolae Mavrocordat în Ţara Românească, este atribuită lui 
Radu Popescu, care, în monahism, a luat numele de Rafail 
Monahul. Paternitatea lui Radu Popescu asupra acestei cronici 
este deci în afară de orice discuţie. 

Am schițat vieata lui Radu Popescu, plină de frământări și 
de griji: după o copilărie fericită în mijlocul unei familii bogate 
și puternice, o tinerețe amărită de tragedia uciderii în chinuri 
groaznice a tatălui și turburată de fiorii zilelor nesigure ale pri- 
begiei în țări străine ` după întoarcerea la cămin, o luptă indárát- 
nică de a-şi salva averea părintească, încheiată cu lepădarea, 

înaintea divanului domnesc, de averea rămasă de pe urma 
tatălui, în mâna datornicilor. Epoca maturității n'a fost nici 
ea mai fericită, Stráduinfa de a se ridica. prin munca si cultura 
lui deosebită — pentru timpul lui— este însoțită de amără- 
ciunea de a se vedea ținut în ranguri inferioare, ceea ce-l deter- 
mină să se amestece în (tele încurcate ale unui complot și-l 
aduce så retrăiască zilele de groază pe care le îndurase tatăl 
său, în beciurile temnifei. 

Abia la bătrânețe, sufletul acesta sbuciumat găseşte si el o 
satisfacție în neasteptata ascensiune pe treapta cea mai înaltă 
a ierarhiei boierești. 

Vieata plină de frământări şi amărăciuni ; atitudinea de nein- 
credere a lui Brâncoveanu, care-l ținea departe de funcțiile mari 
ale curţii; bunăvoința lui Mavrocordat care-l ridică la cca mai 
înaltă situație — toate acestea au avut o răsfrângere adâncă 
în sufletul lui și au influențat puternic pana sa de istoriograf. 

Cronica lui ne înfățișează — în versiunea publicată de Băl- 
cescu — evenimentele petrecute în Ţara Românească între anii 
1714—1729. In câteva manuscrise din Biblioteca Academiei 
Române se vede cá mai târziu, după trecere de mai mulți ani, 
Radu Popescu — îndemnat poate de Nicolae Mavrocordat, 
care ținea să se facă un corp complet al cronicelor — a încheiat 
domnia lui Şerban Cantacuzino si a povestit pe scurt domnia, lui 


Brâncoveanu. Din domnia lui Brâncoveanu, ediția Bălcescu po- 
vestește numai partea finală, începând cu întoarcerea Domnului 
din Adrianopol. Pornind dela această dată, când Brâncoveanu 
se credea ajuns în culmea puterii, cronica înfățișează faptele 
petrecute in Tara Românească si evenimentele care au dus la 
căderea lui Brâncoveanu, pentru a se opri apoi pe larg la cele 
două domnii ale lui Nicolae Mavrocordat, despărțite prin scurta 
domnie a lui Ioan Mavrocordat, 

Epoca finală din domnia lui Brâncoveanu corespunde 
tocmai cu partea din vieața cronicarului in care el, în căutarea 
unei « fărâme de vieajá fără groază v, se simţea nedreptăţit în 
s această becisnicá de țară o, în care + vin oamenilor primejdii » 
și în care e mai bucuros ar fi fost să se afle si el în statul celor 
mai de jos şi să fie odihnits, decât— cum spune insusi — 
« să-mi fie numele acesta si să fiu pururea cu ghiatá în inimă s, 

In această epocă din vieata lui, Radu Popescu, nemulțumit 
de distanța la care era ţinut de curtea domnească și in năzuința 
unor zile mai bune, ia parte la complotul pentru răsturnarea lui 
Brâncoveanu. Complotul fusese însă, după cum am văzut, 
desváluit; situaţia lui Brâncoveanu a fost întărită la Poartă, 
iar Radu Popescu, după ce fusese târit pe la Constantinopol, a 
fost în cele din urmă întemnițat din porunca lui Brâncoveanu, 

La această nouă ráspántie din vieața cronicarului, resenti- 
mentele lui împotriva lui Brâncoveanu se străvăd limpede in 
paginile cronicei. Povestind întoarcerea Domnului dela Adria- 
nopol, unde fusese chemat la Poartă și de unde dușmanii credeau 
că nu se va mai întoarce, cronicarul ține să sublinieze dela început 
că Domnul « și-a schimbat firea, că s'a făcut mai rău, mai cumplit; 
imprumuturi au pus pre boieri, pre mănăstiri, biruri mari pre 
săraca țară, cât n'avea putere să le împlinească, ci să väita și 
blestema ». 

Trecând apoi la ostilitățile dintre Petru cel Mare si Turci, 
Radu Popescu insinucază că Brâncoveanu a fost cauza războiului ; 
că el a întețit pe Ruși, trimițând la ei soli cu scrisori si. indem- 
nându-i să vină cu oștile şi să libereze principatele românești 
de sub Turci; că Domnul rcmán a primit dela Ruși + hrisoave » 
prin care el şi feciorii lui s'au făcut «cnezi de Moscovia ». 

Este într'adevăr curios faptul cum Radu Popescu nu mai 
poate înțelege acum liniile politicei externe a lui Brâncoveanu, 
el, care odinioară expusese cu atâta convingere, căldură si energie, 
punctul de vedere românesc, înaintea comandantului arma- 
telor imperiale din Ardeal. Si totuși, datele problemei rămă- 
seseră aceleași, deoarece Turcii și Tătarii erau atunci o mare 
forță militară şi deoarece Tara Românească nu avea hotare 
naturale, ci era deschisă de toate părţile. Brâncoveanu si ai săi 
nu puteau trece fățiș de partea creştinilor, până ce puterea Tur- 
cilor nu va fi fost sdrobitá, Altfel ar fi expus fara zadarnic, la 
jaf, la măcel, Ja robie şi ruină, « Dacă ar rămâne pământul fără 
oameni, de ce fel ne sunt ostenelele si vorbele și legăturile ce le 
facem s — încheiase el cuvântarea față de Heissler. Iar acum 
în 1711, în tratativele cu Rusia, care urmau aceeași linie pe care 
el o expusese lui Heissler, din toată această politică de serioasă 
cumpănire a intereselor țării și ale poporului românesc, Radu 
Popescu nu mai vede, nu mai găseşte altceva de subliniat decât 
latura de duplicitate. Parcă isi simte sufletul ușurat, când po- 
vestește prăbuşirea politicei lui Brâncoveanu: 

a, E s'au scăpat de amândouă părțile, cá Muscalii l-au 
« cunoscut de viclean si inselátoriu de creştini, Turcii încă l-au 
«numit hain împăratului..., că el gândise să placă vreunei 
«părți, în cea de pe urmă nici uneia n'au plăcut nici alteia, că 
«nu minte Hristos (când zice) că nu poate sluji nestine la doi 
e Domni. ..9. 

Nici chiar atunci când ajunge cu povestirea la ziua de Ador- 
mirea Maicii Domnului a anului 1714, când Brâncoveanu a tre- 
buit să privească, înainte de a-i veni rândul, cum cad sub sabia 

gealatului capetele celor 4 copii ai săi si al ginerelui — tragedie 
care a sguduit atât de puternic sufletul maselor populare, cá 
ne-au transmis înfiorarea lor peste veacuri, în cunoscuta baladă: 
« Brâncoveanu Constantin, boer vechiu si Domn creștin...» — 
nici atunci, nu picură din sufletul înăcrit de ciudă al cărtura- 
rului, măcar o lacrimă de îndoioșare peste rândurile cronicei. 
Dimpotrivă, încercând să fixeze, într'un tablou general, bilanțul 
domniei lui Constantin Brâncoveanu, el tine să sublinieze petele 
de umbră: 

« Insă Constantin Vodă Brâncoveanul în domnia lui, au fost 
« fericit de toți oamenii țării și încă și de oamenii altor țări, 
«cât i s'au auzit numele, iar nu lăudat, pentrucă alta este feri- 
«cirea, alta este lauda... 

« Intr'acest chip poate sá se fericeascá si Constantin Vodá cá 
«l-au dáruit norocul cu tot felul de bine: sánátos, intreg, casá 
«intreagá, fii si fete mulfi, avufii prea multe, case, palaturi, 
« sate, vii, helestee, domnie îndelungată si altele ca acestea, care 
« nu i-au lipsit nimica, de care ochii lui au poftit, dar toate acestea 
«au fost darurile norocului, iar nu câştigate de dânsul, că ceea 
«ce câştigă cinevaș în lume este partea sufletului... iar Con- 
«stantin Vodă nici o bunătate sufletească n'au arătat în vieata 
« $i domnia lui, pentru ca să-l laude, ci mai vârtos este a se huli 
«pentru multe rele fapte ce au făcut în domnia lui, care au 
«rămas la cei după urmă greutate si blestem: avea o lăcomie 
«mare peste măsură și obiceiurile cele bune ale țării, care cu 
« multă socoteală le-au făcut acei bătrâni, toate le-au stricat. ..». 

Despre politica lui prevăzătoare, care în timpul unei înde- 
lungate domnii a asigurat liniștea în țară si a înlesnit popo- 
rului o prosperitate, cum nu mai cunoscuse de multă vreme; 
despre numeroasele lui ctitorii de mănăstiri, care au rămas până 
azi ca admirabile mărturii ale unui superior simț artistic; despre 
infloritoarea activitate culturală susținută și stimulată de Domn, 
el nu pomenește nimic. 

O singură dată sufletul lui se pare că se înduioșează de neno- 
rocirea lui Brâncoveanu, atunci când este vorba de cei cari au 
pus la cale prăbușirea Domnului: Cantacuzinii. Ura, care mocnea 
ascunsă în sufletul cronicarului împotriva celor cari uciseseră 
în chinuri pe tatăl său, isbucnește cu toată vehemența: 

«In mijlocul vremilor acestora, Cantacuzinii, carii pururea 
«au fost vicleni Domnilor și n'au fost odihniti de nici un Domn, 
«și acum la Constantin Vodă au început să-l viclenească și să-l 
« desrádácineze din fața pământului, neavând altă pricină, fără 
« numai răutatea. lor aceea ce din fire o au avut $i mai dinainte, 
«cá nu le-au lipsit în zilele lui Constantin Vodă nici un fel de 
« bine ca să nu-l aibă, voie vegheată, sfetnici ai Domnului plini 
« de bani, de sate, de vii, fără bir, fără împrumuturi, precum alții 
«ai țării da... Zic adevărul, cá mai bine trăia ei, decât Constantin 
« Vodă, că el avea grijile domniei, iar ei aveau primblările și 
« desfătările și câștigurile si tot binele.. .». 

Şi el povesteşte mai departe cum Cantacuzinii ar fi falsificat 
pecetile boierilor la Brașov si cu acestea ar fi semnat plângerea 
împotriva lui Brâncoveanu; cum, mai târziu, prin chiar Con- 
stantin Diichites — vătaful lui Brâncoveanu — ar fi trimis cărți 
Sultanului, legându-se să predea ei înșiși pe nepotul lor în mâna 
Turcilor. El invinováfeste fățiș pe Ștefan Cantacuzino că s'a 
nevoit, «cu atâta osârdie să stingă casa lui Constantin Vodă, 
cât limbă de om nu poate spune ». In această groaznică învinuire, 
el nu crutá nici pe Stolnicul Constantin Cantacuzino «hoțul 
acel bătrân, care ştiind toate tainele nepotu-său Constantin, 
pentrucă (i) le spunea toate, avându-l, nu ca pre un unchiu, ci 
ca pre un tată, au știut și cărțile dela Nemţi si dela Moscali, 
care-i făcuse acei împărați, hrisoave, să fie el si feciorii lui prin- 
fipi, cnezi si luându-l de unde au fost, însuşi bătrânul acela 
le-au dus la imbrohorul», ca să le dea în mâna Sultanului. Şi 
ține Radu Popescu să mai adauge că «lângă alte păreri ce va 

fi mai zis şi aceasta li-au pus înainte, că de nu va omori pre 
Constantin Vodă si pre feciorii lui, odihnă domnia $i fara nu va 
avea ». 

Stolnicul Constantin Cantacuzino, a cărui înțelepciune şi 
cultură era apreciată de toți călătorii occidentali, este astfel 
încondeiat în cronica lui Radu Popescu, încât apare un adevărat 
monstru. Inainte de a pune la cale dezastrul nepotului său, 
Stolnicul şi-ar fi otrăvit doi frați: pe Șerban Vodă si pe Ior- 
dache Spătarul. Dovada: Stolnicul însuși a mărturisit, In zilele 
de restriște, când Stefan Cantacuzino a fost mazilit, Stolnicul, 
în credința că va îndrepta situaţia fiului său, s'a dus la capigi- 
basa de l-a dăruit și între alte vorbe i-ar fi desvăluit şi o mare 
taină. Anume: Stolnicul însuși ar fi otrăvit pe fratele său Șerban 
Vodă, când a simțit că acesta se abate dela credința datorită 
Porții si tot el ar fi spus Turcului cá ar fi otrăvit si pe celălalt 
frate mai mic, pe Iordache, care fusese trimis în solie la Viena 
$i se infelesése cu Nemţii: 

«Aceste cuvinte toate capegibasa le-au spus Vizirului gi 
«altor meghistani ai Porții, de le-au auzit mulți oameni de 
«credință, mai vârtos Dragomanul, fratele Măriei Sale lui Ni- 
«colae Vodă, carele ajungând mai pre urmă si Domn în urmă 
«aicea în țară, au mărturisit către toți boierii». 

Și cum aici cronicarul se teme că cititorii contimporani și 
viitori nu-l vor crede, el încearcă să spulbere astfel îndoie- 
lile: 

«Dacă el a mărturisit însuși, ce îndoială va să fie ca să nu 
«crează cineva, că la amândurora morți s'au zvonit cá Constantin 
« Stolnicul i-au omorît, dar credință tot nu era, necunoscându-se 
«adevărul... Iar dacă și-au mărturisit păcatul către Turc, nu 
«la duhovnic, destul este să fie crezut la totil» 

Singurul Domn înzestrat numai cu virtuţi și calități este 
Nicolae Mavrocordat, binefăcătorul său, căruia, îi închina si 
cronica. Capitolul despre Nicolae Mavrocordat începe cu o schiță 
genealogică despre « Vieaţa prea luminatului neam al prea 
înălțatului si milostivului Domn Io Nicolae Alexandru Vv., 
prea bunul stăpânitor (al) Țării Românești » Această schiță 
arată, cum în linie feminină, Nicolae Mavrocordat descinde din 
Alexandru cel Bun si deci era destinat să fie «încoronat de 
puternicul Dumnezeu cu soarta domniei Țării Moldovei în două 
rânduri și aici în țară așijderea... Dumnezeu cel milostiv — 
adaugă el— să-i adauge anii vieții Măriei Sale până la adânci 
bătrâneţe, întru îndelungată stăpânire » — și în tonul acesta 
panegiric, continuă povestirea domniei lui Nicolae Mavrocordat 
până la al 10-lea an, unde se opreşte mâna cronicarului. «Nici 
odinioară nu voi tăcea, înălțate Doamne, ca să nu vestesc pre- 
tutindenea, cát voi fi într'această călătorie a vieţii, bunătăţile 
care Măria ta ai arătat cătră mines» scrie el în prefața 
închinată Domnului. 

S'a arătat mai sus cum în 1716, când Nicolae Mavro- 
cordat a fost luat prizonier de Germani, Radu Popescu semna, 
la 3 Decemvrie, alături de 2 episcopi si 39 de boieri, «fără 
nicio silnicie, ci de bună voie», actul de solidaritate, prin 
care se legau să ceară ca Domn pe Gheorghe Cantacuzino, fiul 
lui Şerban Vodă. Trecând apoi în Ardeal, el subscrie, printre 
cei dintâi, alături de Mitropolit, plenipotentele date delegatiu- 
nilor de boieri, care se duceau să ceară împăratului Carol al 
VI-lea sau Prințului Eugeniu de Savoia, alungarea «admini- 
stratorului », cum numeau ei pe Ioan Mavrocordat, si aducerea 
în domnie a lui Gheorghe Cantacuzino. 

După încheierea păcii dela Pojarevat, o bună parte dintre 
boierii cari luptaseră împotriva tadministratorului » au rămas 
în Oltenia, cedată Austriacilor, și au luptat mai departe pentru 
ridicarea în domnie a lui Gheorghe Cantacuzino, pe când Radu 
Popescu s'a reîntors pe lângă «administrator» şi și-a luat în 
primire locul de mare vornic. 

Cum povestește cronicarul această parte din istoria țării, în 
care şi el a jucat un rol activ? 

Mai întâi pretinde că, după căderea lui Mavrocordat în mâna 
Nemtilor, aducând aceasta la cunoştinţa ostașilor săi, el, Banul 
Craiovei, ar fi fost făcut prizonier de către gloate, care l-ar fi 
dus cu pază mare la Târgoviște, unde l-au predat autorităților 
germane. Dus în Ardeal, el a obţinut acolo dela generalul Stain- 
ville o carte de odihnă şi s'a dus să-și întâlnească familia la Braşov. 
Atât] Despre participarea lui la acțiunea boierilor pentru 
restabilirea domniilor pământene, nu suflă un cuvânt. Dimpo- 
trivă, vorbește în cronică despre € nebunia pe care au făcut-o 
spurcatii de boieri , cari au dat pe Mavrocordat în mâna 
Nemtilor. El povestește mai departe cum aceştia au făcut sfat 
de « nimica și blăștămățesc, ca să se alcătuiască de tot cu Nemţii, 
fiindu-le capetele pline de fumurile deșertăciunii »; că generalul 
Stainville i-a trimis înapoi la stăpânii lor Turcii; că delegaţia 
s'a întors ca «nişte câini cu coada între picioare $! că au făcut 
t cetisoare s şi au început a se sfătui « sfaturi vrednice de râs s, 
« socoteli deșarte și vrednice de batjocură », adică e cum ei să 
închine tara împăratului nemfesc și să ceară Domn pe Iordache 
Beizadea, feciorul lui Sárban Vodă » şi că, abia după încheierea 
păcii, când Nicolae Mavrocordat a revenit în scaunul domnesc, 
le-au ieşit + fumurile cele desarte din cap și s'au trezit» și că 
afară de câțiva, cari au fugit peste Olt, «toti cu o inimă s'au 
strâns la București ». 

Poate cu remușcări pentru atitudinea avută față de protec- 
torul său, Radu Popescu continuă povestirea domniei a doua 
a lui Mavrocordat an de an, înfățișând toate evenimentele 
mărunte dela curtea domnească: nașterea a cuconilor si cucoa- 
nelor lui Mavrocordat »; trimiterea haraciului la Poartă s. a. 
și subliniind, continuu « bunátátile + acestui Domn, deși intr'un 
rând se teme să nu cadă în «bănuială de colachie, care romá- 
neste se zice: ciocoinicie ». 

Din când în când, íntrefese în urzeala istoriei naţionale si aci 
evenimente petrecute în țări străine: turburările Tătarilor din 
Bugeac; moartea lui «Duca de Orleans +, unchiul lui Ludovic 
al XV-lea; abdicarea regelui și reginei Spaniei, care se retrag 
într'o mănăstire; moartea Ecaterinei e împărăteasa Moscalilor » 
$. 8. 

Radu Popescu are, dupá cum se vede, un orizont de culturá 
mai larg. Imprejurările vieţii îl aduseseră din tinereţe să cálá- 
torească prin multe țări. Era poliglot: cunoștea limbile latină, 
greacă, turcă și poate şi slava. 

Limba lui, înviorată cu plastice proverbe populare (+ Dra- 
cului dă-i fum de tămâie cât de mult, el rămâne în firea lui tot 
drac +, sau + Din cal, l-au făcut măgar pe Gheorghe Beizadea », 
sau 4 Cămilei i-au pus cercei la urechi») este în același timp 
îmbibată de citatii și cuvinte grecești (prochimen, pan-maca- 
riston, amfivolie, perilipsie, exorie, ipopsie, etc.) si chiar turcești 
(husmet, dughiun, buhasbelele — socotelile veniturilor, imam, 
dunama = flotá, etc.), marcând astfel în evoluţia limbii noastre 
literare, o fază nouă. 

El nu s'a putut însă desface de patimile care-i intunecau pri- 
virea limpede a lucrurilor, nu s'a putut ridica deasupra lui 
însuşi, ca să ne dea nu numai o povestire vie şi caldă, dar si o 
icoană senină, plină de adevăr și de sinceritate a vremurilor sale. 
li lipseşte acea conștiință a răspunderii față de viitorime, pe 
care o găsim la marii cronicari moldoveni: « Scrisoarea este 
lucru veșnic. ...Eu voiu da samă de ale mele toate câte scriu s. 


BIBLIOGRAFIE, Cronica lui Radu Popescu a fost publicată, pentru întâia dată, de 
N. Bălcescu în Magazinu istoricu pentru Dacia, al lui Bălcescu şi Laurian, vol, I, p. 
83—114, 147—186, 211—250, 273 326, 349—389 şi vol, II, p. 3—35, sub titlul: Zsiorijle 
Domnilor Tárii Rumánegti, scrise de Constantin Căpitanul, Editorii au însoțit publicarea 
cronicei cu următoarea notiţă: « In manuscrisul ce avem, se zice că această cronică $'a 
scris la 1769 (recte: 1761), In cursul scrierii Insă, cum se va vedea, autorul se mártu- 

riseşte de martur ocular a! întâmplărilor urmate cu un veac mai înainte. Aceasta ne 
face să credem că acest Constantin Căpitanul este un copist, iar nu adevăratul autor. 
Noi, ta lipsă de alt nume, am păstrat p'acesta, spre a o putea deosebi de celelalte 
cronici s, Notiţa la care se referă Bălcescu în rândurile de mai sus, este următoarea: 
e Adastă carte s'au scris de Costandin Căpitanul, Mai 10, leat 7269 (7 1761) *. 
Pentru întâia dată, Aron Densușianu, în Istoria litcraturis Române, ed. T, laşi 
1885, p. 176, a atribuit cronica lui Constantin Căpitanul Filipescu. Părerea lui Dentu- 
şianu a fost admisă de A, D. Xenopol, în storia Românilor, ed. T, Vlădescu, v. VIII, 
p. 226—227; de Haşdeu, in Etymologicum Magnum Romaniae, ITI, col. 3047 si, 
însfârșit, de N, Iorga, care a reconstituit cel dintálu vieata lui Constantin Căpi. 
tanul Filipescu, fa studiul Cronicele muniene din Analele Academiei Române, Mem. 
sec. ist. serla II, tom, XXI, 1899, p, 342-361, prerum și în prefața pusă în 
fruntea ediției noui, publicată de el sub titlul: Istoriile Domnilor Țării Românești, .. 

compilate $i alcdiuite de Constantin Căpitanul Filipescu, Bucureşti, Socec, 1902. Pă- 
terea aceasta n'a fost admisă de Tocilescu run articol publicat în Revista pentru 
istorie, archeologie şi filologie, an, IL, vol. I (1884), p. 281-2283 şi de Dr. I. G, Sbier a, 
care, in Mfișcări culturale gi literare. .., Cernăuţi 1897, p. 200—206 si 215—216, atri- 
buie pentru întâia dată cronica lui Radu Popescu. In 1906, regretatul Const. 
Giurescu, intrun studiu preţios: Coniribilsuni Ia. studiul cronicelor snuntene, 
București, 1906 a arătat, că opera uu poate H a lui Constantin Căpitanul Filipescu, 
ci trebueşte atribuită lui Radu Popescu. După studiul amintit al lui Constantin 
Giurescu, Radu Popescu a seris /storiile Domnilor Țării Românești de la descălecat 
până la anu? 1729. El ar fi scris această cronică în trei rânduri și anume: odată 
in anii tinereţii, pe la 1688, cu intenția de a răspunde cionicei cantacuzinești a lui 
Stoica Ludescu; a doua oară între anii 1719—1721 și, în sfârşit, a treia oară către 
sfârșitul vieţii ca monah, în preajma anului 1729. Emil Panaitescu, în Cro- 
nicarul Radu Popescu şi Istoriile Domnilor Țării Româneşti, Bucureşti, 1908, & 
arătat că partea de cronică, publicată de Bălcescu, sub titlul Isforüle Domnilor 
Țării Romdnesii — adică partea care merge până la 1688 — cuprinde neexactitáji 
de date şi fapte cu privire la ultimele zile ale lui Hrlzea Vistiernicul, tatăl lui Radu 
Popescu, pecum și la fuga familiei Ini Hrizea, deci $i a presupusului autor, peste 
Dunăre. Chestiunea a fost reluată, de Al. Vasilescu, Comribufiuni la biogra- 
Hie cronicarului Radu Popescu şi a compilatorului Constantin Căpitanul (Ungu- 
reul din Ungurei, judeţul Olt) în volumul comemorativ: Zn amintirea Ini Constantin 
Giurescu la doudzeci $i cinci de ant dela moarica lui (1875—1918), Bucureşti, 1944 
p. 533—546. Vasilescu discutând obiec[iunile aduse de E. Panaitescu la lumina unor 
documente inedite, le combate, aducând dovezi pentru paternitatea lui Radu Po- 
pescu. La aceleaşi rezultate ajunge și Constant Grecescu, Cheva date noui în 
tegătură cu. sstoriile Domnilor Țării Románegis, în acelaşi volum comemorativ În 
aminirea lui C. Giurescu, p. 277—289. O nouă versiune a cronicei, cuprinzând eveni- 
mentele dela 1689—1729, a fost publicată de librarul George Ioani d, Zsioria 
Afoldo- României, Bucureşti, 1859, vol. IF, p. 278—999; o editie critică a întregii 
cronice anunță Constant Grecescu, v. ibidem, pag. 280. 

Pentru isvoarele cronicei vezi notele dela ediţia lui Iorga. Pentru isvoarele gre- 
cești ale cronicarului ef. și Al. Vasilescu 1n Convorbiri Luerare, Un cronicar 
bizantin anonim stilizat de autorul ,Istoriilor Domnilor Țări Româneşti“! XLVIII, 
1914, p. 1085—1092 și 1251— 1270 (Radu Popescu a utilizat Istoria politică în forma 
Turcogreciei), vezi încă D. Russo, Studii greco-románe, opere postume I, p. 99; 
(de fapt cronica grecească de la 1570). 

Vieata lui Radu Popescu a fost reconstituită pe larg de răposatul C, Giurescu 
în studiul amintit: Comiribujiuni la studiu? cronicelor muntene, Pentru câteva mici 
detalii este de văzut şi G. Pascu, Data morii lui Radu Popescu şi Turcisme la 
Radu Popescu, in Arhiva, laşi, XXIX (1922), pag. 241—243. 

Cronica lui Radu Greceanu, în forma mai completă pe care 
ne-a dat-o un strănepot al său, Ştefan Greceanu, cuprinde 110 
capitole, fiecare cu titlul său, și povestește domnia lui Brânco- 
veanu dela începutul ei până în vara anului 1714. 

In anul 1698, când cronica, începută mai de mult, a fost înfă- 
țişată Domnului ca un omagiu, Tara Românească respira lini- 
ştită. Invazia ostirilor germane fusese respinsă fără vărsări de 
sânge, prin aducerea trupelor turceşti și tătărești. Prin abili- 
tatea politică a lui Brâncoveanu, fara fusese ferită de nenoro- 
cirea de a deveni teatrul de luptă în războiul dintre creștini si 
turci. Boerimea era mulțumită de domnia părintească a lui 
Brâncoveanu, iar sprijinul generos acordat de el mișcării cul- 
turale, dădea domniei lui o strălucire deosebită. In această atmo- 
sferă de mulțumire generală, un boier ca Radu Greceanu, retras 
departe de zarva ambițiilor de curte, trăind în liniștea cărților 
sale, era un admirator sincer al domniei lui Brâncoveanu. In 
rândurile de caldă închinare cu care el înfățișa cronica sa Dom- 
nului, în al X-lea an de domnie, el exprima, poate nu numai 
sentimentele sale personale, ci și pe ale boierimii contimporane: 

« Măria Ta, esti cu daruri vrednice împodobit si ai îngrijit 
+ de această țară cu o asa adâncă pricepere şi înaltă priveghere, 
«cu atâta blândețe și răbdare pornită din sufletească dragoste 
1 ce îi porti, încât eu pociu să dau chezășie că politica luminată 
e și plină de bunătate a Inălțimei Tale este în adevărată ase- 
«mánare cu înțelepciunea, lui Democrite care, în învățăturile 
«sale zice: Stăpânii noroadelor si povățuitorii lui, trebue să 
vaibá în toți timpii îngrijirea ca să se arate cu asprime către 
a vrăjmașii țării, iar către supuşii lor, iubitori $i blânzi ». 

Cu aceste sentimente de admiraţie față de Domnul care, în 
mijlocul atâtor frământări, isbutise să asigure țării pacea şi 
prosperitatea, se unea recunoştinţa față de protectorul care 
stimulase şi încurajase munca lui culturală: 

+ Până în ziua de azi multe feliuri de bunátàti ai dăruit Măria 
+ Ta la toată suflarea din țara aceasta, și așa și pre mine, ple- 
$catul slujbas al Inálfimei Tale, m'ai încălzit, încât nu pociu 
să-mi arăt mai bine recunostinfa de care sunt cuprins, decât 
«prin alcătuirea acestei istorii despre vieata si întâmplările 
« domniei Inàlfimei Tale, care s'a petrecut prin vederile melen, 

Luând pana în mână, sub impulsul sentimentelor de admi- 
raţie şi recunoştinţă, ca să povestească pentru viitorime « faptele 
cele mult Kudate si de toată suflarea ţării aceștia cinstite si 
iubite +, era firesc ca Radu Greceanu să se identifice în toate 
paginile cronicei sale, cu interesele Domnului care, după el, 
erau şi ale țării. Brâncoveanu, luase domnia, împins dela spate 
de toți boierii țării care-l rugau: + Logofete, noi cu toții pohtim 
să ne hii Domn ». Sprijinit astfel pe consensul tuturor boierilor, 
Brâncoveanu se urcă pe tronul pe care stătuse până atunci 
unchiul său de mamă, Şerban Cantacuzino. 

Toată lumea era mulțumită de această alegere, afară de soţia 
lui Şerban Cantacuzino, care ar fi dorit tronul pentru fiul său 


minor, Solii trimiși de Şerban Cantacuzino la Impăratul Leopold 
se aflau în drum spre Viena, când sosește acolo o nouă dele- 
gafie de boieri, care aduce vestea că Șerban Vodă a murit şi cá 
fara a ales în locul lui pe Brâncoveanu. Dintre solii lui Șerban, 
singur Aga Bălăceanu, ginerele răposatului Domn, întețit şi 
de soacra sa, nu s'a putut împăca toată vieaja cu alegerea lui 
Brâncoveanu, El a rămas în Ardeal, stáruind pe lângă imperiali, 
care erau atunci în războiu cu Turcii, ca să intre cu armata în 
Țara Românească, să o libereze de Turci şi să redea tronul 
cumnatului său, Gheorghe Cantacuzino. Toate stráduinfele lui 
Brâncoveanu de a împăca pe Bălăceanu si de a zădărnici inten- 
dile Germanilor, nu izbntesc, si în curând oștirea nemțească pă- 
trunde în țară, se îndreaptă spre Cerneti, Craiova, Pitești, si de 
acolo la București. 

Povestind aceste evenimente, Radu Greceanu înfățișează lu- 
crurile cu o vădită simpatie pentru politica lui Brâncoveanu, 
Mai întâi se strávede, în paginile cronicei, aversiunea Domnului 
impotriva mátusei sale, care pusese la cale toate aceste incurcá- 
turi. Doamna lui Șerban Vodă e numită de cronicar « sârbcă de fel 
dela Nicopole, fata Gheţii neguțătoriul de abale». «Fumuri 
mari — spune el intr'alt loc — acei mueri îi urla în cap, care 
toate în desert i-au esit, că ochiul cel privitor al lui Dumnezeu 
niciodată nu se înșeală s. 

Aga Constantin Bălăceanu este pentru Radu Greceanu, ca 
și pentru cronicarul anonim, — $i de sigur ei reprezentau într'a- 
ceasta nu numai sentimentele lui Brâncoveanu, ci și pe ale 
boierimii pământene: — e viclean şi vânzător de țară », El n'a 
vroit să asculte cuvintele împăciuitoare ale Domnului, care, 
explică Greceanu, ¿încă din boierie avea dragoste cu dânsul 
şi frăție», ci, cuprins de zavistie si vicleșug, umbla + după fan- 
dasii şi păreri nebunești +, S'a alunecat «după biestemăciuni 





Biserica Mânăstirii Hurez, ctitoria lui Const, Brâncoveanu, 

cu hirea» si, cu « hotesc meșteșug », venind cu oastea nemfeascá 
în ţară; a adus pe feciorul lui Șerban Vodă cu mama lui dela 
Drăgăneşti, « părându-i cá — lámuregte Greceanu — cum îl va 
aduce Nemţii, Domn țării îl va pune, şi așa cu acel nume de 
domnie, el, ispravnic domniei şi ocărmuitor făcându-se (căci 
tânăr copil era, de ani coconul acela al lui Șerban Vodă), mai 
lesne pre ai țării boiari şi lácuitori îi va trage lângă ei; întru 
care în deşert nădăjduia, că Nemţii nici de cum după a lor ne- 
bunie nu umbla, ci numai folosul lor şi-l căuta ». Căci de sigur 
Nemţii nu erau să umble după « vânturi bálácenesti ». Aflánd 
că Turcii şi Tátarii au intrat în țară, imperialii părăsesc Mun- 
tenia şi se retrag în Ardeal. 

Cronicarul domnesc ne povesteşte apoi campania pe care a 
întreprins-o în Ardeal, Brâncoveanu, alături de Sultan, de 
Tătari şi de Tókóli, campanie care se încheie cu înfrângerea 
Nemtilor la Zărnești și cu prinderea generalului Heissler. Gre- 
ceanu povesteşte şi el scena întâlnirii lui Brâncoveanu cu gene- 
ralul Heissler, dar, spre deosebire de cronicarul anonim, care 
înfăţişează lucrurile cu mai multă viață, consemnánd si duelul 
de cuvinte dintre Domnul român şi generalul german (« Jupâne 
Haisler, ţi-am adus oaspeții care ţi-am scris cá-ti voiu aduce, 
primește-i » si răspunsul plin de mândrie al captivului: «De 
sunt rob, astăzi am căzut în robie, iar tu ești rob de când te-au 
făcut tatá-táu » — aluzie la starea de vasalitate a Ţării Ro- 
mâneşti), Greceanu se mărginește doar să ne spuie că Brân- 
coveanu, dând mâna cu Heissler, a încercat «să-l imbuneze cu 
cuvinte de mángáiere pentru ale vremii şi ale lumii întâmplări >, 
dar că bunătatea de suflet a Domnului român, «de cea semeatá 
si nebunească megalopsihia lui Haisler, puțin se atingea, că nu 
ca un prins și ca robit răspundea, ci şi atunci firea lui cea înaltă, 
vrea să şi-o arate, micşorând lucrurile şi biruintele ce se făcuse ». 
Dar care erau acele cuvinte de «semeatá si nebuneascá mega- 
lopsihie », Greceanu nu ne spune, poate şi fiindcă nu erau pe 
placul Domnului. ` 

Când povesteşte aducerea capului lui Bălăceanu în cortul lui 
Brâncoveanu, Greceanu lasă să isbucnească în cronică senti- 
mentul de indignare, împotriva vânzătorului de țară: 

«...cá pre acest Costandin Bălăcianu nu-l lăsa, ticălosul, 
«trufia ca să-şi aducă aminte și de frica lui Dumnezeu, ci cre- 
«dea în avere si în cai si în arme și în vitejii si în fandasii ne- 
a bunesti, si nu stia că nu este Dumnezeu înaintea celor ce nu se 
a tem de Dânsul, ci asa cu acestea s'au pus s; sufletul si vieata ». 

Se va vedea, cánd vom analiza cronica anonimá, cu cátá 
vioiciune înfăţişează cronicarul necunoscut, dramatica scenă 
când intră în spătăria domnească alaiul cu călăul în frunte, 
care aducea conspiratorii împotriva lui Brâncoveanu, legati cu 
lanţuri de mâini și de picioare. Ei bine şi Radu Greceanu ne 
povesteşte acest moment, dar sufletul lui de cărturar, deprins 
cu liniile simple ale clasicismului elen, nu este atras de amă- 
nuntele senzaţionale şi de elementele dramatice ale scenei. El 
trece repede peste acest episod, ca peste un fapt divers, căruia 
nu-i dă importanța pe care i-o dă cronicarul anonim. Stárueste 
numai asupra vinovátiei lui Staicu, pe care ni-l înfățișează într'o 
lumină cu totul defavorabilă. Astfel, el ne explică dela început că: 

«...Acest Staicu a fost om de jos, feciorul unui Bărcan, 
« carele şi Părcălab de Curte fusese, iar fiu-său acesta, Staicu, mai 
« înainte era slugă la Pârvul Vistierul Vlădescu. După aceea s'au 
«lipit lângă Mareş Banul, (care) fiind om de casa boiarilor Canta- 
« cuzinestilor, cu mijlocul lor au tras şi spre Staicu mai la cinste 
« şi la boierie: fiind Mareş Vistier mare, pre Staicu l-au făcut 
«Logofăt de Vistierie, apoi şi Vistier al treilea ajunsese. Iară 
«după aceea, trecând câtăva vreme, într'alt chip primenin- 
«du-se vremile si tara la Domni străini si la greci căzând.. .». 

Cantacuzinii ajungând la strâmtorare si urgie, Staicu 
— spune mai departe Greceanu — a nemultumitoriu binelui s'au 


arătat », căci a trecut în tabăra duşmană Cantacuzinilor. De 
aceea, când Șerban Cantacuzino a luat domnia, Staicu a plecat 
în pribegie, fugind din loc în loc, ca să scape de urmăririle noului 
Domn. Brâncoveanu — ne încredințează cronicarul — i-a arătat 
«milă si blàndefe », dar el n'a vrut să vie «in țară la moşia lui », 
ci s'a dus în Moldova, la Constantin Cantemir. Și aci Greceanu 
are prilejul să-l încondeieze și pe Cantemir: « Acest Cantemir, 
întâiu au fost herghelegiu, apoi si ciaug la steagul spă- 
tăresc aicea în ţară au fost». Si povestind cum, prin ajutorul 
lui Șerban Cantacuzino, Cantemir a ajuns Domn în Moldova, 
cronicarul subliniază că el, «cum a luat domnia, întâiaş dată, 
nemultumitor s'au arătât spre făcătoriul lui de bine Șerban 
Vodă » şi, neputând să-i strice cu nimic rosturile lui Șerban 
Vodă », s'a apucat, prin mijlocul lui Staicu, să surpe pe Brân- 
coveanu. Când ne comunică sentința de moarte a osánditilor, 
sufletul lui de cronicar nu se induioseazá, căci: 

&...cele ale lor ficlene scrisori arătându-se şi toate de față 
«cetindu-li-se, nimeni din câți auzea a se milostivi spre dânșii 
«era, faptele lor cele spurcate și păgâne aevea văzându-se, câte 
« ficleşuguri spre Domn si spre ţară vânzări făcuse, cá ei pre 
«Nemti în ţară îi adusese, si pentru Nemţi, Tătarii venise si 
«la primejdie si de istov prăpădire tara ajunsese cât nimeni 
€ din creştini... n'au rămas de pradă si de sărăcie scăpaţi, care 
«de Tătari, care de Nemti, lăsând mult sărăcime, care arşi de 
« Tătari si căzniți au murit, afară de robii ce au luat». 

In aceeaşi lumină este înfățișată şi cealaltă conspirație împo- 
triva lui Brâncoveanu. Dumitrașcu Corbeanu, căpetenia conspi- 
ratorilor, este un «om foarte rău, zavistnic si turburátor », iar 
jupáneasa lui, Tudosca: «muiere rea şi neastâmpărată »; pe 
amândoi îi înfierează cronicarul: « ticăloși », care nu se puteau 
odihni « întru atâta bine şi îndestulare ». 

Necazurile și mai ales grija, care cuprinsese sufletul lui Brân- 
coveanu si al boierilor săi de curte, după trecerea lui Toma Can- 
tacuzino de partea Țarului Petru cel Mare, se răsfrînge cu toată, 
emotivitatea în aceste rânduri ale cronicei lui Radu Greceanu: 

« Toma Cantacuzino, marele spătar, carele tocmai ca acel 
«din 12 Apostoli, Iuda, alegându-se gi de către stăpânul sáu 
«făr de nici o nevoie, ca un hiclean hainindu-se, Iudei cu ade- 
*várat s'au asemănat, pentrucă den râvna ce pururea spre 
« cele deșarte lumești avea, uitând cinstea, folosul, mila $i cău- 
«tarea, ceeace încă den copilăria lui tocmai ca dela însuş născă- 
«torul lui, încă și mai mult pociu zice, dela Domnul câștigase 
« şi avusese... pe carele nu ca pre un neam și văr al Máriei Sale 
«l-au căutat, l-au cinstit şi l-au iubit, ci neosebit din iubiții fii 
« Máriei Sale îl avea, si mai cinstit încă pociu zice..., carele întru 
«atâta cinste și îndestulare ce avea neîndestulându-se, ci fiind 
«cuprins şi biruit de gândul trufiei, urmat-au tocmai si Eosfo- 
«rului si lui s'au asemănat, carele au socotit să-şi puie scaunul 
« preste norurile cerului. Așa şi acesta nu s'au îndestulat cu câtă, 
«cinste şi vrednicie avea, ci stepena domniei visând, și dentru 
«aceea ce au fost au căzut, pentrucă ochiul cel neadormit al 
« nefățarnicului Judecător, precum iaste îndelung răbdător, 
«iaste și de sârg rásplátitor ». 

In această, formă, este scrisă întreaga cronică. Autorul ei, 
scriind sub ochii Domnului, în mijlocul emoţiilor care fră- 
mântau curtea, împărtășește cu întreaga boierime din divanul 
domnesc, simpatiile şi resentimentele lui Brâncoveanu. Paginile 
cronicei vibrează încă de căldura patimilor, peste care timpul 
a asternut de mult uitarea. 

Incepând din al zecilea an al domniei lui Brâncoveanu, Radu 
Greceanu povesteşte evenimentele an de an, în ordinea în care 
s'au succedat. 

Acest fel de înfățișare a evenimentelor impune cronicarului 
să neglijeze inlántuirea lor cauzalá şi să amestece între faptele 
importante pentru vieafa ţării şi întâmplări mai puțin însemnate, 

Biserica Sfântul Gheorghe Nou — unde au fost aduse pe ascuns și înmormântate, rămășițele Juj Const. Brâncoveanu — in limpul focului din 1847, după o grăvură ] 
a vreme! făcută de E. F. Bucheri 


dar care au stârnit senzație la curte, El povesteşte, adesea pe 
acelaşi plan: venirea Hanului tátáresc în țară ; sosirea solilor la 
curtea domnească. și primirea ce li s'a făcut; plățile haraciului 
şi trimiteri de salahori și care pentru raialele turcești; războiul 
dintre creștini şi turci; plimbările lui Brâncoveanu prin țară, 
cu notarea precisă a conacelor făcute, ziua sosirii și data plecării; 
nunțile domneşti ` ştiri sosite din Beciu (Viena); ctitorii și clă- 
diri domnești, s. a. m. d. 

Cronica lui Radu Greceanu se încheie tocmai în primăvara 
anului 1714, la vremea când se desfășură sguduitoarea dramă 
la care cronicarul însuși a trebuit să ia sufletește parte. Nepotul 
său Șerban Greceanu, care ținea în căsătorie pe fiica lui Brânco- 
veanu, a fost dus şi el cu nenorocitul Domn la Constantinopol 
si a trăit in fioroasa temniță alături de soția lui Brâncoveanu si 
de cumnații săi, zilele de chin şi groază, când le-a ajuns acolo, în 
închisoare, vestea că Domnul si copiii săi au fost decapita[i. 
«Eu, care patru ani neintrerupti — spune Del Chiaro — am 
avut onoarea de a fi în intimitatea acestor principi, nu-mi pot 
aminti această teribilă catastrofă, fără a vărsa lacrimi 9, 

Tn același timp, Radu Greceanu se inrudea si cu Stefan Canta- 
cuzino, fiul Stolnicului, care surpase pe Bráncoveanu si-i luase 
locul. Nepoata lui Radu Greceanu, Păuna, era soția lui Stefan 
Cantacuzino și sora lui Șerban, ginerele lui Brâncoveanu. Păuna 
n'a avut nici ea mai mult noroc decât fratele ei. După doi ani 
de domnie, porneşte şi ea, ca şi soția lui Brâncoveanu, să-și 


(Originalul în Mureul Municipiului București) 


întovărășească soțul pe drumurile de primejdii ale Constan- 
tinopolului. Acolo, în Duminica Sft. Treimi a anului 1716, ora 
4 din noapte, soțul său Principele Stefan si tatăl lui, Stolnicul 
Constantin Cantacuzino, au fost spânzurați în temnifa din 
Bostangi-Bași. 

Doamna Păuna, spre a-și salva copiii dela moarte, ajutată de 
câțiva prieteni devotați ai familiei, se ascunde travestită într'o 
casă, singură, unde, cu toată străduința Turcilor, n'a putut fi 
găsită. De acolo, luându-și inima în dinți, închirie pe ascuns o 
corabie și, strecurându-se cu multă teamă din Constantinopol 
cu copiii, după patru săptămâni de călătorie pe mare, debarcă 
la Messina. De acolo pornește spre Neapole si trecând prin 
Bologna si Ferrara, sosește în Veneţia, unde avea să o 
întâlnească în 1718, fostul secretar al soțului său, Anton Maria 
Del Chiaro. 

Urgia deslănțuită cu doi ani mai înainte împotriva familiei 
lui Brâncoveanu, se deslántui acum împotriva Cantacuzinilor, 
Dela Del Chiaro aflăm că satele fostului Domn și ale Cantacu- 
zinilor fuseseră împărțite de Mavrocordat între rudele și prie- 
tenii acestuia. e Am fost de față — zice Del Chiaro — şi am 
servit de tâlmaciu când sármana íemeie — e vorba de soacra 
Doamnei Păuna, soția Stolnicului — trimite rugăminte la unul 
din nouii miniștri greci, care deţinea prin silnicie satele ei, 
ca să o miluiască și pe ea cu o neînsemnată cantitate] de 
făină ». 

Dece Radu Greceanu, cronicarul cărturar, tace asupra acestor 
vremuri de urgie și de durere, nu putem ști. Datele sărace pe 
care le avem despre vieața lui nu ne îngădue să facem nicio 
ipoteză măcar. 

Elenist de frunte al timpului, Radu Greceanu nu a alergat 
niciodată după situații şi onoruri pe care, mai ales după ce 
pe înrudise, prin fratele său, cu familia lui Brâncoveanu, le-ar 
fi putut obține. Cárturar modest — ca toti cărturarii — s'a 
mulțumit să ajute cu cunoștințele sale intinse de grecească la 
marea operă de traducere a cărţilor sfinte în limba neamului. 

Era bucuros că ocupă şi el un loc la curtea domnească, că 
poate fi de față la serbări si la petreceri, că poate împărtăși 
bucuriile, îngrijorările și durerile curţii — care erau și ale 
poporului — si că poate nota an de an pentru Domn și 
cei ce vor veni toate cele ce vedea petrecându-se sub ochii 
săi: și nunţi domnești, si primiri de soli, şi încoronări de 
Principi (a lui Tókóli în Ardeal) și plimbări de curţi pe la 
moșii și vii, și trimiteri de baraciu la Poartă și invazii de 
oști nemfesti, turcești și tătăreşti si trimiteri de salahori pen- 
tru participarea cetăților turceşti, si e fuga Tomii Cantacuzino 
la Muscali» și «furtuna cea ticăloasă a Craiului Bvefescs, 
Cronica lui, scrisă fără mult nerv, dar cu bun simț, este astfel 
un ziar oficial de curte al celui mai mare voevodal culturii 
românești, 


BIBLIOGRAFIE, O bibliografie completă asupra lui Radu Greceanu ne lipseşte. 
Opera genealogică întocmită de strănepotul cronicarului, Ştefan D. Greceanu, 

a proba descendența domnului Ștefan Dimitrie Grecianu, jost senator, din neamul 

Scrisori de la Serban Greceanu la N. lorga, Scrisori de familie ale vechilor 
Brâncoveni, În Analele Academiei Române, Secţia ist., seria ÎN, tom XVI (1934 — 
1935) p. 183 şi urm. 

fn Revista Romana pentru Sciințe, Were $$ arie a lui AL Odobescu, vol, I, 1861, 

la 1714, a fost publicată de un strănepot al cronicarului Ştefan D. Gre- 
ciann, sub titlul: Din cronicile Țârii Româneşti: Viața Ius Costandin-Vodă Brân- 
coveanu de Radu Vel Logofet Grecianu, cu nole şi anexe, Bucureşti, Góbl, 1906. 
Această versiune cuprinde și predoslovia cu care cronicarul a închinat lucrarea lui 
Brâncoveanu 10 1698, când i-a predat povestirea primilor zece aai de domnie. Pre- 
doslovia lipseşte din versiunea publicată de Bă'cescu, 

Cea mai obiectivă ca ținută și cea mai frumoasă ca factură 
literară este însă o cronică, pe care unii au atribuit-o lui Radu 
Popescu, dar pe care noi, pentru motive pe care le-am arătat 
în altă parte, o socotim anonimă. 

Cronica povestește evenimentele petrecute dela moartea lui 
Șerban Vodă și urcarea pe tron a lui Brâncoveanu, până la 
începuturile domniei lui Ștefan Cantacuzino. In manuscrisul 


publicat de Bălcescu — pierdut în vicisitudinile vieții marelui 
istoric al generației dela 1848 — cronica se încheie cu nararea 
înebunirii, la Mănăstirea Dintr'un Lemn, a Doamnei Păuna, 
soția lui Stefan Cantacuzino, tocmai în ziua fatală a Adormirii 
Maicii Domnului, când la Constantinopol, dinaintea seraiului 
imperial, se tăia capul lui Brâncoveanu și ale copiilor săi. Această 
dramatică şi stranie coincidență, a sguduit adânc sufletele 
contimporanilor, cari erau dispuși să vadă aci pedeapsa lui 
Dumnezeu împotriva celor ce puseseră la cale năruirea lui Brán- 
coveanu (între care se socotea de unii și soțul Doamnei), 

Cronica este alcătuită, după cum a arătat regretatul Giurescu, 
din două părți inegale. Prima parte e alcătuită din a cinci șăsimi 
din întinderea totală a operei» si istoriseşte mersul ascendent 
al domniei lui Brâncoveanu, care culminează în 1703, când, 
în vremuri de aparentă liniște, Domnul, rupănd toate firele 
intrigilor țesute de dușmanii săi, se întoarce din Adrianopol în 
țară, cu hatigerif din partea Sultanului, garantându-i domnia 
până ia sfârșitul vieţii. Această primă parte a cronicei se încheie 
cu o frumoasă apoteozá de patriarhală fericire a Domnului: 

4 9i aşa cu acestea se bucura în ospete si în veselii, în nunte, si 
«ale boiarilor de pământ si ale lui nunte, mărintându-și fetele, 
4 însurându-și feciorii cei de vârstă, că atâta era fericit, cât 
+ mi se pare că toate darurile norocului erau asupra lui. Că mulți 
«au noroc în lume, dar nu în toate, că unii au noroc în cinste, 
«iar nu de feciori şi de bogăţie și de altele... Iar acest Domn 
sin toate au avut noroc: bogat, frumos la chip, la stat, vorba 
«lui frumoasă, cu minte mare, rude multe, fii, fete din destul, 
a gineri, nurori, asijderea cinste mare. Si în boieria lui, și în 
« domnia ce au domnit nici o lipsă nu va fi avut. Și acest Doman 
«ar fi putut să zică cuvintele lui Solomon: « cá orice i-a pohtit 
« inima, lui nu i-a lipsit ». Acestea și ca acestea văzând înaintea 
«ochilor lui, numai se veselia ». 

După această evocare sugestivá a domniei lui Brâncoveanu, 
cronicarul povestește repede, în a doua parte, evenimentele 
externe din al căror angrenaj s'a deslănțuit războiul dintre 
Petru cel Mare și Turci, războiu care, în váltoarea lui, a pregătit 
prăbușirea lui Brâncoveanu, 

Istoricii au dreptul să regrete că informația este mult mai 
săracă, pentru ultimii 11 ani din domnia lui Brâncoveanu, că 
raporturile dintre nefericitul Doran și Petru cel Mare nu sunt 
mai clar și mai amănunțit expuse; dar noi, istoricii literari, cari 
căutăm în slova strămoșească, dincolo de adevărul istoric, 
eternul omenesc prins în formele artei, trebue să recunoaştem 
aci, că după apoteoza fericirii lui Brâncoveanu, această repede 
expunere a faptelor până la catastrofa finală, este de un real 
efect dramatic, pe care cronicarul știe să-l speculeze din punct 
de vedere literar. 

Tonul povestirii Imi de aci înainte, mai ales după războiul 
dela Stănilești, începe să se schimbe. Faptele sunt înfățișate 
într'o lumină mai tristă: e Constantin Vodă încă cu întristăciune 
s'au tras dela Urlaţi la Târgoviște, venindu-i multe imputáciuni 
dela Turci pentru spragerea Brăilei, cura că ar fi fost mers Toma 
(Cantacuzino), cu știrea Imi, de au adus Moscalii ». 

El zugrăvește repede intrigile tesute de Cantacuzini pentru 
a răsturna pe Brâncoveanu; plângerile ticluite si semnate cu 
pecetile falsificate la Braşov ale boierilor Țării Româneşti; 
venirea imbrohorului la București; arestarea lui Brâncoveanu și 
confiscarea averilor («si până într'atâta avea necredinfá, ca și 
cum ar fi mai ascuns avere, până si pre Doamna si pre nurori 
le-au căutat și au luat ce au găsit, care obiceiu la Turci n'ar fi 
fost mai înainte, să cerce muierile s), trece apoi la expunerea, cu 
sentimente turburi, a domniei lui Ștefan Cantacuzino, insistând 
asupra ingratitudinei Cantacuzinilor față de Brâncoveanu și 
încheie povestind tragedia finală: tăierea capului lui Brânco- 
veanu și a celor patru copii ai săi dinaintea foigorului imperial, 

sub ochii Sultanului, care privea această scenă de groază și, 
apoi, infigerea capetelor în prăjini, dinaintea porții împărătești, 

Autorul acestei cronici este, în ceea ce privește talentul literar, 
superior celorlalți contimporani ai săi din Tara-Románeascá. 
Din îndelungata domnie a lui Brâncoveanu, el alege cu deose- 
bire evenimentele care l-au impresionat mai puternic, dar isbu- 
tește să ne concentreze interesul asupra lor, prin viața cu care 
le povestește. 

Ceremonialul batjocoritor, cu care Brâncoveanu primește în 
țară pe conspiratorii potrivnici lui, este descris cu amănunte 
patetice. Din porunca lui, trădătorii sunt aduși în București 
«într'un car mocánesc» și porniţi la palat, cu alai mare. In 
fruntea, cortegiului, mergeau boierii trimiși de Brâncoveanu la 
Țarigrad; de o parte si de alta urmau rânduri-rânduri, toată, 
slujitorimea din casa lui efendi până în divanul cel mare, iar la 
mijloc, duși de subfioará de către călărași, págeau, cu mâinile 
prinse în cátuse și împiedicându-se în fiare, conjuratii. In întâm- 
pinarea lor, Domnul trimite pe armas și — în chip de Postelnic 
mare, cum se obișnuia pentru primirea, Domnilor, fiindcă se 
svonise cá Staico vrea să fie Domn — « pe gâdea cu un ciomag 
mare în mână ». Ulitele orașului erau pline de « norod e, pe când 
la curte, Domnul cu toti boierii mari și mici așteptau în cele 
două spătării, cu uşile deschise, sosirea convoiului. Ajunşi 
înaintea lui Brâncoveanu, vinovatii cad în genunchi. Scena 
întrevederii dintre Domn si Paharnicul Staico, căpetenia con- 
spiratorilor, e de un dramatism mișcător: «N'ași fi gândit, 
Staico, — începe Brâncoveanu ironic —să văz una ca aceasta, 
zău n'as fi gândit in vieata mea, ca acela ce într'atâta vreme, 
printr'atâtea locuri şi cu atâtea feluri de umblete (s'a vânturat), 
să te văz asa, dinaintea mea, într'acesta chip. Zău n'ași fi gândit». 
Cu moartea în suflet, infundat, răsvrătitul abia ingáimeazá: 
€ Gresit sunt Mäe Tale; mila Măriei Tale, încă este mai mare 
decât greșala mea ». La toate imputările Domnului — « cá el le-a 
dat pâine si iertáciune, iar ei i-au aruncat cu piatra » — pribegii, 
incoltiti, nu pot răspunde decât: Great suntem Doamne, 
gresiti, şi ce va fi voia Măriei Tale ». 

După această sumară judecată, Brâncoveanu, întorcându-se 
spre armas, dă porunca: « Armas, ia pre dumnealor de-i du în 
pușcăria unde şi-au gătit-o singuri, cá noi avem altă treabă... 
să bem astăzi». Si pe când conspiratorii scoborau, zornăind 
din lanțurile prinse de mâini și de picioare, în beciurile întune- 
coase ale palatului domnesc, si ușa grea a temniţei se închidea 
și se zăvorea cu lacătul în urma lor, Domnul, cu toată boierimea, 
care se adunase la curte — și spre a sărbători o nuntă — «se 
așează la masă, toată ziua până noaptea, cu feluri de muzici, 
cu tunuri, precum este obiceiul Domnilor ». 

In beciurile temnitei, Staico şi tovarășii săi stau multă vreme, 
până ce se tin trei divanuri asupra lor: unul făcut de Domn 
în spătăria cea mare, un altul în divanul cel mare și, în sfârșit, 
un al treilea ținut, de boierii singuri, în vistieria de jos, fără Domn 
«cu cealaltă țară si cu vlădica Teodosie». Zadarnic Staico 
blesteamă pe Constantin Cantemir și pe Cupăreștii care-l puse- 
seră la cale, zadarnic se roagă de iertare «că, fiind om bătrân, 
nu va trăi mult și pentru doi trei ani, dece să-i verse sângele, 
să intre în păcat »; soarta lui este definitiv hotărîtă în al treilea 
divan, ţinut de boieri sub președinția Mitropolitului. Adu- 
cándu-se pravila țării si cercetând Mitropolitul in ea cazul 
impricinatilor, i se dă lui Staico să-și citească singur osánda: 

« Boierul — zicea Pravila — care va umbla împotriva Dom- 
« nului și a Ţării, să-l spânzure și să-i facă spânzurătorile mai 
«înalte cu un cot decât ale altor oameni prosti ». 

Aruncat din nou în temniță, este ridicat de acolo, trimis la 
Mănăstirea Snagov, și în cele din urmă spânzurat « într'o noapte, 
în târgul de afară al Bucureştilor », pe când ceilalți conspiratori 
sunt aruncaţi în temniță. 


Era un exemplu sguduitor, pe care Brâncoveanu il dădea 
pentru trădătorii de domnie în vremuri turburi, când flăcările 
războaielor la hotare amenințau fara. 

Alte pagini ale cronicei, tot așa de dramatic expuse, sunt 
grupate în jurul unui episod care scoate în lumină o altă lature 
a caracterului lui Brâncoveanu: energia cu care ştia să aducă, 
rânduială în administraţia țării și să sgâlțâe pe boierii fraudatori, 
chiar $i atunci când aceștia, îi erau rude apropiate. 

Vinovatul era de această dată marele boier Radu Clucerul 
Știrbei, care tinea în căsătorie pe o vară a Domnului — om, cum 
îl caracterizează cronicarul, «cam lung la unghii». Insárcinat 
cu strângerea birurilor, Ştirbei luase mai mult decât se cuvenea, 
pentru a-și face și lui o parte însemnată. Brâncoveanu primește 
plângerile locuitorilor jefuiti, tocmai la Cerneti, unde se dusese 
să se întâlnească cu tabăra Sultanului. Adunând atunci zapisele 
Clucerului si controlându-le cu catastifele vistieriei, se convinge 
de vinovăția lui Ştirbei şi poruncește caimacamilor săi din Bu- 
curești să-l cheme grabnic şi să-i ceară să întoarcă imediat 
« banii săracilor, că de voie nedándu-i, va să-i dea cu rușine», 
Știrbei însă, neștiind că «iscáliturile » lui se află în mâna lui 
Brâncoveanu, o tinea într'una cá «nu a luat nimic și cá nu va 
da niciun ban ». Domnul, aflând aceasta, s'a turburat si, ajun- 
gând în scaunul sáu din Târgoviște, a cerut să i se aducă la curte 
vinovatul și în plin divan îi adresează răspicat aceste cuvinte: 

« Clucere, când te-am trimes în țară cu slujbe, fiind cu boerie, 
« dreptate am poruncit să faci, au nedreptate...? — El zice: 
« Ba, dreptate ai poruncit Măria Ta să fac. Şi începu a se îndrepta 
«din cuvinte. lar Domnul zise: Dar acestea ce sunt? Si scoase 
« hârtioarele cu iscălitura lui si le dete la Radul Cluciarul, fe- 
« ciorul Hrizei Vistierul din Popeşti, să le citească. Si se sculá 
« Radul Cluciarul de unde ședea la Divan și le luă din mâna 
« Domnului și începu a citi și a arăta Cluciarului Costandin 
«iscăliturile lui. Care, dacă au văzut, au rămas îngheţat. 

«Si începu a zice: cá pentru cheltuiala cáii şi a feciorilor au 
« făcut. Si un covor şi niște tipsii şi tingiri ce au fost luat mită, de 
« au făcut nedreptate săracilor, zicea că le-au dăruit Mănăstirii 
« Strehari. Domnul zise: Auziti boeri, cu ce jafuri și cu ce nedrep- 
«táti face pomeni. Incepu a-l mustra, zicând: Dar până când 
« aceste jafuri să Je faci, Cluciare Costandine, că din nimica, eu 
« te-am ridicat şi te-am făcut slugiar mare, comis mare și cluciar 
« mare, al şaselea scaun al divanului, și te-am miluit și te-am 
« ținut credincios!. Ai luat județul Dâmboviţei: l-ai prădat de 
«n'au rămas ca un sat. L-am luat acela și ţi-am dat Teleor- 
« manul. Si mai rău l-ai făcut, că ţi-am găsit pe urmă-ţi 
«sume de lei jefuite, pentru care te-am suduit într'o vreme 
« şi te-am urgisit să nu te văz în ochi. Jar te-am iertat, pentru 
« rugăciunile altora: acum iar ai făcut jafuri si nedreptatel...». 

Si amintindu-i toate năravurile lui vechi si toate osândirile 
de care a scăpat cu greu: cum Antonie Vodă era «să-i taie 
mâna » și să-l «dea cu catastihul legat de gât prin târg»; cum 
Șerban Vodă era să-l spânzure « pentru furtișagurile ce au făcut 
din banii cailor » Brâncoveanu încheie hotărît si aspru: «Si 
acum ai îmbătrânit si tot nu te laşi. Voi să te fac să înveţi», 
Si porunci dregătorului care avea în sarcină paza celor osándifi: 
«a-l, cápitane de dorobanţi, și-l du la vistierie. Si să cauti 
«un car să-l pui şi să-l duci la Mehedinţi, prin satele pe care 
«le-au jefuit, să le dea banii care i-au luat. Şi apoi să-l aduci, 
«însă să-l bagi si în fiară. Și-l luă și-l duse la vistierie până în 
«amiază zi; de aci l-au băgat în pușcăria dela Poartă (poarta 
« palatului) ». 

Această aspră, dar dreaptă judecată, a făcut o mare senzație 
la curte și în toată Tárgovistea. Soția Clucerului, vara Domnului, 
cu maică-sa, sora mamei lui Brâncoveanu, se duc într'un suflet 
la curte și, cu lacrimi în ochi, cer îndurare pentru cel vinovat. 
A trebuit să intervină mama Domnului; a trebuit să intervină 


6* 


256 


ISTORIA LITERATURII ROMÂNE VECHI 





Poarta castelului brâncovenesc de la Potlogi. 


boierii; a trebuit să intervie Mitropolitul însuşi, pentru ca, 
după două săptămâni de temniţă, urgisitul boier și rudă să fie 
iertat, cu condiţia ca să restitue săracilor banii indoifi. 

Am stăruit într'adins asupra acestor două episoade mişcă- 
toare, pentru ca să se vadă talentul literar al cronicarului; 
darul lui de a alege din vàlmásagul faptelor amănuntele care 
caracterizează o epocă și de a le ridica la valoarea tipică, de a 
găsi cuvântul care oglindește o întreagă stare sufletească; de 
a insufleti oamenii şi vremurile dispărute și de a pune astfel în 
scenă dramele pe care le reconstitue. Cronica este plină de ase- 
menea amănunte interesante, care redau nota caracteristică a 
oamenilor şi a situaţiilor și coloarea locală a vremii. 

Tată, de pildă, ce bine este fixată mândria şi aroganfa gene- 
ralului austriac Heissler, căzut în captivitate după lupta dela 
Zărneşti. Adus în cortul în care se aflau Sultanul, Tókeli si 
Brâncoveanu, acesta i se adresează cu următoarele cuvinte, 
din care nu lipseşte nuanța de ironie: « Jupâne Haissler, ţi-am 
+ adus oaspeții care ţi-am scris că-ți voi aduce. Primeste-i! ». 
+ Iar el răspunse lui Constantin Vodă: + Nu te bucura de această 
«întâmplare, că de am pierdut noi războiul, împăratul nostru 
+ mai are ca noi mulți, ci te bucură de vrásmasul tău, de Bălă- 
« ceanu, (era ginerile lui Şerban Vodă, care adusese pe Austriaci 
«în țară) că au pierit, că eu, pentru ca să-l mântuiesc pe dânsul, 
«am căzut în robie, si de sânt și rob, astăzi am căzut în robie, 
«iar tu — face generalul aluzie la vasalitatea țărilor noastre — 
s esti rob de când te-au făcut tată-tău ». 

Nimic nu conturează apoi mai precis satisfacția pe care o 
simte Brâncoveanu la aflarea acestei ştiri și stráduinja de a 
liniști fara, decât episodul pe care-l povestește imediat: 

« Deaci întrebând Constantin Vodă: unde au pierit Bălă- 
«ceanu, au trimis slujitori si l-au adus acolo mort, ci capul 


(Arhiva fotografică a Fundaţiei Regele Mihai I). 


¿l-au trimis la București, de l-au pus într'o suliță în ziua de 
s Sântă Măria Mare, că într'acea zi se lăuda Bălăceanu că va 
«să fie în Bucureşti, iar trupul — notează cronicarul care avea 
«şi el aversiune pentru Bălăceanu —i-au rămas batjocura 
a oamenilor s. 

Prin obiectivitatea ei, prin asemenea amănunte dramatice, 
care redau coloarea epocii, prin cursivitatea stilului, savoarea. și 
pitorescul povestirei, cronicarul anonim se ridică. de-asupra celor- 
lalfi cronicari ai lui Brâncoveanu, și se așează pe linia marilor 
cronicari ai Moldovei, 


DISCUŢII ASUPRA PATERNITĂȚII. Cine este autorul 
acestei cronici, păstrată întreagă, fără nicio indicație, într'un 
singur manuscris, și acela pierdut după publicarea lui, în sbu- 
ciumul vieții lui Bălcescu? 

Pentru a-l putea identifica între boierii dela curtea lui Brân- 
coveanu, este mai intâiu necesar să fixăm data la care a fost 
alcătuită cronica. 

Regretatul C. Giurescu, care-și făcuse o adevărată speciali- 
tate din studiul cronicarilor, dar care, spre paguba culturii 
noastre, a decedat înainte de a-și fi putut încheia opera, a ajuns, 
prin critica internă a textului, la următoarele concluzii în ceea 
ce privește datarea, 

Cronica a fost scrisă târziu în domnia lui Brâncoveanu, 
precum se poate de altfel vedea destul de clar, din chiar 
începutul ei: 

s Multe și vrednice de auzit istorii sunt de faptele ce s'au fn- 
«tâmplat în zilele domniei lui Costandin Vodă Brâncoveanu, 
«care mă voiu nevoi a le scrie cát voiu putea», 

Pentru ca să poată începe cu aceste cuvinte cronica, autorul 
trebue să fi cunoscut înainte de a se fi așezat la scris, acele 

mulie și vrednice de auzi! istorii, care s'au întâmplat în domnia 
lui Brâncoveanu, deci târziu. 

Cronica este alcătuită, după cum s'a spus, din două părți 
inegale: prima parte, cea mai desvoltată, se întinde până la 
întoarcerea lui Brâncoveanu dela Adrianopol, când se credea 
cu drept cuvânt ajuns pe culmea fericirii. Restul, alcătuind abia 
a şasea parte din totalitatea operei, povestește într'o repede 
ochire decăderea lui Brâncoveanu, cu decapitarea lui și a copiilor 
săi si domnia lui Stefan Cantacuzino, până la înebunirea Doamnei 
Păuna. 

Examinând cu atenție prima parte şi întemeindu-se pe faptul 
că în diferite locuri din cuprinsul ei, se face aluzie la eveni- 
mente care s'au petrecut ulterior, Giurescu a fixat data la care 
a fost scrisă această parte: anul 1709, care reprezintă în domnia 
lui Brâncoveanu o epocă senină, de mari speranțe înviorătoare, 

Pe aceleași criterii, Giurescu stabilește că a doua parte a cro- 
nicei a fost scrisă în vara anului 1716. 

Cronica anonimă a fost scrisă prin urmare în răstimpul dela 
1709 până în vara anului 1716. 

Care dintre boierii dela curtea lui Brâncoveanu a putut scrie 
cronica la aceste date? 

Din studiul cronicei, se vede că el era un om de cultură largă, 
puțin obișnuită pe vremea sa. Mai întâiu își frământase mintea, 
se pedepsise — cum se zicea în limba timpului —cu studiul 
latinei, care era întrebuințată pe atunci în cancelaria lui Prân- 
coveanu pentru corespondența cu occidentalii. Cunostintele 
sale de limbă latină erau, se pare, destul de sigure, căci vorbind 
de visurile himerice ale lui Bălăceanu, el se foloseşte, pentru 
a-și contura ideea, de două dictoane latinești, bine puse la locul 


lor: a Laus in fine cadit, cum zice oarecare politic latin sau 
cum zice altul Finis coronat opus, adică sfârşitul cunună locul s. 
Din limba latină, obişnuită în actele de cancelarie, fi scapă 
din când în când sub pană, în cronică, expresii ca: duca (de 
Saxonia) dux; generarism ; generariul ; comándan[it ; regemente ; 
comisariul; presidiile (cetăților); fortelifii « întru care scapă 
norodul în vreme... de rezmerițe +; rebelisti ; încoronare ; coro- 
nație ; paria ; privilegii ; grația ` parola ; orgoliu ; armada (fran- 
tezá); îmvitaare, etc. 

Din puținul cât se resfrânge in cronică, se pare cá el avea 
cunoştinţe sigure si despre istoria romană, căci vorbind intr'un 
loc de cetatea Cladova, adaogă: «La Cladova cetate, care au 
făcut-o Claudie împăratul și la Turnul Severinului, unde sânt 
si picioarele podului lui Traian împăratul ce au făcut preste 
Dunăre a, 

In afară de limba latină, autorul cronicei cunoștea si limba 
greacă, după cum o dovedesc unele citate ca: « precum zice 
Aristofan în stihul întâiu », «sau cuvinte ca: prochimen (cb 
mpoxeluevov = subiect, chestiunea despre care se vorbește): 
«să venim iarăș la prochimen +; politie, linie de conduită; sau 
«avea palolă asupra Domnului», (“Eyel náðoç xară woe = à 
avea pică pe cineva, a avea inimă rea), 

Si, în sfârşit, autorul era familiarizat si cu limba turcescă, 
precum, o dovedesc numeroase pasagii ale operei sale. Astfel, 
povestind într'un loc mânia vizirului împotriva lui Brâncoveanu, 
că n'a ieșit la vreme întru întâmpinarea Sultanului, cronica spune 
că vizirul + ca un ceas n'au vorbit, lar după aceea au zis: Diisfzi 
ghiaur, cum nu asculți porunca, de n'ai venit înaintea împăra- 
tului » Povestindu-se, intr'alt loc, spaima Turcilor când s'au 

pomenit cu Nemţii în tranșeele lor la Timişoara, cronicarul ne 
spune cá « Turcii au fost strigând: Medetu, medetu, ghiaur bezebat, 
adică, explică el: vai! vai! ghiaurii ne-au călcat». Ironizând, 
într'un rând, pe banul Cornea Brăiloiu, ispravnic de Cernet care, 
văzând un « musaip » ce venea să dea de ştire cá trece Sultanul 
prin ţară, cronicarul anonim îl incondeiazá: e nimică alta n'au 
mai căutat, măcar un selammalikim dela musaip să audă, ci au 
încălicat pe cal și au luat crângul în cap». Despre August al 
II-lea, ne spune că Turcii îl numeau Nalcãram adică — lámu- 
reste el: — « româneşte va să zică sfarámá-potcoavá ». Sultanul 
Mustafa «au zis cá el nu se numește împărat, ci seideigheciti ». 

Termeni turceşti de funcționari si acte oficiale revin deseori 
sub pana lui: Mustafa aga, capegibașa, Iazagiu-Boctagi effendi, 
imbrihor, bostangii împărăteşti (soldati din garda împăratului) 
musaip, hadám saip (hadâm = eunuc; saip = negru), arzuri 
(jalbă colectivă); hatigerif (ordin imperial) — chiar numiri de 
localități date sub formă turcească: insula « Sacâz, adică Chios ». 
Cazacii au luat cetăţile dela Doganghecet. 

Am insistat asupra acestui aspect al cronicei anonime, fiindcă 
ne luminează drumurile noui pe care apuca limba literară din 
vremea lui Brâncoveanu si fiindcă el ne arată în același timp și 
ceva din personalitatea autorului cronicei, om cult, cunoscător 
de limba latină, greacă şi turcă, 

Care dintre boierii munteni, scriind între 1709—1716, se pu- 
tuse ridica până la cunoștința acestor trei limbi, de a căror 
îndemânare dă dovadă autorul cronicei ? 

N. Iorga credea cá nu putea fi altul decât Radu Popescu. In- 
tr'adevăr, cronica pe care, fără deosebire, toate copiile făcute în 
Muntenia sau Moldova o atribuie în chip indiscutabil lui Radu 
Popescu, ne dovedeşte că cronicarul oficial al lui Nicolae Mavro- 
cordat era un om învățat şi cunoscător al celor trei limbi amin- 
tite. El se foloseşte de aceleași neologisme latine ca si autorul 
cronicei anonime; opera lui are de asemeni un contingent în- 
semnat de elemente greceşti si, în sfârşit, întrebuințarea cuvin- 
telor turcești în forme flexionare corecte (de ex.: pluralul dela 
Șaitan-Oglu îl formează exact: Saitanici Oglulari, — limba, turcă, 
fiind o limbă aglutinantă) nu lasă nicio îndoială că Radu Po- 
pescu era familiarizat şi cu limba turcească. Datele biografice 
consună cu concluzia pe care o scoatem din analiza linguistică 
a cronicei lui Radu Popescu şi vin să ne lămurească împreju- 
rările în care autorul ei a putut să-și însușească cunoştinţa 
acestor trei limbi. . 

Dupá uciderea in imprejurári dramatice a tatálui sáu, Radu 
Popescu si familia sa, furișându-se noaptea printre paznicii 
oránduiti de Şerban Cantacuzino, se refugiază în Turcia şi stau 
la Constantinopol mai multă vreme, până ce li se deschid dru- 
murile către Moldova. Acolo, în mediul cosmopolit al marei 
metropole, a putut Radu Popescu să se familiarizeze cu limba 
turcă si să-şi desăvârşească cunoștințele de limba greacă, pe care 
probabil o învățase din țară, poate chiar din familie, căci bu- 
nicul sáu se pare că era grec. In sfârșit, cronica anonimă ne mai 
spune că Radu Popescu era învățat in limba latină si pentru 
acest motiv a fost trimis de Brâncoveanu în solie să trateze la 
Brașov cu generalul Heissler, comandantul ostirilor imperiale 
din Ardeal. 

In sprijinul paternității lui Radu Popescu cade acum cu 
greutate argumentul adus de răposatul profesor dela Universi- 
tatea din Cernăuţi, Ion Sbiera în Mișcări culturale şi literare la 
Românii din stânga Dunării (pag. 206): « Autorul cronicei se 
vădeşte pretutindeni contimporan, ba adesea chiar ca martor 
ocular al întâmplărilor » si ceea ce este mai semnificativ, el 
« introduce în acțiune din primul an al domniei lui Constantin 
Brâncoveanu «pre Radul Logofătul, fiul Hrizii Vistiarul din 
Popeşti, fiind învăţat si în limba latineascá », aducând înainte, 
chiar cuvintele ce le vorbia acesta cătră generalul Heissler, ca 


trimis al domnitorului. De unde să ştie autorul acele cuvinte, 
dacă n'ar fi fost însuşi de față, căci aici nu se zice, ca aiurea 
€ precum spun cei ce au fost acolo ». Această împrejurare — în- 
cheie Sbiera — indică destul de bine pe autorul sau izvorul 
scrierii ». 

Citind textul din cronica anonimă, în care se reproduce, 
cuvânt de cuvânt, discuția urmată între generalul Heissler şi 
Radu Popescu, vedem cât de limpede şi cât de precis este redată, 
discuția contradictorie si plină de vieatá dintre cei doi repre- 
zentanti ai unor atitudini politice adverse. Este greu de pre- 
supus cá altcineva decât Radu Popescu însuși să fi putut reda 
decursul acestei întrevederi şi discuția amănunțită dintre el si 
general. 

Nu știm dacă Brâncoveanu a fost pe deplin mulțumit de mi- 
siunea lui Radu Popescu si nici însemnătatea pe care i-a atri- 
buit-o curtea domnească. Fapt este însă cá, în cronica oficială 
a lui Radu Greceanu, scrisă sub privegherea Domnului, această 
misiune a lui Radu Popescu nici nu este menționată. 

Tendinţa de a înfățișa într'o lumină simpatică acțiunea, lui 
Radu Popescu se vede si în alte părți ale cronicei. Astfel: nici 
n'apucase Radul Logofătul să se întoarcă în țară si Brânco- 
veanu, pentru a înlătura intenția comandantului german de a 
invada cu armata în Tara Românească, scrie solului său să 
instiinteze pe Heissler cá Ali Pasa se îndreaptă cu oștile pe Du- 
năre, spre Rusiava, ca să o smulgă din mâinile Germanilor. 
«Si îndată ce au venit cartea — scrie cronica — la Radu Logo- 
fătul în Brașov, au mers la Generariul și i-au spus toată povestea, 
precum scrisese Domnul ». 

In alt loc, se aminteşte însărcinarea pe care Radu Popescu , 
a primit-o din partea lui Brâncoveanu de a supraveghea forti- 
ficarea cu bolovani de piatră a cetății Cladova, din porunca 
Turcilor. Intárirea se începuse sub supravegherea directă a lui 
Brâncoveanu, dar Domnul, retrăgându-se spre a păzi tara de 
o invazie nemteascá «au ales — zice cronica — doi boiari mari 
de i-au lăsat cu o seamă de osti cu căpitani, să fie de pază, anume 
Radul Stolnicul, feciorul lui Tudor Şătrariul din Greci si Radul 
Cluciarul, feciorul Hrizei Vistiarul din Popești, şi i-au învăţat 
și le-au dat toată isprăvnicia de trebile ce era acolo... Şi prin 
vremea ce au fost acei boiari acolo, cetatea o au isprávit...». 
Si înumărând toate sarcinile pe care şi le-au îndeplinit constiin- 
cios si cu chibzuialá, cronica încheie: «si alte trebi si porunci, 
ce era, le făcea spre folosul domniei si al țării». 

Din motive ce nu se văd, Brâncoveanu înlocuiește însă pe 
Radu Popescu și pe colegul său cu Banul Cornea Brăiloiu, 
Cronicarul nu uită să ne înfățişeze, subliniind cu o nuanță de 
umor, isprava înlocuitorului. Pe când Domnul se afla în toamnă 
la Târgoviște si ispravnicul sáu la Cerneţi, vine un musaip, 
care avea, sarcina să, dea de veste cá sosește Sultanul, înapoiat 
atunci din războiul cu Nemţii. Banul Cornea «de mare politie 
ce avea — notează zâmbind cronicarul — cu tot feliul de nea- 
muri, de limbi, mai vârtos fiind politic cu Turcii, îndată ce au 
văzut pe Saipul împăratului... nimic altă n'au mai căutat, 
măcar un Selammalikim dela Musaip să auză, ci au încălecat 
pe cal şi au luat crângul în cap, Dumnezeu ştie câte vreascuri 
l-or fi lovit peste ochi până au ieșit cu putintel suflet ». Noroc 
pentru țară că a ieşit înaintea Turcului căpitanul de Cerneti, 
care l-a cinstit şi l-a îmblânzit. După ce a povestit această, 
ispravă a Banului, care de spaima musaipului a părăsit tabăra 
şi a luat-o prin crâng, cronicarul subliniază primejdia ce s'ar 
fi putut abate asupra, țării din această stângăcie a ispravnicului 
domnesc: 

« Acest feliu de ispravă a făcut Banul Cornea, Domnului țării, 
« care să nu dea Dumnezeu să facă vreun boiariu altul vreodată 
«ca acest lucru, că mare primejdie va veni pământului sau 
« Domnului țării, ca să vie un împărat mare ca acesta atuncea 

<întâiu în pământul ferei și să nu găsească nici conace, nici 
« Domn, nici ispravnicul Domnului, care să fie pentru o vorbă, 
« pentru o călăuză, să îndrepteze calea încătro ar vrea să meargă 
«și să nu facă rău sau Domnului sau țării». 

Această, biciuire a isprăvii săvârșită de Banul Cornea, după, 
laudele aduse lui Radu Popescu și tovarăşului său, apoi relie- 
farea rolului pe care l-a jucat Radu Popescu în tratativele cu 
generalul Heissler; reproducerea cuvânt de cuvânt a discuţiei 
ce a urmat atunci între aceștia doi; aversiunea împotriva Canta- 
cuzinilor; prezenţa elementelor latine, grecești şi turcești în 
cronica lui Radu Popescu și.în cronica anonimă, — toate acestea 
militează, puternic în sprijinul paternităţii lui Radu Popescu. 

Trebue să recunoaştem însă că argumentele aduse împotriva 
lui Radu Popescu de regretatul C. Giurescu cad și ele greu în 
cumpănă. 

Iată teza regretatului Giurescu, expusă cu argumente bine 
susținute, in Coniribuţiuni la studiul cronicelor muntene. 

Mai întâiu, Giurescu pleacă dela constatarea că prezența 
elementelor latine, greceşti și turceşti, în cronica anonimă, nu 
poate constitui un argument în sprijinul paternității lui Radu 
Popescu, deoarece încrucișarea acestor influențe „lexicale este 
un aspect caracteristic al limbii literare româneşti din epoca 
lui Brâncoveanu și ea se întâlneşte si la alti cronicari ai vremii, 
ca, de pildă la Radu Greceanu. 

Giurescu găsește apoi între cronica anonimă și cronica lui 
Radu Popescu deosebiri de redacție. Autorul cronicei anonime 
are o deosebită predilecție în expunerea sa pentru vorbirea 
directă — oratio directa — care însufiețește adesea narațiunea. 
Nu numai când este vorba de a povesti evenimente la care el 
a fost părtaș și martor, ci chiar atunci când povestește din 
informaţiuni culese dela alții, el preferă să reproducă, ori de câte 
ori are prilejul, cuvintele eroilor ce iau parte la acțiune. Acest 
fel de redactare este aproape neobișnuit la Radu Popescu. 

In sfârșit, între cele două, cronici este și o deosebire de con- 
ceptie. In cronica anonimă autorul este insufletit de un senti- 
ment de simpatie pentru acțiunea politică a Domnului, pe 
care o înțelege si o îndreptățește pe deplin, si în același 
timp pentru cârmuirea lui din lăuntru, pe care o găsește plină 
de chiverniseală. Brâncoveanu este astfel înfățișat într'o lumină, 
plăcută: nu numai ca un Domn încărcat cu toate darurile noro- 
cului, ci si ca un om «bun, blând, rábduliv », «cu minte mare ». 
Acțiunea lui— chiar atunci când este vorba de pedepsirea, 
sângeroasă a boierilor trădători — e condusă numai de intere- 
sele țării si ale locuitorilor. 

Această simpatie pentru Brâncoveanu îi stârnește ura împo- 
triva Cantacuzinilor — in special împotriva Stolnicului $i a 
fiului său Stefan pe care, considerándud ca trádátorii lui Brân- 
coveanu și uneltitori ai prăbușirii lui, îi înfățișează intr'o lumină 
antipaticá. 

In cronica lui Radu Popescu — observă Giurescu — domnia 
lui Brâncoveanu este dimpotrivă înfățișată într'o lumină ne- 
plăcută, ca fiind inspirată numai de interesul lui personal și al 
familiei sale. Ba într'un loc, Radu Popescu polemizează chiar 
cu autorul cronicei anonime. Acesta afirmase despre Brânco- 
veanu cá «în toate au avut noroc: bogat, frumos la chip, la 
stat, vorba lui frumoasă, cu minte mare...». Radu Popescu 
întoarce astfel aprecierea cronicei anonime: 

« Costandin Vodă în domnia lui au fost fericit de toți oamenii 
« țării și încă si de oamenii altor țări, iar nu lăudat, pentrucá 
«alta este fericirea, alta lauda...» 

Si enumerând motivele fericirii lui Brâncoveanu, încheie: 

*...Dar toate acestea au fost darurile norocului, iar nu 
«câştigate de dânsul, că aceea ce câştigă cinevasi în lume este 
« partea. sufletului, adecă bunătatea... iar Costandin Vodă nici 
«o bunătate n'au arătat în vieata și domnia lui, pentru ca să-l 


e laude, ci mai vârtos este a se huli pentru multe rele ce au făcut 
« în domnia lui, care au rămas la cei după urmă reutate și ble- 
«stem. Avea o lăcomie mare peste măsură, și obiceiurile bune 
«ale țării... le-au stricat». 

Cronica anonimă a fost terminată în vara anului 1716, când 
Mavrocordat dobândise domnia Ţării Româneşti; cronica lui 
Radu Popescu în 1719. Cum se explică această fundamentală 
schimbare de convingeri, într'un interval de timp așa de scurt, 
admițând că Radu Popescu ar fi autorul ambelor cronici? Pre- 
supunerea că Radu Popescu şi-ar fi schimbat părerea despre 
Brâncoveanu, sub influența lui Mavrocordat, nu se poate susține. 
Nu se poate susține, fiindcă Mavrocordat nu era stăpânit 
de ură față de amintirea lui Brâncoveanu. Cronicarii oficiali 
cari povestesc domnia lui Nicolae Mavrocordat, Nicolae Costin 
şi Acsinte Uricariul, au despre Brâncoveanu cuvinte de laudă: 
« au domnit 27 ani cu multă fericire gi au făcut Tara-Románeascá 
sciută şi vestită în multe părți a lumei ». Nu există, crede Giu- 
rescu, decât o singură concluzie pentru a explica această funda- 
mentală schimbare: Radu Popescu nu este autorul cronicei 
anonime. 

Trebue să mărturisesc însă că ultimul argument adus de 
Giurescu, din atitudinea deosebită a celor două cronici față de 
Brâncoveanu, nu-mi pare așa de convingător pe cât s'ar părea 
la prima vedere. 

Mai întâiu, dest lumina în care cronica anonimă înfăţişează 
domnia lui Brâncoveanu este în genere simpatică, totuși ea are 
şi părți de umbră, căci autorul ei nu uită să ne zugrăvească şi 
situațiile umilitoare ale Domnului. Iată, de pildă, cum ne înfă- 
țișează întâlnirea lui Brâncoveanu cu Sultanul la Cerneti: 

« Când era la conac şi sta oastea de făcea halaiu, când intra 
« împăratul în corturi, Domnul descáleca si ingenuchia, şi când 
«trecea, împăratul se pleca cu capul la pământ — aşa-l învăţa 
«cei de lângă împăratul, iar oamenii Domnului sta tot călări, 
«apoi încăleca și Domnul şi se ducea la otac. De acolo poa- 
«mele, pezmezii cei cu apă de trandafir si cu moscos făcuți si 
«struguri şi altele ce socotea Domnul, numai sta de a se tri- 
« mite la unii și la alții, în tot ceasul și în toată vremea. ». 

In ce privește schimbarea de convingeri și simpatii la Radu 
Popescu, am avut prilejul să o cunoaștem din schița biografică 
pe care am înfățișat-o. La un scurt interval de timp, după ce 
semnase alături de ceilalți boieri munteni adresa către Carol 
al VI-lea si Prințul Eugeniu de Savoia, prin care cereau inlátu- 
rarea lui Ioan Mavrocordat si numirea ca Domn ereditar al lui 
Gheorghe Cantacuzino, Radu Popescu se întoarce la, curtea lui 
Nicolae Mavrocordat, primește funcțiunea de mare vornic si 
în cronica lui încondeiază pe tovarășii săi de până atunci cu epi- 
tete grele: «spurcatii de boieri, cu capetele pline de fumurile 
deşertăciunii, care prin sfaturi vrednice de râs s'au alcătuit cu 
Nemţii». 

Poate tocmai pentru a face să se uite uneltirile lui, alături 
de acei pe care acum îi critica, a căutat intr'un exces de zel, 
să înegrească domnia. lui Brâncoveanu, pentru a înfățișa într'o 
lumină cât mai simpatică domnia binefăcătorului său. 

In orice caz, ultimii ani din vieata lui Radu Popescu sunt 
ani turburi, în care nu vedem nicio consecvență și nicio con- 
vingere. 

Si s'ar putea ca tocmai aceste drumuri întortochiate ale vieții 
lui, aceste atitudini contradictorii, să-i fi împovărat conștiința 
de remușcări, îndemnându-l, în amurgul vieţii, să renunțe la 
toate deşertăciunile, pentru a căuta in manăstire, prin umi- 
lință si rugăciune, să-și ispágeascá păcatele și să-și pregătească 
sufletul pentru vieata viitoare. 

BIBLIOGRAFIE. Cronica anonimă a fost publicată în Magazinu isioricu peniru 


Dacia (tom. V, p. 93—184) al lui Bălcescu şi Laurian, sub titlul: Istoria 
Terei Româneşti dela anul 1689 încoace, continuată de un anonim. 


260 


ISTORIA LITERATURII ROMÂNE VECHI 





Cronica anonimă cuprinde istoria Țării Românești dela Octomvrie 1689 până 
la August 1714. Manuscrisul publicat de Bălcescu s'a pierdut, dar o parte din 
această cronică, fără început şi cu o continuare de un alt autor, se păstrează în 
manuseriptul nr. 441 din colecţia Academiei Române. In acest manuscript, 
povestirea este dusă până la Martie 1717 (domnia lui loan Mavrocordat). Conti- 
nuarea aceasta a fost publicată de N. Llorga în Studii și Documente, vol. LII, 
p. 22—27. Dr, I, G, Sbiera în Mișcări culturale şi literare la Românii din stânga 
Dunării în răstimpul dela 1504—1714, Cemăuţi, 1897, p. 206, atribuie cronica lui 
Radu Popescu. Părerea lui Sbiera a fost reluată şi desvoltată de N. Iorga, cu 
argumente scoase din cercetarea comparativă a cronicei anonime si a cronicei lui 
Radu Popescu, întrun studiu despre cronicele muntene, publicat în Analects Academiei 
Române, s, II, t. XXI, p. 368—377 (Memoriile Secţiunii istorice), precum şi în 
Istoria literaturii româneşti, vcl. II, Bucureşti, 1926, p. 203 şi urm. 

Paternitatea lui Radu Popescu a fost combătută de răposatul Constantin 
Giurescu în Contribtfiuni la studiul crontcelor muntene, Bucureşti, 1906, p. 
120—150. Scarlat Struţianu, Doi umaniști ardeleni la curtea lui C. Brán- 
coueanu, în revista Ramuri, Craiova, 1941 p. 40—55 (crede că autorul este Teodor 
Corbea); argumentele insă nu ne-au convins, Teodor Corbea era omul Cantacuzi- 
nilor şi al lui Brâncoveanu. Aceştia erau însă ostili partidei căreia aparținea Radu 
Popescu, prezintat de cronică, în lumină simpatică. De altă parte Teodor Cotbea 
nu mai era în ţară, 


UN SCRIITOR SÂRBO-ROMÂN LA CURTEA LUI ŞERBAN 
CANTACUZINO ȘI A LUI BRÂNCOVEANU: 
GH. BRANCOVICI, 


Stolnicul Constantin Cantacuzino, în a sa Istorie a Tárii-Ro- 
mánesgti, vorbind de originea Ungurilor, care ar fi Tătari veniţi 
din părțile Iugrei, « supusă astăzi supt împărăţia Moscului 3, 
aduce, întrun loc, o mărturie interesantă: «Auzit-am și eu, cu 
urechile mele, de dumnealui Gheorghie Brancovici din Ardeal, 
om de cinste gi cu cunoștință, și și iubitoriu de a ști multe, 
povestind cum că, mergând la Mosc împreună cu frate-său, 
Sava Brancovici, Mitropolitul Ardealului... acolo... viind 
de acei Schiti (Tătari) de la Iugra, intr'adins au mers la 
dânșii, ca să vază aceia ce să auzia cu limba — că se potrivesc 
în multe cu aceşti Unguri — este adevărat cevagi, au ba. 
Şi aşa, cu dânşii impreunándu-se şi vorbind ungureşte, zicea 
că adevărat este că multe cuvinte asemenea erau cu ale 
acestora s. 

Acest Gheorghe Brancovici, informatorul Stolnicului Con- 
stantin Cantacuzino, scriitor în limba română şi sârbă, 
agent diplomatic al Principilor unguri şi români, călător pe 
meleaguri streine, ideolog politic şi revoluţionar, aspirant la 
tron şi în cele din urmă captiv în temniţă, este una din cele 
mai interesante figuri dela curtea lui Şerban Cantacuzino si 
a lui Constantin Brâncoveanu. 

Gh, Brancovici s'a născut in 1645, dintr'o veche familie 
cu moșii întinse în comitatele Arad, Zarand și Timiş, în 
cetatea de frontieră a Ineului, In mediul acesta de frontieră, 
Brancovici a deprins de timpuriu limba română, sârbă, 
ungară și turcă. A fost crescut de fratele său, Sava Brancovici, 
care în 1656 a fost ales Mitropolit al Ardealului, cu scaunul la 
Bálgrad (Alba Iulia). La 1663 — în vârstă numai de 18 ani — 
intrase în serviciul Principelui Apafi, care l-a trimes apoi 
cu solia ungurească la Constantinopol, unde, după moartea 
lui Petru Iank, fu numit capuchehaie. Acolo petrecu Bran- 
covici patru ani, când, întorcându-se în ţară, plecă la începutul 
anului 1668, cu tratele său, Mitropolitul Sava, la Moscova. 
Acolo, a avut prilejul să admire fastul dela curtea ţarului 
Alexie Mihailovici și splendoarea serviciului divin pe care 
l-a oficiat fratele său, Mitropolitul, împreună cu Patriarhul 
Moscovei, al Alexandriei gi al Antiohiei. 

Intorcându-se înapoi, Brancovici intră din nou în serviciul 
lui Mihail Apafi şi fu trimes capuchehaie la Constantinopol, 
Dar aci este atras în cercul conspiratorilor unguri, rásvrátiti 
împotriva lui Apafi şi trădează planurile acestuia, încheind 
un pact cu reprezentantul Habsburgilor şi cu Grigore Ghica, 
Domnul 'Țării-Româneşti, Scrisoarea dată de Ghica, la 20 


Aprilie 18783, prin care se leagă ca să-l ţină pre « dumnealui 
la mare cinste şi la din destulă milă şi la mare credinţă; 
nu numai pre dumnealui, ce încă pre tot neamul dumisale », 
aruncă lumină asupra motivelor care l-au îndemnat ps Gh. 
Brancovici să trădeze pe Apafi. « Taina şi statul —spune 
mai departe scrisoarea lui Ghica — care între noi iaste 
legat pentru bonum publicum şi peniru lărgirea sfintei bisericei 
noastre +. In acele vremuri, superintendentul calvin Gaspar 
Tiszabecsi, reluând tradiţia veche a predecesorilor săi, des- 
fágura o înverşunată prigoană împotriva Bisericei ortodoxe 
din Transilvania pe care atunci o cârmuia fratele său, Mitro- 
politul Sava. Intre timp conspirația lui Paul Béldi este des- 
coperită. Aceasta dete prilej noului superintendent calvin, 
Mihail Tofoe si aderenţilor săi dela curtea Principelui să 
inteteascá persecuția împotriva ortodocșilor. Cu putere 
armată, năvăliră asupra locagului mitropoliei ortodoxe, ridi- 
cară pe Sava Brancovici, care se afla pe patul suferintei, 
zăcând de podagrá, si, fără judecată, îl aruncară în temniță. 
In aceste împrejurări, fu arestat şi Gheorghe Brancovici, 
care însă in cele din urmă izbuti să scape şi să se refugieze in 
Tara-Románeascá&. La Craiova fu bine primit de + bărbatul de 
nobil neam, învăţat atât în slovenie, cât şi în latinie, cu numele 
Radu Năsturel, marele ban — era fiul lui Udriste Năsturel. 
Acesta «îl primi cu cinste... ca pe un vechiu cunoscut şi 
după câteva zile de odihnă după oboseala călătoriei, îl con- 
duse la curtea lui Şerban Cantacuzino, care îl primi, dacă 
ar îi să-l credem, ca pe un «frate iubite. 

La curtea lui Şerban Cantacuzino se frámáàntau atunci pla- 
nuri mari. Domnul, care încheiase tratat de ahanţă cu cre- 
ştinii, râvnea să răscoale popoarele ortodoxe din Balcani împo- 
triva Turcilor şi să restabilească vechea împărăție a Bizanțului, 

In planurile lui Şerban Cantacuzino a fost atras gi Gh. 
Brancovici, care pretindea că-şi trage Bpiţa neamului din 
despotii sârbi. Atunci va fi încolţit în sufletul lui ideea de a 
răsvrăti pe Slavii sud-dunăreni şi de a reinfiinta vechiul 
despotat al strămoşilor săi. In "Țara-Românească a rămas tot 
timpul domniei lui Şerban Cantacuzino şi în primul an al 
domniei lui Brâncoveanu, dar, întorcându-se în Transilvania, 
după ce fusese cinstit de Habsburgi, în 1688. cu titlul de 
conte, fu arestat la Cladova, în toamna anului 1689. Dus la 
Viena şi condamnat, a stat închis tot restul vieţii, 22 de ani, 
până ce moartea l-a prins în 1711, la Egger, în Boemia. 


ACTIVITATEA ISTORICĂ. — La curtea lui Şerban Can- 
tacuzino şi a lui Brâncoveanu unde a petrecut în pace și 
cinste 9 ani (1680—1689), Gheorghe Brancovici a gâsit o 
spornică activitate culturală în ritmul căreia a fost prins 
8i el. Subt îndemnul Stolnicului Constantin Cantacuzino, care 
aduna atunci materiale gi punea la cale o mare istorie a nea- 
mului său, Gh. Brancovici, folosind după toate probabilitățile 
biblioteca Stolnicului, a scris și el Intro curată limbă romá- 
neascá: Cronica Sloveanilor, Iliricului, Misii cei din sus şi 
cei din jos Misti, Cronica este de fapt un fel de cronograf, in 
care materialul, aşezat cam haotic, se desfágoará repede, dela 
ereatiunea lumii, fixându-se locul Slavilor de Sud în arborele 
genealogic al seminţiilor lumii. Autorul se opreşte pe larg 
asupra istoriei sârbeşti. Luminează figura lui Ratko, tânărul 
prinţ, care, renunțând la măririle lumii, a retras în muntele 
Athos, trăind vieaja de călugăr sub numele de Sava; aminteşte 
de războiul Sfântului Ştefan dela Decian, cu Mihail craiul 
Bulgariei ; continuă cu + istovul crailor gârbeşti » dela Válcagin 
şi (ratele său Ugleş despotul, încoace ; e opreşte asupra luptei 
dela Cosova, iluminând figura eroului Milog Cobilici, « viteazul 
care pentru neamul patriei lui vieaţa şi-au pus la mijloc »; 
trece apoi la războiul dela Nicopol ; urmează mai departe până 

la cel dela Varna; ajunge la războiul dela Jebăt gi se încheie 
cu + Pocaania ce au fost rânduit şi a ţinut Turcii în 1080s, după 
întrângerea suferită sub zidurile Vienei, 

In această urzeală a istoriei sârbeşti, care cuprinde destule 
anacronisme, gunt împletite adesea și fapte de istorie româ- 
nească, prezentate sumar, dar cu simpatie. Cucerirea Daciei 
este: + In zilele împăratului Traian au venit de la Italia și 
Rumânii, cari după oraşul Roma sau numit Rumăni şi s'au 
aşăzat Rumănii între Sloveanii cei dupre lângă Dunăre, 
luând pre sine și botezul pravoslavniceac. Aşa şi vulturul 
dupre sfântul botez cu sfánta cruce în gură luară, ca să le fie 
BÁmnul Grat lor, închipuind vulturul cel mare al Romei, 
pentru ca să Bă știe că de la Roma au venit Rumánii cu 
semnul înpărăţiei ». 

Descălecatul Moldovei: 

€ Intru acea vreame Rumánii din Maramoreş au descălecat 
în Moldova, pentrucá o pustiise Tătarii şi nimenea nu cuteza 
să sazá intr'inBa, până ce au descălecat Moroşanii, Rumánii. 
După lupta de la Nicopol, subt anul 6903 (1895) este pomenit 
« Domnul Mircea Voevod al Tàrái-Muntenesti s, care € au 
bătut pre înpăratul Baiazit la Rovine ; atunce au perit Marco 
Cralevici, Costandin si Drágas +. Despre Iancu Huniadi ştie 
că era sdo fealul lui din Tara-Munteneascá, născut din 
fámeae greacă; numele tătâne-său au fost But şi, pentrucă 
mult bine $i mare omenie făcuse tată-său lui Jigmond crai, 
au dus pre tatăl Iancului Vodă în Ardeal şi i-au dăruit cetatea 
Hinedoara, ca să o aibă cu veacinică stăpânire, , .s. Se pome- 
neste, subt anul 6970 (1462), expediţia 'Turcilor împotriva lui 
Vlad Tepes « și nimic n'au putut isprăvi e; fuga Mitropolitului 
Maxim în țara Muntenească ala stăpânitoriul ţârâi Radul voe- 
dov cel Bun ? (la 1469) ; moartea lui Radu la 1472 şi a lui Vlad. 

Sunt și destule elemente de folklor, V. Bogrea a arătat, 
(Anuar, Inst. ist. natională, Cluj, III, p. 505 - 507), cá legenda 
Dumbrava Roşie a lui Neculce îşi găseşte paralelă in legenda 
cneazului Roman al Smolenskului; legenda lui Ciubăr Vodă 
mâncat de guzgani, în legenda lui Popela. Episodul în care se 
povestește cá Stefan Despot + avea obiceaiu de umbla noaptea 
pre ulițele oraşului, împărțind veșminte şi galbeni de aur să- 
racilor ? şi că, + văzând pre un sărac că de multe ori îi egia 
înainte și-i lua milă », i-a dat, zicându-i: «ia tâlhariule şi hră- 
pitoriule! s, iară săracul calic i-au răspuns: «nu sånt eu, ce tu 
eşti tâlhariu gi hrápitoriu; cá împărăţia ta de aici, gi împă- 
răţia cea veacinică o furi cu jefuiri hrăpitoare », gi despotul 
i-a dăruit atât «cât să-şi îndestulească traiul vieţii fără de 
cergut — episodul acesta este o temă care-și are sursa ei în 
romanul lui Alexandru cel Mare. Tot din Alexandria este şi 
ştirea că Pombie «au tăiat la Vizantiu boazul, de au intrat 
Marea Neagră în Marea Albă şi zic să fie rămas în uscat 
Tara Moldovei, Tara Munteneascá şi Tara Ardealului *. 

In întocmirea operei sale Gh. Brancovici a avut la înde- 
mână, după cum a arătat P. P, Panaitescu, un letopiseţ 
sârbesc pe care însă l-a amplificat cu știri luate din: Cosmo- 
grafia lui Münster, cronicele lui Cromer, Bonfinius, etc. 

Această cronică a Sloveanilor, scrisă în limba română 
este preludiul unei opere mult mai desvoltate, alcătuită 
în limba sârbă. 

După ce a fost închis de Austriaci, Brancovici a refăcut 
în limba sârbească această cronică a Sârbilor într'o foarte 
voluminoasă operă, păstrată în manuscris, în biblioteca Pa- 
triarhiei din Carloviţ. Din această întinsă cronică, în care se 
întreţea şi evenimente românești, a extras Silviu Dragomir 
partea privitoare la Mitropolitul Sava Brancovici cu drama- 
ticul lui sfárgit gi cu venirea autorului la curtea lui Şerban 
Cantacuzino, fragment pe care l-a publicat în limba sârbă şi în 
traducere românească. . 


SCRIERI RELIGIOASE. — In afará de opera istorică, 
ne-a mai rămas dela Gh. Brancovici, tot în limba română, 
trei texte cu cuprins religios, care au fost descoperite, iden- 
tificate și semnalate, în anii din urmă, de Emil 'Turdeanu 
in Revue des études sloves. 

Textele se păstrează în Biblioteca Regală din Belgrad, sub 
cotele nr. 168/8* ei 236, şi au următoarele titluri: 1. Carie 
afasia a sfinielor rugăciuni; 2. Catehism; 3, Căiră adevărații 
călători. 

In epoca lui Gh. Brancovici, când calvinii gi catolicii 
dădeau asaltul pentru a converti pe Români de partea lor 
şi când fratele său fusese închis pentru energia cu care apă- 
rase, ca Mitropolit, ortodoxia Românilor, Catehismul lui 
Gh. Brancovici, împărţit în 44 de capitole, își are importanţa 
lui. Este o replică ortodoxă la propaganda calvină gi catolică, 

Textul Cátrá adevărații călători, din care gau păstrat 
numai 18 paragrafe, cuprinde o serie de comentarii la ver- 
setele biblice destinate să călăuzească pe om, călător în 
această viea(á de ispite, pe calea intelepciunei, după cum 
se poate vedea din următorul fragment reprodus de Emil 
Turdeanu: 

« Să gândeşti mai nainte ca pântru călătorie ta n'ai Ti 
purces, cum că striin din loc în loc şi călător eşti întru această 
lume. Bit(ia). 47, 9; Psalmi, 39, 18. 

Această tocmală ca un razám întru călătorie ta, aşa to va 
răzâma întru primejduire ispitelor: dăn loc în loc mutetor 
eşti si călător, derept aceia dară, aceste să lo rabzi ». 


Prin nașterea și copilăria lui petrecută în mediu sârbesc 
$i prin anii indelungati petrecuţi pe lângă Mitropolia româ- 
nească a Ardealului şi la curtea Domnilor români, prin 
vieaţa lui de muncă şi de suferințe pentru idealul indepen- 
denfii celor două popoare, Gh. Brancovici a fost considerat, 
pe drept, si de istoricii sârbi şi de istoricii noştri, ca Sârb 
și Român. Prin activitatea lui literară în limba sârbă ei ro- 
mână, el aro dreptul să revendice un loc modest şi în litera- 
tura sârbească şi în literatura românească. 


BIBLIOGRAFIE. Opera: Cronica Slovcanilor, Ihriculus, Misii cei din sus și 
cei din jos Misit a fost publicată după un manuscris defectuos de Aron Den- 
sușianu, în Revista critică literară, I (1893), p. 366—399; de N. Iorga după 
un manuscris mai bun al Părintelui C. Bobulescu, în Revista Istorie 111 (1917), 
p. 9-15 (studiu), p, 26—118 (textul) si ediţie separată cu titlul: Operele tus Gheorghe 
Brancovici, Despre alte manuscrise cunoscute și despre filia(iunea textelor: P. P. 
Panaitescu, Revista Istorică Română, X (1940), Istoria Slavilor în româneşie, p. 
80—117, în deosebi p. 82 100, Fragmentele de cronică sârbească a lul Gheorghe 
Brancowici au lost publicate în sârbeşte şi traducerea românească de Silviu 
Dragomir, în Anuarul Insttutulus de Istorie Nafionalá (Universitatea din 
Cluj), II, 1923, p. 1 70. Extrase din aceste opere la I. Lupaș, Cromicari și 
istorici români „din Transilvania, în colecția Clasicii români com-ntajii tagrijită de 
N. Cartojan, Craiova, Scrisul Românesc, p, 23—28, 

Textele da natură religioasă descoperite si identificate de Emil Turdeanu 
în Biblioteca Academiei Regale Sârbești din Belgrad (doc, nr, 168 8* și ms. 236. 
notate vag în inventariul bibliotecii ca documente româneşti) au fost semnalate 
de daa întâi în Cercetări Literare, Ill, publicate de N. Cartojan, Bucureşti, 
1939, p. 200—202 şi studiate pe larg în Revue des tudes staves, XIX 11939), 
p. 5-18: L'oeuvre inconnue de Georges Branković. 

STUDII: Dr. Iov. Radonié, Tpob Wope BEpankoBuu n Herono apewe 
(Contele George Brancovici şi vremea lui), Belgrad, 1911, 768 p.; ace la s, Situaţia 
internațională a principatului Țării Româneşti în vremea lui Șerban Cantacuzino, 
în Analele Academiei Române, Mem. Seci, sst., seria II, tom. XXXVI, 1914; N. 
Radojció, O xponuxama rpoda Uopya Bpauronanua (Despre cronicile contelui 
Gheorghe Brancovici) în IIpnzoonsa rumxenHocr ÎEDHIt ü'eropnjy E Qoauaop, 
Belgrad VI, 1926, p, 1—45; Emil Turdeanu, articolul amintit mal sus 
Şi Georges Branković et les pays roumains, în Communications et rapporis du III e 
Congrès international des Slavisies. ., II, Belgrad, 1939, p, 203 205; P P, Pana: 
itescu, IstoriaSlavilor în româneşte. ., Cronica lui Gheorghe Brancovici și Sinopsi» 
sul de la Kiev, în Revista istorică română, X, 1939, p. 80—129. 

Despre Mitropolitul Sava cf, Marina 1. Lupas, Mitropolitul Sava Bran- 
tovici, Tezá de doctorat. Universitatea « Regele Ferdinand I+», Cluj. Fac, de lit. 
si fil, Cluj, 1999, 

CRONICA RIMATĂ ASUPRA MORȚII LUI CONSTANTIN 
BRÂNCOVEANU 
(CÂNTECUL LUI CONSTANTIN VODĂ ) 


Tragedia decapitării lui Brâncoveanu, a ginerilor şi copiilor 
săi pe țărmul Bosforului a înfiorat întreaga cregtinátate. Ves- 
tea a străbătut ca fulgerul în Occident și a fost notată cu 
groază de ziarele contimporane. In deosebi marile ziare fran- 
ceze ale timpului Le Journal historique sur les matières du 
temps din (Verdun), Gazette de France, Mercure Galani, adu- 
ceau la cunoştinţă cititorilor grozávia executării lui Brânco- 
veanu, 8ubt ochii Sultanului 1) 

Chiar cei care urmăriseră răsturnarea lui au rămas conster- 
patt, Până gi în lumea turcească din Constantinopol s'au ri- 
dicat voci care să murmure împotriva cruzimei 4+Les Turcs 
méme ont trouvé beaucoup de barbarie et de férocité dans 
cette actions ?) ingtiintà în 1715 pe Ludovic al XIV, ambasa- 
dorul francez la Constantinopol, Des Alleurs. Cu atât mai mult 
vestea aceasta a sguduit constiintele románesti. 

Invinuirile aproape fățișe care se aduceau Stolnicului Con- 
stantin Cantacuzino și fiului sáu Ştefan, învinuiri care şi-au 
găsit expresia în cronicele timpului și ajunseseră până la 
urechea. lui Dimitrie Cantemir în Rusia? erau un ecou al in- 
dignării populare, nestiutoare a mrejilor de intrigi de peste 
hotare. În aceste împrejurări, un cărturar mărunt din mul- 
fimea anonimă a alcătuit o cronică în versuri asupra tragediei 
lui Brâncoveanu şi a copiilor săi. Evenimentul este incadrat 
în tema biblică, atât de cultivată in predica și lirica medievală 
— fortuna labilis — temă pe care o speculase, în literatura 
noastră, mai înainte Miron Costin si D. Cantemir: 

O pricină minunată 

Ce au fost în lumea toată 

Di 'nceput și din vecie 
Precum și la carte scrie 

Că e lumea înșelătoare ; 

Si foarte amágitoare 

De-i face și-i amágeste 

Şi pre toti îi prilăstește 

Pre Domni și pre împărați 

Și pre cei ce sunt mai tari, 
De-i vroeşte în avutie 

Si să ţin jn sumeijte, 

Ca si când n'ar avea moarte... 
Precum iată c'au privit 

La Constantin Vodă ce-au domnit 

Autorul ne introduce apoi la curtea lui Brâncoveanu, unde 
lumea se pregătea de sărbătorile Paştelui, când sosește dela 
poartă un imbrohor. Acesta convoacă toti boierii la curte, ca 
să împlinească porunca imperială și să citească firmanul de 
mazilire: 

Când firmanul își citea, 
Toţi boierii că plângea. 

Domnul, Doamna rămân consternati. Copiii, care se bucurau 
de adierile primăverii : 

— Oh) prea dulce primăvară, 
Cum ne scot Tu cii din Țară 
Şi ne duc la grea urgie 

La pedeapsă sí urgle1 

Turcul dă poruncă să se strângă a doua zi, din nou, boierii 
ca să purceadă la alegerea altui Domn. Este ales Ștefan Can- 
tacuzino. Autorul anonim cunoaște și el episodul — pe care-l 


! C. L. Baidaff, La mort de Constantin Brâncoveanu ci Ja presse européenne în 
Revue du Sud-Est-Europden, București, 1929, p. 64 786, 

* Documentele Hurmuzaki, vol. L supl. I, p. 430—431. 

* Operele Princepelui Demelriu Cantemir (ed. Academiei Romane) tom. II, Bu- 
curescj, 1875, p. 20—20. 


povestește mişcat Del Chiaro — al întrevederii lui Stefan Can- 
tacuzino cu Brâncoveanu. Ştefan Cantacuzino se duce să-l vadă 
pe Brâncoveanu și, jenat parcă de mustrarea conştiinţei, abia 
îngăimează: 

— Ne rugăm să ne ertati 

Că nu suntem vinovaţi, 

Mulţumim de boerie 

Şi de altă avutie. 


La care Brâncoveanu răspunde scurt: 
— Să titi de mine ertati 
De Dumnezeu judecaţi! 
Că eu văd că sânt robit 
Şi despre voi sânt vândut 
Apoi cuprins de indignare și de durere adâncă, văzând că 
cel ce l-a trădat este însuși nepotul său: 


— Dacă ţi-a fost de domnie, 
De ce nu mi-ai spus tu mie? 
Ca să ţi-o îi dăruit, 

Cu pace să H domnit. 

De Domnul nu te-ai temut? 
Tiranului m'ai vândut! 

Să ştii nu va zábovi, 
Dumnezeu fti va plăti! 


Turcul poruncește să se strângă la curte tot orașul. Lumea 
se revarsă pe ulițele capitalei. Brâncoveanu și ai săi sunt 
urcați in caretá și porniţi pe drumul pieirii, în lacrămile po- 
porului care-l petrece cu urarea: e Domnul să te izbăveascăs: 

Cu pace să ie păzească! 
Să scapi de-această urgie, 
Să fii iarăşi în domnie, 
Că bine ne-ai domnit 

Şi cu pace ne-ai hránit.,. 

Ajunși la Giurgiu, nenorocitii creștini sunt lăsați câteva zile 
până petrec Pastile. Apoi sunt trecuți peste Dunăre și duși 
la Țarigrad, unde Domnul, ginerii şi copiii sunt închiși si ți- 
nufi în temniță toată vara. 

Apoi sunt aduşi prin grădina împărătească la locul de 
execuție. 

Brâncoveanu aruncă cuvinte grele pentru «păgânul și spur- 
catul; Sultan care-i tae fără dreptate: 

Cu ce-ţi suntem vinovaţi 
De pierim nejudeca]i 

Măcar să-ți tim vinovaţi 
Dar copiii ce-au stricat ? 


Ajunşi la locul de execuţie, se aşterne covorul. Momentul 
este dramatic. Copii, infiorati, se lipesc de sânul tatălui, 
plângând 

Ce să facem 
Că vom să ne pristăvim, 
Şi de lume ne lipsim. 
Si iar în taină grăia 
Tătâne-său și zicea 
— Lasă-ne să ne turcim 
Ca zilele să lungim. 


Şi acum intervine acel gest de mare demnitate creştină, 
trăsătura proeminentă a personalităţii marelui Domn: 


Vodă dulce-i săruta 
Si din gură așa striga: 
— Nu vă, fiilor, spăriaţi, 
Ci pe Dumnezeu rugaţi 
Si sirsgaji tott cu tărie 
Şi cu glas de bucurie: 
Putinà durere-om lua 
Şi In raiu cá vom intra. 


In sfârșit, se apropie gelatul, care retează pe rând capetele 
copiilor şi al tatălui, aruncând apoi trupurile în mare. Doamna 
care priveşte scena, înebunește de groază. In încheere, autorul 


(autorul are predilecție pentru 
verbul a striga) 

revine la tema, psalmistului cu care începuse cronica, ceea ce 
ne îndeamnă să bănuim că autorul trebue să fi fost un cleric 
sau un dascăl de biserică. 

După cum se vede, cronica nu are o valoare literară deo- 
sebită. Fiorul tragediei nu a găsit în sufletul cărturarului ano. 
nim, flacăra căldurii emotive şi mijloacele de expresie adec- 
vate, care să transfigureze materia istorică în materie de artă. 
Dar în sbuciumul care a cuprins sufletele românești ale vre- 
mei, această umilă cronică rimată, care dădea glas indignării 
poporului, a avut un adânc răsunet, căci pe de-o-parte ea a 
fost așezată pe melodie, iar pe de alta a intrat în demeniul 
colindelor populare. . 

Subt această nouă formă + Cântecul lui Constantin Vodă 
cel Bătrân» a străbătut repede ín straturile populare și a 
fost introdus de copii în ciclul colindelor cu steaua, la săr- 
bătorile Crăciunului. Cu timpul însă, fiindcă textul cântecului 
era prea lung, copiii l-au scurtat, mărginindu-se la partea in- 
troductivă, la tema biblică: «O pricină minunată, ce au fost 
în lumea toată». In această nouă formă prescurtată, cântecul 
trăește și azi ca colindă, cântându-se în toate ținuturile ro- 
mâneşti dela Maramureș până în Dobrogea; din părțile Mu- 
resului până în Basarabia. Forma cea mai veche a melodiei 
a notat-o Anton Pann în colecţia lui de Cântece de stea în 
notație bisericească veche, care transpusă în note moderne de 
Sf. Sa Preot I. D. Petrescu, este următoarea: 





nu-na-â-8- H 


o Geif -nà mi- 
> 





loa — tà 


De altá parte, forma primitivá, completá, a cántecului 
Constantin Vodă s'a răspândit repede, prin cópii manuscrise, 
în tot largul pământului românesc? în Moldova, în Basarabia, 
în Transilvania. Pe la 1818, el era copiat tocmai la granița 
de Vest a Ardealului, prin părțile Beiușului, la Diosig, de 
preotul Pavel Popovici, care ne-a lăsat în acelaş caet și o va- 
riantá a acestui cântec, prelucrată mai adânc sub inspirația 
sentimentului national Brâncoveanu este prezentat în acest 
cântec ca un Domn care a urmărit independența țării: 

Că el Tara Românească 
Vre singur să o domnească 
Plângi neam românesc 
Cu Nemţii să se unească 


Ca pe Turci să isgonească 
Pilingi neam românesc, 


" Sa 
ce -pu-u—ut din lu~ me 


şi în final, după ce povestește scurt asasinarea lui Brânco- 
veanu și a copiilor săi: 

Plángett acum Românilor 

Că ați rămas în jugul Turcilor 

$t n'o mai fi Vodă ca Constantin 

Ca să vă scoată din robia Turceascá 

Plângi neam românesc... 

Astfel, cronica rimatá a morţii lui Brâncoveanu, care este a 
doua cronică rimatá în literatura noastră — întâia a fost tra- 
ducerea lui Greceanu — şi cea dintâi plăsmuită de un român, 
deși nu are calități literare deosebite, a ajuns totuși o creaţie 
populară și a devenit ca un simbol al rezistenței sufletului 
românesc împotriva furtunilor care au abătut pe cei mai aleși 
reprezentanți ai săi. Din ea a crescut apoi frumoasa baladă 


populară a lui Alecsandri, Const. Brâncoveanu, reprodusă, pe 
vremuri, în toate manualele de clasele primare. 


BIBLIOGRAFIE. Texte: O versiune din 1730, publicată de G, Creţu în Com 
vorbiri Literare, IX, 1875, p. 329—931. Cântecul Ju Constantin Vodă intro 
versinne din 1809, a fost publicată de I. Bianu în Buletinul  Comisiunes 
Tsiorice a României, L 1915, p. 309—314. Versiunea Preotului Pavel Popovici 
din Diosig a prelucrarea ei au fost publicate de I. Lupaș, Versurs. istorice 
despre Constantin Brâncoveanu... in Anuarul Institutului de Isiorie Nafionald 
(Univ. Regele Ferdinand I, Cluj) publicat de Alex. Lapedatu și Ioan 
Lupas, V, Cluj, 1930, p. 460—462. Alte versiuni In mssele din Biblioteca Acade- 
miei Române Nr.: 1437 f. 63, 1620 f. 50 (din 1778); 1629 f. 53 (din 1756); 3078, 
3151, 4725, 4730. 

Despre Cântecul lui Brâncoveanu În cântecele de Stea $i in Vícleim, cf. N. Car 
tojan, Cărțile populare în literatura româneastă, Vol, Il, Bucureşti, 1938, p. 193, 
212—214. 

Personalitatea cea mai de seamă, care a ilustrat epoca aşa 
de strălucită a lui Brâncoveanu, a fost unchiul sáu din partea 
mamei, Stolnicul Constantin Cantacuzino. Stolnicul a fost nu 
numai inspiratorul politicei, condusă cu atâta prudență, dar si 
sfetnicul prețios pe tărâmul vieţii culturale. A fost un scriitor 
de largă si profundă cultură, care prin erudifia lui poate fi 
așezat alături de Dimitrie Cantemir, 

Stolnicul Constantin Cantacuzino era fiul Postelnicului Con- 
stantin Cantacuzino, scoboritor din împărații bizantini si sta- 
bilit în Muntenia, în prima jumătate a veacului al XVII-lea. 

Postelnicul Constantin Cantacuzino, după sugrumarea tatălui 
său la Constantinopol, din porunca Sultanului Selim I, fugise 
cu toată familia în insula Creta, stăpânită, atunci de Venetieni, 
Acolo, familia, dobândind cu vremea iertarea dela Poartă, se 
întoarce la Țarigrad si de acolo, cei cinci fraţi, impártindu-si 
averea, părintească, se despárfirá și se risipirá în lume. Unul din 
ei rămase în Constantinopol; doi — Toma şi Iordache, protec- 
torii lui Miron Costin, — s'au așezat în Moldova, iar Constantin 
a venit în Muntenia, unde, pe vremea lui Mateiu Basarab, 
ajunge postelnic mare și se căsătoreşte cu Elina, fata fostului . 
Domn Radu Şerban Basarab. Din această căsătorie s'au născut 
6 băieţi şi 6 fete, care toți şi toate fură căsătoriţi cu cei mai de 
seamă reprezentanți și reprezentante ale boierimii pământene. 

Stolnicul Constantin Cantacuzino s'a născut pe la 1650 și 
este al treilea dintre cei 6 băieți. E probabil că primele cuno- 
stinfe le-a dobândit dela un dascăl grec, pe care familia îl tinea 
în casă pentru instructia copiilor. Copilăria lui, petrecută în 
mijlocul urii desfășurată de luptele dintre partidele boierești, 
a fost turburată de sbuciumul familiei. Avea abia vreo 9 ani, 
când furtuna începu să se deslănțue asupra neamului sáu. 

Am expus mai sus peripeţiile dramatice ale intrigilor şi pri- 
goanei îndreptate împotriva Cantacuzenilor care au dus la 
omorírea Postelnicului. 

După sugrumarea Postelnicului în mănăstirea Snagov, familia, 
temându-se ca nu cumva în atmosfera urilor si a luptelor des- 
lántuite, să fie primejduită si soarta Stolnicului, hotărî să-l 
depărteze de ţară, trimițându-l pentru desăvârșirea studiilor, 
în capitala imperiului otoman. 

In primăvara anului 1665, Stolnicul pleca din București, cu 
alaiul care ducea ploconul haraciului cuvenit Porții, si la 12 
Martie, sosește in Adrianopol— « Odrii», cum notează el în 
carnetul său de student, care, din fericire, ni s'a păstrat. După 
o scurtă călătorie în Constantinopol, tânărul Cantacuzino începu 
«tare spudia cărții n, cu dascălul Chir Dionisie, un călugăr 
din metohul Ierusalimului. Dar tânărul spudeu n'a avut 
parte să se bucure multă vreme de luminile povățuitorului sáu, 
căci Dionisie, ducându-se la Țarigrad, este prins de moartea 
care-l págtea din urmă (la 12 Maiu 1666). Rămas fără. dascăl, 
Constantin Cantacuzino pleacă atunci la Constantinopol. Il 

Universitatea din Padova (supranumită Il Bò) pe timpul Stolnlculul Constantin 
Cantacuzino, š 
(După Ramiro Ortiz şi N. Cartojan, Lo stelmie Canlacurin)) 


găsim pe lângă capuchchaia țării, Lascarache Roset. Probabil 
cu sfatul acestuia, el își găseşte, la sfârșitul lui Octomvrie, un 
nou povățuitor, în ieromonahul Gherasim Cretanul, un mare 
cărturar, care ale mai târziu mitropolit al Filadelfiei, a fost 
superiorul bisericii Grecilor din Veneţia dela 1680 — 1685. 
Invățăturile la acest nou profesor se termină însă curând. La ro 
Ianuarie, Stolnicul pleca, să-şi desăvârşească instrucfia spre 
țărmurile de lumină ale Italiei, la Padova. 

Padova fusese în tot cursul evului mediu şi în timpul Rena- 
sterii cetatea luminii, escaunul și cuibul a toată dăscălia și 
învățătura, cum era intr'o vreme Athina », spune Miron Costin. 
Renumele ei si profesori ca Piccolomini, Cremonini, Pompa- 
nazzi, Gulielmini, Galeo Galilei (1610), atrăgeau studenji— 
cum atrage azi Parisul— din toate colțurile Europei: din 
Franţa, din Germania, din Ungaria, din Polonia, din limanurile 
greceşti. Acolo, studenții, împărțiți in corporaţii sgomotoase, 
ascultau prelegeri savante, găsiau biblioteci bogate cu nenu- 
mărate cărți rare, anticari cu manuscrise prețioase și, afară de 
acestea, dădeau peste o vicață vioaie, veselă, sburdalnicá, cu 
serbări fastuoase, cu jocuri cavalerești, cu reprezentări teatrale, 
cu baluri mascate în zilele de carnaval, 

Spre acest liman de lumină și tinerețe, pleca, în Ianuarie 1667 
cel care avea să ajungă mai târziu sfetnicul cel mai prețuit al 
lui Constantin Brâncoveanu și cea mai de seamă personalitate 
a culturii româneşti din a doua jumătate a veacului al XVII-lea. 
O întâmplare fericită ne-a păstrat, după trecere de atâta vreme, 
jurnalul de călătorie al tânărului vlăstar al boierimii românești. 

Din el aflăm că a pornit din Constantinopol cu un caic până 
la insula Halchi, unde s'a îmbarcat pe corabia + Madona del 
Rozario» sau «Corona Aurea». Căpitanul corăbiei, Bernard 
Martinenco, strecurându-se cu bägare de seamă pr ntre insu- 
lele ionice, de teama piraților, își aduce călătorii după o lună 
la «prânzul mics—peo «zi frumoasă s, Marti mo Fevrua- 
rie, în limanurile Veneţiei, — unde după ce făcu obișnuita caran- 
tină, o contumație +, cum zice Stolnicul, debarcă abia la 13 
Martie, pe uscat. e 

Strălucirea Venetiei, cu palatele ei de marmoră, cu piața 
San Marco, cu galerele aurite care soseau din largul mării, cu 
gondolele svelte, care lunecau pe canalele verzi dela un palat 
la altul, trebue să fi făcut o impresie puternică aupra tânărului 
boier român, căci el rămase două luni în cetatea lagunelor, 
vizitând palatele şi monumentele de artă. E păcat că în carnetul 
lui de note este asa de laconic şi nu ne comunică nimic din 





aceste impresii; abia dacă aflăm dintr'o notă prizărită că a 
vizitat palatul Dogilor, « palatul Veneţiei s, cum îi zice el, din 
care însemnează doar inscripțiile latinești; 4 Scris este in casa 
ce şade prinjipul cu alal mari, în podina casei, întâi cum intri 
pre ușa ceea ce stă în față: « Robur imperii ». Mai mergând puțin 
este: e Nunquam derelicta» şi iar, la mijlocul casei: « Reipu- 
blicae fundamentum», iar în fundul casei aceasta; +Guberna- 
tores libertatis». 

Mentorul său, pe timpul cât a stat in Italia, a fost Pana Pe- 
pano, unul din Grecii levantini stabiliti în Veneția, dar care avea 
legături si rudenii în Tara Românească. Un Dona Pcpano, 
stabilit în Muntenia, lăsă mai târziu în Sept. 1677, un testa- 
ment, tradus în românește de însuși Stolnicul Const. Cantacu- 
zino, «din mare prietenie şi iubire 2, prin care dăruia o parte 
din averea sa, mănăstirii de pe Mostistea, zidită de el. In Aprilie, 
Pana Pepano îl conduse la Padova, împreună cu un camarad 
de studii, Necula al lui Bubuli. Aci, tânărul Constantin 
Cantacuzino se instalá cu pensiune completă, în casa unui 
preot catolic, Alvisio Florio, plătind câte 15 galbeni pe lună, 
După un an, se mută însă în casa unei oarecare Verginia Ro- 
mano. 

Se puse cu toată stăruința pe carte, luând lecţii in particular 
dela profesori distinși. Incepu — după cum are grije să noteze 
în carnetul lui — scu ajutorul prea sfinfitului si puternicului 
Dumnezeu s, şi «cu toată a mea mică putere omenească », să 
învețe cu dascălul Amonio dell" Acqua o Academicul o, care locuia 
in aceiași casă cu el; trecu apoi la Arsenio Kaludi, profesor si 
rector al colegiului grecesc, zis si cotuniau, întemeiat pentru 
bursierii greci. Acest Kaludi avea legături și cu țările noastre, 
căci la 1661 inchinase un Proschinatar, Domnului Moldovei. 





Albanhus Albanesius, Profesorul da logieà ai Stalnienlul Cantacuzino, pe timpul 
studiilor sale la Padova. 
(După Ramiro Ortiz și N. Cartojan, Lo stolnic Cantacuzino) 

Cercetările recente ale colegului Ramiro Ortiz, în arhiva 
universităţii, aruncă acum mai multă lumină peste ceilalți 
profesori ai Stolnicului, e Luminatul si mult stiutul A/banie 
Albanes $, profesor de logică la Universitate ein tertio loco s, 
răsplătit in 1667, când Stolnicul se afla acolo, cu un salariu 
de 180 fiorini. Era, ne spune un contimporan, «foarte elocvent 
în prelegerile sale, adânc cunoscător al lui Aristotel și de o 
memorie prodigioasă, obișnuit să reproducă toate textele filo- 
sofului din memorie, spre admirația auditorilor săi». Pentru 
reputația pe care şi-o crease, a fost distins de Republica 
Veneției cu titlul de comes — comite —eques D(ivi) Marci 
— cavaler al sf. Marcu — patronul Republicii. In r681, a 
fost ridicat ca profesor «in primo loco» și ajunsese în 1681, 
la o frumoasă răsplată materială, pentru vremea aceea, de 
700 fiorini anual (stipendiul se plătea «ad personam 2). In 
1715, sa îmbolnăvit do o boală grea şi era adus la universi- 
tate cu lectica, A murit în 1717, fiind înlocuit cu Ion Cigala. 
Deia Albanius Albanesius Constantin Cantacuzino învaţă logica, 
psihologia și fizica. In sfârşit, ultimul profesor menționat 
în caietul de studii al Stolnicului « Bonovici », adică Valeriano 
Bonvicino, care pe vremea accea era plătit cu 360 de fiorini 
dela universitate, era întradevăr, profesor de filosofie extraor- 
dinară la gimnaziul paterin. El completă învăţătura tânărului 
român cu lecții de matematică, geometria lui Euclid şi astro- 
nomie sau cum notează el in carnet: «matematica... adecă den 
partea matematecii gheometria, care sânt studiile lu Efclid, şi 
dent'altă parte sfera care să fie armularis, care este a toatei 
lumi e, 

Notele lui de studii menționează şi o listă a cărților pe care 
le cumpărase, Erau alături de gramaticele şi dicționarele de 
şcoală, operele clasicilor: Homer (Iliada si Odissea), Aristotel, 
Lucian, Virgiliu, Horaţiu, Terenţiu, Marfial, Valeriu, Maxim 
Quintus Curtius, logica de Cesar Cremonini, pe lângă unele cărți 
care făceau atunci senzație ca: Istoria Dogilor Venetieni, 

In anul 1668, după ce petrecuse trei ani şi jumătate de studii 
printre străini, Constantin Cantacuzino se întorcea prin Viena 
în țară, aducând cu el din Veneţia, unde întâlnise pe Grigore 
Ghica, scrisorile în care acesta destăinuia pe boierii care urzi- 
seră uciderea tatălui sáu. Cu acestea el se înfățisă, alături de 
mama si de frații săi, în divanul lui Antonie Vodă și astíel isbu- 
tiră să reabiliteze amintirea tatălui lor şi să obțină condamnarea 
lui Stroe Leurdeanu Vornicul. In cele din urmă, fu călugărit. 

Dar zilele senine nu durară mult, căci, venind în a doua 
domnie Grigore Vodă (1672—1674), porni din nou urgia împo- 
triva familiei Cantacuzino, Intre întețători era și Stroe Leur- 
deanu, care fugise din mânăstire și esise în întâmpinarea 
Domnului la Adrianopol. Fraţii Cantacuzino, afară de Şerban 
atunci pribeag, fură prinși, închiși şi osândiţi să fie bătuţi la tălpi 
în fiecare zi. O săptămână încheiată, primiră astfel o sută de 
lovituri cu vergi lungi și verzi. Constantin, care era un 
tânăr de vreo 18—19 ani, înduioșat de suferințele fratelui său 
mai mic şi mai plăpând, se rugă să i se dea lui loviturile desti- 
nate fratelui, ceca ce se și făcu. Constantin răbdă cu stoicism 
bătaia, fără să scoată un geamăt, fără să verse o lacrimă. Acest 
act de mărinimie și de demnitate a mișcat adânc pe contim- 
poranii săi şi Del Chiaro îl culegea, multi ani mai târziu, dela 
boierii care fuseseră martori la această scenă. 

Din urgia lui Ghica, scapă prin mijlocirea fratelui său Șerban, 
Acesta ajunsese la Constantinopol şi isbutise să trimită în Bu- 
curesti un agă turc, cu porunca de a fi puşi în libertate fraţii 
Cantacuzino. Scăpat din ghiarele Domnului, Constantin pribegi 
tocmai în Creta, spre a se feri de intrigile aceluia, care pusese 
la bătaie, pe capul lui, 200 de pungi. 

După mazilirea lui Grigore Ghica, Constantin fu rechemat în 
țară de Duca Vodă si trimis într'o misiune, dar in 1676, oprit 





Portretul mura! al Stolniculul Constantin Cantacuzino, după o frescă din mânăstirea 
Hurez, 


în drumul spre Mărgineni, unde trebuia să se întâlnească cu 
ceilalți frati, la praznicul pe care familia îl dădea săracilor de 
Sft. Nicolae, fu arestat şi închis la Cocáresti, dar liberat în 
curând, 

Furtuna deslántuitá împotriva familiei Cantacuzino se potoli 
abia în 1678, cu urcarea pe tron a lui Şerban Cantacuzino. In 
domnia fratelui său, Stolnicul, ocupând locul de frunte în di- 
vanul țării, găsi si liniştea și răgazul necesar ca să se ocupe cu 
studiul şi să dea ajutorul preţios fraţilor Greceanu, la tradu- 
cerea Biblei. 

Punctul culminant al activității sale politice, îl atinge insă 
Stolnicul în timpul domniei nepotului său de soră, Constantin 
Brâncoveanu. 

Del Chiaro ne spune că. după moartea lui Șerban Cantacuzino, 
poporul a început să aclame pe străzile Bucureştilor pe Stol- 
nicul Constantin Cantacuzino, dar acesta, temându-se să nu 
atragă asupra lui si a țării urgia Porții, a refuzat cu hotărire, 
cedând locul nepotului sán de soră. Stolnicul a rămas însă până 
la sfârşitul domniei lui Brâncoveanu, sfetnicul lui cel mai pre- 
fios. a Principele Brâncoveanu acorda Cantacuzinilor — spune 
Del Chiaro — cele mai de seamă demnități şi păstra un respect 
deosebit pentru cei doi unchi al săi, Constantin si Mihail, frații 
lui Șerban ». 

Un cronicar contimporan ne încredințează că «de multe ori 
$i noi am auzit pre Constantin Vodá zicánd: cá eu tatá n'am 
pomenit, de vreme ce am rămas mic de tată, fără cât | e dum- 
nealui, tata Costandin l-am cunoscut părinte în locul titine- 
meu, şi altele ca acestea s. 

Această afecțiune deosebită, pe care Domnul o păstra unchiului 
său, era de sigur crescută și prin stima pentru cultura lui întinsă 
și pentru larga experiență de lucruri si de oameni, dobândită 
în călătoriile aceluia prin Occident. 

Stolnicul avea în familia lui Brâncoveanu un rol așa de im- 
portant, încât el ținea locul tatălui, în împrejurările în care acesta 
nu putea fi de față. Astfel, în toamna anului 1712, când fiica 
lui Brâncoveanu, Maria, lua în căsătorie pe Domnul Moldovei, 
Duca Vodă, învățatul Stolnic conduse pe tânăra mireasă si 
pe mama ei, Doamna Marica, la lași, «unde boierimea a două 
țări nuntiră cu mari pohvăli şi podoabe şi cu feluri de feluri de 
muzice si cu pehlivánii de mare mirare... +. 

Şi în afacerile politice, Stolnicul e sfetnicul cel mai prețios 
și omul de încredere al Domnului. Del Chiaro ne încredințează 


Ştefan Cantacuzino, fiul Stoloicului C. Cantacurino, Domn a! Ţării Românești, 





că secretarii lui Brâncoveanu e eran puși sub ordinele lui Con- 
stantin Cantacuzino, care dirija toată corespondenţa ». 

Un epigrafist englez, care îndeplinea misiunea de duhovnic 
al companiei engleze din Smirna şi care însoțea pe ambasadorul 
Angliei, în drumul spre Londra, ne spune și el despre Stolnic 
că «este foarte priceput în politică, Domnitorul ascultă de 
povetele sale, care sunt totdeauna isvorite din grija cinstei şi 
a interesului țării s. 

In vremurile de mare cumpănă, care cereau multă perspica- 
citate, Stolnicul era omul pe care se sprijinea Brâncoveanu. 
In r6gr, când generalul Heissler intrase cu catanele în țară, 
misiunea delicată, care cerea multă discreție şi multă abilitate, 
de a aduce pe Tătari împotriva Nemjilor, fu încredințată lui 
Constantin Cantacuzino. Prin mijlocirea acestuia, Brâncoveanu 
se afla în corespondență cu Sobieski, regele Poloniei şi cu coman- 
dantii ostirilor imperiale: cu Veterani şi cu contele bolognez, ge- 
neral Marsigli, un erudit care, pe lângă informații politice, cerea 
dela Stolnic şi lămuriri istorice privitoare la Ţările Romă- 
nesti. 

Din nenorocire, relațiile dintre Domn şi unchiul sáu se rácirá 
cu timpul. Contimporanii acuză pe Stolnic şi pe fraţii săi, că ei, 
care cunoșteau secretele cancelariei domneşti, ar fi adus la 
cunoştinţa Porții legăturile cu creştinii si ar fi urzit căderea 
lui Brâncoveanu, venită pe neașteptate, ca un trăznet, 

Din documentele timpului, nu vedem clar până la ce punct 
această învinuire, pusă în circulaţie de dușmanii Cantacuzenilor, 
este întemeiată, Poate, cândva, arhivele din Constantinopol să 
arunce mai multă lumină asupra acestei chestiuni şi să lámu- 
rească dacă bunăoară N. Mavrocordat, care era pretendent la 
scaunul principatelor române şi carc a acreditat în Muntenia 
svonul despre vinovăția Stoinicului 1), a avut sau nu si el vre-un 
amestec în detronarea lui Brâcoveanu și a lui Ştefan Canta- 
cuzino. Din documentele publicate, insă, până acum se vede 
că ițele intrigilor împotriva lui Brâncoveanu fuseseră țesute 
peste hotare. 

Incă din 1710, ambasadorul francez la Varşovia, Polignac, 
instinfa pe Rege că ese spune din Viena că în hârtiile gene- 
ralului Veterani s'au găsit probe de corespondență pe care o 
întreținea de mult cu Hospodarul Valahiei şi că au fost trimise 
ordine Tătarilor ca să-l prinzá +, 

La 24 Ianuarie 1711, Des Alleurs, ambasadorul Franței la 
Constantinopol, într'un raport trimes regelui sáu, înștiințează 
că un trimes al lui Rakotzi, Baronul Talaba, care fusese in 
Moscova, adusese Porții vesti, că Brâncoveanu, ca si Domnul 
Moldovei, intraseră în legături cu Petru cel Mare si stăruiau 
de acesta să deschidă lupta împotriva Turcilor, pentru a-i eli- 
bera de stăpânirea păgână şi că ei se ofereau să-i dea ajutor. 
Tot odată, el sfătuia pe Turci să nu se încreadă nici în Brânco- 
veanu, nici în Cantacuzino. Intrebat de marele Vizir, ce creză- 
mánt se poate da Baronului Talaba, ambasadorul francez care-l 
prezintase, răspunse cá este desăvârşit de cinstit « parfaitement 
hon^te», și că merită toată încrederea. Lupta dela Stănilești, 
cu trecerea lui D. Cantemir de partea lui Petru cel Mare, cu 
fuga lui Toma Cantacuzino în tabăra rusească, au pecetluit 
definitiv, soarta lui Brâncoveanu. 

Era în săptămâna Patimilor, când Domnul se pregătea să 
serbeze, după datina străbună, Pastile. Un capcgiu împărătesc, 


1) Cf, cronica lul Radn Popeseu, în Magarinu Istoricu peniru Dacia. IV, p. 37. 
Radu Popescu acuză pe Stolnic că a mărturisit unul capegíu venit să mazilească 
pe fiul său, că el, Stolnicul, ar fi otrăvit pe fraţii săi: Şerban și Iordache Spatarul 
şi cà e] ar fi dat pe Brâncoveanu în mâna Tureilor, când l-a văzut «ci se alcătu- 
esie cu Muscalil n Capegiul le-a « spus Vezirului și altor meghistani, de le-au auzit 
mulți oameni de credință, mai vârtos lanache Dragomanul, fratele Máriel Sale lul 
Nicolae Voda, carele ajungând mai pe urmă gi Domn... aicea în țară, au mătrurisit 
către toți bolerii cum au auzit pe acel capegiu », 

ales de marele Vizir într'adins dintre prietenii lui Brâncoveanu, 
fu trimis la București. Primit la curte în marea sală de audiențe, 
Turcul, după ce refuză invitatia Domnului de a se așeza pe 
scaun, scoate o náframá de mătase neagră si o aruncă pe umărul 
Domnului, strigând: « mazil». Brâncoveanu surprins, încercă, 
să protesteze şi vroind să se aşeze pe scaun, Turcul îl împinse 
cu brutalitate, zicându-i că locul lui nu mai este pe tron. 

Fură chemaţi boierii si Mitroplitul, si, în auzul lor, se citi fir- 
manul prin care Brâncoveanu fu declarat, cu toată familia lui, 
ban, Apoi Domnul și ai săi fură conduși si închiși în aparta- 
mentele palatului. Trei zile mai târziu, boierii și Mitropolitul 
fură adunaţi ca să aleagă un nou Domn, în prezența capegiului. 
Acesta, întrebând cine este marele spătar Ștefan Cantacuzino, 
puse mâna pe umărul lui şi-l declară Domn. Astfel, fiul Stol- 
nicului ajunse Domn în locul vărului său. 

Del Chiaro, povestind aceste evenimente, relatează o scenă, 
într'adevăr dramatică. Pe când Brâncoveanu, detronat, stătea 
sub pază, în apartamentele sale, cu toti ai săi, sbătându-se în 
prada unor gânduri triste, « încât — spune florentinul — plân- 
geau de compătimirea lor şi persoanele care, din curiozitate, 
intraseră în odăile lor », în sala cea mare a palatului, Ștefan, 
fiul Stolnicului, urcat pe tronul de catifea roșie, în sunetul 
muzicelor şi în bubuitul tunurilor, primea omagiul de închinare 
al boierilor, cu sărutul mâinii. 

După ce primi omagiile boierilor, Ştefan Cantacuzino trecu 
în apartamentele vărului și nașului său, unde, cu o falsă mode- 
stie, îi spuse cá a rămas surprins de neasteptata si nedorita, lui 
întronare şi își exprimă părerea, de rău, pentru cele întâmplate, 
lăudând calitățile Domnului al cărui loc îl lua. 

Secretarul de limbi occidentale al lui Brâncoveanu, care a 
fost martor la această întrevedere, ne spune că noul Domn 
stătea în picioare, pe când Brâncoveanu, care stătea cu cuca 
în cap, îi răspunse cu politetea lui obişnuită, că e mai bine cá 
domnia a fost încredințată lui, decât unui străin. 

Când, a doua zi, în Vinerea Mare, pe înnoptate, pe la ceasurile 
9, porni din palat alaiul care ducea spre drumurile morții pe 
Brâncoveanu, cu Doamna, cu cei patru feciori, cu ginerii și soția 
celui mai vârstnic dintre copii, Stefan Cantacuzino îi conduse 
cu capul descoperit până la caretá. Pe scara palatului, Brân- 
coveanu, cuprins de îndoieli si presimtiri, îi spuse aceste fatidice 
cuvinte: « Finule Stefane, dacă aceste nenorociri sunt dela Dum- 
nezeu pentru păcatele mele, facă-se voia Lui. Dacă însă, sunt 
rodul ráutáfii omeneşti pentru pieirea mea, Dumnezeu să 
ierte pe dușmanii mei, dar ei să se păzească de mâna grozavă 
și răsbunătoare a lui Dumnezeu ». 

Si judecata divină n'a întârziat. 

Stefan Cantacuzino, care avea planuri mari — ne încredin- 
feazá Del Chiaro, care a continuat să funcționeze și mai 
departe ca secretar domnesc — se ducea cel puțin odată pe 
săptămână la tatăl său, Stolnicul Cantacuzino, cu care se sfă- 
tuia până la miezul nopții. Sub inspiraţia tatălui, el continuă 
politica de apropiere față de creștini, dar aceasta îi fu fatală, 
căci dușmanii îl pândeau din umbră și pe el. 

Pe pragul de a începe războiul cu Venețienii pentru Moreea, 
Turcii trimit un capegiu, care sosește în Bucureşti, la 21 Ia- 
nuarie, fără, ca agenţii din Constantinopol ai Domnului să fi 
prins de veste. Crezând cá Turcul a venit pentru luarea, tribu- 
tului, Domnul chemă în grabă pe cumnatul său, Radu Dudescu, 
marele spătar si pe marele vistiernic si le porunci să pregă- 
tească suma haraciului. A doua zi de dimineață, Turcul se înfă- 
figeazá la curte si predă Domnului un firman împărătesc. Domnul 
ia firmanul si— potrivit protocolului vremii — îl sărută, îl 
duce la frunte gi apoi îl trece lui divan-efendi, ca să-l citească, 
Firmanul aducea la cunoștința țării, cá Stefan Cantacuzino, 
care a domnit îndeajuns, este înlocuit cu Nicolae Mavrocordat. 


In același timp, se poruncea Principelui Ștefan Cantacuzino 
să se ducă la Constantinopol, unde va trăi în tihná, din mila 
Măriei Sale Sultanul. Domnul, neinfelegánd motivele mazilirii 
sale, pleacă chiar în ziua următoare, după amiază. Bătrânul 
Stolnic, hotărît să împărtășească soarta fiului său, îl însoțește 
pe drum, împreună cu nenorocita Doamnă și cu cei doi copii 
ai Domnului. 

La Constantinopol, se îngădue expatriaților să locuiască în 
palatul domnesc, care era proprietatea țării. Aci, vin să-i vadă 
prieteni creştini şi turci, care se întrec să le făgăduiască sprijinul 
lor şi să le reaprindă nădejdea redobândirii tronului. Dar duş- 
manii nu dormeau. Vrășmaşii neîmpăcați din ţară intercepta- 
seră scrisorile Domnului către generalul comandant al Transil- 
vaniei, si cum aceste scrisori nu conțineau destule capete de vi- 
novăţie, ei ticluiră o traducere grecească cu adause agravante. 
Această, scrisoare fu fatală. Domnul mazil și bătrânul său tată 
fură închiși la Başbachiculi; de acolo conduși în carcerile dela 
Bostangi-Bași, unde, în ziua de 7 lunie— Duminica Sft. 
Treimi — la ora 4 din noapte, fură spânzurați. Capetele lor tă- 
iate, golite și umplute cu câlți, fură trimise spre încredințare 
marelui vizir, care se afla atunci la Adrianopol. 

Astfel se încheie o pagină sumbră, de patimi, de ură şi de 
sânge, din istoria Munteniei. 


DH 


ACTIVITATEA LITERARĂ A STOLNICULUI 
CONSTANTIN CANTACUZINO 


Prin călătoriile şi studiile sale, Stolnicul Constantin Canta- 
cuzino își formase o cultură temeinică, pe care i-au recunoscut-o 
şi prețuit-o toți cei care au venit în contact cu el: pământeni 
ori străini. 

Epigrafistul şi duhovnicul englez, Edmund Chisthull, care a 
fost oaspetele lui Brâncoveanu, împreună cu Lordul Paget, 
ambasadorul britanic la Constantinopol și care a cunoscut de 
aprope pe Stolnic, ne-a transmis despre el următoarea im- 
presie: « Unchiul Domnitorului, Constantin Cantacuzino Stol- 
nicul, este un om în vârstă, care a călătorit prin multe țări 
ale Europei. Este foarte inițiat în controversa religioasă a bise- 
ricii țării sale, precum si în multe științe profane ». 

Un alt contimporan, Gherasim de Alexandria, ne vorbește si 
el de « întru tot vestitul Constantin, mai denainte Marele Stolnic, 
carele cu frumusețe ai prea înțeleptii si dumnezeeștii lui inte- 
lepciuni luminează toată politiia ». 

Aceeaşi impresie ne-au transmis-o si cărturarii pământeni 
contimporani. Fraţii Greceanu, în prefața pusă la traducerea 
« Mărgăritarelor » lui Ioan Hrisostomul, mărturisesc că au avut 
pentru «nevointele» lor ca «índreptátoriu» pe «prea înţe- 
leptul Constandin Cantacuzino, biv vel Stolnic... la ceale mai 
adânci filosofesti si bogoslovesti noimatà ce s'au aflat, pre 
dumnealui, ca pre un epistimon si stiutoriu, l-am avut lumină 
și deslegare întru toate». 

Stolnicul conducea cancelaria lui Brâncoveanu. Secretarii 
domnești stăteau sub ascultarea, lui. In această calitate, el 
intră în corespondență cu regele Sobieski, dela care primește 
scrisori; cu Veterani, comandantul armatelor imperiale şi cu 
generalul de origine bologneză, contele Marsigli. Corespondenta 
Stolnicului cu generalul conte, Luigi Ferdinand Marsigli, a fost 
mai rodnică pentru cultura noastră. Marsigli, după ce studiase 
la Padova si trecuse prin diplomaţia venețiană din Constanti- 
nopol, intrase în armata germană, luase parte la campania impe- 
rialilor contra Turcilor, căzuse în robia pașei din Timișoara, pe- 
trecuse, ca rob, legat în lanţuri, luni întregi, într'un bordei 
bosniac şi, în cele din urmă, răscumpărat cu bani venețieni, 
ajunsese general în armata imperială. In această calitate, a luat 
parte la luptele contra Turcilor, a intrat cu generalul Heissler 

în București, a venit de mai multe ori cu solie Ia curtea lui 
Brâncoveanu, unde a fost bine primit şi, în aceste împrejurări, 
a "avut de sigur prilejul să cunoască de aproape pe Stolnicul 
Cantacuzino, care-și făcuse cultura în Italia, tot la Padova. 
Intre Stolnic şi contele Margigli s'a legat o corespondență intere- 
santă privitoare la etnografia, limba și istoria poporului român. 
Ni s'au păstrat chiar răspunsurile Stolnicului, care au fost desco- 
perite si publicate de N. Iorga în root, iar, în anii trecuţi, 
profesorul italian Carlo Tagliavini, a dat peste un dicționar 
latino-româno-ungar, al contelui Marsigli. 


ACTIVITATEA RELIGIOASĂ. Stolnicul Constantin Canta- 
cuzino a avut,cum s'a văzut, o largă cultură teologică si toți 
cărturarii și vlădicii greci, care se abăteau la curtea lui Brân- 
coveanu, ca pastorul anglican Chisthull, steteau bucuros de 
vorbă cu el asupra chestiunilor subtile de dogmatică ortodoxă. 
La întrebările lui despre chestiunea atât de importantă —a 
predestinării omului — care formează piatra. de temelie a cal- 
vinismului Si a altor chestiuni subsidiare, care deosebesc calvi- 
nismul de ortodoxie, marele retor al Patriarhiei, Ioan Cariofil, 
care venise la curtea lui Brâncoveanu, a scris un tratat: 
'Eyxetol8toy meg cov. &ropiâv xal Aboewv... (Manual despre 
câteva ncdumeriri si solutiuni). Desi acest manual a fost atacat 
de Patriarhul Dosoftei al Ierusalimului, totuși el a fost tipărit 
după stăruința lui Brâncoveanu, la Snagov, în 1697, de Antim 
Ivireanu și a fost tradus apoi în limba română, cu întrebările 
Stolnicului. Stolnicul a tradus apoi din greceşte câteva rugăciuni: 
+ Molitvă cătră Dumnezău Savaoth, foarte de folos scoasă depe 
grecie pre limba românească de dumnealui Cantacuzino Stol- 
nicul». In sfârșit, la luminile de grecească si de cunoștințe dog- 
matice ale Stolnicului recurgeau traducătorii religiosi ai epocei 
lui Brâncoveanu, ca bunăoară frații Greceanu: «însă la cele 
mai adânci... noimata pre dumnealui l-am avut lumină ca 
pre un epistimon ». 

Preocupările principale ale Stolnicului s'au îndreptat, cu 
deosebire, în domeniul geografiei şi al istoriografiei naționale. 


OPERA GEOGRAFICĂ A STOLNICULUI. Răspunzând la 
informațiile geografice, cerute de contele general Marsigli în 
1694, Stolnicul Constantin Cantacuzino făcea, în încheiere, 
următoarea. observaţie: « Câteodată privind mapele acestor pro- 
vincii, îmi displace că văd că au fost făcute cu mare osteneală 
și cheltuială. dar apoi nu cu puține greşeli, atât în așezări, cât și 
la rîuri, la cetăți si ceea ce e mai rău, la nume. Tac despre alte 
provincii şi regate. O Deus bone, câte greşeli vor fi fiind!». 

Mai târziu, scriind regelui Sobiescki, care se angaja să atace 
pe Turci pentru a libera creștinătatea subjugată, Stolnicul 
făgăduia să trimeată o hartă mai bună decât aceea procurată 
de generalul conte Marsigli. Harta la care lucra Stolnicul a apărut 
imprimată în tipografia Seminarului grec din Padova, prin 
grija lui Hrisant Notara, în 1700. 

Harta Stolnicului, în lungime de 132 c. m. si în lățime de 
64 c. m., cu indicaţiile geografice în grecește si latineste, a fost 
descoperită în anii din urmă, de consulul D. Dimăncescu la 
Londra, în British Museum. Existenţa ei ne era însă cunoscută 
dinir'o reproducere mișcorată — cu traducerea în limba italiană 
a numelor geografice — adăogată de Del Chiaro la sfârșitut 
operei sale Istoria delle moderne rivoluzioni della Valachia, apă- 
rută la Veneţia, în 1718. 

Harta Stolnicului, studiată pe larg de C. C. Giurescu, are 
sus în colțul din stânga, într'un medalion, portretul lui Con- 
stantin Brâncoveanu; alături legenda în limba greacă; în 
mijloc stema țării: corbul cu crucea în gură si, în colțul din 
dreapta, legenda în limba latină. Jos în colțul din stânga sunt 
notate dealurile cu vinuri bune, iar în cel din dreapta semnele 


grafice întrebuințate, care sunt cele obișnuite în cartografia 
timpului. Din legenda hărții aflăm că ea a fost întocmită 
după « descrierea și forma foarte exactă pe care a făcut-o prea 
nobilul, prea învățatul si prea înțeleptul boier Stolnicul Con- 
stantin Cantacuzino, spre folosul doctorului și filosofului Ioan 
Comnen » și cá a fost tipărită pentru întâia oară, cu litere greceşti, 
de Hrisant Notara, presbiterul și arhimandritul scaunului 
patriarhal din Ierusalim. 

Ea e dedicată Principelui Constantin Brâncoveanu. Harta 
înseamnă precis: munții, dealurile si pădurile, Dunărea cu 
insulele ei, râurile, bălțile si lacurile, podgoriile vestite, locali- 
tățile cu bogății minerale, mănăstiri de călugări și de maici 
— 73 la număr —, frontierele țării cu cele 3 raiale: Turnul- 
Măgurele, Giurgiu, Brăila; hotarele județelor si, în sfârșit, rámá- 
șițele arheologice ca: valul lui Traian, podul lui Traian. 

Este, precum se vede o hartă amănunțită, de cel mai mare 
interes pentru geograf și p. ntru istoric. Din harta Stolnicului se 
vede, de exemplu, că hotarele care despárfeau județele erau cu 
totul altele pe vremea lui Brâncoveanu decât cele de azi. Judeţul 
Mehedinţi se întindea până aproape de Craiova si cuprindea 
în sine și oraşul Calafat. Vlasca se întindea spre Nord, având 
între altele: Mănăstirea Cobia din Dâmbovița și Rátestii din 
Argeș. Harta Stolnicului mai notează apoi o serie de orașe, azi 
scoborîte în starea de comune rurale (Cerneţii, vechea capitală 
a județului Mehedinţi; Bráncovenii din județul Romanați; 
Hodivoaia din Vlașca, etc.) ; altele, ca orașul de Floci, dela gura 
Ialomiţei, distrus în războaiele din secolul al XVIII-lea. 

Harta Stolnicului a fost folosită în lumea grecească si cuno- 
scută de geografii Occidentului. Astfel profesorul lui D. Cantemir, 
Meletie, ajuns mai târziu Mitropolit de Arta, într'un tratat de 
geografie generală, citează «harta geografică a Valahiei publi- 
cată de Constantin Stolnicul Cantacuzino ». Și marele geograf 
francez D'Anville într'un memoriu, publicat în 1771, in Recueil 
de l'Académie des inscriptions et Belles Lettres, despre popoarele 
care locuesc Dacia lui Traian, se sprijiná pe harta Stolnicului. 


OPERA ISTORICÁ — Inaintea Stolnicului, Miron Costin, 
dáduse cáteva note geografice despre Moldova, dar Stolnicul 
este cel dintâi român care ne-a dat o hartă a țării sale, 
executată după toate cerințele științifice ale timpului si superi- 
oară, din toate punctele de vedere, celor puse în circulație de 
străini. 

Stolnicul petrecuse o parte din anii copilăriei sale în Mol- 
dova, preocupată pe atunci de problema originei romane. Im- 
prejurările vieţii sale îl aduseseră în mai multe rânduri în Mol- 
dova, între altele în 1093, când insofise la Iaşi pe sofia lui 
Brâncoveanu si pe Domnița Maria, fiica lui Brâncoveanu, care se 
căsătoria atunci cu Domnul Muldovei, Constantin Duca. Cu prile- 
jul ucestei nunţi, care a durat 3 săptămâni, Stolnicul a venit în 
contact şi cu Nicolae Costin, cumnatul mirelui. 

In aceste călătorii ale sale în Moldova, Constantin Cantacu- 
zino a dat peste cronica lui Grigore Ureche, în compilaţia lui 
Simion Dascălul, si indignat și el, ca toti contimporanii săi din 
Moldova, a urzit, ca să restabilească, pe temeiuri adevărate, 
trecutul, o «Istoria a Țării Rumânești, întru care să coprinde 
numele ei cel dintáiu, $i cine au fost lăcuitorii atunce, și apoi 
cine a mai descălicat și a stăpânit până în vremile de acum, cum 
s'au tràs gi stă». 

După o introducere, în care arată dificultățile pe care le 
întâmpină in reconstituirea evenimentelor istorice, introducere 
care cuprinde o judicioasă critică a izvoarelor istorice utilizate 
(letopisetele: incurcate; povestirile oamenilor bătrâni variază; 
cântecele bătrânești: făcute pentru laudă; hrisoavele interne: 
împrăștiate), el trece la primul capitol, tratând despre « numele 
acestei ţări din vechime, cum îi era și cine o stăpânia ». 

Cu o informatie bogată, el vorbește aci, despre Geti si Daci, 
despre luptele Dacilor cu Romanii şi despre izbânzile lor sub 
regele Boerebista. 

Capitolul al II-lea, despre «Traian Ulpie» şi luptele lui cu 
Dacii, este mai bine informat decât capitolul respectiv din 
cronica, lui Miron Costin. Pe când Miron Costin confundă cele 
două, războae ale lui Traian cu Dacii într'unul singur, pe care-l 
așează în Dobrogea, Stolnicul Constantin Cantacuzino, care 
utilizează isvoare bizantine necunoscute lui Miron Costin, re- 
constituie războaiele dacice, mai precis şi cu amănunte inte- 
resante, pentru cititorii vremii sale. 

Povesteste urcarea lui Traian pe tronul Romei, amintind anec- 
dota, cá acesta ar fi spus pretorului, când i-a predat sabia: 
«pentru mine slujește-o până dreptele (cele drepte) fac, iară 
nedireptele de voiu face, împotriva mea tu o întoarce». Arată 
apoi faptele mari, pe care le-a săvârșit pentru slavă și prin care 
şi-a întrecut înaintașii. Pomeneste de a drumurile mari de piatră », 
de «șanțurile groaznice », şi se oprește mirat, ca și Miron Costin, 
asupra troianului: «șanțuri groaznice trăgea, pe unde mergea 
ai umbla, precum si până astăzi se văd și la noi aici în țară, 
cărora încă frvoianuri le zicem, rămănând de atuncea den om în 
om acel nume, carele se trage și până astăzi...; acesta este 
adevărul, cá de oștirea acelui mare împărat, Traian Ulpie, sânt 
ridicate acestea; şi nu numai aici, ci şi printr'alte ţări aga au 
făcut, cum s'au zis, pentru ca să rămâie neamului omenesc 
pomenirea de mari şi puternice faptele lui ». 

Trece apoi la războaele lui Traian cu Dacii, oprindu-se puțin 
asupra lui Decebal (Decheval), « foarte om viteaz si meșter la 
ale războaielor... care cu mare putere s'au ridicat şi 16 ani 
năprestan cu o împărăție mare și puternică ca aceea a Romanilor 
şi-a măsurat puterile ». Spre deosebire de Miron Costin, care 
confundă cele două războae ale lui Traian într'unul singur şi 
strămută începutul războiului în Dobrogea, Stolnicul se dove- 
deste a fi mai bine si mai bogat informat. El reconstitue, după 
Zonara, primul războiu dacic, care a fost așa de crâncen, încât 
Decebal, văzând că Traian se apropie de scaunul împărăției lui, 
a cerut pacea prin soli, fágáduind să predea armele, munitiile 
şi meşterii care-i zideau cetăţile. El însuşi a venit înaintea impá- 
ratului și, plecându-se până la pământ, s'a închinat. Traian a 
făgăduit pacea și s'a întors în Italia, ducând cu elsolii lui Dece- 
bal, pe care infátisándu-i în senatul roman « acolo — zice Stolni 
cul — armele şi-au lepădat si mâinile strângându-și în chipul robi- 
lor, mult şi cu multe cuvinte s'au rugat ». Astfel s'a încheiat pacea. 

Dar « Decheval» nu se putea odihni şi, în dorința de a-și 
răpune vrăjmașul, a trimis pe ascuns oameni, care să se prefacă 
în Roma că sunt fugari din Dacia; să se apropie de Traian, pe 
care-l ştia foarte popular, si să-l omoare. Pretinsii fugari sunt 
însă prinși și planurile lui «Decheval» descoperite. Aceasta 
— continuă Stolnicul— a  deslántuit al doilea războiu. Ro- 
manii, care nu îngăduiau să le stea împotrivă niciun neam 
vrăjmaș sau supus, au hotărît să pună capăt puterii Dacilor, 
precum sfărâmaseră puterea Cartaginei, a Numantiei, a Eladei. 
Traian «cu toată romana putere-i s'a ridicat» si, «venind 
până la marginile Dunării, din jos de Cladova », a durat pod de 
piatră peste Dunăre, «această mare minune și mare lucru... 
aiavea semn de nespusă putere >. Şi Stolnicul avusese prilejul 
să privească de aproape ruinele podului, poate pentru întâiași 
dată, în acelaşi timp, în care și Miron Costin scruta, «prin apa 
limpede a Dunării, pragurile podului », adică în 1664, dată la 
care cei doi istorici ai începuturilor neamului însoțeau pe Domnii 
lor în campania turcească din Ardeal, spre Uivar. Constantin 
Cantacuzino, care ne spune și el că până astăzi și dincoace de 
Dunăre și dincolo se văd « marginile si incepáturile cum au fost », 
iar, «când scade apa la mijloc », ies la iveală «si alte colțuri, ca 
niște picioare de zid», se oprește aci ca să ne descrie, după Tzetzes 


— Ioan Tetu — şi mai ales după Dion, construcția si dimen- 
siunea podului. Amintește și de o inscripție, aflătoare în Ardeal 
și adusă probabil din rămășițele podului, cu următorul cuprins: 
* Providența lui August, adevăratului pontifex. Puterea romană, 
ce nu se supune sub jug, iată cá răpeşte si Dunărea». 

Pe acest pod, Traian a trecut Dunărea și a pornit războiu 
crâncen. Decebal, biruit, «a fugit, trăgându-se spre scaunul 
crăiei lui», către a Beligradul Ardealului » crede greșit Stol- 
nicul, căci Sarmisegetuza nu era unde e azi Alba Iulia, ci era în 
părţile Huniedoarei. Armata romană, trecând Carpaţii, a dat 
foc pretutindeni ai a sfărămat ostirile Dacilor. Decebal însuși, 
ne spune Cantacuzino, după unii, a fost prins și omorât, după 
alții, «şi-a făcut singur moarte, ca să nu cază de viu în mâna 
vrăjmaşilor săi ». 

După distrugerea puterii dacice şi moartea lui Decebal, Traian 
a pus mâna pe marea bogăţie a regelui dac, care se afla ascunsă, 
o parte, «în cămările palatelor lui», iar o altă parte, «scule de 
aur si argint si alte scule ce stia cá de apă nu se strică », într'o 
grotă, pardosită cu lespezi, peste care abătuse albia unui râu. 

Traian, supunând astfel desăvârșit toată Dacia, ca să curme 
orice putință de răsvrătire si să o întocmească, «au poruncit 
— zice Stolnicul — de prin prejururile biruintelor sale, de au 
adus Romani lăcuitori de i-au aşezat aici, şi dintr'a sa oaste 
au lăsat câți au trebuit de a-i lăsa, ca să se aşeze aici, rămâind 
lăcuitori acestor țări, carii și până astăzi să trag». 4 Traian — 
spune el mai departe — au aşezat lăcuitorii Romani în Dachia, 
cum toti istoricii adevereazá, si aevea şi pănă astăzi în Ardeal, 
în multe locuri să văd în pietre scrise epigramata și altele în 
numele lui, cum si la Cluj...». 

In capitolul următor, «De Dachia pe scurt aicea iară voiu 
mai arăta, cum zic cá au fost de mare și cu ce părți s'au 
hotărât», Stolnicul fixează — după «Filip Cloverie gheo- 
graful »— hotarele Daciei: la Sud până la Dunăre, unde se 
învecina cu Misia; la Apus cu «apa ce se cheamă Patisul» 
(Tisa); la Nord cu Carpaţii si Prutul și la Răsărit, spune el, 
corectându-și sursa, până la Nistru sau chiar Nipru. 

Al IV-lea capitol urmăreşte soarta Daciei după cucerirea, ro- 
mană: « După ce au așezat Traian pre Romani în Dachia, cum 
s'au ținut și până când tot așa au státut ». El povestește cum 
Traian, după ce a adus colonişti în tara cucerită si a așezat 
cármuire nouă, s'a întors la Roma $i de acolo a pornit «în păr- 
tile Răsăritului »; a supus pe Armeni si pe Parti și s'a îndreptat 
împotriva Evreilor, care se rásculaserá. Pe drum însă s'a imbol- 
năvit de idropizie şi a murit— si aici e mai bine informat 
decât Miron Costin — la Chilichia. După moartea lui Traian, 
urmașul său, Adrian, continuă lupta împotriva Evreilor, până 
la nimicire. Stolnicul, pierzându-se aci în digresii, se oprește 
îndelung, pentru a povesti amănunțit lupta contra Iudeilor. 
Întorcându-se, după un ocol cam mare, la subiectul sáu, Con- 
stantin Cantacuzino ne spune mai departe că Romanii, aduși 
în Dacia, au rămas ascultători împărăției romane, dar că în 
curgerea vremurilor, li s'a pierdut urma. «Intr'aceea curgere 
de ani, până când iar s'au mai descoperit numele acelor lăcuitori 
de aici, ce să vor fi făcut și ce să vor fi întâmplat nu știu, că 
nici scris, nici pomenit de alții nu aflu ». Mai târziu însă, locui- 
torii vechei Dacii apar în istorie cu numele de Vlahi şi al V-lea 


7 


270 


ISTORIA LITERATURII ROMÂNE VECHI 





capitol al operei sale este consacrat explicării acestui nume: 
+ Vlahii, de unde să zic Vlahi, sau alt nume, iar mai vârtos 
așa, căruia scriitorii cum le-au plăcut puindu-le nume, — si 
mai ales de unde se trag ei», 

In acest capitol, Stolnicul expune mai intáiu párerile istori- 
cului de origine italiană dela curtea lui Mateiu Corvin; Anton 
Bontiniu, şi anume: că Valahii se numesc astfel sau după numele 
comandantului roman Flacus, care cel dintâiu a venit pe melea- 
gurile Dacilor, părere emisă de Papa Pius al II-lea — Aeneas 
Sylvius Piccolomini — sau că numele Vlahi le-a rămas dela 
numele fiicei lui Dioclețian, măritată cu loan, cârmuitorul 
Daciei de atunci; sau, în sfârşit, părerea la care se opreşte mai 
mult Bonfiniu: că numele Valahilor vine dela grecescul ftăăc 
(7 a arunca cu săgeata), fiindcă sunt buni arcași. Expunând 
mai departe părerile lui Carion și Martin Cromer, se oprește 
pe larg — ca și Miron Costin— la Laurenţiu Toppeltin din 
Mediaș, «Sas de amintrelea, iar om învăţat si destul umbalt, 
carele nu de mult s'au pus a scrie, însă prescurt intr'o cárticea. . . 
latineste ,. ». 

El se uneşte cu Toppeltin, când acesta combate părerea lui 
Ioan Zamoischi, după care coloniştii romani, aduși de Traian 
in Dacia, au fost ridicaţi cu toții de Galian si așezați în Misia, 
Tracia și Elada, spre a păzi acolo fruntariile imperiului impo- 
triva invaziei Gofilor si cá Valahii de azi sunt urmașii vechilor 
Daci, care inváfaserá limba latină, din conviețuirea cu Ro- 
manii si la care s'au adăogat cu timpul şi alți e varvari +, adunați 
in locurile părăsite de Romani. Pentru a înlătura această 
părere — menționează Stolnicul — Toppeltin aduse ca dovadă 
numele etnic al Românilor: « Până astăzi vedem și auzim, zice 
Toppeltini, că de întrebăm pe un Valah: ce ești? el răspunde: 





Usa Bisericii Doamnei din Bucureşti, ctitoria Do mnei Maria, soția 
lui Şerban Cantacuzino, 


Rumâăn, adicáte: Roman; ce numai au stricat puţin cuvântul: 
din Roman, zic Rumán, iar acelaş cuvânt ester. Dar acest 
argument nu-i pare destul de temeinic istoricului român + pen- 
trucá — observă el — vedem şi auzim astăzi pe Greci aga ráspun- 
zând; când îl întrebi ce este?, el răspunde; Romeos, adecă 
Roman si mare osebire este între Grec și între Roman. Ci numai 
şi ei fiind supuşi mai pe urmă Romanilor, Romani vrea să se 
cheme Si ei...». Această observare fi dă prilej să deschidă o 
lungă paranteză despre cultura strălucită a vechei Elade, așa de 
strălucită, că inșişi Romanii își trimiteau copiii să învețe în 
şcolile greceşti; asupra decăderii Grecilor; asupra stăruinții lor 
în păstrarea dogmelor ortodoxe, cu toată apăsarea turcească si 
încheie această digresie — poate cu sufletul cuprins de pietate 
la amintirea tatălui său — cu aceste cuvinte: « Fie dar milă și 
grijă şi de ei acelui Hristos Dumnezeului nostru, întru carele 
nesmintit credem, şi pentru al căruia nume nespuse rele si grele 
trag și pat ei şi toti câți sânt supuși varvarei turcestii puteri,,.9, 

Reluànd firul discuţiei, Stolnicul aduce, în sprijinul ideii de 
continuitate a elementului roman în Dacia, o serie de argumente 
care şi astăzi stau în picioare, si anume: 

I. Nu este de crezut, argumentează el, că a putut impăratul 
Galian să ridice așa lesne «cu totul atâta sumă și noroade de 
oameni, cu case, cu copii, așezați pe aceste locuri + de mai bine de 
200 ani, Oameni întemeiați, cu gospodării întinse, nu și-ar fi 
putut părăsi așa de uşor rosturile lor de acasă, 

Argumentul acesta al Stolnicului, scos din bunul simț și din 
intuiţia vieții, n'a apărut niciodată mai clar ca în lumina 
zilelor de azi, când, în uriașa inclestare in care sunt prinse 
atâtea popoare, tehnica războiului a ajuns la o perfecțiune pe 
care, cu câteva decenii în urmă n'o bănuia nimeni: tancuri şi 
care blindate, branturi, avioane în picaj, cetăți sburătoare, 
bombe robot, Zeci şi zeci de mii de tone de bombe explosive şi 
incediare, cad neccntenit asupra marelor capitale, asupra ora- 
selor si satelor; cartiere întregi sunt prefăcute in ruine sau 
cenuşe — şi cu toate acestea populaţiile nu-şi părăsesc total 
locuinţele. Cum erau dar Dacoromanii să-şi părăsească în masă 
căminurile şi tarinele si să treacă peste Dunăre pentru ca să 
facă loc hoardelor de invazie, care veneau călare si se războiau 
cu arcul? Bi aceasta când autohtonii aveau la îndemână pădu- 
rile nesfárgite și masivul prăpăstios și împădurit al munților 
Carpaţi şi al celor Apuseni, cu atâtea piscuri greu de străbătut, 
cu atâtea văi prăpăstioase, cu atâtea peșteri adânci ei ascun- 
zişuri prielnice! 

2. Nu este posibil ca o împărăție, asa de întinsă ca aceea a 
Romanilor, să fie redusă pentru apărarea ei, la ostașii lăsați 
pentru paza Daciei. «Au doară— se întreabă el—cu acești 
Romani numai ce era aici, vrea acel impărat, măcar si alții ca 
el... să-şi tie împărăţia si să-și păzească ținuturile? ». 

3. Cármuitorii statelor întemeiate in vechea Dacie nu s'ar 
fi învoit uşor să-și lase stăpânirile, pentru a se duce în locuri 
necunoscute. Dimpotrivă, într'o vreme în care autoritatea 
romană la Dunăre slăbise, normal ar fi fost ca ei să nu plece, 
ci să rămână singuri stăpânitori. « Au nu mai lesne era si acelora 
atunci oblăduitori acestor locuri să nu asculte, decât mostenirile 
lor înțelinate de atâția ani să le lase și să meargă de a să așeza 
printr'alte locuri mai aspre și mai seci? » 

4. Si în sfârșit, e nicăiri urme de ale acelora Romani ce au 
fost în Dachia, ca să fie fost mutați cu totul într'altă parte, 
nu este; că de ar fi undevasi in Elada, şi astăzi, au limba, au alte 
semne de ale Romanilor s'ar vedea si s'ar cunoaște, cum si în 
Ardeal, si pe aici, şi pe unde au fost aceea, până acum aevea 
sunt ». 

Totuși Stolnicul admite că împăratul Galian şi alți împărați 
au ridicat pentru apărarea imperiului, ostași și din Dacia, Sco- 
boritorii acestora sunt, după el, Cuţovlahii «cari să tind în lung 

de lângă Ianina Ipirului până spre Arbănași, lângă Elbasan », 
unde «și până astăzi se află, păzindu-şi limba şi obiceiurile ». 
Ei înşişi își zic « Viahos, adică Rumân ` și locurile lor unde lácu- 
iesc, le zic Vlahia, iar țării aceștia ei îi zic Vlahia cea mare». 

El tine apoi de rău, în câteva pagini următoare, pe Greci, 
fiindcă râd de Cufovlahi si încheie, explicând cu umor, această 
pornire a lor: « pentrucá văzând şi ei pre toată altă lume rázánd 
de dânșii şi batjocorindu-i, au stătut şi au obosit si prin gunoa- 
iele lor, ca cocogii ricáind, párindu-le că au mai rămas cevași 
vlagă și de ei». 

Dar, spune el mai departe, nu numai Grecii tágáduiesc cá 
Românii se trag din ostașii aduși de Traian în Dacia, ci si alte 
popoare. Si aduce ca dovadă pasagiul din cronica lui Grigore 
Ureche, interpolatá de Simion Dascălul, privitoare la «ijderenia 
Moldovenilor » din hoţii trimiși de împăratul Rámului, cra- 
iului Laslau, în lupta acestuia cu Tătarii. El se ridică hotărît, 
ca și cronicarii moldoveni, împotriva acestei basne, care nu 
poate avea niciun temei istoric. Căci se întreabă: Ce împărat 
a putut fi acela, la care s'a dus Laslau Craiul şi «care niciun 
tâlhar, niciun fur» să nu omoare? Și câţi ani au impáráfit el, 
ca să strângă atâta tálhárime, cât să facă oaste cu ea? si cum 
pot tâlharii și furii să întocmească stăpâniri şi să întemeieze 
state, care să dureze sute de ani? «Ci dar — încheie el răfuiala 
cu Simion Dascălul — să-l lăsăm la ghindă (pe Simion Dascălul) 
cum parimia de Arapi este». 

In ultimele douá capitole, Stolnicul urmáreste soarta colo- 
nistilot romani rămași in Dacia, cari în cursul veacurilor s'au 
amestecat cu Dacii și cu alte neamuri, i-au asimilat şi au format 
un singur popor. Trece apoi la invazia Hunilor, pe care îi consi- 
deră ca. strămoșii Ungurilor, pentruca să explice împrejurările 
în care o jumătate din neamul românesc a ajuns sub stăpânire 
ungurească. Scrierea se încheie cu căderea Panoniei sub Huni 
şi cu portretul lui Atila. 


Opera Stolnicului nu are într'adevăr acea căldură comuni- 
cativă, acel ton familiar, care înfrățeşte sufletul boierului căr- 
turar cu al cititorului necunoscut: « Puternicul Dumnezeu, 
cinstite şi iubite cetitoriule, să-ți dăruiască și mai slobode vea- 
curi...», pe care l-am subliniat în opera lui Miron Costin. 

Opera Stolnicului nu are nici acel caracter — ag putea zice 
de popularizare — pe care-l are scrierea lui Miron Costin. Cro- 
nicarul moldovean, ridicându-se împotriva basnei lui Simion 
Dascálul, pentru a trezi în sufletul contimporanilor săi interesul 
în jurul începuturilor glorioase ale neamului, avusese nevoie de 
două capitole inițiale: unul în care să-şi lămurească cititorii în 
ce parte de lume se află Italia din care a venit Traian, altul în 
care să scoată în relief mărimea și puterea împărăției romane. 
In tot cursul expunerii, cronicarul moldovenean se fine la ni- 
velul cititorilor săi, mergând direct, fără ocoluri, către ținta 
pe care o urmăreşte. Opera lui este mai unitară. Stolnicul, preo- 
cupat mai adânc de problema originei $i a continuității romane 
în Dacia, intră de-a-dreptul în miezul chestiunii. De altă parte, 
mulțimea şi varietatea problemelor ce-i răsar în calea expunerii, 
îl silesc să se piardă adesea în digresii şi detalii, care nu se în- 
cheagá unitar în opera lui. In schimb însă, Stolnicul, care-și 
făcuse studiile în Padova, unde găsise atmosfera de cultură a 
marilor umaniști ai Italiei, are un orizont de privire cu mult 
mai larg decât Miron Costin. Bun cunoscător al limbii si cul- 
turii grecești — pe care o deprinsese de copil în casa părin- 
teascá — el utilizează isvoare grecești şi bizantine ce-i fuseseră 
inaccesibile lui Miron Costin precum: istoricul si geograful 
Strabo (66 a, Chr.—24 p Chr.), istoricii bizantini Procopie din 
veacul al VI lea, Zonaras și Ioan Tzetzes din secolul al XII-lea. 
Cultura latină pe care şi-o desăvârşise în mediul universitar din 
Padova îi dăduse putinţa să cunoască nu numai scriitorii latini, 


care se ocupaseră de Traian şi cucerirea Daciei, dar şi umanist 
şi istoricii Occidentului, care au scris în limba latină despre 
originea poporului si despre lucrurile noastre, ca Flavio Biondo 
(1392—1463), secretar al multor principi italieni și ai curţii 
papale; umanistul ungur de origine română, Nicolae Olahus 
(1493—1568), înrudit cu Huniade; istoricul german Ioan Şlei- 
danus (Ioan Philippi din Schleide 1506—1556); istoricul italian 
Filippo Buonaccorsi (1437—1470) — profesorul copiilor lui Casimir 
al IV, regele Poloniei — care a scris o carte despre Atila; istoricii 
unguri Simon de Keza, sec. XIII, Abraham Bakschay sec. 
XVI, Ioan Sambucus, de origină franceză ş a. şi în sfârșit 
chiar mapele geografice, răspândite atunci în Occident, ca ale 
geografului german Philip Cluverius (1580—1623) sau atlasul 
geografilor olandezi Blau (tatăl şi fiul), apărute pe la jumătatea 
secolului al XVII, fără să mai socotim izvoarele pe care le 
avusese la îndemână Miron Costin. 

Confruntând izvoare așa de multe și de variate pentru a 
stoarce din ele adevărul, Stolnicul se comportă ca un istoric 
modern, căci el indică și discută, contradicfia izvoarelor si are 
grijă să indice precis sursa de unde împrumută știrea: « Martin 
Cromer, carele de ijderenia și de lucrurile Leşilor si de viața 
crailor lor istoregte într'a r2 carte a lui, unde și viața lui 
Cazimir craiu cel mare scrie... Lorentu Topeltin de Mediias, 
Sas de amintrilea,... într'o cărticea ce-i zice letineste Origines 
et occasus Transylvanorum care carticea... o au tipărit la 
Lionul— Lyon — de Franța, la anul 1667. Acolea dară, într'a- 
ceia (capitol) ale Ardealului $i lăcuitorilor lui cine sânt și câle 
neamuri sânt... zice: Vlahii, zic unii... Mihail Refie Neapo- 
litanul în cartea lui de'ntâiu ce scrie de craii ungurești... 
Gulielmu Blau în Theatrum orbis terrarum. . .» cu ajutorul atâtor 
-zvoare, pe care are grije să le citeze precis, el vede mai lim- 
pede chestiunea originii romane și nu cade în greșelile de date şi 
amănunte în care căzuse Miron Costin. Nimeni până la el nu 
a văzut şi nu a expus așa de clar, problema obârșiei romane și 
a unității neamului, în tot complexul ei. Iată ce sintetic rezumă 
el însuși, rezultatul cercetărilor sale: 

« Iară noi într'alt chip de ai noștri de toți, câți sânt Rumâni, 
«ținem, și credem adeverindu-ne din mai aleşii și mai adeve- 
*rifii bătrâni istorici, si de alții mai încoace, că Valahii, cum 
«le zic ei, iar noi Rumânii, sântem adevărați Romani și aleși 
« Romani în credință si în bárbáfie, din cari Ulpie Traian i-au 
«aşezat aici, în urma lui Decheval, dupre ce de tot l-au supus 
«şi l-au pierdut. Şi apoi si alalt tot sireagul împăraților asa 
«i-au ținut și i-au lăsat așezați aici, și dintr'acelora rămășiță, 
«să trag până astăzi Rumânii aceştia. Insă Rumânii înțeleg 
«nu numai ceștia de aici, ci și den Ardeal, cari încă si mai 
« neaoși sânt, și Moldovenii și tot cáfi si într'altă parte se află 
« şi au această limbă +, măcar fie și cevași osebită in neste cuvinte, 
«din amestecarea altor limbi, cum s'au zis mai sus, iar tot unii 
«sânt. Ci dar pe aceștia cum zic, tot Rumâni îi ținem, că toți 
a aceștia dintr'o fântână au isvorit şi cură». 

Prin această, largă înțelegere a problemei, prin erudiția lui 
vastă, prin întrebuințarea critică a izvoarelor, prin claritatea 
planului, prin fraza lui încărcată și meșteşugit întoarsă, dar 
plină de miez, Stolnicul Constantin Cantacuzino se ridică 
deasupra contimporanilor săi şi se apropie de Dimitrie Cante- 
mir. Este, se poate spune, un istoric în sensul modern al cu- 
vântului. 

BIBLIOGRAFIA. I. OPERA. Ediţii: Cronica Stolnicului Constantin Cantacuzino a 
fost publicată pentru întâia dată de George Ioanid în colecţia intitulată: Istoria 
Moldo- României... Manuscrise vechi de limba română găsite în Sf. Mănăstiri Cozia 
şi Şerbăneşti, Bucureşti, 1858, vol. I, pag. 297—376, sub titlul: Fragmeniu dinir'o 


cronică pre scurtă a Românilor, (căreia fi lipsesc câteva pagini dela început). 
Textul publicat de Ioanid a fost reprodus de Mihail Kogălniceanu 


1 El se gândește aci la Românii macedoneni, despre care vorbise înainte pe larg. 

în Croniceie Romămiri san Lalotiss(ola Moldovei vi Valahiei, odipia II-a din 1872—79 
(cu cmraciere latine), vol. I, p. 395-128. Același tent, atribuit insă, după părerea 
lul Haşdeu şi Picat (vezi mai jos), lui Nicolae Milescu, a fost republicat în colecția 
geoiară «Autorii vechi şi contemporani s, sub tiul: Sparu! A, Mílemw, Cronica 
$e scurt à. Românilar, Bucuzeșii, Sotec, 1884. la 1884, V, A, Ureche semaa- 
lează un alt mapugttís t prescris de Grigorie ierodiaconul din episcopia Rámniculul 
cu cheltuiala monabului Rafaile, la 4784. Acest unsauscrm à păstrat gi Wiul exact 
al opere; istoria Țări Româneşti dintra început. In 1901, M, Torga, atribuind 
croaica Stolnicmbui Constantin Contactizito, publică teatwi operei, intregit cu predo- 
slavia şi taceputul primului capitol, dupt edițiile precedenta și după manuscrisele 
446 și 1267 din Biblioteca Academiei Rom&ne, Mu i-au jost Ja accesibile: ms. 
semnalat de V, A. Ureche, precum şi un altul care se afla etunci la Mute! Naţional, 
Edita lui Ionga posrid titlul: Operele ini Comatantin Cantacuzino, Bucuceșii, 1801. 
la introduce, lorga nt dă urmaltoarele amănunte asmpra raportului dintre terte 
și aswpra întotmirii ediție!» e Pastránd ca bază ediţiile precedente, am întrebuințat 
Pim siablirea opul text mai bun și mal compkt, cele doma manuscripte ale 
Academiri, care sunt umori inferioare fiecare în parte. Variante erau la tot pasul, 
da: da acr» varianle cara nu arat altceva decât libertăjlle ce-și lama obișnuit ja 
mei Copa, schimbând după plac ordiaea cuvinhelor în frază. lolàturind gi Bici 
orice pedwaterie aefolositoare, am eduial gesi să dau testul aşa cum aveam sim- 
jul că a trebuit să-l scrie Stobicul si cu o ertegraíie core 53 repradwe! pe aceea 
cerată În epoca lui», Ediția ut daiá]iseati doi un beat reconstituit, Tehnica edi- 
iilor nw mai recomandă astăzi recouztituicea unten, (vezi pentru aceasta și 
Joseph Bédier în Ramanda, LIV, 1929, p. 356), Ediţia lui N. lorga cuprinde 
următoarele teate: À. «Istoria Țării Româneșii, întru cart să coprinde numele el oe 
dintâlu și cing au fost lácultoril atenci, și apoi cine au mai descălicat, și apoi cine o 
au stăpânit până sí în vremile de acum, cwm den tras țăetăs.2. Carnetul de studii 
al dul Coustantin Stolnicul Cwatacuzimo, pisirat îm Biblloieca Academiei Romane. 3. 
Testamento] lui Dona Fepamo, tradus de Conmantin Camiscurino, semnalat hai 
Torga du Imliu Twducescu, fenciiouar la Biblioteca Academiei Române. 4. Cro 
nekgia tabelază, care insă nu se mal poate atribui Stoinicului (v. Al. Vaai- 
legen In Ravina Istori Români, 18, 1932, p. 287—381). 5. Răspuusul lui Con- 
stamtin Caulacwzino Stolnicul la întrebările generalului Marsig!i, după ez. Marcie 
57 al Bibliotecii UIniverstt&ti dio Bologna. Primul capitol al /siariei Țării zomd- 
Hei? dintru început fuyese publicat de M, lorga mai fnaiote in Cronicety mun- 
fene, Anal Amt. Roma. s, II, tom. XXI, mom. sect, isl, 1896, p. 454—460. O 
ultimă ediție a cronicei, după 6 versiune mal completă, păstrată [n ma, nr, 9449 
din Bibliotoca Acadomiei Române au dat N. Cariajan şi Daa Símonescu, 
Sidnio Consain Camacasino, Isoria Țări-Rumâmiii, Craiova, 1844. Scrisaj 
Românesc, în cokcţia Clasicii români tomentaji. 

Problema paternității cronicel, fosmid publicate cronica pe 
wearte, dând-o ca o operă amosluá, cum de attiel ca și pâzește în manuserise. In 
1872, Hasdeu, intren articol publicat ta Columna iwi Traian, WM (1872), p. 
274, A atribuit opera Spălarului N. Milescu, Opinia lul Hasdeu s» fost primită de 
Emile Ficot in Notice biorraphigue sur Nicolas Spalar Milssen, Paris, 1893, 
p. 19 şi 18. Pe numale lui Milescu opera a [ost republicată în edilia școlară asmin- 
Ou mal sus, Aron Densuşianu în filoria Debat 3j Hleriurei române, ed, 
1, Wl, 1585, p. 170, nw admite părerea ini Hagdew, ti se raliază la o escht opinie 
a lui Kia idio răspunsul la notele critice ale in| Eder) adzifàad ca autor al 
cronicai pe Mitropolitul Teodosie Vestemianul al Ungrovlahiei, care era ardeisan de 
origine şi care mal inainte de a ajunge mitropolit, fusese călugăr la mânâatirea 
Costa, unda se găsise manuscrisul bw Ionaid. Ma aproapa de sdevhr, Mihai: 
Kogălniceanu ín Cromate Rumâniei, ed. lI, 4872, vol. I, p. 85 i urm, 
atribmie opera <unui romia de peste Ole. V. A Ureche în Rasto peniru 
islorie, arkeologis pi filologie, an, Il, 1884, pag. 65—82 și Gaoter în Istoria tite- 
Falwr române, publicati to limba germană je Gewnërdrr dor romawittiem Phi- 
Inlafíe al lui Geëter, IJ, pariaa Za 1996, p. 795, înşiză părerile predecesorilor sat, 
[ară să aleagă niciuna. 15 1839, N. lorga, ponire întâia dată, tatc'un studio 
Publicat în Anaiek Academiei Române, seria lI, tom. X XI: Maeuscriite din bibliote 
străine Félatioe la istoria Ramânilor, p. 78—94, atribuie opera Stoluicului Constantio 
Cantacuzino itn acelag memoriu şi corespondența Stoloicuhmi cu Marslgi). Părerea hui 
N. Iorga apto admită ari de toti istoricii literari. AminUm aci și wiudiul iei. AL 
T. Dumitreseu, Contribujium ie istoriografia româna pecht, publicat fn 
îmi Ion Bianu, Aminitra din partea Joglor M actualilor fwsejionet ai Academie 
Romdes la implimirsa a posreci de ami, București, 1916, p. 227—263, Iu aces! 

articol, Al. T. Dumitrascu atribuia v Istoria Ţării Româneşti dintru imcaputs, lut 
Daniil Panouianul, fostul Mitropolii al Acdeahahui. 

Celelalte opere, Despo opera lui loan Karyophyilas "Eyasto (too, 
negi reay duopuâv xal oer î negl eberdoeeng xal. Zutetauiocose 
dvayxato ztydre Tie " Exslnatec doypudtoar (Maawal despre căteva nedu- 
miriri și soluţiuni sau despre cercetarea și confirmarea câtorva dogme oecesare ale 
Bitericeh Snagov 1097, vezi J Bianu și N. Hodoş Bihiiograția romdneascá 
sehe, tom. I, p. 349—350. 

Tradwoerea românească sub titlul: Iwirpodes si fÁshamtwi ale Magorodmiculiai 
dum. Constantin Caniacozíno, fraita rdposatulai Sirdan Voed Canig- 
WINO pé ale celui diniru dascăli fent pi cuminidior Ioas Café, ap găseşte 
în colefia de maniterita a Academiei Române, ur. 458 p fond. Gaster, cota nr, 
96. Despre relațiile îmi Carioti cw țirila noastre și cu Stoluicul Cantacuzino, 
despee «ondamnarea Mí cà sretie (1691) şi despre striduin]ele lai Brâncoveanu 
de ad reabilita, despre viaţa și opara lul v. D. Russo, Sedii íóslorie grote 
mmiss, opere pome 1, p. 18$ — 193. Pentru combaterea cár[ü lui Carlo, 
Patriarhul Dosite| a publicai ja La, în 1594, doi ami dnpă moartea bui Carioiil: 
"Eyysuibvo» ară 'Iuodvvot roð  Kagvoqólg (Manual Impotriva 
lul Toan Cariofil). 

Rugăciunta Stoinicului Cong. Cantacuzino, pubticats în Arcatiiul de fa Râmnic 
1696, şi reprodusă în Molitvenica (v. 1. Bianu $ D. Simonescu, Bi. rom. woke 
LTY, p. 97, 88, 68, 207), a fost republicai la. Revista istioncd, X XV, 1339, p. 57 —60 de 
George B. Popescu după ua molitvca[c, Harta Stolwiculul a fout reprodusă 
hiti de Dei Ciaro ca mpexi la cartea lui, şi de Ai. Zreroëatéc? în Ioa 
Nocuke, Cronica vol, ], (anexzeln dé la står, (o cocția Clasicii Romul ce 
menlați), Scrisul Rom. Craiova, 1941, ed. IJ, Origicalul Merl se alld ln British 
Mumam. O copie la Biblioteca Academiei Româna {rezila stampelori. O notă supra 
ei la N, Lorga dniela Acadomiel Româna. Partea adminisirativă $$ osebateri. XLVII 
(1927 —19*6), p. 50 și 67-68. Raprodusă recent cu studiu de C, C. Giurescs, 
Haria Stolnaculus Const, Cantacuzino în Revisa Istorie Ramdna, AT (1942), p. 1— 22. 

D. BIOGRAFIA, Limwcii despre Stolnicul Constamtin Cantacuzino se păcate 
în prefața pusă de N, Iorga în frunta volumul Operele Siohniculni Constantin 
Canisensino [veri mpi ses); în N, orga: Docente friviloare la. famiha Cam 
Jocurii, oase jM cea mas eat pare din arhiva d-lui C. Cr. Camtmewsito, Ducu- 
Da, 1902. Preţioase informaţiuuă biogralice, date de ua contemporan, se gases 
la Anton Maria del Chiaco: Inopia della moderne Révolution delia Va 
Akia., ., APăruui la Veneţia, în 1718; o traducere românească G atesta) opere 
nea dabo S, Cristian: Eowluisle Vafahiri, lagi, « Vieaia Românească +, 19*9, 
cu deosebire cap. VI şi utat. Alte piiri contampocane sa güwsc ja Rade Gre 
ceanu, Visa bel Costandin-Vodă Brăncozeanu, ed. Stan Greceanu, Bucuresti, 1908, 
în Cronica anpnimă, în cropita Ié Radu Pofesew şi în continuarea din 1714, veri mal 
sui p.247—254 gi la D, Caniernic, Brenbnantele Cantacurinilar și Brdncopenslor din Tars 
Muntemecacă, tom, V (ed. Societăţii Academice Romics} Beçwrmpi, 1583 P. 
1—44. Alta giri în Documentele Hurmwusaki, io deosebi wol XIV, N.Iocga, Tage, 
fuerieis Dese Eline Cantaenaino, la Anal, Acad. Rom. s. 11I, XVI (1934-1935), 
p. 88—191. N lorga Daumi privitoare ta familia Caniacussnilor pi D, 
Russo Siudii (sfovice grectrománe, opere postwme cl. indicele in vol. TI. 

Despre mediul universitar în care şi-a Rot cultura la Padova, Stolnicul Con- 
staniim Camiacutibo, a se vedea à Ramiro Ortiz, Par la goria della cultura 
ftaliaea în Romanis, p. 167—195, precum și pracizările aduse de N. Torga în 
Istoria. învățământalui românate, Bucureşii, 1928, p. 98 d urm, P, V, Henes 
Consorbiré Literare, 1983, p. 17—34; Ramiro Ortiz s N. Cartojan, 
Le Sienie Cantacusino, Um grandè srudio romero a Padova, Bucarest, 1943. 

Peatru dependența presupută Stoluiculni de Miron Costin, G. Pascu, înftoența 
cronicarilor moldoveni aspra edor munini din sæ, e XVIe Consinntin Can- 
hecurina în Araia (XXIX) 1922, p. 195—206. Argumentele nu sunt convingătoare. 

Despre Contele Luigi Fortinavdo Marigii se Văsesc știri pebjiosse totr'a auto- 
biogralie a Pei: Amfotiozraha di Luigi Ferdinando Marsigii, publica aa cura dí 
Emilio Lovarimie, Bologna, N. Zaalchelli, 9530. Din aceasi autohicgrafie, știrile 
ce ge privesc pe nol au fost exiraso şi publicata de d] Al. Dem. Mnarcn ta 
Inchinarea iui M, Torga cu prilejul implinirii vârstei de 60 de ami, Cluj, 1931. Dic 
Benarul Contelui Martim a lost pablcai de Dr. Cartio Tagliavini ta JT 
*Lleriom Maorrlianum b», Dipontrio intMo-rwmeno-wngherese dei aoc. XVII. Siudío 
filologice e deno, în colecția Academjei Române, Bucures, 1930. 

